SIDABRO TAURĖ 


(Bordžijų lizdas) 


Istorinis romanas 


LiL is Si) 


VARPAS 
Kaunas 


Zevakas M. 


Ze105 Sidabro taurė (Bordžijų lizdas): Istorinis romanas / Vertė 
L.H.Kromeris.-2-asis leid.-K.: Varpas,1992.- 144 p.-(Nuotykių 


biblioteka:NB) 


ISBN 5-89942-110-X 


„Sidabro taurė" - paskutinė M.Zevako trilogijos („Ragastenas“, „Primavera“, 
„Sidabro taurė") dalis. Skaitydami šį romaną sužinosite, kuo baigėsi kavalieriaus 
de Ragasteno nuotykiai, koks Bordžijų dinastijos likimas. Dar kartą turėsite 
progos įsitikinti, kad teisybė ir meilė nugali melą bei veidmainystę. 


UDK 840-31 


UŽDAROJI AKCINĖ SPAUDOS BENDROVĖ „VARPAS" LEIDŽIA 
ŠIUOS PRANCŪZŲ RAŠYTOJO M.ZEVAKO ISTORINIUS ROMANUS: 


Ragastenas (Bordžijų lizdas) 
Primavera (Bordžijų lizdas) 
Sidabro taurė (Bordžijų lizdas) 
Buridanas 

Karalienė Margarita 

Stebuklų rūmai 

Mantfoko kartuvės 

Rolando meilė 

Kurtizanė 

Meilės ir mirties gondola 
Karaliaus duktė 

Du eminencijos 

Karaliaus juokdarys 

Kerštas (Karaliaus juokdarys II d.) 
Teisybės triumfas 


z,4703010100 -4 Neskelbta 


Vertėjas - L.H.Kromeris 


G Varpas, 1992. 


„XLII 


KUNIGAIKŠTIENĖ BISAGLIA 


(Kaip prasidėjo šio romano intriga sužinojote iš romanų 
„Ragastenas“ ir „Primavera“) 


Dabar grįžkime porą savaičių atgal, persikeldami į Juoko Rūmus. 

Tai buvo vienas puikiųjų, dvelkiančių gėlių kvapu, vakarų, kurie būna Italijoje 
po dar gražesnių dienų. 

Lukrecija Bordžija, išsitiesusi ant sofos Stovylų salėj, įrėmusi galvą į krūvą 
pagalvių - svajoja. Pusiau primerkusi akis, išsiblaškiusi klauso kažkur toli griežian- 
čio mandolistų ir fleitininkų orkestro. Jauna tarnaitė didele vėduokle mojuoja ties 
jos veidu, tussukėldama malonų vėjelio dveiksmą, sklindantį nuo fontano, kuris į 
viršų meta tyro, it deimantai ar perlai, vandens sroveles, tyliai krentančias į didelį 
alebastro baseiną. 

Puikus vaizdas, tarsi įrėmintas į puikius prabangos rėmus: jauna moteris, 
spindėdama savo stebuklingu grožiu, svajoja apie meilę ir poeziją... Lukrecija 
Bordžija svajoja; Lukrecija Bordžija nuobodžiauja. Koks nusikaltimas verda jos 
sieloje?.. 


Lukrecija svajoja... 

Jos dirglioje vaizduotėje slenka kažkokių ambicijų, užmojų šešėliai... Neaiškūs 
vaizdai tampa gyvybingi... Jau ji žino... Taip... Kas ji yra Romoje? Kokią jos 
padėtis? Jokia!..Ji yra niekas! Išvis niekas... 

„.. Linksmybės! Tik linksmybės! O kas linksminasi? Ji! Ooo...ne! Linksminasi 
įžymieji ponai, kurių būriai pripildo puikius jos rūmų kambarius!.. O paskui tas 
rankiojimas nežinomų, bet didžių menininkų kūrinių... tas grožio gaudymas 
minios džiaugsmui... tai tik noras sužavėti Romą prabanga, kuri tegalima Bordži- 
joms... (Nuolatinės puotos, triukšmingi baliai, orgijos!..) Kad tik Bordžijų sumalti 
į pelenus garsūs feodalai, baronai, grovai ir kunigaikščiai užmirštų savo vergovę, 
apsvaiginti prabangos perspektyvų, kurias jiems žada dieviškos Lukrecijos vaiz- 
duotė. Štai koks jos gyvenimas. 

O gal ne gyvenimas - vergovė aukso narvelyje? Todėl ir kyla, šėlsta, piktinasi 
siela prieš jos stiprios valios slopintojus, nors lūpos, rodydamos lyg sniegas baltus 
dantukus, šypsosi. Kas tokio?! Vadinasi, ji amžinai bus vien įrankiu Aleksandro 
VI ir Cezario rankose! Och! Vadovauti! Įsakinėti! Būti valdove! Būti absoliučia 
despotiška, neliečiama savo sukurtos valstybės vaidove! 


Tačiau norint įgyvendinti šią svajonę, reikia šalia savęs turėti vyrą. Vyrą!.. 
Patiną, stipruolį, nežinantį, kas tai yra baimė, sugebaniį juoktis iš visų pinklių, tokį, 
kurio įžūli drąsa ir vikrumas būtų galingesni už pačių Bordžijų galybę! 

Ach! Pažinojo tokį! Toks vyras - titanas gyveno! Akimirką jai rodėsi, kad jį 
užvaldė!.. Išsprūdo iš jos... tai tiesa... Bet nesijautė nugalėta; suras jį, apsvaigins 
savo glamonėmis, savo aistros burtais, 0 paskui, kai jis jau bus jos įtakoje, 
užsiundys juo Italiją tardama: 

- Darau tave karalium! Padaryk mane karaliene! 

"Tą vyrą mylėjo ir. gerbė, laikydama jį savo likimo ponu ir valdovu. Jo atstumta 
ir niekinama, gerbia jį dar labiau. Taip! Tai jis privalo būti valdovu valstybės, 
kurioje ji bus valdove! Tada ji turės savo nuosavus rūmus! Nuosavą kariuomenę! 
Savus poctus! Savus skulptorius, muzikus, dailininkus! Tai bus ištisas grožio 
pasaulis, kuris bus jos valdomas; bus deive, teikiančia garbę, linksmybę, meilę, visa 
tą, kas svaigina ir patraukia žmogų! 

Ir štai pačioje įžangoje, pačioje kelio į jos išsvajotą galybę pradžioje... kliūtis! 
Kliūtis! Juokinga, šlykšti, kvaila - tik vieno žmogaus gyvybė! Lukrecija nėra laisva! 
Ji turi kunigaikštienės Bisaglia pavardę. 

Vadinasi, dėl to, kad kažkur ten, Romoje, gyvena vyras, kurio pavardę turi, 
kuriam prisiekė ištikimybe ir paklusnumu Dievo ir savo tėvo akivaizdoje... tik dėl 
to turi pasitraukti iš kelio? Kas vėl? Lukrecija Bordžija ne tam šutverta, kad 
pašvęstų savo gyvenimą tik vienam vyrui... Net jei tas išrinktasis būtų jos tikras 
vyras!.. 


Kitą dieną kunigaikštis de Bisaglia krito ties Juoko Rūmais, nudurtas paties 
Cezario Bordžijos, kurį Lukrecija įtikino, kad jos vyras skleidžia apie jį jo garbę 
teršiančius gandus*. 

Lukrecija užsivilko gedulo rūbus. Kunigaikščiui de Bisaglia buvo suruoštos 
iškilmingos laidotuvės. Nuo Gandijos kunigaikščio laidotuvių romiečiai nieko 
puikesnio nebuvo matę - dabar Bordžijos teikė liaudžiai tokių reginių. Roma 
imdavo linksmintis tik tada, kada Bordžijos tėvas arba sūnūs ką nors nužudydavo. 

Lukrecija, našlė po mirties vyro, kuris jos niekad nevaržė, pastebėjo staiga 
keistą reiškinį: dau gumas nevedusių didžiūnų, kurie iki šio laiko apie ją sukdavosi, 
staiga nustojo lankęsi jos namuose, pasirodydavo Juoko Rūmuose tik nenorėda- 
mi užsitraukti Bordžijų neapykantos. 

"Tačiau Lukrecijai mažai terūpėjo aplink ją susidariusi tuštuma. Ta tuštuma jai 
net patiko. Galėjo laisvai svajoti ir kurti ateities planus. 

Išsilaisvinus iš vyro, pirmas jos pageidavimas Cezariui buvo, kad norinti drauge 
su juo vykti į Montefortę. 

- Bet, - atsakė jis į tai, - buvo nutarta, kad man nesant seksi Romos įvykius. 


* Istorinis faktas. 


- Taip, tačiau noriu iš arti pamatyti karą. Pagaliau mieste visiškai ramu. Dar 
niekad romiečiai nebuvo tokie vieningi. 

Cezaris puikiai žinojo: jeigu Lukrecija ką įsikalė sau į galvą, tai turi būti 
pasiekta, įgyvendinta, nors kliūtys būtų sunkiai įveikiamos. Todėl daugiau neprieš- 
taravo. "Tą dieną, kai stovyklaujanti netoli Romos kariuomenė pakilo į karo žygį, 
drauge su broliu išvyko ir Lukrecija. 

Atvyko į Tivolį, kur kariuomenė turėjo galutinai susitvarkyti. Lukrecija papa- 
sakojo popiežiui apie savo vyro mirtį. 

- Neverk, mano dukrele, - pasitenkino trumpu guodimu Aleksandras VI, - 
pagaliau tas vargšelis buvo visiškai nusmukęs! 

Pošitc lakoniško laidotuvių prisiminimo tėvas ir vaikai ėmė kalbėtis labiau juos 
dominančiomis temomis. 

Aiškus dalykas. Aleksandras VI pranešė jiems apie Ragasteno įvykdytą Rozi- 
tos pagrobimą. Senasis Bordžija, nesigailėdamas sąmojaus, papasakojo, kaip jis 
senas, prityręs lapinas, leidosi įviliojamas į spąstus; kaip patikėjo Rozitą mirus ir 
kaip rado tuščią karstą... 

- Taigi, tas žmogus nugalėjo iš eilės visą mūsų trejukę, - pareiškė Cezaris. 

- Taip, - atsakė susimąstydamas popiežius, - tai didelė nelaimė, kad tokia jėga 
nėra mūsų pusėj! 

- Tavo tiesa, mano tėve, taigi pasijuokė iš mūsų ir baisiausiai pasityčiojo. Tas 
žmogus turi mirti. Net jei šliaužiotų prie mano kojų, maldaudamas pasigailėjimo, 
mirtų nuo mano rankos. 

Lukrecijos lūpas iškreipė lengva šypsena. Popiežius tęsė toliau: 

- Mirtų, sakai? Kažin kur jis dabar yra? Gal Prancūzijoje?! 

Į kambarį, kuriame kalbėjosi, įėjo pažas. 

- Kas atsitiko? - paklausė Cezaris. 

- Ką tik atvyko baronas Astorre ir brolis Garkonio. Maloniai prašo Jūsų 
Šventenybę maloniai suteikti jiems audienciją. 

- Tuojau juos pašauk! - sušuko popiežius. 

Baronas ir vienuolis, kurie klausėsi už dūrų, skubiai įėjo. 

- Vieni! - staigiai riktelėjo senasis Bordžija, baldamas iš pykčio. 

- Ir sužeisti! - pridėjo Cezaris. 

Tikrai, baronas buvo parišta ranka, o vienuolis sutvarstyta petimi. Abu atrodė 
apverktinai, išbaiusiais veidais. Vienuolis priklaupė prieš popiežių. 

- Šventasis Tėve! - tarė. - Dievas mato, kad padarėme viską, norėdami čia 
atgabenti grovą Almą... 

- Vadinasi, atsisakė! Reikėjo atvesti jį jėga, corpo di bacco! Kokia iš to nauda, 
kad esi sudėtas kaip Herkulis?! Kas iš to, Garkonio, kad esi suktas kaip velnias! 
Sudėjau jūsų abiejų ypatumus - brutalią jėgą pirmojo ir inteligenciją kito, o tuo 
tarpu abu pralaimėjote... Brangiai man už tai užmokėsite! 

- Šventasis Tėve! - išstenėjo leisgyvis iš baimės vienuolis, - grovas Alma visai 
neatsisakė! Pasisekė man pagaliau jį įtikinti; vyko su fnumis... 


- Na, tai?! Corpo di bacco, sakyk, kas įvyko? 

- Šventasis Tėve, būna galių, kurios suardo visus žmogaus užmojus... Jau 
buvome toli nuo Montefortės, viskas vyko kuo puikiausiai, kai staiga likimas 
panoro, kad sutiktume patį velnią. Velnias mus puolė! Velnias pagrobė grovą 
Almą ir tikriausiai nugabeno jį atgal į Montefortę! 

- Ei! Vienuoli! Ar tau galvoje negerai darosi?! Kas tas velnias? 

Lukrecija leipo juokais. 

- Ragastenas!.. Tikriausiai vėl Ragastenas! - sušuko. 

- Iš kur, ponia, tai žinai? - paklausė nustebęs vienuolis. 

- Įspėjau. Tai buvo jis, tiesa? 

- Jūsų kunigaikštiškoji didybe, Šventasis Tėve, tikrai taip! 

Garkonio ėmė pasakoti savo nuotykius, nepraleisdamas nė mažiausios smulk- 
menos. 

Popiežius iš pašėlimo buvo pabalęs; Cezaris juto, kad užeina aklo, pasiutusio 
pykčio priepuolis, kurį tegalėjo nuraminti kraujo praliejimu... 

- Kvailiai! - suriko, baigus Garkoniui pasakoti. - Bailiai! 

Norėjo pulti vienuolį. Be abejo, būtų baigęs Spadakapės pradėtą darbą, tačiau 
jį sulaikė senasis Bordžija. 

- Ar nematai, - sukuždėjo jam į ausį, - kokią jaučia neapykantą Ragastenui? 
"Tikėk manimi, kad norėdami atkeršyti, gali nuveikti gal net daugiau nei mes. 

Toks samprotavimas Cezarį įtikino. 

- Eikite, - tarė balsiai popiežius. - Eik, barone, ir tu, Garkonio; galite tikėtis 
mano dėkingumo už atliktą žygį. Nepasisekė jums, bet lošimas dar nėra baigtas. 

Baronas ir vienuolis, laimingi, taip sausai išsisukę, skubiai išėjo iš kambario. 

- Ką apie visa tai manai? - paklausė senasis Bordžija Cezarį. 

- Manau, kad tas žmogus yra piktasis mūsų šeimos genijus. 


XLIII 


SVAJONĖS APIE GARBĘ 


Visos šios scenos metu Lukrecija tylėjo. Tik kartkartėmis nusišypsodavo; 
nedelsiant kristų nuo gerojo broliuko Cezario durklo, jeigu jis tik įspėtų savo 
sesutės mintis. Senasis Bordžija, sutramdęs pyktį, sėdėjo niūrus ir prislėgtas. Visas 
jo plan::s sugriuvo. Buvo tikras, kad grovas Alma, grįžęs į Montefortę, jau 
nebesileis sugundomas jokiais pažadais. 

- Jau kuris laikas man niekas nebesiseka! -.kuždėjo prislėgtas. - Ach, mano 
vaikai! Jaučiu, artėja galas. Ambicingi jaunystės užmojai, brandos metų darbai, 
senatvės viltys, kad bus apvainikuotas sėkme, - tirpte tirpsta, virsta niekais, tolsta!.. 

- Ką sakai, tėve? Juk esame mes! Esame, kad tęstume tavo pradėtą darbą, kad 
jį sutvirtintume..:. 4 

- Cezari! Cezari! - kalbėjo toliau popiežius giliai susijaudinęs, kas retai pasitai- 
kydavo. - Cezari, skubėk, kol dar esu gyvas. Cezari, skubėk, iki mirsiu! Jei dar šiais 
metais neužsidėsi geležinio vainiko*, teks atsisveikinti su mūsų giminės garbe. 
Visos mano svajonės mirs kartu su manim! Skubėk, negali vilkinti! 

Cezaris ir Lukrecija pabalo. Pirmą kartą taip atvirai tėvas su jais kalbėjo apie 
savo siekimus, pirmą kartą suprato, kokios tragiškos, o kartu ir didžios buvo jo 
mintys. 

Vadinasi, norėjo užtikrinti Bordžijų dinastijos viešpatavimą. 

Vadinasi, svajojo įkelti savo sūnų į Italijos sostą, norėjo dar prieš mirdamas 
įdėti į jo rankas karaliaus skeptrą. 

Po tiek metų suprato Vatikane vykstančios dramos gilią prasmę; dabar tesup- 
rato slapčiausias popiežiaus mintis. Dabar tesuprato, kodėl tiek daug galvų 
nukrito nuo pečių; kodėl net jų šeimoje kiekvienas, galėjęs būti kliūtimi, buvo 
pašalintas plieno ar nuodų pagalba. 

Cezaris mintyse prisiminė visus tuos, kurie dar liko gyvi... Nebuvo jokio rimto 
varžovo... pasiliko vienas!.. Vienas! Viršijo visa galva tuos, kurie dar buvo gyvi... 
Suprato! 

Tėvas norėjo, kad aplink jį būtų tuštuma. Tėvas pašalino net Pranciškų, kad 
tik jis, Cezaris, galėtų būti vienas, kad niekas negalėtų prieš jį kovoti, kad jis galėtų 
tapti karaliumi! Lukrecija taip pat suprato padėtį. Susimąsčiusi, užsidariusi savyje, 
sukuždėjo: 

- Pamatysime, kas bus karalium! 

Ji taip pat troško valdžios. Ji taip pat norėjo būti vienintele valdove. Ji taip pat 


* Lombardijos karalių vainikas. Vert. 


troško sukurti karalystę, ištraukti iš vargo žmogų, kurį pasodintų į karaliaus sostą 
ir būtų prie jo karaliene - o gal, atėjus laikui, liktų vienintele Italijos valdove, 
nužudytų tą, kurį pati apvainikuotų karaliaus vainiku. 

Cezario veidas tapo išdidus. 

- Ką turiu daryti, mano tėve? - sušuko įsikarščiavęs, apsvaigęs nuo būsimos 
valdžios... - Sakyk! Įsakinėk! Niekad dar man neatrodei toks didus kaip šiandieną! 

- Ką turi padaryti? - paklausė senasis Bordžija. - Pirmiausiai tapti nugalėtoju! 

- Tapsiu. 

- Privalai paimti tą gyvačių lizdą - Montefortę! 

- Paimsiu! 

- Nušluoti nuo žemės paviršiaus tvirtovę, sutrypti ir sunaikinti visą Almos 
groviją, paleisti dūmais kaimus, sutrypti laukus, prikalti prie kryžiaus, kurį įsakysi 
pastatyti toje vietoje, kur buvo tvirtovė, grovo Almos galvą, užnuodyti baime visą 
Italiją... ach! Cezari, privalai parodyti tokį baisų bausmės pavyzdį, kad siaubo tyla 
užgultų visą pasaulį, kad tą akimirką, kai tave pateps Italijos karaliumi, visos, 
gulinčios petenuose, tautos nedrįstų net pakelti žvilgsnį į tą iškilmingą aktą, kuris 
įvyks; kad niekas neišdrįstų stebėti Bordžijos valdžion perėjimo aktą, Bordžijos, 
kuris tą valdžią perduos savo vaikams, įsakydamas jiems plėsti valdas, kol visas 
pasaulis bus viena didelė Bordžijų karalystė! 

Apsvaigintas prieš jo akis popiežiaus paklotų vaizdų, Cezaris sušuko: 

- Parodysiu jiems siaubo pavyzdį, tėve! Noriu rudenį javais užsėtą vietą, kur yra 
Montefortė!.. Noriu, kad niekas iš sukilėlių neliktų gyvas! Pastatysiu ne vieną 
kryžių išdaviko galvai prikalti, bet dešimtį, šimtą, tūkstantį kryžių! Būk ramus, 
mano tėve, - bus baisus reginys. 

Staiga pasigirdo pašiepiantis Lukrecijos balsas: 

- O ką padarysi su saldžiąja Beatriče? 

Laukinės neapykantos išraiška iškreipė Cezario veidą. 

- Och! Ji! - suniurnėjo. - Ji yra visų mūsų nesėkmių priežastis! Ji kiršina visą 
Italiją! Vargas jai! 

- Tai jau jos nebemyli, mano broleli? , 

- Myliu ją daugiau nė kitados. Ji kalta dėl mano nemigo naktų, ji yra priežastis, 
kad nustoju aiškaus proto, kurio dėka visad laimėdavau kovą. Dėl jos baisiai 
kenčiu ir nenustoju kentęs. Tačiau mano meilę lydi neapykanta. Mano kerštas 
nuramins mano aistrą, kurios pats nepajėgiu nugalėti. Išžudęs jos gynėjus, nuk- 
ryžiavęs jos tėvą, pavertęs griuvėsiais miestą, paimsiu ją! Mano meilė bus jai 
įžeidimas! 

» Bravo! Mano broli! Pagaliau esi savimi! - tarė Lukrecija niūriu tonu. - Tačiau 
saugokis, Almų sostinė bus atkakliai ginama! 

- Tegul turi šimtą kartų daugiau kareivių, tegu jų pylimai kasdien auga po šimtą 
pėdų, tebūnie visi jų vartai geležiniai, o grioviuose vietoje vandens teplaukia 
ugnis...išnaikinsiu Almų giminę! 

Cezaris tą pažadą paskelbė tokiu kupinu neapykantos tonu, kad net Lukreciją 

apėmė baimė; Aleksandrui VI atrodė, kad mato naikinimo genijų, kuris pagim- 
dytas sunaikinti visą Italiją. 

Pajuto išdidumą, tačiau Lukrecija kalbėjo toliau: 

- Almos turi daugiau, mano tėve! 

- Ką gi jie gali turėti? Kas gi yra jų pusėje, ko neįstengčiau nugalėti? Sakyk! 
Dėl Dievo!.. Žinau, ką nori pasakyti! 

- Taip! Noriu pasakyti pavardę to, kuris nugalėjo mus visus paeiliui! Galvoju 
apie Ragasteną! 

- Tas žmogus mus nugalėjo iš pasalų...klasta. Turi silpnų žmonių galią. Ruošia- 
moje kovoje jo būdas netiks. Rezervuoju jį sau. Nuo jo pradėsiu naikinimo darbą. 
Aš noriu atsilyginti už padarytą man skriaudą, ir dėl to, ji kentės. 

- Cezari, - prabilo popiežius, - aš noriu to žmogaus... jis turi būti mano grobiu! 

Cezaris pažvelgė į tėvą ir suprato, kad senio kerštas bus dar baisesnis... 

- Gerai, - pasakė, - turėsi jį, tėve! Aš jį suimsiu ir tau atvesiu! 

- Kada į žygį? 

- Jau rytoj! 


i 

XLIV 


POVESTUVINĖ NAKTIS 


Almų rūmai, kaip ir dauguma itališkųjų rūmų, buvo apsupti puikaus erdvaus 
sodo. Milžiniški fontano laiptai leidosi į didžiulę, apaugusią šimtamečiais klevais, 
aikštę; kiti laiptai iš puikios terasos, esančios kitoje rūmų pusėje, vedė į parką. 

Užėjus vakaro sutemoms, Primavera palengva nusileido šiais laiptais į parką, 
įsakiusi tarnaitėms palikti ją vieną. Parke susimąsčiusi atsisėdo ant granito suoliu- 
ko, kuris stovėjo ties marmuro stovyla, vaizduojančia Herkulį prie Amialijos kojų. 
Ties pat stovyla augo milžiniškas, išsišakojęs gluosnis, kurio lanksčios ir plonos 
šakelės gaubė stovylą. 

Primavera labai mėgo šį tylų kampelį, net ir neįtardama, kaip jo fonas tiko jos 
grožiui. | 

Dar būdama kūdikis žaidė ant to suoliuko savo motinos saugoma, paaugusi 
ateidavo čia svajoti šiltais vakarais, kai, leidžiantis saulei, horizontas liepsnojo 
purpuru ir auksu. Svajojo čia apie gražųjį karalaitį, kuris atvyks kurią dieną, 
švytėdamas drąsa ir protu... 

Dabar tas, kurį mylėjo, ateis... bet ji jau nebepriklauso sau! Jau nebegalės jam 
nusišypsoti, ištiesti į jį rankas ir tarti: 

- Laukiau tavęs... esu tavo... 

Tą akimirką, kai atsidususi ėmė galvoti apie savo išblaškytus sapnus, apie savo 
jaunystę, kurią likimas stūmė į senio glėbį, išgirdo žvyre girgždančius kažkieno 
žingsnius, paskui alėjoje pasirodė žmogysta, kuri prabilo: 

- Štai esu; ponios įsakytas atvykau. 

Primavera, nepakeldama į atvykėlį akių, pažino Ragasteną. Stovėjo prieš ją, 
laikydamas rankoj biretą. 

Jo elgsenoje nebuvo nei priekaišto, nei dirbtinumo, tik beribė pagarba, už 
kurios slėpėsi liūdesys, kaip jam atrodė, palaidotas jo širdies gelmėse. Pagaliau 
kokių gi jis turėjo teisių į kunigaikštienę Manfredi? 

Primavera ... sumišo, paraudo, lyg tikrai būtų verta jo priekaištų. Bet per daug 
išdidi, kad parodytų savo slaptas mintis, pakėlė į jį aiškų ir ramų žvilgsnį. 

- Pone, - tarė, - norėjau tamstai padėkoti... prie liudininkų negalėčiau padaryti 
taip laisvai, kaip noriu... Todėl prašiau tamstą čia ateiti... 

Ragastenas tylėdamas nusilenkė. 

- Norėjau tamstai padėkoti, - pakartojo, neįstengdama paslėpti savo susijau- 
dinimo. - Tik aš galiu tikrai ir tinkamai suprasti tamstos pasiaukojimą... 

- Pasiaukojimą? - paklausė tikrai nustebęs. 

- Ar galima pasakyti tiksliau? Manai, kad tą naktį, kai tamstą pakviečiau į 

katakomtbą, aš nieko nesupratau? Supratau, viską supratau. Cezaris Bordžija 
pasiūlė tau puikią tarnybą! Supratau, kad esi vargšas, supratau, bet Cezario buvai 
maloniai sutiktas, kad iš vargšo galėjai pasidaryti turtuolis, iš nežinomo tapti 
žvaigžde. Romos bajoras jaustųsi patekęs į tokią malonę, kokios tamsta buvai 
neapgaubtas... Kavalieriau, atsisakei turtų ir garbės, užsitraukei mirtiną Bordžijų 
neapykantą, tik todėl, kad nenorėjai būti mano priešų eilėse... Tai yra taip kilnu iš 
tavo pusės, kad veltui ieškau žodžių, norėdama tau išreikšti savo padėką... 

- Ponia, prisiekiu savo garbe, tamstos žodžiai man šimteriopai atlygino. 

- Pagaliau, - tęsė toliau Primavera, - tamsta išgelbėjai mano tėvą. Būčiau 
neverta tamstos kilnumo, jei nekalbėčiau su tamsta visai atvirai. Grovas Alma, 
kurio silpnumą smerkti man yra labai sunku, mus išdavė. Tamsta apsaugojai mano 
vardą nuo amžinos gėdos... 

- Gerą vardą... - pertraukė susijaudinęs Ragastenas. 

Primavera suvirpėjo. Suprato, kas slypėjo šiuose žodžiuose. 

- Pavardę, kurią turėjau! - pakartojo baldama. 

Paskui staiga išdidumas paėmė viršų, kupina savigarbos, tęsė toliau: 

- Pagaliau bevėik nepakeičiau pavardės. Tamsta, be abejo, nežinai, kad Almos 
ir Manfredžiai - tai viena giminė. Abi tos giminės šakos būtų vienodai paliestos... 
grovo Almos išvykimo... Vėl tamsta statei į pavojų savo gyvybę, norėdamas mus 
išgelbėti nuo gėdos ir skausmo. 

Staiga, per daug susijaudinusi, nutilo. 

- Ponia, - pareiškė Ragastenas, - nustojęs tarnauti Bordžijoms, atvežęs grovą 
Almą į jo sostinę, stengdamasis, kiek galėjau, atitolinti nuo tamstos net skausmo 
šešėlį, tik pildžiau pažadą... 

- Paaiškink, tamsta! 

- Ar atsimeni, ponia, tą dieną, kurią turėjau garbės sutikti tamstą ties šaltiniu 
alyvų šiletyje? Tikriausiai, ponia, užmiršai tą įvykį? 

- Ne, neužmiršau! - atsakė, užmerkdama akis, Primavera. 

- Tuomet gal, ponia, atsimeni ir ką tamstai tada pasakiau... Būtent, kad esu 
pasiryžęs pralieti už tamstą kraują, jei būtų reikalas, kad visas mano gyvenimas 
yra tamstos paslaugoms. Taigi matai, ponia, kad nuo anos akimirkos neturėjau 
teisės kitaip elgtis .-- 

Tai sakydamas, Ragastenas išsitiesė. Melsvoje artėjančios nakties sutemoje jo 
lieknas siluetas stebėtinai ryškiomis linijomis išsiskyrė tamsiame dangaus fone. Jo 
karšti žodžiai, persmelkti kažkokia jam neįprasta melancholija, suspaudė Prima- 
veros širdį. 

Pajuto, kad atodūsis kelia jos krūtinę, akis temdo ašaros, tačiau aiškiai negalėjo 
suvokti susijaudinimo priežasties... Valandėlei stojo tyla, jai kupina paslaptingo 
susijaudinimo, o jam - kartumo. B 

- Och! - pamanė skausmingai, - jei mane mylėtų, kaip sakė Jonas Malatesta, 
nekaibėtų su manim taip šaltai. Priima mano pasiaukojimą ir turbūt mano, kad 
daro man labai daug, už tai man dėkodama... Tikrai... To visai užtenka! Jei 

traktuotų vargšus klajojančius riterius taip, kaip kunigaikščius, nebūlų jokio 
skirtumo tarp tokio Manfredžio ir Ragasteno. 

"Tuo tarpu Primavera, jau kiek susivaldžiusi, vėl prabilo. 

- Ne tik norėjau tamstai padėkoti, bet taip pat norėjau paklausti... norėjau 
sužinoti... gal tamsta man pasakysi, kokie yra tamstos planai artimiausiai atėičiai... 
Mano tėvas, rodos, paskyrė tamstą savo štabo viršininku... Tamsta nuo šių pareigų 
atsisakei? 

- Taip, ponia. 

- Tai tiesa, kad tamstos gabumai yra daugiau verti, nei tokia vieta? 

- Klysti, ponia. Štabo viršininko pareigos labai garbingos ir yra didelė galimybė 
iniciatyvai reikštis... Tai būtų garbė, viršijanti mano svajones... 

- Tai kodėl tamsta nenori tų pareigų? - gyvai paklausė Primavera. - Och! 
Maldauju tamstą, nemanyk, kad esu nedėkinga ir tas pareigas laikau atpildu už 
tamstos aukojimąsi... Tačiau tamstos sutikimas būtų įrodymas, kad... nori pasilikti 
su mumis... kad tamstos drąsa ir kardas neapleis mūsų toje baisioje būklėje, 
kurioje atsiradome... ir, kad pagaliau.. liksime amžinais... draugais... 

Primavera ištarė paskutinį žodį taip tyliai, jos balsas buvo toks virpantis, kad 
Ragastenas greičiau įspėjo, nei išgirdo. Staiga nušvito. Norėjo pulti prie jos kojų 
ir prisipažinti..šaukti apie savo meilę. Tačiau stabdė sveikas protas, skausminga, 
baisi tikrovė... 

- Nurimk, ponia, - karčiai atrėžė, - mano kardas ir toliau bus tamstos paslau- 
goms... Visados būsime... draugai... kaip tamsta maloniai išsireiškei. 

Primavera neatkreipė dėmesio į toną, kuriuo buvo pasakyti šie žodžiai. 

-Jeigu taip, - sušuko, - tai kodėl tamsta atmeti grovo Almos pasiūlymą? 

- Gerbiamoji ponia, - šaltai atsakė Ragastenas, - esu paprastas kareivis - 
avantiūristas, ir štabo viršininko vieta viršija visas mano svajones... Tačiau šios 
pareigos, atvirai prisipažinsiu, mane baugina. Iki šiol gyvenau pasikliaudamas vien 
savo fantazija, akimirkos užgaida; jodavau kur panorėjęs, grįždavau ir vėl leisda- 
vaus kelionėn, vadovaudamasis savo noru. Tai atleisk ponia, kad nesutinku su 
tokiu viliojančiu pasiūlymu...Geriau veikti laisva valia... 

- Bet vis dėlto tamsta liksi Montefortėje? 

- Nežinau! 

-Dar kartą pajuto, kad jos akys prisipildė ašarų... Ragasteno atsakymas skam- 
bėjo sausai, beveik abejingai: 

- Kas bebūtų, - kalbėjo toliau, - jei pamatysiu, kad mano paslaugos poniai kuo 
nors bus naudingos, liksiu iki tol, kol nugalėtas Cezaris bus priverstas pasitraukti... 
"Tačiau tada jau niekas manęs nebesulaikys Italijoje... tada grįšiu į Prancūziją... 

- Niekas daugiau? - atsiduso Primavera. 

- Niekas daugiau! - pakartojo Ragastenas. 

- Pasielgsi kaip tinkamas, - sukuždėjo. 

Ragastenas žemai nusilenkė ir jau norėjo eiti. Jo širdis buvo kupina meilės, 
sielvarto ir pykčio. Primavera rankos judesiu jį sulaikė. 

- Atleisk, pone... - tarė tyliai. - Ta. p pat norėjau su tamsta pasikalbėti apie šios 
dienos įvykį... ' 

- Sakyk, ponia... 

- Galvoju apie tamstos ginčą su ponu Malatesta. 

Ragastenas krūptelėjo. Jam pasirodė, kad tik dabar viską suprato. 

- Čia glūdi visa paslaptis! -sukuždėjo iki kraujo prikąsdamas lūpas, kad neimtų 
šaukti iš skausmo ir pasiutimo. - Vadinasi, myli Malatestą... Po velnių! Reikia būti 
tokiu bepročiu, tokiu asilu, kaip aš, kad to nepastebėti iš karto! Liepė man čia 
ateiti, norėdama paprašyti, kad su juo nesikaučiau! Dreba dėl jo! 

Tlėdamas laukė paaiškinimo. Beatričė šią akimirką atrodė labai susijaudinusi. 
Tačiau nusiramino; labai ramiu balsu paklausė: 

- Kausitės su Jonu Malatesta? 

- Juk ponia matei, ponas Malatesta kuo mandagiausiai manęs atsiprašė... Taigi 
dvikova, į kurią mane iššaukė, neįvyks... 

- Žinau. Bet taip pat žinau, kad kausitės! Kavalieriau, kodėl slepi nuo manęs 
teisybę? Aš nesislepiu girdėjusi, ką Malatesta tamstai sakė, stovėdamas lango 
nišoje... į 

Ragasteno širdyje blykstelėjo viltis. 

- Ar ponia girdėjai viską? 

Primavera staiga paraudo; tačiau parke buvo tamsu ir Ragastenas to nepaste- 
bėjo. Vėl pasijuto nesmagiai, kai kunigaikštienė sausu tonu atsakė: 

- Tegirdėjau, kad Jonas Malatesta paskyrė tamstai rytoj pasimatymą ties 
„Galva“. Toliau nenorėjau klausyti, nes supratau... 

- Na taip; Malatesta mane iššaukė į dvikovą, ir ji įvyks rytoj... 

Primavera stengėsi ranka sulaikyti smarkų širdies plakimą. 

- Ojei tamstą paprašyčiau, - sukuždėjo neužtikrintu balsu. 

Nutilo, išgyvendama sieloje smarkiausią sumaištį, kokios dar savo gyvenime 
nebuvo išgyvenusi. 

- Ko tamsta nori prašyti? - šaltai paklausė Ragastenas. 

- Kad nesikautumei! - atsakė tyliai. - Leisk tamstai paaiškinti... Tarp Malatestos 
ir tamstos negali būti jokios neapykantos... Pažįstu Malatestą... Yra staigaus būdo, 
bet turi riterio sielą... Jei jam pasakysi... jei duosi suprasti, kad šiuo metu nei jis, 
nei tamsta neturite teisės pralieti savo kraują... esu įsitikinusi... kad atsisakys... 

- Och! ponia, - sušuko Ragastenas, - per daug pasiduodi jausmams... Prašai 
manęs, ponia, kad atsisakyčiau, nusižeminčiau! To nepadarysiu! Bet būk, ponia, 
rami, - pridėjo dusliu balsu, - ne Malatesta žus šioje dvikovoje... Lik sveika, ponia... 

Pabėgo kaip beprotis, pašėlęs iš pavydo. Primavera akimirką atovėjo prislėgta, 
apmirusi... Pagaliau suprato, ką jis pamanė. Nežinodama, ką daranti, sustingusi 
iš skausmo, ištiesė rankas, šaukdama: E 

- Ragastenai! 

Tačiau kavalierius jau buvo toli; negirdėjo jas šauksmo. Krito ant suolo ir 
pravirko. 

Staiga parke sužibo deglų ugnis, pasigirdo šauksmai... Beatričė krūptelėjo 
pažinusi kunigaikščio Manfredi balsą. Akimirkai praslinkus, kunigaikšiis sustojo 
ties ja. 

- Pagaliau tave radau! - sušuko senis. - Tai tu, brangioji Beatriče. Kankino mane 
mirtinas nerimas. Leisk pasiūlyti tau ranką ir palydėti tave namo. | 

- Tuojau! - atsakė. - Noriu dar valandėlę pakvėpuoti tyru oru. 

Kunigaikštis kreipėsi į deglus laikančius tarnus ir rankos mostelėjimu pasiuntė 
juos į rūmus. Kai pasiliko vieni, atsisėdo šalia savo jaunos žmonos. 

- "Tavo tiesa, puikios yra akimirkos, praleistos svajojant vienumoje, nuošaliai 
nuo smalsių žmonių... Graži ši naktis! Kaip tylu! Kaip toli nuo mūsų atrodo 
pasaulis! Ar supranti mano laimę, Beatriče? 

Paėmė jos delną į savo rankas. Nesigynė. Lengvu bevaliu judesiu pasitraukė 
nuo jo, bet senis to nepastebėjo. 

- Nenumatyta, nelaukta laimė! - kalbėjo toliau kunigaikštis Manfredi, - kas 
galėjo spėti, kad iš tiek daugelio jaunų, tavo grožio sužavėtų, neišskirsi nei vieno 
ir kad aš, stovįs ties karstu senis, būsiu tavo išrinktasis! 

- Kunigaikšti!.. 

- Ne, brangioji Beatriče... Leisk man išreikšti tau savo džiaugsmingo išdidumo 
jausmą, kuris pripildė mano širdį... 

Kunigaikštis Manfredi pasilenkė ir karštai pabučiavo Beatričės ranką. Tai jau 
nebebuvo vien pareigos atlikimas... Tai buvo meilės pabučiavimas! Primavera 
lengvai tiktelėjo ir beveik jėga ištraukė iš jo rankos savo delną... 

- Kas atsitiko? - paklausė, nustebintas jos staigumo, kunigaikštis. 

- Kas atsitiko? 

Kai, užklupta Malatestos pasiūlymo, atsidūrė pasipriešinimo ar kovos atsiža- 
dėjimo kryžkelėje, staiga šovė į galvą mintis pasirinkti sau sužadėtinį seną Manf- 
redi. Tą akimirką negalvojo, kad, išdidumo ir džiaugsmo apakintas, senis panorės 
būti jos vyru ne tik dėl vardo! 

Kaip apsupta stirna galvojo tik apie galimumą išvengti artimiausio pavojaus. 
Buvo pavojus tapti žmona Malatestos ar kito kurio jauno didžiūno, kurių jausmai 
jai buvo žinomi. Ieškojo apsaugos glėbyje senio, kurį laikė tėvu. Ir štai staiga mato, 
kad kunigaikštis yra įsimylėjęs, dega meile, primygtinai siekia savo teisių. 

Iš pat pradžių suprato savo baisią klaidą. Keikė dabar save, kad nepasipriešino 
pasikėsinimui į savo laisvę. 

Senas Manfredi akimirką tylėjo. Paskui tarė: 

- Einam, brangi Beatriče... grįžkime namo... - Dar kartą norėjo paimti ją už 
rankos. Tačiau šį kartą Primavera pasitraukė su tokia aiškia baime, kad kunigaikš- 
tis pabalo ir pakartojo klausimą: 

- Kas tau yra, Beatriče? 

- Nieko, - atsakė švelniai. 

- Tačiau atrodai bijanti manęs ir vengianti... Nuo to laiko, kai čia esu, neištarei 
nė žodžio... Ach! Beatriče, nenoriu tau prikaišioti, kad pabėgai įšią vietą, kai tavęs 

ieškojau... tuojau po mūsų jungtuvių... Nenoriu matyti tavo keisto elgesio... 
grįžkime namo, Beatriče! 

Dar ir neatgaudama žado, tik papurtė galvą. 

- Nenori eiti? 

- Leisk man dar čia pasilikti! - vos ištarė. 

Kunigaikštis Manfredi pakilo iš vietos. 

- Beatriče, - paklausė susirūpinęs, - kokia slapta mintis tave kankina? Nejau 
man jos neatskleisi? 

- Gerai! - sušuko Primavera. - Esi senų laikų riteris, esi nepaprasto kilnumo i ir 
didžių dorybių pavyzdys... Nenoriu nieko nuo tavęs slėpti! 

- Dėkui Dievui! - pasakė Manfredi su karčia šypsena. - Sakyk be baimės... 

- Taigi, brangus pone, norėčiau... Nežinau, ar įstengsi suprasti mintį, kurią man 
diktuoja... 

- Beatriče! Kam tie išsisukinėjimai?! - sušuko senis. - Puikiai suprantu, kad 
negali manęs mylėti. Bet nekalbėkime apie meilę, apie kurią negali svajoti „senų 
laikų riteris", kaip mane pavadinai. Bet turiu teisę tikėtis iš tavo pusės prisirišimo... 

- Prisiekiu tau, kunigaikšti, kad mano jausmai yra nuoširdūs ir gilūs... 

- Na, aš taip pat turiu teisę reikalauti žmonos paklusnumo! - pridėjo kunigaikš- 
tis. 

Į tą paskutinę pastabą Primavera neatsakė ... 

- Taigi, - tęsė toliau Manfredi, - įtariu, kad rengiama kažkokia intriga kurios 
auka esu aš. Dėl Madonos! Duodu žodį! Prisiekiu žvaigždėmis, kurios į mus žiūri, 
kad tai nepasiseks! Esu septyniasdešimt dviejų metų amžiaus. Dar niekas pasau- 
lyje nėra juokęsis iš Manfredžio! Sakyk, Beatriče! Maldauju, būk atvira! 

Primavera maldaujamai sudėjo rankas. 

- Mi, Beatriče, - vėl prabilo kunigaikštis. - Nejau būtų teisios gimstančios mano 
galvoje baisios mintys? Nejau nori iš manęs šaipytis? Tu! Ką tau blogo padariau? 
Kodėl mane išsirinkai? Ar tam, kad galėtum kankinti ir žeminti? 

Primavera balsiai užprotestavo. 

- Klausyk, kunigaikšti! - tarė virpančiu balsu. - Noriu tau pasakyti viską, kas 
slegia mano širdį. Paskui pasielgsi taip, kaip tau įsakys tavo didis kilnumas. 

Kunigaikštis Manfredi, apimtas gailesčio, pajuto, kad viręs jo krūtinėje pyktis 
atslūgsta. 

- Nusiramink, mano kūdiki, - tarė, - sakyk su savo įgimtu atvirumu, kuris mus 
visus stebina ir kurio dėka esi dorovės gėlė, nebijok kunigaikščio Manfredžio, 
kuris šią akimirką tegalvoja apie vieną - apie tai, kad dar vakar vadino tave savo 
dukra. 

- Štai visa teisybė, - tarė kiek patylėjusi Primavera, stengdamasi atgauti ramy- 
bę... - Kai Jonas Malatesta atskleidė susirinkime savo sumanymą, pagalvojau, kiek 
yra mūsiškių, kankinamų neryžtingumo, BiRnGų ateities kovos, laukiančių progos 
iš jos pasitraukti... 

- Deja, tai liūdna tiesa! - sukuždėjo kunigaikštis. 

- Jei būčiau nesutikusi su Malatestos pasiūlymu, tai viskas būtų kitaip. TĄ 
akimirką, supratau, kad visa mūsų kovos sėkmė priklauso nuo mano apsispren- 
dimo... Privalėjau išsirinkti ne tik vadą, bet ir vyrą... Nutariau pasiaukoti... 

“ - Tai baisus man žodis! 

- Mano būklė buvo dar baisesnė... Malatesta mane myli... bet aš jo nemyliu, 
jaučiu jam tik tą seserišką meilę, kurią rodau visiems savo draugams. Tačiau 
negalėjau be baimės pagalvoti, kad jis gali būti mano vyras... Tokie pat mano 
jausmai ir kitų jaunų riterių atžvilgiu... 

Primavera prislėgta nutilo. 

- Vadinasi, - prabilo, negalėdamas 1.uslėpti pasitenkinimo, kunigaikštis Manf- 
redi, - vadinasi, nemylėjai nė vieno iš tų, kurie buvo susirinkime? 

- Nė vieno! 

- Gali man prisiekti? 

- Prisiekiu. Bet ar ta priesaika reikalinga? Ar neišsirinkčiau to, kurį mylėčiau, 
jei nors vienas iš tų jaunuolių pelnytų mano pagarbą ir meilę? 

- Tai tiesa. Atleisk man, Beatriče. Tačiau tavo pasirinkimas taip mane sujaudi- 
no, kad pradedu jaustis, kaip drebantis dėl savo laimės jaunuolis. Bet kalbėk 
toliau, mano kūdiki... 

- Taigi! Atsidūriau šioje baisioje kryžkelėje, pagalvojau apie tave, kunigaikšti, 
visad mane vadinusį savo dukra! Man atrodė, kad apsupta tavo gerbėjų ir 
apgaubta tavo šlovingo vardo, jausiuos saugi, kaip tėvo glėbyje. 

Kunigaikštis Manfredi giliai atsiduso. 

- Suprantu, - karčiai tarė, - tau buvo reikalingas vardas... O kas liečia žilabarzdį 
senį... 

- Kunigaikšti, - pertraukė jį Primavera, - klysti... Tačiau leisk man baigti... Pirmą 
akimirką buvau laiminga, pagalvojusi, kad tapsiu tavo žmona. Bet tas įkarštis 
praėjo. Tada susidūriau su realybe, kuri susiklostė prieš mano valią... nors pati 
mačiau, kad tai yra vienintelė išeitis... Taigi, kunigaikšti, pagalvok apie merginą, 
kuri dar niekad nesvajojo apie moterystę ir kuri staiga mato, kad jau yra ištekėjusi, 
niekad nebuvusi sužieduotine! 

Senasis Manfredi krūptelėjo. 

- Leisk man baigti! - Kitą kartą nebegalėsiu užmegzti tokios kalbos... Mano 
širdis plyšta, pagalvojus apie tave ištinkantį nepelnytą skausmą. Tačiau pagalvok 
apie mano širdį varstančius jausmus... Prašau tavęs, kad su manim elgtumeis kaip 
su sužieduotine... Tris mėnesius... maldauju, kunigaikšti, tris mėnesius... Įsivaiz- 
duok, kad prašei mano rankos ir sutikau. Mano prašymas nėra įžeidžiantis, nes, 
prisiekiu, nejaučiu jokio pasišiykštėjimo tavimi... Pagaliau ar tai nebus šioks toks 
atlyginimas mano tėvui, kuriam nesant visa tai įvyko? Mano tėvas šiandieną sutiko 
su tomis jungtuvėmis, privalėjo taip pasielgti, kadangi pakeisti nebeįmanoma... 

- Gana jau, Beatriče! - sušuko senasis Manfredi. - Įžeistumei mane manydama, 
kad nejįstengsiu įvertinti visus šiuos motyvus. Tavo žodžiai dvelkia protingumu, 
kuris manęs visai nestebina, bet kuriuo esu sužavėtas. 

- Esi labai geras! 

- Tik teisingas! Nebekalbėkime apie tai... Atsiremk į mano ranką, mano 
kūdiki... mano brangioji sužadėtine... palydėsiu tave į tavo kambarius... 

- Ne, kunigaikšti... tiek daug keistų įvykių, kad dar noriu pasilikti viena su savo 
mintimis... 

- Tačiau... 

- Ko turiu bijoti? Tiek kartų praleisdavau čia ilgas valandas, įsiklausydama į 
nakties tylą... 

- Tesie tavo valia! - atsakė nusilenkdamas kunigaikštis. 

Palė;;va atsitolino. 

Primavera palydėjo žvilgsniu ištirpstantį tamsoje kunigaikščio siluetą. Jam 
dingus, vėl atsisėdo ant granito suoliuko. Pasirodė, kad kažkokia nepaprastai 
sunki našta nuslinko nuo krūtinės ir ji vėl atgimsta gyvenimui. 

XLV 


PADAVIMAS APIE TARPEKLĮ IR UOLĄ, 
VADINAMĄ „GALVA" 


Užėjusi naktis Ragastenui buvo baisi. Klaidžiojo aplink rūmus, stebėdamas 
vieną po kitos gęstančias šviesas, stengdamasis įspėti, kuri jų sklido iš kunigaikš- 
tienės Manfredi miegamojo. 

Išaušus tebestovėjo, išbalęs ir prislėgtas, kaštanais apaugusioje aikštėje. 

Pagaliau šiaip taip suvaldė jį kankinusį pavydo jausmą ir nuėjo, kuždėdamas: 

- Na, dabar jau viskas žuvo! 

Julius Orsini, jautęs jam didelę simpatiją, pasiūlė apsistoti savo rūmuose. 
Ragastenas su dėkingumu šį pasiūlymą priėmė. 

Grįžęs į savo užeigą, prikėlė Spadakape, kuris miegojo ramiu miegu, ir liepė 
jam pabalnoti Kapitoną. 

- Ar ir aš vyksiu drauge? - paklausė tarnas. 

- Ne, palauksi manęs čia... be to, grįšiu labai vėlai. 

Kai jau Kapitonas buvo pabalnotas, pridėjo: 

- Bet galbūt būsiu priverstas išvykti kelioms dienoms, o gal ir visai čia nebegrįšiu. 

- Švenčiausioji Panelė! Tamsta nori mane palikti Dievo valiai?! 

Vieton atsakymo, Ragastenas savo durklo smaigaliu iškrapštė brangakmenius 
puošiančius jo, tikriau Cezario Bordžijos, kardo rankeną. 

Tada tarė Spadakapei: 

- Imk šitą! Gal tau pagelbės, kai turėsime skirtis. 

Tačiau Spadakape pasitraukė ir neigiamai papurtė galvą. 

- Na, ką? - paklausė Ragastenas, - kodėl dvejoji? 

- Ponas siūlai man didelį turtą; dėkoju! Bet, jei tamsta nori palikti mane vieną, 
nieko man nebereikia. Verčiau grįšiu prie savo pirmykščio amato. 

Šių žodžių paprastumas ir naivi ištikimybė to žmogaus, kuris dar prieš porą 
mėnesių nužudytų be jokių ceremonijų pirmą pasitaikiusį miesčionį, jei galėtų 
įgyti net mažiausią dabar jam siūlomų deimantų, sujaudino Ragasteną. 

- Tai, vadinasi, nenori su manimi skirtis? 

- Vien tik apie tai pagalvojus mane ima šiurpas. Kuo užsipelniau tokią pono 
nemalonę? 

- Nieko. Gerai. Tačiau perspėju tave, kad tikriausiai išvyksiu iš Italijos. 

- Mažai tas mane jaudina. 

- Kaip tai? Ar nesigailėsi savo gražios tėvynės? 

- Visos šalys yra vienodai gražios, jei žmogus ten gali būti laisvas... 

Ragastenas daugiau nebeprieštaravo; liepė Spadakapei sekti iš paskos, pirma 
privertęs jį paimti deimantus. 

- Nežinia, kas gali nutikti, - pasakė. 

Spadakape linksmai užšoko ant arklio ir sušuko: 

- Po velnių, pone kavalieriau, gerai mane prigąsdinai! 

Ragastenas neatsakė. Po ketvirčio valandos buvo už miesto. Dabar jau tikrai 
nebežinojo, ką veiksiąs. Tebuvo įsitikinęs, jog viskas jam žuvę ir tikrai mėginsiąs 
save išbandyti dvikovoje su Malatesta. Tačiau širdies gelmėse dar juto silpną, 
nenusakomą vilties kibirkštėlę. 

Svarbiausia buvo praleisti dieną toliau nuo Montefortės. Juto neturėsiąs jėgų 
susitikti su Primavera, nei su kunigaikščiu Manfredi. Klaidžiojo visą dieną po 
miesto apylinkes, galvodamas apie jo laukiančią dvikovą. 

Apie ketvirtą valandą po pietų pasiekė plokščią viršukalnę, kylančią virš tar- 
peklio, kuriuo su grovu Alma atvyko į Montefortę. Tą akimirką prisiartino prie jo 
Spadakape ir, ištiesdamas ranką link tolumoje matomo namelio, tarė: 

- Užeiga. 

- Aha! Matau tave esant alkaną. 

- Ir ištroškusį, - atsakė. 

Tikrai, neturėjo jokio noro netekti apetito, kaip jo ponas. Nuo pat ryto nieko 
nevalgė, ir Spadakape baimingai savęs klausė, ar jo ponas kartais nepasiryžo 
nusimarinti badu? Tada jis, kaip ištikimas arklininkas, turėtų taip pat badauti. 
Ragastenas jį nuramino. 

- Gerai, kad man priminei, - pareiškė, - po velnių! Jaučiu velnišką apetitą! 

Nulėkė zovada į užeigą, vienukart stebėdamas pastatą supančias uolas. Įsitiki- 
no uolų formą esant panašią į žmogaus galvą. 

Ties užeiga Ragastenas ir Spadakape nusėdo nuo arklių. Virš durų matėsi 
iškaba: „Užeiga po Galva". Visas užeigos personalas, būtent: šeimininkas, jo 
žmona, du sūnūs ir tarnaitė buvo užsiėmę krovimu į vežimą suolų, staliukų, 
žodžiu, viso menko kuklios užeigos apstatymo. 

- Bijau, kad būsime priversti badauti, - tarė Ragastenas. 

- Aš būsiu virėju, - paskubėjo atsakyti Spadakape. - Matau čia kažkokią vištidę, 
vadinasi, bus kiaušinių ir viščiukų. Per dvidešimt minučių paruošiu užkandą, o 
kiaušinienė bus tinkama net kardinolo stalui. 

- Ar galime papietauti? - paklausė Ragastenas šeimininką. 

- O kodėl gi ne, pone kavalieriau? 

- Kraustotės? 

- Tas nekliudo valgyti. Sėsk, tamsta, prie stalo sode, tuojau bus pietūs. 

Mažame sodelyje, po pat uola, stovėjo du žalia spalva nudažyti stalai. 

- Puiki vieta dvikovai, - pamanė Ragastenas. 

Tuo tarpu tarnaitė ruošė stalą. Ragastenas, išvargintas ilgo jojimo, nemigo 
nakties ir nervinio įtempimo, atsisėdo pavėsyje, nutaręs gerai pasistiprinti. Žmo- 
gus pasiryžęs žūti dvikovoje, su stebėtina energija valgė Spadakapės iš viščiuko 
pagamintą patiekalą. 

Smuklininkas, keturių dešimčių metų vyras, didelis plepys, niekam neužleido 

garbės patarnauti, lyg iš dangaus nukritusiam klientui. Pildamas jam visai paken- 
čiamą baltą vyną, stengėsi užmegzti kalbą. 

- Spręsdamas iš tamstos rūbų, pone kavalieriau, darau išvadą tamstą priklau- 
sant riterių luomui. 

- Taip, mano brangusis. 

- Och! Tas karas! - atsiduso pagarbos vertas smuklininkas. - Gyveno žmogus 
ramiai, o dabar privalo bėgti. Prisiglausiu Montefortėje, kur, tikiuosi, galėsiąs 
užsiimti prekyba, pardavinėdamas ponams šauliams vyną. 

- Puikus sumanymas, nemanau, kad tau čia sekėsi prekiauti, nes kas gi, po 
velnių, norės vilktis į tą dykumą uolose, į kurią kopiau beveik dvi valandas. 

- Hm! Mano reikalai nebuvo jau taip blogi, pone kavalieriau. Mane gerai 
pažįsta kelių mylių spinduliu ir nėra keleivio, kuris, lankydamas mūsų kraštą, 
neužsuktų pas mane. 

- Vadinasi, esi įžymybė, mano brangusis? 

- Taip, pone! - kukliai atsakė smuklininkas. 

- Iš kur gi tas garsas? 

- Nes tik aš vienas visame krašte galiu papasakoti padavimą apie uolą, vadina- 
mą Galva. Padavimą, kurį perdavė man mano tėvas, girdėjęs jį iš savojo; jau daug 
amžių mūsų giminė gyvena šių uolų papėdėje... 

- Tai šis padavimas, matyt, labai įdomus? - paklausė pašiepiamai Ragastenas. 

- Tai baisus padavimas, baisus nuo pradžios iki galo! 

- Norėčiau jį išgirsti. 

- Tai labai lengva, pasakoju jį už vieną talerį. Tai sudaro beveik vieninteles mano 
pajamas. 

Ragastenas metė ant stalo dukatą; smuklininkas godžiai jį pagriebė ir sušuko: 

- Ach! Garbusis pone! 

- Klausau tavo padavimo. 

- Tuoj tamsta jį išgirsi! - sušuko smuklininkas. - Net kai ką ponui parodysiu, ką 
rodau labai retai. Tai yra mano rūsys, o jame... pačiame dugne... pėdsakas... skylė 
- labai aiškiai matoma, kuri yra įrodymas mano pasakojimo teisingumo. 

Saulė slėpėsi už akiračio; smuklininkas neramiai apsižvalgė. 

- Na, tai pradėk! - skubino jį Ragastenas. - Laukiu. 

- Ateina naktis, - tarė smuklininkas, - turiu skubėti, nes pasakoti tokius dalykus 
naktį nesutikčiau už jokius pasaulio turtus. 

Sulig tais žodžiais smuklininkas skubiai persižegnojo. 

- Kodėl? - paklausė Ragastenas. 

- Todėl, kad naktį negalima minėti velnią! Tai visad lemia kokią nors nelaimę... 
kraujo praliejimą... kieno nors mirtį... 

Ragastenas krūptelėjo. 

Vienu mauku išlenkė taurę vyno ir murmtelėjo: 

- Na, pasakok. 

- Taigi, - pradėjo smuklininkas, - šis padavimas siekia labai tolimus laikus, kada 

viešpatavo Pilypas III, trečias iš eilės Almų dinastijos grovas, kurie valdys mūsų 
valstybę iki... bet nenoriu užbėgti už akių. 

"Tai buvo, kaip sako metraščiai, trisdešimties penkerių metų vyras, stiprus, 
drąsus ir geras. Už savo gerumą buvo mylimas ir žavėjo visus savo drąsa. 

Anais laikais teriojo apylinkes baisių plėšikų gaujos. Nebuvo nė vienos pilies, 
kuri galėtų prieš juos atsispirti. 

Grovas Pilypas nutarė tas gaujas išnaikinti ir savo pasiekė. Tik vienai gaujai 
pasisekė pasprukti. Tai buvo Raudonojo Jokūbo gauja. Tas žmogus buvo taip 
vadinamas ne vien dėl to, kad turėjo rudą barzdą ir plaukus, bet ir dėl to, kad 
išžudė tiek žmonių, jog, kaip sakoma, jo rankos liko visam laikui raudonos nuo 
aukų kraujo. Visos gravo Pilypo pastangos nugalėti Raudonąjį Jokūbą nuėjo 
niekais; jo įžūlumui nebuvo ribų. 

"Tuo tarpu grovas vedė Beatričę, žinomą savo grožiu, vieno žymaus barono 
dukterį. 

Rūmuose buvo suruoštos iškilmės. Į puotą, surengtą kieme, buvo pakviesti 
visi Montefortės gyventojai. Puotai baigiantis, jaunoji grovienė apėjo visus stalus, 
visur sutikta gražiais šūkiais. Kai priėjo prie paskutinio stalo, staiga išdygo prieš ją 
kažkoks nepažįstamas vyras, taip pat dalyvavęs puotoje. 

- Ko nori? - paklausė jaunoji grovienė, manydama, kad nepažįstamasis nori 
prašyti kokios nors malonės. 

- Noriu tau pasisakyti: esąs tavo grožio sužavėtas ir jei nesutiksi būti mano, 
netrukus sunaikinsiu visą Montefortę. 

Grovienė Beatričė siaubingai sušuko. Jos vyras ir jį apsupę ponai norėjo pulti 
įžūlųjį drąsuolį, bet tą pačią akimirką nuo gretimų stalų pašoko kelios dešimtys 
kalniečių, apsupo nepažįstamąjį ir grasindami durklais leido jam pasitraukti. Visi 
pabėgo šaukdami: 

- Tegyvuoja Raudonasis Jokūbas! 

"Tas įvykis sujaudino jaunąją grovienę. Dar jai neatsipeikėjus, iš tolo pasigirdo 
trimito balsai. Tai buvo šauklys, išsiųstas prašyti pagalbos pas grovą kaimyną. 
Nuleido pakeliamąjį tiltą, ir šauklys įjojo į rūmų kiemą. Pranešė jis grovui Pilypui, 
kad kažkokios baronų giminės, primenančios senovės vestgotus, užplūdo visą 
aukštutinę Italiją, ir kad visi baronai ir grovai renka kariuomenę atremti priešui. 

- Gerai, - tarė grovas Pilypas, - pasakyk tiems, kurie tave siunčia, kad rytoj 
auštant išvyksiu su penkių dešimčių iečių. 

Grovas Pilypas žodį tesėjo. Kitą dieną su penkiom dešimtim ietininkų, šimtu 
pėstininkų ir daugybe tarnų - iš viso arti tūkstančio vyrų, galinčių nešioti ginklą, - 
išžygiavo į kovą. 

Grovas Pilypas ištisus metus kovėsi Po ir Oizo krantuose. Pagaliau barbarų 
būriai buvo sumušti ir iš krašto išvyti. Grovas nutarė grįžti namo su savo sumažė- 
jusia, bet didvyriška kariuomene. Buvo laimingas. Visą karo laiką dažnai galvo- 
davo apie savo jauną žmoną ir apie Raudonojo Jokūbo grąsinimus. Bet buvo 
ramus - anais laikais Montefortė buvo nenugalima. Miestą iš visų pusių supo 

neprieinamos uolos, o šito tarpeklio dar visai nebuvo. 

Baisus nusivylimas laukė grovo: Raudonojo Jokūbo gauja trys mėnesiai siau- 
tėjo Montefortėje! Tiek laiko grovienė, uždaryta pilies bokšte, kovojo su apgulu- 
siais ir tas apgulimas turėjo baigtis mirtimi arba pasidavimu apgultųjų, jei 
neatvyktų greita pagalba. | 

Grovo sielvartas neturėjo ribų. Montefortės atsparumas antpuoliui, kuriuo 
visados didžiavosi, dabar kliudė jam pačiam įeiti į miestą, nes buvovos keli takeliai, 
kuriais žygiuoti greta tegalėjo vos pora kareivių. 

Stovėdamas toje pačioje vietoje, kur dabar mes esam, grovas graudžiai apsi- 
verkė, iš tolo žiūrėdamas į bokštą, kuriame buvo uždaryta jo žmona. Įsakė 
pastatyti savo palapinę, kur dabar stovi užeiga, ir kitą dieną pradėjo apgulimą; 
tačiau greit įsitikino, kad greičiau nustos visų savo karių, nė įstengs paimti pilį. 

Riteriai ėmė jam aiškinti pilies apgulimo beprasmiškumą, pareiškė po trijų 
dienų jį apleisią, kad sutelktų daugiau kariuomenės arba įstosią į kitus būrius. 
Grovas Pilypas Beatričę dievino, taigi, nežiūrėdamas riterių įtikinėjimo, PB 
verčiau žūsiąs, nei pasitrauksiąs. 

Smuklininkas nutilo. 

- Na ir ką, mano brangusis, - tarė Ragastenas, - pasakoji labai įdomiai, tęsk 
toliau. 

- Ach! - ištarė smuklininkas. - Pasiekiau įdomiausią vietą. Taigi grovas Pilypas 
nutarė kovoti iki paskutinio kraujo lašo. Užėjo naktis... šaltą, lietinga naktis. Vėjas 
švilpė kalnų bedugnėse... Tarnas sukūrė ugnį grovo palapinėje. 

Staiga grovas pastebėjo prie pat savęs sėdint kažkokį vyrą. Nepažinojo jo 
visiškai. Nepaisant didelio šalčio, nepažįstamasis buvo apsirengęs tik šilko rūbais. 
"Mėjo ir žiūrėjo į grovą Pilypą su keista šypsena. 

- Kas esi? - paklausė grovas. 

Nepažįstamasis atsakė pašiepiančiu juoku ir įkišo kojas į vidurį rusenančio 
laužo. Ugnis ne tik jam nekenkė, priešingai, jautėsi šioje padėtyje labai patogiai; 
vienukart grovas pastebėjo, kad nepažįstamojo kojos baigiasi dvišakėmis kanopo- 
mis. Supratęs, su kuo turi reikalą, padarė kaktoje kryžiaus ženklą. 

- Pažinai mane, - tarė velnias, susitraukęs nuo kryžiaus ženklo, - bet perspėju 
tave, kad jei pakartosi savo judesį, būsiu priverstas pasitraukti, 0 tu nustosi 
vienintelės galimybės atgauti savo žmoną. Gražioji Beatričė taps Raudonojo 
Jokūbo grobiu. 

- Nutilk! - sušuko grovas, kalendamas dantimis, kankinamas pavydo. 

Velnias ėmė juoktis. 

- Ar nori grįžti į Montefortę? - paklausė. - Ar nori sunaikinti Raudonąjį Jokūbą 
ir jo gaują? Ar nori atgauti Beatričę? 2 

- Sakyk! - atsakė iš susijaudinimo virpančiu balsu grovas. - Ko tu už tai nori? 

- Nieko, arba beveik nieko! Galiu tau suteikti galimybę nutiesti per uolas kelią, 
kuriuo galėsi pervesti kariuomenę. Užpulsi banditus ir įeisi į Montefortę nugalė- 
toju, paskui išlaisvinsi Beatričę... 

- Sakyk! ką privalau daryti? 

- Nieko baisaus. Pasirašysi šį aktą, o aš tau duosiu šį geležinį žiedą, kurį 
užsimausi ant piršto. Šio žiedo pagalba nutiesi kelią per uolas, kurios prasiskirs, 
sudarydamos platų tarpeklį. Dešimčiai metų praėjus, grįši į šią vietą ir grąžinsi 
man žiedą. Jei to nepadarysi, tavo žmonos, Beatričės, siela bus mano nuosavybė. 

- Ojei žiedą grąžinsiu? 

- Paimsiu jį iš tavęs ir nuo tos akimirkos tavo siela priklausys man. Ar sutinki? 

- Sutinku! - ryžtingai atsakė grovas Pilypas. - Duok man plunksną ir rašalą, 
pasirašysiu tavo raštą! 

Velnias atidžiai patikrino parašą, sulankstė raštą, paslėpė jį ir davė grovui žiedą. 

- Dešimčiai metų praslinkus, naktį... atsimink! - pasakė. - Jei apvilsi, Beatričės 
siela priklausys man! į 

„Sulig tais žodžiais velnias skardžiai nusikvatojo ir sulindo į žemę. 

Negaišdamas nė valandėlės, grovas Pilypas išėjo iš palapinės ir liepė pūsti trimitus 
kareiviams susirinkti. Pareiškė tuoj pradedąs puolimą. Visi pamanė grovą išėjus iš 
proto. Tačiau grovas atsigrįžo į uolų pusę ir ištiesė į jas ranką, ant kurios buvo užkeiktas 
žiedas. Tuoj pasigirdo siaubingas bildesys, lyg tūkstanteriopas perkūno aidas. 

Nustebusi ir sužavėta, kariuomenė pamatė atsidarantį kalną, persiskiriančias 
uolas ir puikų kelią, bėgantį iki pat Montefortės sienų. Tas kelias buvo pavadintas 
Velnio Tarpeklio vardu. Tuo keliu Cezario Bordžijos armija priėjo prie pat Mon- 
tefortės sienų per pirmą apgulimą. Tuo pat keliu žygiuos ir dabar. 

- Taip! Turės eiti šiuo keliu, - tarė susimąstęs Ragastenas. 

- Turbūt nėra reikalo pasakoti, - tęsė smuklininkas, - kad grovas Pilypas, 
pasinaudojęs Velnio Tarpekliu, miestą paėmė. Visi banditai buvo išžudyti. Gali, 
tamsta, įsivaizduoti jaunavedžių laimę. 

Praslinko keli kupini laimės ir ramybės metai. Tačiau artėjo fatališkas terminas 
ir grovas Pilypas darėsi kaskart niūresnis. Pagaliau atėjo velnio skirtoji diena, kurią 
grovas privalėjo jam grąžinti užkeiktąjį žiedą. Tada nuvyko jis pas vietos vyskupą 
ir labai ilgai su juo tarėsi. Kitą dieną jis atvyko į tą vietą, kur dabar stovime mes. 
Išmušė dvylika ir pasirodė velnias. 

- Gerai, - pasakė, - sąžiningai pildai savo pažadą. Ar turi mano žiedą? 

- Štai, gali imti! - atsakė grovas. 

Velnias skubiai ištiesė ranką, tačiau tuoj ją atitraukė, staugdamas iš baimės. 
Grovas Pilypas, norėdamas išpildyti pažadą, atnešė žiedą, bet padėjo jį ant indo 
dugno, pripildyto švęsto vandens. 

Pagal sutartį velnias turėjo teisę tik penkias minutes reikalauti savo žiedo. 

- Na tai kaip? Imi ar ne? - pakartojo grovas Pilypas. 

Mažiausiai dvidešimt kartų velnias stengėsi panardinti ranką į dubenį, kurį 
laikė grovas. Tačiau kiekvieną kartą išsiverždavo iš jo lūpų skausmo riksmas. Ir 
tikrai, švęsto vandens palietimas degino jį, kaip mus degintų rankos panardinimas 
ištirpdytame alave. Pagaliau visai netekęs jėgų, su sukruvinta ir baisia ranka, 
skausmingai sušuko: 


- Esu nugalėtas! Bet klausyk, atkeršysiu! Atsimink! Žiūrėk! 

Trenkė į žemę savo šakėmis. Viena ties Pilypu esančių uolų iš pamatų sudre- 
bėjo ir sutrupėjo. Tada iš likusios jos dalies pasirodė lyg skulptoriaus ranka iškalti 
kontūrai. Uola liko panaši į žmogaus galvą, kuri buvo tikras grovo portretas. 

- Ar matai šią uolą? - sušuko velnias. - Ši stovyla dabar yra surišta su Almų 
giminės likimu. Kai dings nuo žemės paviršiaus ši uola, Almų giminė taip pat... 
išmirs.... 

Sulig tais žodžiais velnias,baisiai keikdamasis, prasmego kiaurai į žemę... 

Baigęs savo pasakojimą, smuklininkas rimtai palingavo galvą. 

- Belieka man parodyti tamstai velnio šakių žemėje padarytą skylę... Ar nori 
tamsta tą skylę pamatyti? 

- Na, žinoma, savaime aišku, man labai įdomu! - pareiškė Ragastenas. 

Nusekė paskui smuklininką, kuris užžiebė žibintą ir ėmė kopti žemyn granito 
uoloje iškaltais laiptais. 

- Tai čia tamstos rūsys? - paklausė smuklininko. 

- Taip! Čia tinka laikyti vyną... Tačiau eikime. 

Smuklininkas ėjo vis žemyn, pagaliau pasiekė patį dugną. Viduryje buvo siaura 
skylė, matyt, išgręžta vandens ... Ši skylė tikrai atrodė išmušta šakių smaigaliu ar 
siaura šluota. 

- Pažveik, tamsta! - sušuko smuklininkas baimingu balsu. - Štai tikriausias 
įrodymas, kad šioje vietoje velnias smogė į žemę. 

- Taip! Taip! - murmėjo Ragastenas, atidžiai tyrinėdamas skylę. 

Paskui, ne mažiau atidžiai peržvelgė visą rūsį, vis labiau susimąstydamas. 

- Tai puikus dalykas! - pagaliau ištarė, lyg atsakydamas pats į savo klausimą. 

- Tiesa! - sušuko sužavėtas smuklininkas. 

Grįžo į viršų. Ragastėnas pažvelgė Montefortės link. Pamatė keletą raitelių, 
lekiančių zovada į užeigą; jų priekyje jojo Jonas Malatesta. Po poros minučių 
sustojo ties užeiga ir nušoko nuo arklių. Jonas Malatesta pasisveikino su Ragas- 
tenu. 

- Bijau, privertęs tamstą per ilgai laukti! 

- O ne! Pagaliau gerai praleidau laiką - sužinojau padavimą apie Velnio 
Tarpeklį ir Galva vadinamą uolą... 

- Šie ponai, - pareiškė Malatesta, rodydamas į savo draugus, - bus mūsų kovos 
liudininkai. 

- Džiaugiuosi galįs juos pasveikinti, - maloniai tarė Ragastenas. - Ar ši vieta 
tamstai tinka? 

- Visiškai! Labai puiki! 

- Belieka mums sukryžiuoti ginklus... 

Ragastenas, išsitraukė kardą ir atsistojo gynimosi pozicijoje. 


XLVI 


CEZARIO STOVYKLA 


Cezaris Bordžija, žvilgąs plieno šarvais, apsuptas asmens sargybos, sudarytos 
iš drąsių šveicariečių, lydimas kelių dešimčių ponų, sudarančių jo štabą, davė 
ženklą žygiuoti iš Tivolio. 

Jo kariuomenė, žygiuojanti kalnų tarpekliais, buvo panaši į ilgą gyvatę, kuri 
rangėsi ir šliaužė vis pirmyn, šiaušdama savo geležim apkaustytą kūną. Šios 
šliaužiančios baidyklės galvą sudarė du pulkai piemontiečių, mažų, barzdotų, 
plačių pečių, baisių akių, dainuojančių mirties dainą ir žvanginančių savo trum- 
pomis ietimis bei dviašmeniais kardais. 

Už jų vilkosi patrankos ir apgulties mašinos, traukiamos pusasilių, kuriuos be 
perstojimo ragino vikrūs kalabrijiečiai. Prie patrankų žygio voroje ėjo samdytų 
vokiečių būriai; vyras į vyrą - milžinai, plačiomis, lyg vėduoklės, barzdomis. 

Po to lingavo panašūs į titanus alebardininkai. Jie buvo kilę iš Flandrijos; ėjo 
rimtai negalvodami apie artimą mūšį, net ne visai gerai žinodami, kieno pusėje 
kausis. Dar toliau ėjo garsus Romos šaulių pulkas. 

Pagaliau ėjo sunkūs, abejingi, šalti šveicariečiai, niūniuodami monotonišku 
balsu savo trioletiškas dainas. Tarp jų jojo Cezaris; dar toliau svetimšalių pulkai ir 
pagaliau blizgą plienu raiteliai. 

Parako dėžės, vežimai, prikrauti palapinių ir maisto, vyko vilkstinės gale, 
ekskortuojami būrių lengvos kavalerijos, sudarytos: taip pat iš romiečių, jojančių 
ant jaunų arkliukų ir ginkluotų vien kardais ir lengvais šarvais. 

Cezaris buvo niūrus. Jo akys piktai žybčiojo. Godžiai traukė į šnerves tos 
kariškos minios kvapą. Jautėsi savo vietoje. 

Tačiau nepaisant pasitenkinimo, kurį jam teikė karo žygis, ir to išdidumo, kuris 
kildavo jo širdyje, kai iš kokio nors kalno peržvelgdavo savo kariuomenę, pagaliau 
to vidinio įsitikinimo, kad nugalės ir taps karaliumi, - Cezaris buvo niūrus. 

Jįvisą laiką kankino du vardai; kartojo juos su vienoda neapykanta: Ragastenas 
ir Primavera. 

Jojantieji paskui jį dvariškiai, linksmai kalbėjo apie jų laukiančią kovą. Cezaris 
girdėjo jų kalbą ir kartais įterpdavo porą sakinių. Buvo svarstomas klausimas dėl 
sistemingai organizuoto miesto apiplėšimo ir naikinimo. Cezaris vienu žodžiu 
nuramindavo ginčininkus, iš anksto padalindamas grobį: vienus apdovanodavo 
šventyklų turtais, kitiems duodavo sutikimą išnešti iš rūmų brangius paveikslus. 
Jau net ėmė dalytis senus sidabro servizus. Visi, tik pagalvoję apie turtingą lobį, 
pratrūkdavo linksmu juoku. 

Kartas nuo karto vyriausias vadas prisiartindavo prie karietos, kurioje važiavo 

Lukrecija. Karieta buvo erdvi ir patogi. Lukrecija galėjo joje visai laisvai sėdėti ir 
skaityti, arba savo svajonėse skraidyti tarp debesų. 

Prie pat karietos durų trepseno vienuolis Garkonio, vis dar išbalęs, nors žaizda 
jau buvo pradėjusi gyti. Lukrecija dažnai persisverdavo per langą ir kalbėjosi su 
juo pakuždomis, vengdama arti jojančių smalsumo. Cezariui prisiartinant, slapti 
Lukrecijos ir Garkonio pasitarimai nutrūkdavo. 

Armija vis žygiavo pirmyn, iš anksto apgalvotu greičiu. Vieną vakarą, po kelių 
dienų lėto žygio,.sustojo plačiame slėnyje ir labai tvarkingai sustatė palapines. 
Stovyklą juosė grioviai. Iš slėnio, per uolas, ėjo tarpekliai į Montefortę. Cezaris 
valdovo gestu nurodė vietą savo šveicariečiams. 

Kitą dieną Cezaris, norėdamas pasimatyti su seserim, nuvyko į puikią jos 
palapinę. Tačiau jos nerado. Per visą naktį negrįžo į stovyklą. Dienai išaušus, 
Cezaris priėjo išvados: 

- Nusigando ir grįžo į Tivoiį. 

Norėdamas sužinoti jos išvykimo smulkmenas, įsakė pašaukti Garkonio. Bet 
veltui jo ieškojo. Vienuolis taip pat dingo. 


XLVII 


DVIKOVA 


Ragastenas, vykdamas į užeigą „Po Galva", buvo apimtas sielvarto. Nutarė 
baigti visas sąskaitas su gyvenimu ir žūti kovoje su Malatesta, nes, DES 
Primaveros, nebematė prasmės gyventi. 

Taigi visai nuoširdžiai, pradėjęs kovą, atstatė krūtinę priešininko smūgiams. 
"Tačiau užvirus kovai, po pirmo Malatestos puolimo, temperamentas nustelbė 
pirmykštes mintis ir ėmė gintis nuo smūgių. 

Gynėsi ne tik savisaugos instinkto skatinamas, bet ir dėl to, kad jį įkaitino pati 
kova. Malatesta buvo jo vertas priešininkas. Atakavo su įniršiu. Ragastenas pajuto 
staigų nuotaikos pakilimą. Kovėsi atkakliai, įvertindamas savo priešininko suma- 
numą ir techniką. 

Tai jį ir išgelbėjo. Atmušinejo smūgius šaltakraujiškai, ritmingai, mikliai, de- 
monstruodamas savo patirtį ir sugebėjimą. 

Malatesta padvigubino smūgius. Ragastenas, gindamasis, nutarė nedaryti prie- 
šininkui jokios skriaudos, bet ir pats stengėsi išvengti pavojaus. 

Stebį kovą liudininkai negalėjo susilaikyti nuo pasigėrėjimo šūkių. Netrukus sup- 
rato Ragasteno planą ir jų simpatija jo atžvilgiu padidėjo. Jau keletą kartų jis galėjo 
mirtinai sužeisti priešininką, bet kiekvieną kartą pasitenkino tik gražiu smūgio atmu- 
šimu. Tris kartus jau buvo pradedama kova, bet vis baigdavosi be rezultatų. 

Pradėjus ketvirtą kartą, Ragastenas nutarė ją Baigti galutinai. Pasitaikius gerai 
progai, išmušė kardą iš Malatestos rankos. 

Ano meto papročiai leisdavo nogalėtojui nukauti nugalėtąjį. Ano meto dviko- 
vos buvo kova iki mirties, buvo leistos visokios apgaulės; reikėjo nukauti priešiniką 
arba pačiam žūti kovoje. 

Nugatėtasis Malatesta sukryžiavo ant krūtinės rankas su giliu skausmu sieloje. 

- Triumfuoji tamsta visose srityse, - karčiai pasakė. - Nukauk mane dabar! 

Liudininkai su gailesčiu pažvelgė į Malatestą - jų akyse jis buvo jau miręs 
žmogus. Tačiau Ragastenas, vieton atsakymo, skubiai pakėlė Malatestos kardą ir 
padavė su vidine ramybe. 

Tas pasielgimas buvo toks paprastas ir toks kilnus, kad liudininkai negalėjo 
susilaikyti neploję, kupini nuoširdaus pasigėrėjimo. 

Malatesta labai susijaudino. Jėga sulaikė besiveržiančias ašaras. Akimirką 
stovėjo, lyg netekęs žado, nežinodamas, ką daryti, apstulbęs. Paskui staiga ištiesė 
rankas; Ragasteno kilnumas nu galėjo! 

Ragastenas puolė į priešininko glėbį; akimirką stovėjo prisiglaudę... širdis prie 
širdies... 

- Mylėk ją! - sukuždėjo nelaimingas jaunuolis. - Esi vertas jos meilės! 

- Po velnių! - atsakė Ragastenas, - greičiau sutikčiau nustoti teisių savo sielos 
išganymui, negu nuskriausti tokį kilnų Žmogų, koks esi tu. Tačiau, - pridėjo, staiga 
surimtėjęs, - labai klysti, mano brangusis. Gali būti, kad ji tavęs nemyli, kaip sakei. 
Bet užtikrinu tave, kad ir aš nesu už tave laimingesnis. 

"Tuos žodžius ištarė pusbalsiu. Malatesta papurtė galvą, paskui, paėmęs Ragas- 
teną už rankos, tarė: 

- Ponai, nuo šios akimirkos jis yra mūsų brolis... 

Šie jo žodžiai buvo nuoširdūs, kaip ir Ragasteno poelgis. Kavalierius į juos 
atsakė nuoširdžiu rankos paspaudimu. 

Julius Orsini bendrą įspūdį trumpai apibūdino: 

- Kavalierius de Ragastenas tapo mūsų visų broliu, nes kovos drauge su 
mumis... mūsų eilėse... už mūsų reikalus. 

Šie paprasti žodžiai nulėmė Ragasteno. likimą. Tik prieš keletą minučių sau 
pasakė, kad dabar, kai Primavera ištekėjo už kito, kai dvikova yra baigta, niekas 
jo čia nebesulaikys. Orsini žodžiai jį sulaikė. 

Dabar išvykti - reikštų tą patį, kas vengti pavojaus, bėgti, o Ragastenas galėjo 
iškęsti viską, tik ne įtarimą jį norint pabėgti. Taigi nė kiek nedvejodamas atsakė: 

- Ponai, didžiuojuosi galėdamas pasirinkti garbingos kovos kelią vardan drau- 
gystės. 

Visi užsėdo ant arklių ir nujojo Mantefortės link. 

XLVIII 


VERKIANTIS GLUOSNIS 


Ragasteno susitaikymas su Jonu Malatesta buvo kitą dieną pagerbtas pietumis 
pas Orsinius. Iš pat ryto Ragastenas kartu su savo naujais draugais nuvyko pas 
grovą Almą ir pareiškė galutinai pasiryžęs įstoti į sąjungininkų kariuomenę. 

Grovas nežinojo, ką iš džiaugsmo bedaryti ir pateikė jam puikiausių pasiūlymų. 
Tačiau Ragastenas padėkojo už jam teikiamą garbę ir pareiškė norįs įstoti į 
kariuomenę kaip paprastas savanoris. Grovui ėmus protestuoti, Ragastenas pri- 
dėjo: 

- Jei jau, pone grove, būtinai nori suteikti man malonumą, tai prašau paskirti 
mane į artileriją, ypatingai prie parako sandėlių. 

Atlikęs visus įstojimo į kariuomenę formalumus, Ragastenas visą dieną pralei- 
do su draugais. Drauge aplankė miesto sustiprinimus ir sudarė gynimosi planą, 
kurį nutarė pateikti kunigaikščiui Manfredi, jei prasidėtų apgultis. Po pietų 
Ragastenas nuvyko į jam skirtus kambarius, Kur jo jau laukė Spadakape. 

- Vadinasi, nevykstame iš Italijos? 

- Ne. Bent tuo tarpu. 

- Ir jau ponas nebenori leistis nukaunamas? 

- Iš kur tau atėjo į galvą tokia mintis? - paklausė Ragastenas, nustebintas tokiu 
Spadakape pastabumu. 

- Taip man atrodė... Pagaliau, kadangi ponas esi gyvas ir sveikas ir manęs nuo 
savęs nevarai... tie deimantai... 

- Kas tie deimantai? 

- Guli ten, ant lentynėlės. 

- Aaa... štai kas tau rūpėjo? Esi per daug sąžiningas; saugokis! 

Ragastenas, daugiau susijaudinęs nei norėjo parodyti, draugiškai patapšnojo 
Spadakape per petį, kas dorajam ūsoriui suteikė didelį malonumą. Spadakapei 
išeinant, Ragastenas jį sulaikė. Prasidėjo ilgas ir paslaptingas pasikalbėjimas, kurį 
Spadakape baigė žodžiais: 

- Gerai, pone. Pradėsiu jau šią naktį. 

Praslinko kelios dienos. Ragastenas kartu su vadų ir didžiūnų būriu kiekvieną 
rytą atvykdavo į grovo rūmus. Sutikęs ten kunigaikštienę Manfredi, pasveikindavo 
ją nusilenkdamas, bet neištarė nė žodžio. 

Kiekvieną vakarą užsiimdavo kažkokiu keistu darbu. 

Su Spadakape, Ragastenas už miesto sienų tempdavo mažą paslaptingą veži- 
mėlį, pridengtą stora drobe. Niekas iš minios nekreipdavo dėmesio į tuos vakari- 
nius kavalieriaus ir jo arklininko pasivaikščiojimus. 

Sąjungininkų kariuomenė susirinko dideliame slėnyje, plytinčiame ties Velnio 
Tarpekliu. Tas slėnis buvo vadinamas Pianosu. Ten pat savo kariuomenę Sao 
centravo ir Cezaris; abi stovyklas teskyrė vienos mylios tarpas. 

Vieną vakarą, grįždamas iš savo paslaptingo pasivailščiojimo, Ragastenas prie 
miesto vartų staiga pamatė minioje moters siluetą, kuri jam pasirodė pažįstama. 
Bet minios buvo nuo jos atskirtos. Kai pasiekė kertę, kur tą moterį matė, jau jos 
ten neberado. 

Atidžiai apsižvalgė, apėjo gretimas gatveles, bet viskas buvo veltui. Pagaliau 
liovėsi jos ieškojęs ir sukuždėjo: 

- Tai beprotystė! Vaizduotė! Negalimas dalykas! 

Praslinko kelios dienos ir Ragastenas visiškai užmiršo tą įvykį. 

Staiga vieną vakarą, kunigaikštis Manfredi ir grovas Alma pranešė, kad kitą 
dieną prasidės Cezario armijos puolimas. Vadai susirinko pasitarti, o auštant 
grovas Alma ir kunigaikštis Manfredi turėjo atvykti į mūšio vietą. Ragastenas taip 
pat dalyvavo pasitarime. Buvo ten ir Beatričė. 

Po posėdžio Ragastenas nuvyko į Orsinių rūmus ir atidžiai peržiūrėjo savo 
kariuomenės dalis. Patenkintas išdavomis, pavalgė pietus su dideliu apetitu ir 
norėjo eiti miegoti. Tačiau jautė negalėsiąs užmigti. Jį kankino mintis apie Prima- 
verą. 

Kadangi kovoje galėjo žūti, nutarė ją pamatyti paskutinį kartą ir prisipažinti 
kiek dėl jos iškentėjo. Negalėdamas nusėdėti vietoje, išėjo iš namų ir nejučiomis 
nudrožė grovo rūmų link. 

Rūmų vartai buvo uždaryti. Ėjo pagal tvorą, supančią sodą. 

Netrukus sustojo ir priglaudė prie tvoros veidą, stengdamasis akimis perskrosti 
tamsą. Tačiau nematė nieko. Milžiniškas suolas buvo nykus ir tuščias. 

Staiga peršoko tvorą ir atsidūrė sode. 

Kur norėjo eiti? Ėjo, kur nešė kojos, be jokio tikslo, kaip naktinis valkata, pats 
nesuprasdamas, ką darąs. Sustojo ties granito suoleliu, prie kurio prieš keletą 
dienų susitiko kunigaikštienę Manfredi. Šiandieną j ji buvo ten pat. 

Pasislėpė tankių krūmų šešėlyje. Čia pat prie jo buvo didelės klombos, į kurias 
krito silpna mėnulio šviesa. Kitoje pusėje šviesos juostos, po nukarusiomis ver- 
kiančio gluosnio šakomis, pamatė šviesų Beatričės siluetą. Ji buvo viena. 

Ilgai negalvojo, iš tikrųjų-apie nieką negalvojo, tematė tik ją. Prisiartino. Iš 
karto jį pažino. Nenustebo. Žinojo - ateis! 

- Ponia, - tarė, - prašau atleisti, kad drįsau šiuo laiku ateiti. 

- Noriai tamstai atleidžiu, - atsakė ramiai, - tačiau kaip tamsta patekai į sodą? 
Rūmų vartai šiuo metu jau uždaryti... 

- Peršokau per sodo tvorą, - atsakė trumpai. 

Beatričė pagyvėjo. 

- Och! Nespręsk, ponia, apie šį mano poelgį neteisingai. Mano širdis kupina 
pagarbos... 

Nusišypsojo. 

- Pagarba įkvėpė šiam rizikingam žygiui?.. 

- Jei ponia liepsi, pasišalinsiu... 

- Ne... pasilik, tamsta. 

Paskui susijaudinusi pridūrė: 

- Nesmerkiu tamstos už šį rizikingą žygį. Be abejo, tamsta nori pasakyti man 
ką nors svarbaus? 

- Tenorėjau tamstai pranešti, kad rytoj kausimės ir kad būsiu pirmose eilėse; 
galimas dalykas, kad matomės paskutinį kartą. Taigi, manyčiau, jog būtų labai 
neteisinga nepasakyti poniai, kad jei žūsiu, mirsiu laimingas, už tamstą. Man 
nerūpi gyvenimas. Nes kas gi esu, mano Dieve! Svetimšalis, kareivis... Kas gali 
man rūpėti ar Cezaris taps Italijos valdovu, ar ne? Tik dėl tamstos rizikuoju 
gyvybe, paškutinė mano mintis bus apie tamstą, kaip ir visos mano mintys nuo to 
laiko, kai sutikau tamstą Florencijos plente... nes myliu tamstą... 

Neprotestavo, klausė jo rimtai, žiūrėdama tiesiai į veidą. 

Ragastenas kalbėjo toliau iš susijaudinimo virpančiu balsu: 

- Štai ką norėjau poniai pasakyti. Atleisk man už atvirumą, gal kiek brutalų, 
bet nemoku slėpti tiesos, kad nepaisau mandagumo taisyklių, pasiduodu jausmui! 
Taip, pasiduodu, tas jausmas degina mano širdį ir sielą... būtų per daug... žiauru 
drausti man tą karčią laimę: atskleisti tamstai savo kančias. 

- Tamstos kančias! - kimiai sušuko. 

- Taip, ir net baisias! - pridėjo virpančiu balsu. - Matai ponia, mano likimas yra 
labai keistas! Aš -varguolis - galėčiau pamilti kokią nors vargšę, kaip aš, merginą... 
Aš, neturtingas valkata, galėčiau mylėti vien savo laisvę... o tuo tarpu likimas 
panoro, kad sutikčiau tave... Ar galėjau tikėtis, kad skirianti mus bedugnė dings. 
Ne! Daugelis buvo už tai, kad išsižadėčiau savo svajonių... Tamsta pati man atėmei 
viltį, ištekėdama už kunigaikščio Manfredi. 

Ištiesė ranką, lyg norėdama sulaikyti jį nuo tolimesnių prisipažinimų. Valandėlę 
su savim kovojo, paskui jos žvilgsnis sutiko Ragasteno žvilgsnį. Tyliai, rimtai 
sukuždėjo: 

- Kunigaikštis Manfredi nėra mano vyras... 

Jis pasijuto apsvaigęs, nedrįso svajoti, bijojo blogai išgirdęs, blogai supratęs. 

- Ką ponia nori tuo pasakyti? - suvapaliojo. 

- Kavalieriau, tik visiškas atvirumas gali man pagelbėti. Kartoju tamstai, kad 
kunigaikštis Manfredi, žmogus padorus, kilnus, didvyriškai sutiko matyti manyje 
tik savo sužadėtinę. 

Ragastenas sudėjo rankas lyg maldai. Jam atrodė, kad prieš jį atsivėrė dangus. 

- Ištekėjau už kunigaikščio, - tęsė toliau, - nes nenorėjau ištekėti nei už vieno 
tų ponų, kurie man rodė savo meilę. Tris mėnesius būsiu tik Manfredi sužadėtinė. 
Bet jei po trijų mėnesių kunigaikštis nebenorės būti kilniaširdis, jei vyras nugalės 
tėvą, kuriuo jis man visad buvo... 

Nutilo sumišusi, susijaudinusi dėl iš jos lūpų ištrūkusio prisipažinimo. 

- Baik, ponia, - sukuždėjo iš laimės ir meilės apsvaigęs Ragastenas. 

- Tada mirtis sujungs tuos, kuriuos perskyrė gyvenimas! 

Sujaudintas Ragastenas puolė ant kelių, bučiuodamas jam ištiestą mažą ran- 
kutę. z 

- O dabar eik, tamsta, - pridėjo jau. ramiau. - Jei žūsi rytoj, ar vėlesnėje kovoje, 
mirties akimirką atsimink, kad mano širdis yra su tavim... Eik jau... leisk man 
apsvarstyti tokį svarbų mano gyvenime įvykį. 

Ragastenas pakilo. 

- Einu, - tarė karštai, - bet dar leisk tau pasakyti, kad nebijau dabar mirties ir 
kad dėl tavęs esu pasiryžęs išjudinti iš pamatų žemę! 

Jo rankos apkabino jos liekną liemenį, o degančios lūpos palietė Primaveros 
lūpas. Ji nesipriešino. Nusviro ant suolo pusiau apsvaigusi nuo pirmo meilės 
pabučiavimo, o Ragastenas, pašėlęs, apsvaigęs, iki kraujo kramtydamas lūpas, kad 
nepradėtų šaukti žvaigždėm apie savo laimę, bėgo per sodą. 


Po valandos, Primavera grįžo į savo apartamentus. 

Kaip jau sakėme, granito suolas stovėjo prie marmuro stovylos pagrindo. Į 
kairę, truputį už suolo, augo senas verkiantis gluosnis, kurio lanksčios šakos metė 
savo šešėlį ant suolo ir stovylos. Gluosnio kamienas buvo išpuvęs. 

Po akimirkos, Primaverai nuėjus, nuo medžio. kamieno atsiskyrė kažkoks 
šešėlis. Tai buvo moteris. 

Niūriu žvilgsniu palydėjusi tolstančią ir dingstančią nakties tamsoje Primaverą, 
paslaptingoji pašiepiamai nusijuokė: 

- Jaudinantis susitikimas! Idilija! Pora kvailių! Nejaučia, kad ju laukia drama. 

Paslaptingoji moteris skubiai nuėjo į sodo gilumą, mažų vartelių link. Prie pat 
vartelių jos laukė vienas kunigaikščio Manfredi tarnų. Moteris padavė jam kapšelį, 
kurį tas godžiai sugriebė. 

- Ar rytoj ponios laukti? - paklausė praverdamas vartelius. 

- Taip, rytoj ir kitus vakarus, kaip vakar ir šiandieną. 

Moteris išėjo iš sodo ir dingo tamsiose Mantefortės gatvelėse. 

XLIX 
PO MŪŠIO 


Bordžijos armija ir sąjungininkų kariuomenė susitiko kitą dieną Pianosos 
slėnyje. 

Mūšio baigtis buvo neaiški. 

Svarbiausias Cezario Bordžijos uždavinys buvo prasiskverbti į vedantį prie 
Montefortės sienų tarpeklį. Tas tarpeklis buvo vienintelis, kuriuo galėjo šturmuoti 
priešo kariuomenė. Todėl visos sąjungininkų jėgos buvo sutelktos šio tarpeklio 
gynimui. 

Nors Cezariui ir nepasisekė užimti tarpeklio, o tuo pačiu ir pozicijų, kurių dėka 
taptų padėties ponu, tačiau buvo matyti, kad netrukus savo mėginimą pakartos. 
Turėjo dvidešimt tūkstančių kariuomenės, 0 sąjungininkai vos dvylika. Be to, buvo 
žinoma, popiežiaus sūnų laukiant naujų pajėgų. 


Auštant, kunigaikščiui Manfredi davus ženklą pradėti puolimą, visi pamatė 
jauną moterį balta suknia, kuri ant puikaus bėro žirgo pralėkė zovada pro 
kariuomenės dalis. Tai buvo Primavera. . 

Špicrutos galu parodė į išsitiesusią ilgu banguojančiu frontu Cezario armiją. 

Ją pasveikino garsiais šūkiais, ir vienąkart glaudžios sąjungininkų kariuomenės 
eilės pradėjo puolimą. 

Netrukus platus slėnis sudundėjo nuo šimtų žygiuojančių kareivių kojų, pasi- 
girdo daugybę kartų pasikartojąs vadų duodamų įsakymų aidas, laukinis į ataką 
puolančių kareivių staugimas, sužvangėjo ginklai, o tą visą triukšmą nustelbė 
siaubo ir skausmo šauksmai. Mūšis prasidėjo. 

Pradžioje kovota tvarkingai. Pirmą valandos ketvirtį Cezario kariuomenė 
stovėjo vietoje, tačiau palengva pirminė kovos tvarka iširo, susidarė maži kovo- 
jančiųjų būreliai. 

Apie ketvirtą valandą Cezaris, kuris kovos pradžioje jodinėjo mūšio lauke ant 
bėro, krauju aptaškyto žirgo, nutarė pradėti paskutinį puolimą. Mojuodamas 
raudonu nuo kraujo kardu, surinko šveicarų būrius ir du pulkus piemontiečių. 
Pasiuntė pirmyn raitelių pulką, kuris pralėkė kaip viesulas, šluodamas viską iš 
kelio. Kai jau laukas buvo nuvalytas, Cezario Bordžijos vadovaujami pėstininkai 
ėmė veržtis tarpeklio link. 

Dabar sąjungininkai turėjosukaupti visas jėgas, kad apgintų tąsvarbią poziciją. 
Kunigaikštis Manfredi, vedinas keliais perpus išžudytais pulkais, pastojo Cezariui 
kelią. 

Davus Cezariui ženklą, užvirė atkakli ir žiauri kova. Ištisą valandą žybčiojo 
nesuskaitomi žaibai. Kiekvienas tas žaibas tai buvo blykstelėjimas kardo arba 
kalavijo. Kimių smūgių aidą lydėjo krenkštimas arba vaitojimas, keiksmai ir 
pasiutimo šauksmai. Staiga pakilo dar didesnis ūžesys: tai šaukė palengva besit- 
raukianti kunigaikščio Manfredžio kariuomenė. 

Kunigaikštis, apsikaustęs plienu, neuždengta galva, nes šalmas nukrito ant 
žemės, krauju aptaškytu kalaviju, matydamas, kas įvyko, sielvartingai suriko. Jei 
Cezariui pasiseks prasiveržti - Montefortė neabejotinai bus paimta. 

Staiga Bordžija išgirdo keistą trenksmą, nuo kurio sudrebėjo žemė. Tai lėkė 
raitelių būrelis su paruoštomis puolimui pikėmis... Būrelio priešakyje, lenkdamas 
jį per kelių pikių ilgį, baisiu greičiu lėkė vyras. Buvo be šarvų, vien tik odine, ruda 
korasa. Prie šono teturėjo kardą. 

Tai buvo Ragastenas. 

Pasiekęs šveicariečius, tarp kurių buvo pats Cezaris, pasiutusiai lekiąs į priešą, 
Ragastenas suspaudė pentinais Kapitoną. Tai buvo jo mėgiamas manevras. 

Pašėlęs iš baimės, Kapitonas ėmė šokinėti ir pasiutusiai veržtis pirmyn. "Ien, 
kur pralėkė kavalierius, liko ilgas, visai nuvalytas kelias. Jam įkandin plaukė siaubo 
šauksmai. Lėkė prie Cezario. 

Sunkiai gynėsi šveicariečiai nuo raitelių eskadrono, kuris lėkė Ragasteno 
pėdomis. Ragastenas suprato, kad artėja kulminacija. Nei valandėlei nesustoda- 
mas, pasiekė Cezarį. 

- Priimkite mano pagarbos pareiškimą, kunigaikšti! - sušuko. 

- Išdavike! - atsakė Cezaris, - žūk! 

Pakėlė į viršų kardą. Tuo judesiu atidengė peties dalį, neapsaugotą šarvų, 
blykstelėjo Ragasteno kardas, jo smaigalys įsmigo į Cezario petį. Cezaris paleido 
iš rankų vadžias ir krito nuo arklio. 

Šveicariečių būriai traukėsi visu frontu. 

Ragastenas pasikėlė kilpose ir iš jo krūtinės išsiveržė triumfo šūkis. 

Staiga kažkoks herkuliško sudėjimo raitelis, ginkluotas sunkia pike, ėmė lėkti 
zovada jo link. Vienu akies žvilgsniu Ragastenas įvertino padėtį; pamatė bėgan- 
čius nuo sąjungininkų raitelių šveicariečius, kurie nešė su savim Bordžiją. Tada 
Ragastenas atsigrįžo į Herkulį - buvo vienu du erdviame plote, užpiltame krauju 
ir nuklotame mirštančiųjų ir kritusiųjų kovoje kūnais. 

Už puolėją lengvesnis, nevaržomas šarvų, Ragastenas vikriai išsisuko nuo 
pirmos priešo atakos. Herkulis iš inercijos pralėkė pro šalį. Tada jį puolė Ragas- 
tenas. Pavijo keliais šuoliais, ir tą akimirką, kai Herkulis norėjo pasukti arklį, 
baisiai suriko: Ragasteno kardas pervėrė jo gerklę. 

Raitelis krito ant žemės, o jo žirgas, apimtas baimės, pabėgo. Nuo krentačio 
priešo galvos nusirito šalmas; Ragastenas pamatė išbalusį, iš skausmo iškreiptą 
nugalėto priešo veidą: 

- Žiūrėkite! Tai vargšelis Astorre! - sušuko. 

-Taip, - išgirdo sielvartingą atsakymą. - Kaip tamsta matai, ieškojau aštuntos skylės... 

- Barone, man baisiai nemalonu... 

- Tai... tai jau paskutinė... 

Astorre ėmė kojomis kapstyti žemę, akys išsivertė... Nurimo amžinai. 

- Vargšelis! - sukuždėjo Ragastenas. 

Susimąstęs pasuko žirgą sąjungininkų kariuomenės link. Jį sutiko plojimai ir 
entuziastingi šauksmai. 

Nustebęs apsižvalgė, gerai nesuprasdamas, ką visa tai reiškia. Tik tada suprato, 
kadšitie šauksmai ir entuziazmas skirti jam. Vos tik nulipo nuo žirgo, prie jo priėjo 
kunigaikštis Manfredi su plačiai išskėstomis rankomis. 

- Išgelbėjai mus! - tarė apkabindamas jį. 

Paskui priėjo Alma, Julius Orsini, sužeistasis Malatesta ir dar dvidešimt kitų 
vadų. Kiekvienas jų broliškai spaudė ranką Ragastenui. Netoliese, muo vienos 
kalvos, visą šią sceną stebėjo Primavera, sėdinti ant balto žirgo. Niekas iš esančių 
negalėtų įspėti jos jausmų... 

Daug toliau, nuo uolos viršūnės, kita moteris taip pat stebėjo visas kovos 
smulkmenas. Pamačiusi, kad viskas baigėsi, nuėjo Montefortės link. Tai buvo ta 
pati paslaptinga nepažįstamoji, kuri, pasislėpusi išpuvusiame verkiančio gluosnio 
kamiene, klausėsi Primaveros ir Ragasteno pasikalbėjimo... 


Sąjungininkų kariuomenė nukentėjo labai smarkiai, tačiau tuo tarpu pavojus 
buvo likviduotas. Žvalgai pranešė Cezarį esant gana rimtai sužeistą ir tikriausiai 
keletą dienų negalėsiant pradėti žygio. 

Grovas Alma, kunigaikštis Manfredi ir dar keli vadai grįžo į Montefortę 
apsvarstyti naujos apgulties. Sunku buvo manyti, kad Cezaris, sulaikytas didvyriš- 
ko Ragasteno puolimo, nesiveržtų į Velnio Tarpeklį. 

Tarp grįžtančiųjų į Montefortę buvo ir Ragastenas. 


Užėjo naktis. Ragastenas persirengė, su Julium Orisini pavalgė ir ruošėsi 
poilsiui po varginančios dienos įvykių. Į jo kambarį įėjo Spadakape. 

- Tamstą nori matyti kažkokia ponia. | 

- Ponia? - sušuko Ragastenas. 

- Taip. Ponia su kauke. 

- Liepk ją įleisti. 

Neilgai trukųs įėjo moteris, be galo pasitikėdama savimi, laisvai nusiėmė nuo 
veido kaukę. 

- Ponia Lukrecija Bordžija! - sušuko apstulbęs Ragastenas. 

- Taip. Tas tamstą stebina? Nejaugi tamsta dar ant manęs pyksti už tą mažą 
ginčą Juoko Rūmuose? . 

- Kunigaikštienė Bisaglia! - pakartojo, negalėdamas atsipeikėti iš nustebimo. 

- Brangus kavalieriau, klysti, - tarė juokdamasi Lukrecija. - Jau nebesu kuni- 

gaikštienė Bisaglia... Vargšelį kunigaikštį ištiko nelaimingas atsitikimas... Mirė 
palikdamas mane našle! 

- Atleistk man, ponia, dėl tokio nusistebėjimo, bet tiek drąsos.. Ponia... Mon- 
tefortėje! Žiūriu į ponią ir klausiu savęs, ar tai nėra sapnas? 

- Taip! - pasigirdo ramus Lukrecijos atsakymas; - tai tikrai nėra paprasta, su 
tuo sutinku. Brolis apgula miestą, o sesuo įsmunka į jį ir slapta lankosi būste to, 
kuris nugalėjo brolį... Suprantu tamstos nustebimą... 

- Ponia, - sušuko kimiai Ragastenas, - ar PagANOjAI, kas būtų, jei kas tamstą 
įtartų... jei tamstą pamatytų! 

- Apie tai galvojau, kavalieriau; galvojau taip pat ir apie tai, kad užtektų tamstai 
tarti žodį ir būčiau suimta, ir nemanau, kad mano lytis padėtų man išlikti gyvai. 
Na, pone kavalieriau! Sušuk! Tai būtų gražus žygis! 

- Esi, ponia, čia taip pat saugi, kaip savo Juoko Rūmuose, - atsakė išdidžiu tonu 
Ragastenas. - Bet kadangi čia atvykai, nemanau, kad tenori mane įžeidinėti, kaip 
prieš akimirką. Tikiuosi išgirsti šio keisto vizito tikslą. 

- Neturiu tikslo tamstos įžeidinėti, gerai žinau, kiek toks žaidimas kainuoja, - 
atsakė šypsodamasi. - Noriu tamstą pasveikinti su pergale. Argi tai keista? 

- Meldžiu ponią, mesk tuos baisius juokus. 

- Ach! - prabilo Lukrecija niūriu balsu, o jos žvilgsnyje žybtelėjo piktą lemianti 
ugnis; - manai tamsta, kad juokauju?! Klysti, kavalieriau! Atrodo tamstai keista, 
kad noriu pasveikinti nugalėjus ir sužeidus mano brolį? Na, tai pažink Lukreciją 
tokią, kokia ji yra iš tikrųjų - mano sveikinimas būtų dar karštesnis ir nuoširdesnis, 
jei jį būtumei ne sužeidęs, bet užmušęs. 

- Ponia! 

- Ko čia atėjau?.. Tamsta šitą puikiai žinai! Atėjau čia pakartoti tai, ką esu tau 
sakiusi Juoko Rūmuose... Atėjau pakartoti paskutinį kartą... Matai, ką galiu!.. 
Ragastenai, matau, kad esi vyras, kuris galėtų būti mano ponu, o aš galiu ir noriu 
būti visos Italijos ponia... Atėjau tau pasakyti: Lukrecija sapnavo stebuklingą 
sapną; Lukrecija Bordžija jau viską paruošė tam sapnui realizuoti... Lukrecija 
Bordžija bus karalienė. Ar nori būti karalium? Ar nori valdyti kartu ir Lukreciją, 
ir Italiją? Siūlausi tau už žmoną ir atnešu kraičio karališką vainiką. Ar nori priimti? 
Atnešu tau meilę moters, kuriai piršosi ne vienas karalius! Ar nori tos meilės? Tai 
iškilmingas momentas, pone Ragastenai! Kalbu su tamsta visai atvirai. Nemanyk, 
kad mano žodžiai yra moters vaizduotės pagimdyti. Viskas paruošta! Svarbiausieji 
Cezario armijos vadai yra man atsidavę. Tark žodį ir baigsime tavo pradėtą darbą. 
Cezaris žus, o tu būsi vyriausiuoju vadu. Sugriausi tą širšių lizdą - Montefortę, o 
paskui žygiuosime į Romą. Mano priverstas, popiežius apvainikuos tavo galvą 
karališku vainiku. Žinau būdą priversti jį būti klusniu... Smulkūs kunigaikštukai, 
groviukai ir baronaičiai, skaldą Italiją į dalis, pasiduos vieni mano pastangomis, 
kiti - tavo nugalėti. Tada Italija bus mūsų nuosavybė. Tada Roma bus sostinė 
valstybės, kurios tu būsi valdovu, o aš valdove. Tada prikelsime tą mirštantį miestą 
naujam gyvenimui, pertvarkysim jį, apakinsim visą pasaulį mūsų didybės šviesa. 

Mes dviese tai - galia, tai - grožis! Štai ką noriu tau pasiūlyti... Ar priimi? 

- Ne! - trumpai atrėžė Ragastenas. 

Paskui labai švelniai atsakė: 

- Manau, kad niekad vienas kito nesuprasime... Stebiuosi tamstos dvasios jėga 
ir garbės troškimu - vertinu šitą... 

- Kas gi tave sulaiko? - sušuko užkimusiu nuo pykčio balsu Lukrecija, pagal- 
vojusi, kad Ragastenas vis dėlto labiau vertina Primaverą. 

Tačiau kavalierius buvo per daug išdidus, kad, norėdamas nuraminti savo 
užgautą ambiciją, dar labiau keltų pavojingos nusikaltėlės pyktį. Vieno tik troško, 
kad išeitų ir nusiramintų. Bet nepažinojo Lukrecijos! 

- Sulaiko mane tas, - tarė švelniai, - kad nesijaučiu galįs įvykdyti tų didžių 
sumanymų. Ponia siūlai žygį į Romą, bet manęs nevilioja valdžia, siūlai man daug 
karo žygių, O vienintelė mano svajonė yra ramus gyvenimas. Tikėk manim, kad jei 
ir yra žmogus, kuris tau pagelbėtų įvykdyti tavo ambicingus sumanymus, tai tiktai 
ne aš! 

„- Užmiršti, kavalieriau, dar apie dvi kliūtis, neleidžiančias mums susitarti... 

- Apie kokias kliūtis? - paklausė, jausdamas artėjant audrą. 

- Pirma, kad manęs nemyli! Aš tau šlykšti! Matai manyje tik ištvirkusią paleis- 
tuvę, ką man jau esi kartą sakęs Juoko Rūmuose. 

- Ach, ponia, kaip gali priminti man žodžius, kurie išsprūdo pykčio priepuolyje 
ir dėl kurių dažnai jaučiu gėdą. 

- Palikime tai ramybėje! - tarė šaltu tonu Lukrecija. - Antra, dar rimtesne 
kliūtim yra kita aplinkybė, be to, pati tikriausioji, - tai tavo meilė grovo Almos 
dukteriai! Och! Nusiramink, - pridėjo, matydama Ragasteno akyse piktas ugneles, 
- nekartosiu scenos iš Juoko Rūmų. Pasitenkinsiu paskutinį kartą tavęs paklau- 
susi: ar eisi su manim? 

- Ponia, esu labai nusiminęs, būdamas priverstas duoti tau neigiamą atsaky- 
mą... 
- Gerai... Daugiau nekalbėkime... Turiu tik tamstą įspėti, kad labai mane 
įžeidei... ir kad, kas mane įžeidžia, greitai to gailisi... 

Ragastenas nieko neatsakė. Akimirką Lukrecija jį stebėjo. Buvo išbalusi, jos 
pabalusios iš pykčio lūpos nervingai virpėjo. Pagaliau pridėjo: 

- O manokerštas šiuo kartu bus kiek didesnis, atlyginsite man abu už įžeidimus. 

Ragastenas vienu šuoliu atsidūrė prie jos. Griebė ją už rankos. 

- Klausyk, ponia, - tarė taip tyliai, kad sunkiai galėjai jį suprasti. - Prieš mane 
gali veikti be baimės: nuodai, durklas; nusikalsk dar vieną kartą, tiek to! Bet šalin 
nuo jos! Dabar aš tave įspėju: ką nors padarysi... paliesi ją, ar šiaip užtrauksi jai 
kokią nelaimę... žūsi! Dabar eik, ponia... Nebeturime apie ką kalbėti... 

- Einu, - tarė Lukrecija, keistai šypsodamasi. - Apleisiu Montefortę, į kurią 
atvykau su viltim širdyje... Būk, tamsta, ramus... palies tamstą mano kerštas, ir 
greitu laiku! 

Uždengė veidą kauke ir dingo. Viskas įvyko taip greitai ir paslaptingai, kad 

Ragastenas, jai išėjus, nejučiomis savęs paklausė, ar tai nebuvo sapnas; tik Spa- 
dakape jį įtikino paslaptingo vizito tikrove. 

- Pone, - pasakė, - ta ponia, kuri iš čia ką tik išėjo... 

- Kas tokio? 

- .. Yra labai dosni... Žiūrėk, tamsta! 

Padorusis Spadakape atgniaužė kumštį, pilną dukatų. 

XLX 


LUKRECIJOS KERŠTAS 


Rytojaus rytą Ragasteną pakvietė pas kunigaikštį Manfredį. Kunigaikštis turė- 
jo nuosavus apartamentus grovo Almos rūmuose. Vos tik jam atvykus, jį įleido į 
kunigaikščio kambarius. Ten buvo ir grovas Alma. 

- P isiartink, pone, - tarė kunigaikštis Manfredi, Ragastenui įėjus į saloną, - 
prisiar:ink, kad galėčiau tave tinkamiau pasveikinti su pergale, negalėjau to vakar 
padaryti. 

- Išgelbėjai mus tamsta, - pridėjo grovas Alma. 

- Kovojau, kaip privalo kovoti kiekvienas kareivis. 

- Ne, - užginčijo kunigaikštis Manfredi, - kovojai tamsta, kaip prityręs vadas. 
Tamsta vienas pastebėjai silpną priešo pusę... Jei ne tu, mano vaikeli, Cezario 
kariuomenė jau šiandien būtų prie miesto vartų. 

Ragastenas nusilenkė. 

- Sugalvojome, - tarė grovas Alma, - įteikti tau dovaną, vertą puikaus tavo 
žygio. 

Ragastenas akimirkai primerkė akis ir pagalvojo, kad didžiausia dovana, kurią 
jau gavo, buvo tai, kad Primavera matė jo drąsą kovos lauke. Išsitiesė. 

- Jūsų kunigaikštiškoji didenybe, - pasakė, - pagyrimo žodžiai, kuriais į mane 
kreipeisi, yra didelė dovana. 

Tačiau kunigaikštis Manfredi davė tarnui ženklą atidaryti milžiniškas salono 
duris. Kelios dešimtys ponų ir sąjunginės kariuomenės vadų įėjo į kambarį. Visi 
neabejotinai buvo perspėti apie apdovanojimo iškilmes. Tylėdami sustojo už 
grovo Almos ir kunigaikščio Manfredi. 

Ragastenas buvo nustebęs. Prie jo priėjo kunigaikštis Manfredi ir nusiėmė nuo 
kaklo puikią grandinę. 

Ta grandinė, sudaryta iš kelių auksinių medalių, sujungtų tarpusavy lengvomis 
grandinėlėmis, papuoštomis deimantais, baigėsi rubinų rozete. Tai buvo Drąsiųjų 

„Ordinas, įsteigtas pirmųjų Almų prieš keletą šimtmečių, aukščiausiojo laipsnio 
pažymėjimo ženklas. Drąsiųjų Ordinas buvo vienas aukščiausiųjų Italijos ordinų. 

Šiuo ordinu negalėjo būti apdovanota daugiau kaip šešiasdešimt riterių. Ga- 
lingi kunigaikščiai, Venecijos dožai, o tarp jų net ir pats Ferraros kunigaikštis, 
didžiuodamiesi dėvėjo didelių iškilmių metu Drąsiųjų Ordino ženklą. 

Iš visos Almų grovijos šį ženklą turėjo tik kunigaikštis Manfredi, grovas Alma 
ir keli privilegijuoti didžiūnai. 

Nusiėmęs nuo kaklo grandinę, kunigaikštis Manfredi iškilmingu tonu kreipėsi 
į Ragasteną: 

- Ant kelių! 

- Kunigaikšti, - atsakė baldamas iš susijaudinimo Ragastenas, - man šis ženklas!.. 

- Ant kelių! - pakartojo kunigaikštis Manfredi. 

Šį kartą Ragastenas pakluso, priklaupė, o pasilenkęs ties juo kunigaikštis 
Manfredi uždėjo jam grandinę ant kaklo; paskui, išsitraukęs kardą, sudavė jam 
per dešinįjį petį, tardamas: 

- Būk drąsus. Būk ištikimas. Būk skaistus. Savo mintyse ir darbuose būk vertas 
Drąsiųjų Ordino ženklo, kurio kavalierius esi nuo šios dienos. 

Pasigirdo plojimai. Ragastenas pakilo, apkabino kunigaikštį Manfredi ir grovą 
Almą, kurie taip pat buvo ordino kavalieriai. 

Visi šių iškilmių dalyviai ėmė jį sveikinti, o labiausiai jį džiugino tas, kad visų 
akyse tematė nuoširdų džiaugsmą, kad nebuvo nė šešėlio pavydo, kas drumstų 
akimirkos iškilmingumą. Susimąstęs kartojo mintyse iškilmingus žodžius, kuriuos 
pasakė kunigaikštis Manfredi, pašvęsdamas jį į riterius: 

- Būk drąsus... Būk ištikimas... Būk skaistus... 


Tos dienos vakarą kunigaikštis Manfredi lydėjo Beatričę, jos įprastinio pasi- 
vaikščiojimo metu po didelį tuščią sodą. Ištikimas savo pažadui, nė žodžiu nepri- 
minė Beatričei, kad jis yra jos vyras. Kai naktis darėsi kaskart šaltesnė, kunigaikštis 
prabilo: 

- Gal grįši namo, mano vaikeli? 

.- Dar ne, - atsakė, - juk žinai, kad mėgstu viena vakare pasvajoti... šitame sode... 
Šį įprotį paveldėjau iš motinos, kuri mėgdavo gražiomis vasaros naktimis vaikš- 
čioti sa manim tamsiomis alėjomis... Vargšė motutė! - pridėjo atsidususi. 

- Tai buvo kilni moteris, - atsakė kunigaikštis. - Skaisti ir ištikima... didvyrių laikų 
moteris. Mūsų karta tegali imti pavyzdį ir didžiuotis grovienės Onoratos protu ir 
dora. 

Primavera krūptelėjo. Su skausmu pagalvojo apie baisų jos mirštančios moti- 
nos prisipažinimą. Paskui nuskrido mintimis pas tą nežinomą seserį, kurią surasti 
ir pamilti įpareigojo jai grovienė Onorata. Giliai atsiduso. 

- Vargšas kūdiki! - tarė rimtai kunigaikštis. - Tau į galvą atėjo liūdni prisimini- 
mai... Tačiau atmink: padarysime viską, kad atkeršyti už motinos mirtį! 

- Taip, įspėjai, šiandien galvoju apie tą, kurios mūsų tarpe jau nėra, o mano 
širdį užlieja skausmo banga, kai prisimenu, kokia ji buvo su manim švelni, kai 
pagalvoju, kad jau niekad manęs nebeglamonės. Keistai niūrūs nujautimai mane 
šiandien kankina! 

- Vyk šalin tas liūdnas mintis, mano vaikeli, - su baime sušuko Manfredi. - Tikėk 
manim, kad bus geriausia, jei grįši namo. Esi sujaudinta paskutinių įvykių, ir tau 
būtinas poilsis. 

- Ne, priešingai, man tikrai palengvės, pasivaikščiojus po tas vietas, kurias ji 
taip mylėjo ir kur, man atrodo, tebegyvena jos siela. Man atrodo, kad sutiksiu ją 

kuriame nors šios alėjos posūkyje. 

Tamsiame sodo užkampyje, kaip tik ten, į kur Primavera parodė pirštu, šmėkš- 
telėjo kažkoks šešėlis ir bematant dingo. Nei Primavera, nei kunigaikštis jo 
nepastebėjo. 

- Bet tau, kunigaikšti, - gyvai tarė jauna kunigaikštienė, - reikalingas poilsis... 

Kunigaikštis atsiduso. Suprato Primaverą norint likti vieną. 

- Na, tai pasilik sode, - atsakė dėdamasis ramus. - Bet pasistenk nugalėti tave 
kankinantį liūdesį. Labanakt, mano vaikeli... 

Primavera atstatė jam kaktą, kaip visad darė atsisveikindama. Kunigaikštis ją 
tėviškai pabučiavo, paskui atsidusęs pasišalino. To atodūsio Primavera negirdėjo. 

Kunigaikštis Manfredi, nuleidęs galvą, palengva ėjo į rūmus, grįždamas tomis 
pat alėjomis, kuriomis buvo atėjęs su Beatriče prie verkiančio gluosnio. Staiga 
kažkoks balsas pašiepiamai sukuždėjo jam į ausį: 

- Gerą vakarą, kunigaikšti Manfredi! 

Iš tankumyno išėjo kaukėta moteris, kuri dar kartą pakartojo ironingu tonu: 

- Gerą vakarą, malonus seneli! 

- Kas esi? - paklausė kunigaikštis. - Ką čia veiki tokiu laiku? 

- Tavęs ieškojau... 

- Kas ponia esi? 

- "Jas neturi reikšmės! Esu kaukėta moteris. Nematai mano veido, bet sužinosi 
mano mintis. Kas esu? Šešėlis... teisingumas, kuris atėjo pas tave, švelnusis ir 
lengvatikis vyreli; esu teisybė, kuri palietė tave, tu kantrus ir pasitikįs, seni! 

Moteris nusikvatojo. Kunigaikštis Manfredi pabalo. Kaukėtos nepažįstamo- 
sios pajuokoje slypėjo kažkokia mintis. Brutaliai griebė ją už rankos: 

- Kas tu? Sakyk, arba nuplėšiu tau nuo veido kaukę! 

- Kunigaikšti, - tarė jau rimtai nepažįstamoji, - mano vardo nesužinosi, nes nėra 
jokio reikalo. Mano veido taip pat nepamatysi, nes netikiu, kad kunigaikštis 
Manfredi galėtų pakelti ranką prieš moterį. Dabar perspėju tamstą: kad jei manęs 
neišklausysi, tavo vardą suterš negarbė... 

- Negarbė! - sukuždėjo siaubo apimtas kunigaikštis. 

- Ar nori jos išvegti? - paklausė nepažįstamoji, - ar nori, kad niekas neturėtų 
teisės iš tavęs tyčiotis? Dar yra laiko... 

- Sakyk! - kimiai murmtelėjo kunigaikštis, - bet pirmiausia sakyk aiškiai, ką nori 
man pasakyti? 

- Nieko tamstai nesakysiu, - atsakė ramiai. - Tamsta manim nepatikėsi. Bet 
padarysiu ką kitą. Eikš... eikš... savo akimis pamatysi neištikimybę! Išgirsi tau 
nusižengusiųjų pasikalbėjimą! Sek mane... tik nekelk triukšmo! 

Kunigaikštis perbraukė ranka šaltu prakaitu išpiltą kaktą. Baisiai kankinosi. 

Klusniai ėjo paskui moterį, kuri jį vedė vingiuotais sodo takeliais! Staiga ji 
sustojo. Stovėjo pasislėpę tankumyne. Prieš juos, ant suolo, apšviesto mėnulio 
šviesos, sėdėjo moteris, prie jos kojų klūpėjo vyras, bučiuojantis jos rankas. 
Kunigaikštis Manfredi pažino juos iš karto. Tai buvo Primavera ir Ragastenas. 

Kaukėta moteris jam juos parodė, paskui, lyg daugiau neturėtų ką veikti, tyliai 
pasitraukė ir dingo, palikdama sielvarto apimtą Manfredį. Žiūrėjo į jauną porą 
nustebęs, apstulbęs, pritrenktas staiga jį ištikusio netikėtumo. 


Lukrecija Bordžija, tai ji buvo ta kaukėtoji moteris, nuėjo sodo vartelių link. 
Jos papirktas tarnas buvo savo vietoje. Kai pakiausė, ar ir rytoj turi jos laukti 
sutartą valandą, moteris atsakė: 

- Ne... dabar jau viskas baigta. 

"Tamsiomis Montefortės gatvelėmis grįžo į mažą namelį, esantį netoli didžiųjų 
vartų, pro kur grįžo į miestą Alma ir Ragastenas po nepasisekusio Cezario 
šalininkų mėginimo pagrobti grovą. Lukrecija įėjo į namelį ir nuėjo į esantį 
pirmame aukšte kambarį. Kambaryje tešvietė vienas deglas. Ten jos laukė vyriškis. 

- Garkonio, - tarė Lukrecija, - grįžtu į stovyklą. 

- O aš? 

- Tu liksi jį sekti. Nepasišalink nuo jo nė per žingsnį; turėsi man viską praneši- 
nėti. 

- Gerai. Gali ponia manim pasitikėti, - tarė vienuolis su baisia neapykanta. 

- Žinau, kad turi su juo nesuvestų sąskaitų, - tarė šypsodamasi Lukrecija. - Būsi 
man ištikimas, nes to reikalauja tavo paties interesai. Tačiau saugokis! Jei tas 
žmogus tave pasiebės, atsisveikinsi su gyvybe... 

Rytojaus dieną, atidarius miesto vartus, Lukrecija raita, užsidengusi veidą 
plonu šydu, išvyko iš miesto. Sargybos viršininkas, matydamas vieną moterį, 
nedarė jai jokių kliūčių ir leido išvykti. Leidosi zovada, po trijų valandų kelionės 
išjojo iš tarpeklio ir, aplenkdama sąjungininkų kariuomenės stovyklą, nujojo 
Cezario palapinės link. ' 

Cezaris gulėjo mažoje žygio lovoje ir kalbėjo su savo adjutantais. Jo žaizda, 
nors ir ne labai pavojinga, jį be galo kankino. 

- Ką matau! - sušuko Lukrecija, įeidama į palapinę. - Esi sužeistas? 

- Pagaliau atsiradai! - sušuko Cezaris. 

Davė jam ženklą, kad pašalintų karininkus. 

- Taip, esu sužeistas! - atsakė baisiausiai keikdamas, bet tas Lukrecijai nedarė 
jokio įspūdžio. - Mane sužeidė tas prakeiktas Ragastenas, nuo to laiko, kai jį 
pažinome, niekas mums nebesiseka. Bet iš kur tu atsiradai? Kur taip ilgai buvai 
dingusi? 

- Grįžtu iš Montefortės, - ramiai atsakė Lukrecija. 

- Iš Montefortės! - sušuko Cezaris. 

Ramus Lukrecijos įžūlumas nustebino net Cezarį. 

- Tai puiku! 

- Ypatingai, nes šis žygis suteiks tau progą atkeršyti Ragastenui. 

- Ką sakai? 

- Sakau, kad turiu Ragasteną rankose! 


Cezaris iš beprotiško džiaugsmo net sušuko ir norėjo atsikelti iš lovos, bet iš jo 
lūpų išsiveržė skausmingas vaitojimas; sunkiai dūsaudamas krito ant pagalvių. 

- Kalbėk aiškiai, - tarė valdydamasis. - Jei tai tiesa, ką sakai, jei sugalvojai būdą 
suimti šį žmogų, gali tikėtis mano dėkingumo. Tu žinai, kad visad laikausi tau 
duoto žodžio. Reikalauk iš manęs ko nori! 

- Apie tai vėliau, - atsakė šypsodamasi Lukrecija. - Tuo tarpu noriu kai ko tavęs 
paklausti. Ar būtinai nori paimti Montefortę? 

„„ Ar būtinai noriu?! Turbūt išėjai iš proto, jei keli man tokį klausimą? 

- Tad neišsižadėtumei puolimo? 

- Niekad! Po šimts velnių! Nušluosiu nuo žemės paviršiaus tą tvirtovę, kaip 
žadėjau tėvui, užsėsiu javais tą vietą, kur dabar kyla jų pylimai! Turiu visiems 
įvaryti baimės! 

- Bet prisipažink, kad dar turi ir kitą tikslą! 

- Taip! Žinau, ką nori pasakyti. Taip, kartu noriu paimti ir Almos dukterį! 

- Na, tai skubėk! Gali atvykti per vėlai, - pašiepiamai nusikvatojo Lukrecija. 

- Po velnių! Ar atėjai mane kankinti? Paaiškink. 

- Tenoriu tau pasakyti, kad Ragastenas budi, ir jinai žiūri į jį labai palankiai. 

Cezaris pabalo. 

- Sakai, kad norint nutverti Ragasteną, turiu atsižadėti žygio Montefortei 
sunaikinti? 

- Taip, arba, tikriau sakant, turi dėtis atsižadąs! 

+ Aha! Jaučiu, kad mudu susikalbėsime! 

Tada Lukrecija pasilenkė prie brolio ir ėmė kažką jam pusbalsiu pasakoti. 
Cezaris klausė jos labai įdėmiai, kartkartėmis sušukdamas iš nustebimo, pykčio 
arba džiaugsmo. 

Pagaliau pokalbis baigėsi. Cezaris pašaukė stovėjusį sargyboje prie palapinės 
karininką. 

- Pone karininke, atsiųsk pas mane štabo viršininką ir heroldus. 

- Klausau, kunigaikšti. 

Pusvalandžiui praslinkus, visa stovykla žinojo, kad Cezaris nori išsiųsti į Mon- 
tefortę pasiuntinius, įgaliotus apgultiesiems pateikti labai naudingų pasiūlymų. 
Vieni šį žygį gyrė, bet dauguma laikė jį žeminančiu ir ėmė murmėti, sakydami, kad 
Cezario Bordžijos žvaigždė gęsta. Niekas nenujautė teisybės. 

XLXI 


BŪK DRĄSUS, IŠTIKIMAS IR SKAISTUS 


Tą vakarą, kai buvo įšvęstas į Drąsiųjų Ordino kavalierius, Ragastenas nuvyko 
į grovo Almos rūmus. 

Visą dieną galvojo apie jam tekusią garbę. Tas apdovanojimas buvo labai 
garbingas, bet Ragastenui jis kėlė ir tam tikrų keblumų. 

- Būk drąsus, ištikimas ir skaistus! - kartojo mintyse. 

Jautėsi nusižengęs šiam obalsiui, kažkas paslaptingai jį nervino. Tas senis, kuris 
jį apdovanojo tuo aukščiausiu ir garbingiausiu pasižymėjimo ženklu, kuris pats 
pašventė jį į riterius, tas senis buvo Primaveros vyras. 

Jautė sieloje kažkokį sąžinės graužimą ir nerimą; ne dėl to, kad mylėjo, bet dėl 
to, kad nepaisant visų protavimų ir išvedžiojimų, norėjo eiti ten, kur eidavo kas 
vakaras. Visą dieną sau kartojo: 

- Neisiu! 

"Tačiau vakare nebegalėjo nusėdėti savo kambaryje. Pagaliau išėjo iš kambario 
ir, jau nė valandėlės nedvejodamas, sustojo ties tvora, kurią bematant peršoko. 
Laukė, kol rūmuose viskas nurims ir ateis valandėlė, kuria tikėjosi pasirodysiant 
Primaverą jos mėgiamoje vietoje. Sustojęs ties gluosniu, pastebėjo sėdinčią ant 
suolo Beatričę. 

Priėjo prie jos; ji jo laukė; matydama jį artinantis, nusišypsojo. ) 

Nesvarstysime to, ką galėjo kalbėti įsimylėję, virš kurių itališka naktis ištiesė 
savo tamsų, žvaigždžių nusėtą apsiaustą. Visi įsimylėję panašūs. Būdami vieni, 
užmiršta pasaulį, ištirpdami savo meilėje ir žavume. 

Bet atėjo išsiskyrimo valanda. Atsisveikinusi su Ragastenu, Primavera paleng- 
va nuėjo rūmų link. Ragastenas, prislėgtas savo laimės, nepajudėjo iš vietos, o jai 
dingus iš akių, giliai atsiduso. 

Priėjęs prie tvoros, išgirdo kažkieno žingsnius. Skubiai atsisuko. Tikrai jį kažkas sekė. 

Tas kažkas visai nesislėpė. Ragastenas aiškiai matė jo aukštą siluetą, ryškėjantį 
nakties tamsoje. Skubiai pasislėpė už medžio ir laukė, kol tas vyras jį pralenks. | 

Bet tas vyras nenorėjo jo pralenkti! Prisiartino prie medžio ir, apėjęs jį, sustojo 
prieš Ragasteną. 

- Kunigaikštis Manfredi! - sukuždėjo apstulbęs kavalierius. 

Senis sukryžiavo ant krūtinės rankas, jo akys piktai žibėjo, truputį pasviręs 
pirmyn, tiriamai žiūrėjo į kavalierių. 

Ragastenas suprato kunigaikštį viską žinant! 

Apimtas siaubo, bijąs ne dėl savęs, bet dėl Beatričės, sukaupė visas jėgas, kad 
nepasimestų. 

- Kunigaikšti... - suvapaliojo. 

- Nė žodžio! -ištarė senis tokiu pasikeitusiu balsu, kad Ragastenas jį vos pažino. 
- Viską mačiau, viską girdėjau. Baisioje nelaimėje, kuri mane ištiko, laiminu 
dangų, kad leido man išsaugoti šaltą kraują, kad, norėdamas išvengti skandalo ir 
apsaugoti savo vardą nuo dėmės, neužmušiau tamstos kaip šuns! Rytoj... pas 
mane... lauksiu tamstos... 

- Atvyksiu! - tarė Ragastenas, staiga nuo Manfredi žodžių atgavęs pusiausvyrą. 

- Tikiuosi, mano pone, jei tamstai liko nors kiek garbės ir savigarbos! 

- Atvyksiu! - pakartojo Ragastenas išdidžiai. 

Rankos mostu atsisveikino su kunigaikščiu. Visai jau nesislėpdamas, nes tai 
buvo nebereikalinga, pasiekė tvorą ir peršoko ją. 

Netrukus sugrįžo į namus. Tik tada suprato visą padėties baisumą. Nematė 
išeities! Kautis su kunigaikščiu?! Užmušti jį! To negalėjo padaryti. Manfredi buvo 
septyniasdešimt dviejų metų amžiaus. Pagaliau, kunigaikštį nužudęs, turėtų am- 
žinai atsižadėti Beatričės. 

Taigi? Tebuvo viena išeitis... baisi... kunigaikštis Manfredi turėjo teisę jį nužu- 
dyti... Vadinasi, kunigaikštis jį nužudys!.. O Ragastenas norėjo gyventi! 

Naktis buvo baisi. Visą naktį svarstė įvairius variantus, bet visi jie atrodė 
nerealūs. Išaušo, o jis dar nieko negalėjo sugalvoti. Tik nutarė, prieš vykdamas 
pas Manfredi, perspėti kunigaikštienę Beatričę. 

Bet, atvykęs į Almos rūmus, veltui slankiojo koridoriais ir salėmis, kur dažniau- 
siai sutikdavo Primaverą. Jos niekur nebuvo. Nerimo kankinamas liepė pranešti 
kunigaikščiui, laukiąs rūmuose jo parėdymų, bet jam atsakė: kunigaikštis esąs 
slaptame pasitarime. Ragastenas buvo priverstas laukti. 

Apie vidudienį sužinota, kad tą dieną audiencija neįvyks, taip pat pasklido 
gandas, jog kunigaikštis rimtai serga. Prie Ragasteno priėjo vienas kunigaikščio 
tarnų. 

- Mano ponas, - pasakė, - prašo poną kavalierių dar šį vakarą jį aplankyti. 

- Gerai, - atsakė Ragastenas. 

Išėjo iš rūmų dar labiau susikrimtęs, nei buvo į juos ateidamas. 

- Kas čia darosi? Ta nežinia yra baisi, - pamanė. - Kodėl niekur nematyti 
Beatričės? Kodėl kunigaikštis dabar nenori mane priimti? 

Tų minčių kankinamas, Ragastenas su augančiu nerimu laukė, kada jį vėl 
pakvies į rūmus. 

Kunigaikštis nedalyvavo karo pasitarime, kaip įsakė pranešti. Paprašė grovą 
Almą, kad šis bet kokiu būdu sulaikytų namuose savo dukterį, paskui pasiruošė 
sutikti Ragasteną. 

Jam ta naktis buvo taip pat baisi, - tai buvo sielvarto naktis. Tačiau palengva 
sielvartą pakeitė pyktis. Tas pyktis nustelbė visus kitus jausmus ir pasiekė kraštu- 
tines ribas, kai protas nustoja savo galios, siela atbunka, smegenys nustoja kont- 
roliuoti veiksmus, 0 žmogus pasijunta per plauką nuo nusikaltimo. Tokiu 
momentu jam pranešė, kad atvyko Ragastenas. 

Staiga it žaibo apšviestą, senis vaizduotėje išvydo siaubingą vaizdą: jis stovi su 
durklu rankoje ir laukia jaunuolio, kuris, vos pravėręs duris, krenta po jo kojomis 
durklo pervertas. Jį sukaustė baisus siaubas, pamanius apie žomgžudystę, kai 
žmogų valdo pyktis... Tai buvo tragišdka akimirka. 

Pagaliau, nutarė dar atitolinti tragiško susitikimo akimirką dar pusei dienos. 

Kai apie penktą valandą jam pranešė, kad kavalierius nori jį matyti, jautėsi 
visiškai susivaldęs ir liepė Ragasteną įleisti. Akimirkai praslinkus, abu varžovai 
stovėjo vienas prieš kitą, žiūrėdami kiekvienas į savo priešininką su liguistu 
susidomėjimu, tarsi niekad nebūtų matęsi. 

Ragastenas, labai šaltas ir ramus, laukė. Manfredi staiga pajuto, kad jame 
verda pasiutęs pyktis, galįs jį padaryti žmogžudžiu ir niekšu, nes matė, kad 
prislėgtas Ragastenas net nemano gintis. 

Pirmos penkios minutės buvo baisios. Ragastenas pajuto šaltą prakaitą, išpy- 
lusį jo kaktą. Nieko nebegalvojo. Buvo tarytum užhipnotizuotas to milžiniško 
senio stiklinio žvilgsnio; tas negyvas žvilgsnis, tas išbalęs lyg kaukė veidas, bylojąs 
apie vidinę kovą, sukrėtė jį. 

Tą akimirką Ragastenas, dar niekad nedrebėjęs prieš durklą, pajuto baimės 
jausmą. Kunigaikštis ieškojo kokio nors žodžio, kuriuo galėtų jį kuo skaudžiau 
įžeisti. 

Pyktis, kurio nesistengė suvaldyti, jį užvaldė. Jo drebanti ranka griebė durklą. 
Ragastenas matė tą judesį, bet nieko nedarė, kad apsigintų... 

Staiga atsidarė milžiniškos durys ir ceremonialmeisteris, išėjęs į salės vidurį, 
pranešė rimtu ir skambiu balsu: 

- Heroldai ir karininkai - jo kunigaikštiškosios didybės Cezario Bordžijos 
pasiuntiniai atneša kunigaikščiui Manfredi, vyriausiajam sąjungininkų kariuome- 
nės vadui, taikos sąlygas, siūlomas jų pono... 

Ragastenas nė nekrūptelėjo. Gal net nieko negirdėjo. Tematė, kad pakilusi 
Manfredi ranka nusileido. 

"Tematė klaidžiojantį kunigaikščio žvilgsnį ir plačiai atidarytas duris. 

Ilgas koridorius buvo pilnas karininkų ir didžiūnų. Ties pat durimis sutrimitavo 
trys šaukliai, apsirengę iškilmių rūbais, paskui įėjo į salę trys Cezario Bordžijos 
siųsti karininkai. Durys užsidarė. 

Visą šią sceną Ragastenas regėjo it sapne. Šaukliai atsistojo prie durų. Kari- 
ninkai - pasiuntiniai, palikę savo palydovus koridoriuje, žemai lenkdamiesi, pri- 
siartino prie kunigaikščio Manfredi. 

- Ko atvykote, mano ponai? - paklausė kimiu ir dusliu balsu kunigaikštis, vis 
dar nenuleisdamas žvilgsnio nuo Ragasteno. 

- Jūsų kunigaikštiškoji didybe, - atsakė vienas karininkų, - mes, Cezario Bor- 
džijos, mūsų pono, karininkai atėjome pasiūlyti jo vardu taikos sąlygų... 

Kunigaikštis Manfredi, baltas kaip popierius, linktelėjo galva sutinkąs išklausyti 
jų pasiūlymus. 

- Štai mūsų sąlygos, kurias tamsta, kaip vyriausias sąjungininkų kariuomenės 

vadas, apsvarstysi su visiems žinoma tamstos išmintimi. Kunigaikštis Cezaris 
Bordžija mato, kad jau per daug pralieta kraujo ir kad atėjo laikas baigti nelai- 
mingąją Italiją teriojantį naminį karą. Išsižada visų pretenzijų į Montefortės 
groviją; pasižada atitraukti savo kariuomenę į Romos teritoriją; pasižada niekad 
nekelti ginklo prieš Montefortę. Pasižada atstatyti kai kurias prie Romos prijung- 
tas grovijas, tarp kitų ir jūsiškę, pasižada jas atstatyti, grąžinant visas teises, 
privilegijas ir pirmenybes, kurios joms priklauso nuo seno. 

Nustebęs klausėsi Manfredi šių nepaprastų pasiūlymų. 

- Užtai kunigaikštis Cezaris Bordžija tereikalauja paleisti sąjungininkų kariuo- 
menę. Savo geros valios įrodymui duos dvylika įkaitų iš savo palydovų tarpo. 
Sąjungininkų geros valios įrodymui reikalauja taip pat įkaito. Pasitenkins net 
vienu. Esame įgalioti jį nurodyti... 

- Nurodykite! - trumpai tarė kunigaikštis. 

- Norėdamas įrodyti esąs nusiteikęs taikiai, mūsų ponas neišrinko nė vieno iš 
jūsų kunigaikštiškosios didybės artimųjų. Pasitenkins vienu tavo karininku, kuris 
net nėra grovijos gyventojas ir kurį, tamsta kunigaikšti, mažai pažįsti. Tas karinin- 
kas yra kavalieriūs de Ragastenas. Baigiau. Kokį atsakymą turime nunešti mūsų 
ponui, kuriam turime garbės čia atstovauti? 

Kunigaikštis Manfredi pajuto, kaip jo kūną nukrėtė šiurpas. Žvilgterėjo į 
Ragasteną. 

"Tas sukryžiavo ant krūtinės rankas. Perkėlė įžūlų ir nepasitikintį žvilgsnį nuo 
kunigaikščio Manfredi į karininkus. . 

Piktdžiugiška jausmų banga užtvindė Manfredi širdį - nebereikės savo ranko- 
mis keršyti. Pats likimas atsiuntė išeitį. Sunku būtų ką nors gudresnio sugalvoti. 
Ragasteno išdavimas į Cezario rankas - tolygus mirties nuosprendžiui. 

- Laukiame atsakymo, - tarė Cezario Bordžijos karininkas. 

Ragastenas žengė žingsnį Manfredi link. Tyliu, persmelktu išdidžia panicka, 
balsu sukuždėjo: 

- Ko gi, tamsta, lauki? Išduok mane! 

Kunigaikštis apstulbo. Jo veidas pabalo dar labiau. Ėmė mėšlungiškai virpėti. 

Savo veidu pajuto Ragasteno aisavimą. Jam pasivaideno lyg šalimais stovėtų 
panieka. Išsitiesė ir pakėlė ranką. Rapastenas žengė keletą žingsnių pasiuntinių 
pusėn, tarsi save jau laikytų jų belaisviu. 

- Pone, - atsiliepė Manfredi, - štai mano atsakymas. 

Senio balsas skambėjo labai ramiai. Jo veide, dar prieš akimirką iškreiptame 
pykčio, blykstelėjo karališkoji didybė. 

- Mano atsakymas niekuo nesiskirtų nuo protingo, nesakusiu - padoraus 
žmogaus - atsakymo. Atiduoti Ragasteną - tai būtų didžiausia mano niekšybė... 

Psiuntiniai krūptėlėjo. 

- Palaukite, ponai, - kalbėjo toliau. - Visi žinote Cezario Bordžijos neapykantą 
Ragastenui. Pasiūlymas man, Drąsiųjų Ordino kavalieriui, išduoti jį į mirtino 
priešo rankas yra didelis įžeidimas. Ir vien dėlto, mano ponai, kad jūs sutikote 

atlikti tokią niekšingą misiją, tapote nevertais nešioti kardus... 

- Kunigaikšti! - pertraukė jį karininkas išdidžiu tonu. 

- Dar nebaigiau, - tęsė toliau nepaprastai ramiai Manfredi. - Jūs nesu gebėsite 
suprasti mano atsakymo motyvų. Jūs ir jūsų ponas, linkę tik į niekšybes, negalite 
suprasti to, kas yra kilnu. Tad pasakysiu jums mano visai praktiškus motyvus. 

Karininkai - pasiuntiniai iš pykčio pabalo. Ragastenas jautėsi tarsi sapne. 

- Taigi, mano ponai, - baigė Manfredi, - pasakykite kunigaikščiui Bordžijai, kad 
kavalierius de Ragastenas yra vienintelis žmogus, kurio negaliu išduoti, nes šiuo metu 
skiriu jį savo pavaduotoju, būsimuoju vyriausiuoju vadu, jei kartais žūčiau mūšyje. 

- Kunigaikšti! - sušuko Ragastenas, sukrėstas Manfredi žodžių. 

"Tačiau Manfredi rankos mostelėjimu įsakė tylėti. Paskui, kreipdamasis į Ceza- 
rio pasiuntinius, pridėjo: 

- Išeikite, ponai! Daugiau nebeturime apie ką kalbėti. 

Karininkai atsisveikino nusilenkimu. Didžiosios durys atsidarė. Šaukliai vėl 
sutrimitavo ir pasiuntiniai išėjo į koridorių, paskui juos palydovai. Stovį eilėje 
sąjungininkai atsisveikino su jais nusilenkdami. 

Kunigaikštis ir Ragastenas pasiliko vienu du. Kavalierius susižavėjęs, nugalėtas 
savo priešininko kilnumo, žiūrėjo į senį su pagarba. Tačiau kai norėjo prie jo prieiti, 
kunigaikštis pakėlė sunkią nuo minčių galvą ir tarė: 

- Pone, reikia man dėkoti. Norėjau likti ištikimas Ordino obalsiui: drąsus, 
ištikimas ir skaistus! 

- Tas obalsis, - atsakė, iš susijaudinimo virpančiu balsu, Ragastenas, - gali 
tamstai trukdyti mane išduoti į priešo rankas, bet negali versti tamstą skirti mane 
savo įpėdiniu. 

"Tada kunigaikštis priėjo prie Ragasteno ir tarė, griebdamas jį už rankos: 

- Jaunuoli, nesupratai manęs... Pasakysiu tau aiškiai, ko iš tavęs laukiu... 

- Sakyk, tamsta. Iš anksto pažadu išpildyti kiekvieną tamstos norą. 

- Taip! Žinau, kad tamstos žodžiu galima tikėti. Prisiek būsiąs paklusnus mano 
valiai! Kiekvienam mano norui! 

- Prisiekiu garbe, - tarė Ragastenas. - Prisiekiu šiuo ženklu, garbės ir riterio 
dorybių simboliu, kurį pats užmetei man ant kaklo kaip pančius, prikaustydamas 
mane prie savęs amžiams... 

- Gerai! - murmtelėjo senis su niūriu pasitenkinimu. - Taigi pirmiausia reiką- 
lauju iš tamstos, kad niekad nepasakytumei jai to, kas tarp mūsų įvyko. 

- Prisiekiu... 

- Reikalauju to, jei likimas judu suvestų. Taip pat reikalauju, kad pasižadėtumei 
nesimatyti su ja, kolei aš esu gyvas. 

Ragastenas valandėlę dvejojo. 

- Prižadu tamstai ir tai, - pagaliau ištarė. - Turi tam teises, kuriomis naudojies 
be jokio gailesčio. 

- Naudojuos jomis labai apdairiai, - ištarė senis, žybtelėjęs akimis. Bet tuojau 
susivaldė ir kalbėjo toliau: 

- Pone, baisioie būklėje, kurioje ką tik buvau tamstos dėka, negalvojau apie 
dvikovą, kurios tamsta negalėtumei priimti. Tamstos jaunatvė, jėga ir vikrus ginklo 
valdymas neleistų tamstai kautis su manimi, septynių dešimčių metų seniu. Tuo- 
met nusprendžiau tamstą nužudyti: palaukti prie durų, ir tą akimirką, kai perženg- 
si slenkstį, suvaryti tamstai į gerklę durklą. Bet pajutau gėdą, galvodamas apie tokį 
niekšingą darbą. Įstengiau laiku susivaldyti, bet tikėk, tamsta, kad tai man labai 
daug kainavo... Bet dabar tamstos gyvybė priklauso man. 

- Aukoju ją tamstai! - tvirtai tarė Ragastenas. - Dar prieš akimirką mačiau, kaip 
spaudei tamsta savo durklo rankeną, bet nepadariau nė vieno gynimosi judesio... 

- Žinau tai! 

Abu šie žmonės buvo vienas kito sužavėti. Suprato, kad jų abipusė pagarba 
nustelbė visus kitus jausmus. Tačiau iš jų lūpų neišsiveržė nė vienas žodis, net 
mažiausias krūptelėjimas neišdavė jų minčių. 

- Jei tamstos gyvybė priklauso man, - pridėjo kunigaikštis lediniu tonu, - tai 
turiu teisę elgtis su ja kaip tinkamas! 

- Taip, pone! 

- Taigi, štai ką nutariau: kai artimiausiu metu susiremsime su Cezariu Bordžija, 
privalėsi žūti mūšio lauke... 

Ragastenas krūptelėjo. Instinktyviai norėjo prieštarauti. Bet pamatė Maniredi 
lūpose karčią šypseną ir pasijuto žeminąs save jo akyse. Dusliai atsakė: 

- Leisiuos nukaunamas. 

Senasis Manfredi sužavėtas pažvelgė į žmogų, kuris taip lengvai ir paprastai 
davė tokį baisų įžadą. 

- Tikiu tamstos žodžiu, - pasakė. 

Ragastenas linktelėjo galva. 

- O dabar eik, tamsta, - baigė kunigaikštis pokalbį, lengvu judesiu rodydamas 
įduris. - Išeik. Esi manęs vertas! Dabar nebesakau: būk drąsus, būk ištikimas, būk 
skaistus! Dabar tau sakau: esi drąsus, esi ištikimas, esi skaistus! 

Ragastenas žemai nusilenkė ir palengva išėjo iš salės. 

XLXII 


CAPRERA* 


Kai pasiuntiniai paskelbė Cezariui kunigaikščio Manfredi atsakymą, jo pyktis 
neturėjo ribų. 

- Matai, kur veda tavo užgaidos, - karčiai tarė Lukrecijai, girdėjusiai šį prane- 
šimą. 

Lukrecija nieko neatsakė. Susimąstė, stengdamasi suprasti kunigaikščio atsa- 
kymą. Neaiškiai numanė visą tiesą. 

- Šitie žmonės turi geležinę valią! - tarė pagaliau Cezariui.-Tavo tiesa, padariau 
didelę klaidą! Bet galbūt dar ne viskas žuvo! 
- Ką man daryti? 

- Leisk man veikti... Grįšiu į Mons 

- Viskas baigsis tuo, kad įkliūsi į jų rankas. 

Lukrecija gūžtelėjo pečiais. 

- Duok man pagalbai keturis stiprius ir patikimus vyrus, - atsakė. 

- Tai labai labai paprasta. 

Cezaris pasišaukė karininką ir išvardijo keturis savo asmens sargybos kareivius, 
įsakydamas juos pavesti Lukrecijos nuožiūrai. 

- Dabar bus didelis lošimas, - tarė broliui. - Jei nugalėsiu, turėsime iš to dvigubą 
naudą, tu ir aš. 

- Kalbėk aiškiau. ' 

- Nėra reikalo. Pamatysi pats. Dar vienas žodis. Kada manai pulti? 

- Už kelių dienų; kai tik mano žaizda leis man užsėsti ant arklio. 

- Gerai, tiek laiko man užteks. 

Nepaisant visų Cezario įtikinėjimų, Lukrecija nieko jam nepaaiškino. 


Po pasikalbėjimo su kunigaikščiu Manfredi, Ragastenas užsidarė savo kamba- 
ryje, neišeidamas iš jo nei valandėlei. Tuo būdu norėjo išlaikyti kunigaikščiui duotą 
žodį. Žadėjo jam nesistengti pasimatyti su Beatriče. 

Šios kelios baisaus merdėjimo dienos Ragastenui virto amžinybe. Vieną vakarą 
Spadakape jam papasakojo apie mieste sklindančius gandus, kad rytoj įvyksiąs 
mūšis; jis pastėbėjęs stovykloje prasidėjusį judėjimą; tikimąsi greito puolimo. 

- Pagaliau! - atsiduso su skausmingu palengvėjimu Ragastenas. 

- Kas ponui yra? - paklausė Spadakape. - Ponas beveik visai nevalgai. Naktimis 

ponas nemiegi. Džiūsti akyse... Esu tikras, kad kas nors tamstą pakerėjo. 

- Taip manai? 

- Po velnių! Kaipgi kitaip galima suprasti visus tuos pokyčius? 

- Gal tavo tiesa! O tuo tarpu išvalyk rytdienai ginklus. 

- Vadinasi, tarnsta kausies? Nepaisant tų kerų? 

- Ką jie turi bendro su ta kova? 

- Nes... matai pone... jei tamsta esi pakerėtas, tai gali žūti per pirmą susirėmi- 
mą! 

Ragastenas krūptelėjo, paskui sukuždėjo su keista šypsena: 

„ Todėl būtinai privalau!.. 

Spadakape nieko nesuprato ir pažvelgė į jį nustebęs. Kavalieriui davus ženklą, 
pasišalino, linguodamas galvą. 


Tuo tarpu Primaverą graužė baisus nerimas. 

Kitą dieną po paskutinio pasimatymo su Ragastenu, kaip paprastai, atėjo į savo 
mėgiamą svajonių vietą. Visą valandą su ja buvo kunigaikštis Manfredi. Nei 
žodžiais, nei elgesiu neišdavė jį kankinusių minčių. Buvo tėviškai švelnus, dar 
labiau nei kada nors. Nuoširdi buvo ir Primavera. Kunigaikštis dėgė meile Beat- 
ričei. O ši priekaištavo sau dėl meilės Ragastenui, kad ir tyrės kaip ašara, nesu- 
teptos. Šie jausmai, slapta varstą jų širdis, išsiliejo nenusakomai jautriame 
pokalbyje. 

Pagaliau Manfredi pasišalino, tikriau dėjosi pasišalinąs. Pasislėpęs sekę Beat- 
ričę. Ragastenas neatėjo. 

- Tas žmogus yra jos meijės vertas! - pamanė kunigaikštis atsidusęs. 

Grįžusi namo, Primavera negalėjo nusiraminti. Tūkstantį kartų kartojo: 

- Kodėl šiandieną neatėjo? 

Rytojaus ir kitomis dienomis kartojosi tas pats. Jaunos moters nerimas diena 
iš dienos augo. Ko nors paklausti apie Ragasteną nedrįso, o juo labiau kunigaikš- 
čio. Atrodė jai, kad vos ištarusi mylimo žmogaus vardą, išduos visas paslaptis. 

Vieną vakarą sode sėdėjo viena, kupina mirtino nerimo. Staiga prieš ją išdygo 
kunigaikštis Manfredi ir grovas Alma. | 

- Vykstame į stovyklą! - tarė kunigaikštis susijaudinęs. 

Grovas Alma pridėjo: 

- Mūsų pirmosios sargybos pranešė, kad iš stovyklos pajudėjo Cezario pulkai. 
Nėra abejonių, kad rytoj rytą mėgins mus pulti. Dar šią naktį turime nuvykti į 
stovyklą. Lik sveika, mano kūdiki... Tikimės, kad Cezario puolimas bus atremtas. 

Grovas nuoširdžiai priglaudė dukterį. Primavera pabalo kaip popierius. Ausy- 
se gaudė, pasaulis ėmė suktis akyse: jautėsi tuoj apalpsianti. Jos lūpas degino ją 
kankinantis klausimas, bet iš suspaustos gerklės negalėjo išsiveržti nė vienas žodis. 
Pagaliau, kai prie jos priėjo atsisveikinti kunigaikštis Manfredi, nutarė bet kokia 
kaina ką nors sužinoti. 

- Tikiuosi, - tarė dusliu balsu, - kad visi mūsų gynėjai jau yra savo vietose? 

- Visi! - atsakė Manfredi. - Rikardo, Trivulce, Malatesta, Orsini... visi! 

- O... ponas de Ragastenas? 

Vos ištarė šį vardą, jos veidas pradžioje paraudo, o paskui pabalo lyg kreida. 

- Kavalierius de Ragastenas? - pakartojo jos žodžius Alma. Tačiau Manfredi 
nežymiai spustelėjo jo ranką ir perdėtai ramiu balsu atsakė: 

- Kavalierius de Ragastenas jau prieš kelias dienas išvyko iš miesto su labai 
rimta misija... 

- Tai pavojinga, tiesa? - paklausė vos girdimai. 

- Och! - metė Manfredi beveik brutalų atsakymą,- užduotis labai pavojinga, 
kunigaikštienė! 

Skubiai pasišalino, tempdamas su savim grovą Almą. Viskas jame virė. Smaugė 
jį. Visas, snaudžiąs jo širdyje pavydas, staiga atbudo, išsiverždamas niūria liepsna. 

Primavera, siūbuodama pasitraukė prie suolo, uždengusi veidą rankomis, krito 
ant jo ir skausmingai pravirko. Paskui staiga pajuto, kad rūkas uždengė jos akis... 
krito apalpusi. 


-- > —->——————————————————— > ———— 


Atsipeikėjusi pamatė ties savim pasilenkusią kažkokią nepažįstamą moterį. 
Moteriškė buvo apsirengusi Montefortės apylinkių kaimietės rūbais. 

- Ach! Sinjora, - sušuko kaimietė, - pagaliau atgavai sąmonę. 

- Kas esi? - paklausė Primavera, perbraukdama ranka per kaktą. 

- Pono grovo pavaldinė. 

- Ko čia atėjai? 

- Ieškau sinjoros Beatričės. Rūmuoses sąmyšis dėl žygio į stovyklą. Man pasakė 
sinjorą esant sode, bet niekas neturėjo laiko mane ten nuvesti... Ar nematei jos, 
ponia, kur nors arti? Siuntė mane pas ją labai svarbiu reikalu. 

- Kunigaikštienė Beatričė - tai aš! Sakyk! 

- Tai ponia?! Och, kokia esu laiminga! Jau seniai troškau jus pamatyti! Žmonės 
pasakoja, kad tavo suknios palietimas atneša laimę norinčioms ištekėti mergi- 
noms! 

Pirmiau, nei Beatričė spėjo pasitraukti, kaimietė griebė jos suknios kraštą ir jį 
pabučiavo. 

- Dabar esu tikra, kad mano vedybos bus laimingos, - tarė naiviu balsu. 

Primavera negalėjo susilaikyti nenusijuokus. 

- Sakeisi turinti į mane reikalą. 

- Taip, sinjora! Man įsakė pasikalbėti su tavim taip, kad niekas daugiau negir- 
dėtų. 

- Na, sakyk... Esame visiškai vienos, tikrai niekas negirdės! - tarė Primavera, 
apimta kažkokių keistų nujautimų. - Kas tave siunčia? 

- Jaunas, gražus, išdidus ir drąsus riteris... bet jo kažkokia keista, svetima 
pavardė... Tuoj... tuoj... negaliu prisiminti... Ė 

- Kavalierius de Ragastenas! - sušuko nejučiomis krūptelėjusi Primavera. 

- Taip, taip, - patvirtino kaimietė. 

- Sakyk! Sakyk greičiau! Kur jis yra? Kodėl tave siunčia? Ar nėra kartais 
sužeistas? 

„ Matai... sinjora, - ėmė murmėti sumišusi kaimietė. 

- Sužeistas! - sielvartingai sušuko Primavera. 

- Deja... taip! 

Primavera susiūbavo, bet staiga sukaupė visas jėgas. 

- Papasakok man viską! - tarė susivaldžiusi. 

- Taigi, buvo taip. Ponia nežinai mūsų fermos. Iki jos dvi valandos kelio nuo 
Montefortės, taip, maždaug apie tiek... Taigi vieną vakarą, jau saulei nusileidus, 
šeimininkavau su savo motina. Broliai dar nebuvo sugrįžę iš lauko... mūsų laukas 
gana toli nuo namų... Staiga žiūriu, į mūsų kiemą įjoja kažkoks ponas... Prieinu 
prie jo, norėdama paklausti, ko pageidauja. O raitelis nulipa nuo arklio, paeina 
siūbuodamas porą žingsnių, ranką laiko prie krūtinės, paskui staiga krenta prie 
pat mūsų slenksčio! 

- O Dieve! - sukuždėjo Primavera, laužydama rankas. 

- Mano motina ir aš pakėlėme nelaimingąjį, paguldėme į lovą, tada pastebėjau 
Jį esant sužeistą į krūtinę, žaizda dešinėje pusėje... Nuvalėme ją, išplovėme, 
perrišome... pagaliau jaunas ponas atmerkė akis... Žiūrėjo į į mus su AEkinBSEU, 
kuris mane sujaudino iki sielos gelmių! 

Primavera griebė kaimiėtę už rankos. 

- Kuo esi vardu? 

- Bianka, - atsakė nustebusi kaimietė. 

- Taigi, brangi Bianka, turi sužadėtinį, tiesa? Nesirūpink kraičiu! Duosiu tokį, 
kad visos apylinkės merginos tau pavydės! 

- Ach! Sinjora! Neveltui sakoma, kad prisilietimas prie tavęs atneša laimę! 

- Bet pasakok toliau... skubėk... - metė karštligiškai Primavera. 

.- Nelaimingas jaunas ponas parodė norįs kalbėti. Pasilenkiau prie jo. Paklausė 
silpnu, kaip vėjelio dvelksmas, balsu, ar yra fermoje koks nors vyras... Atsakiau 
neigiamai... Atrodė apimtas sielvarto. Tada jam pasakiau esanti pakankamai stipri 
ir sveika, galinti pavaduoti vyrą... Pasižiūrėjo į mane ir sukaupęs visas jėgas tarė: 
„Gerai... jei nenori, kad mirčiau iš sielvarto, nuvyk į Montefortę, į grovo rūmus, 
surask kunigaikštienę Beatričę, pasikalbėk su ja be liudininkų ir pasakyk jai, kad 
kavalierius de Ragastenas, gulįs mirties patale, laimins ją, jei ji panorės atvykti pas 
jį su paskutine paguoda." Taip pasakė, sinjora. Kartojau šiuos žodžius visą kelią, 
kad neužmirščiau. Tuoj po to, jaunas ponas krito ant pagalvių apalpęs, o aš sėdau 
į vežimą ir leidaus į kelionę, negaišuodama nė valandėlės. Štai koks reikalas, 
sinjora! 

Primavera pakilo nuo suolo ir nervingai tarė: 

- Važiuokime! Vešk mane! 

Kaimietė krūptelėjo, jos žvilgsnyje sužibo džiaugsmas. 

- Ach! Sinjora, - sušuko, - koks laimingas bus vargšas jaunas ponas! Bet leisk 
paprastai kaimietei duoti tau patarimą. Reikia elgtis atsargiai. Ar negali taip 
padaryti, kad niekas nematytų tave išeinant iš rūmų? Apsiirnu atvežti tave atgal 
dar prieš auštant. Tuo būdu niekas nieko nesužinos. 

- Taip! Tavo tiesa! Kunigaikštienė Manfredi, - pridėjo karčiai, - negali būti 
įtariama! Eikš!.. Išeisime pro mažus vartelius sodo gilumoje, niekas mūsų nema- 
tys. Eikš!.. Skubėkime... 

Skubiai nuėjo pirma, tvardydama besiveržiantį verksmą. Ją sekė kaimietė. 

Beatričė negalėjo matyti, kad kaimietė, priėjusi alėjos posūkį, padarė ranka 
kažkokį keistą ženklą. Žmogus, pasislėpęs netoli esančiuose krūmuose, šio ženklo 
laukė. 

Beatričė sustojo prie mažų sodo vartelių. Net nenustebo, matydama vartelius 
atidarytus. Išėjus iš sodo, kaimietė prisiartino prie Beatričės. 

- Kur tavo vežimas? - paklausė Primavera. 

- Palikau jį už sienų; mieste per didelis judėjimas. Pririšau E arEų prie tvoros. 

- Na, tai eikime! 

Ketvirčiui valandos praslinkus, abi moterys sustojo ties miesto vartais. Jie buvo 
uždaryti. 

- Praeiti draudžiama! - pasakė sargybinis. 

Beatričė akimirką dvejojo. Staiga ryžosi. Įėjo į sargybos būsią ir kreipėsi į 
karininką: 

- Liepk, tamsta, atidaryti vartus! - įsakė. 

Karininkas šoko pildyti jos įsakymą. Kaimietė tuo laiku stovėjo prie sargybos 
būsto, slėpdama savo veidą po skara. Akimirkai praslinkus, TDOLEEIS išėjo už 
miesto. 

- Eikš, brangioji ponia, - tarė kaimietė, griebdama Primaverą už rankos. 

Staigiai paliesta krūptelėjo. Jai pasirodė, kad kaimietės ranka suspaudė jos 
ranką nepaprastai stipriai, kažkaip grasiai ir baisiai. Tačiau šis įspūdis greitai išdilo. 

- Eikš! - pakartojo Bianka, - vežimas stovi už poros šimtų žingsnių nuo čia. 
Ach! Koks bus laimingas vargšas jaunas ponas! 

Primavera bėgo pirmyn. Netrukus pamatė vienu arkliu kinkytą vežimą. Arklys 
buvo pririštas prie tvoros, netoli kelio, einančio po miesto pylimais. Negalvodama 
nė akimirkos sėdo į vežimą. Kaimietė įsitaisė greta jos. Eseržiupėis suščrė arkliui 
botagu, visą laiką ragindama jį bėgti. 

Tas naktinis važiavimas truko dvi valandas. Moterys tarpusavyje nesikalbėjo. 
Primavera buvo apnikta sielvarto. Tačiau jos energinga prigimtis ėmė viršų. 

- Išgelbėsiu jį! - kartojo mintyse. 

Ta mintis ją užvaldė, o monotoniškas ratų bildesys ją užliūliavo ir nuramino. 
Abi tylėjo, tik kartais kaimietė paragindavo arklį. 

Pagaliau Bianka parodė botagu į tamsoje ryškėjančius kontūrus, vos matomus 
tolumoje. 2 

- Mūsų ferma, - pasakė. 

Jos balsas keistai suvirpėjo, bet Primavera į tai neatkreipė dėmesio. Godžiai 
pažvelgė į namą, kurio languose žibėjo šviesa. 

- Jis tenai, tiesa? - paklausė apimta staigaus nerimo. 

- Taip, - atsakė kaimietė. - Guli parterio kambaryje. 

Po valandėlės vežimas įvažiavo į kiemą... Bianka nušoko ant žemės ir padavė 
ranką Beatričei, kuri skubiai išlipo iš vežimo ir nuėjo paskui kaimietę į namą. Jos. 
širdis stipriai plakė. 

Staiga sustojo žemoje salėje. Apsidairė. 

- Kur jis yra? - paklausė pusbalsiu. 

„Kaimietė prapliupo juokais. Nelaimės nuojautos šiurpas sukrėtė Beatričę. 

- Na? - tarė suraukusi antakius, - ar negirdėjai mano klausimo, Bianka? 

- Nesu Bianka, - atsakė kaimietė. 

- Kur yra kavalierius de Ragastenas? Sakyk, nelaimingoji! 

- Ponas de Ragastenas yra Montefortėje. 

Primavera siaubingai sušuko ir šoko prie durų, tačiau tą akimirką išgirdo rakto 
girgždėjimą spypoje. 

- Och! -sukuždėjo. - Tai niekšybė... Vadinasi, nesi Bianka! - sušuko, degdama 
pykčiu. - Tai kas esi? 

- Esu Lukrecija Bordžija! - išgirdo siaubingai ramų atsakymą. 

Primavera žengė atgal. Akimirkai pajuto, kad ją apima beribis sielvartas. 
"Tačiau nenorėdama parodyti priešui savo silpnybės, nežmoniškai įtempusi jėgas, 
nugalėjo baimę ir, išdidžiai pakėlusi galvą, su niekinančia išraiška veide, ištarė: 

- Lukrecija Bordžija čia! Kas bus žudomas? 

- Nusiramink ponia! - atsakė Lukrecija, piktai grieždama dantimis. 

- Neturiu prasmės nusiraminti. Mirties nebijau! 

- Nenoriu tamstos žudyti... bent tuo tarpu. 

- Ko gi nori? 

- Noriu tamstą atimti iš Ragasteno. 

- Priežastis? 

Lukrecija ironiškai nusišypsojo. 

- Priežastis labai moteriška. Ponia jį myli... aš jį myliu taip pat. 
žvangėjimas. Po paskutinių Lukrecijos žodžių stojo tylos valandėlė. 

Primavera, sukrėsta ir sužeista jos žodžių į pačią širdį, kaupė jėgas baisiai 
dvikovai, kurioje popiežiaus duktė stengėsi ją užmušti savo neapykanta, bė 
durklo. Primavera krūptelėjo. 

- Saugokis, Lukrecija Bordžija! - pagaliau tarė. - Kavalierius de Ragastenas 
niekad neatleidžia įžeidimų, o tavo meilė yra didžiausias įžeidimas! 

Lukrecija pabalo. Ji, nutarusi nukankinti Beatričės širdį, pati tapo sužeista į 
širdį. Prarado pusiausvyrą. 

- Taip, - sušniokštė, - tai žinau gerai - Ragastenas niekina mano jausmus! Bet 
pagaliau man tai nesvarbu! Ko troškau, įvykdžiau! Perskyriau judu. Atplėšiau 

vieną nuo kito. Jau niekad nebepasimatysite, niekad! Ar girdi? 

Nutilo uždususi, nustojo drąsos, išvydusi išdidžią Primaveros šypseną. Puolė 
prie jos, lyg norėdama sudraskyti ją nagais. 

- Niekad, girdi! Tu mirsi pirma... o kai tu mirsi, eisiu pas jį! Pranešiu jam apie 
tavo mirtį, pasakysiu jam, kad prieš nužudydama, padariau iš tavęs paleistuvę! 

- Niekše! - sušuko Primavera. 

- Žinok, - toliau kalbėjo Lukrecija, beveik pamišusi iš pykčio, - žinok, kad yra 
tas, kuris trokšta tavo kūno, kuris suteps tavo nekaltybę savo bučiniais! Tas, kurio 
tu neapkenti, bijai, yra mano brolis - Cezaris! Nugabensiu tave pas jį, atiduosiu 
tave kaip grobį jo aistrai. 

- Tai tau nepasiseks, - sušuko nesusivaldydama Primavera, - mirsi, niekše! 

Staigiu judesiu ištraukė prie krūtinės paslėptą trumpą, aštrų durklą, su kuriuo 
niekad nesiskyrė. Tačiau Lukrecija atšoko atgal. Pirma, nei Primavera spėjo prie 
jos prišokti, aštrus švilpesys pervėrė erdvę, kambario durys staigiai atsidarė ir 
keturi vytai puolė kunigaikštienę, ją nuginkluodami. 

- Išveskite ją iš čia, - įsakė Lukrecija užkimusiu balsu. 

Baisios ir brutalios rankos sugriebė Primaverą. Akimirkai praslinkus, ji atsidū- 
rė aklinai uždarytame vežime. 

Lukrecija skubiai persirengė vyriškais rūbais, išbėgo į kiemą, užšoko ant arklio, 
kurį jau laikė už pavadžių vienas jos žmonių, ir pavijo keliu dundantį vežimą. 

Trankiai dardėdami lėkė visą naktį. 

Vežimas riedėjo uolėtais kalnų keliais. Auštant jau buvo toli nuo Montefortės 
ir nuo sąjungininkų kariuomenės stovyklos. Dabar įvažiavo į slėnį, nusidriekusį 
iki pat jūros. 

Kelionė tęsėsi tris dienas ir tris naktis. Per visą tą laiką Lukrecija su savo 
belaisve visai nekalbėjo. Tik vienas ją lydėjusių vyrų kas rytą ir kas vakarą 
atidarydavo vežimo dureles, įstatydavo į vidų pintinę su maistu ir vėl dureles 
uždarydavo. 

Primavera, atsipeikėjusi po pirmo brutalaus Lukrecijos kareivių užpuolimo, 
atgavo savitvardą. Pirmiausia patikrino, ar turi su savim mažą durkliuką; įsitiki- 
nusi jį turinti, ėmė galvoti, kaip išvengti baisios gėdos, kuria grasino Lukrecija. 

Nutarė, kad nepasisekus ištrūkti iš Lukrecijos rankų, ieškos išsigelbėjimo 
mirtyje. Jos maža rankutė paglostė durkio rankeną. Persikėlė mintimis į Monte- 
fortę; galvojo apie savo tėvą, apie kunigaikštį Manfredi, bet daugiausia apie 
Ragasteną. 

"Trečiai parai baigiantis, vežimas sustojo Viduržemio jūros pakraštyje. Prie pat 
kranto, įlankėlėje, kur neužpučia vėjas, plūduriavo nedidelis laivas. 

Lukrecija užžiebė žibintą, atsistojo ant vežimo pakopos ir davė ženklą. Net- 
rukus iš laivo atsakė panašiu ženklu. Tada Lukrecija pieštuku ant dviejų kortelių 
parašė porą sakinių. Pirmąją kortelę įteikė vienam ją lydėjusių vyrų, tardama: 

- Į Tivolį! 

Kitą įteikė antrajam: 

- Kunigaikščiui Cezariui Bordžijai! 

Netrukus abu pasiuntiniai dingo nakties tamsoje, vykdami į skirtingas puses. 

Po poros minučių, pasigirdo ritmingas irklų bildesys, iš tamsos išnėrė valtis ir 
sustojo, įsirėmusi į smėlėtą krantą. Tada Lukrecija kreipėsi į du likusiuosius: 

- Nugabensite vežimą į Romą. 

Keli jūrininkai. tarp jų laivo kapitonas, iššoko iš valties, nusilenkdami pasvei- 
kino Lukreciją, kuri tuo metu atidarė vežimo dureles, tardama: 

- Išiipkite, ponia. Perspėju. kad negelbės joks priešinimasis. 

Beatričė. smalsiai dairydamasi, išlipo iš vežimo. Tikrai įsitikino, kad bet koks 
pasipriešinimas ar mėginimas bėgti neįmanomas. 

- Sinjora, - tarė mandagiai kapitonas. prieidamas prie Beatričės, - prašysiu 
ponią užeiti ant denio. 

Padavė Primaverai ranką. norėdamas jai pagelbėti įlipti į valtį, tačiau ji jo 
patarnavimo nepriėmė: pati įlipo į valų. atsisėdo ant suoliuko ir apsisupo skara, 
dėdamasi abejinga viskam. kas aplink vyko. Po to valiyje įsitaisė Lukrecija. Valtis 
atsiskyrė nuo krašto ir po poros minučių pasiekė laivą. 

Atsidūrus ant laivo denio. Primavera pajuto naują sielvarto priepuolį. Nežino- 
jo. kas su ja įvyks. Kur ją nuves baisioji Lukrecijos Bordžijos neapykanta? Nurtarė 
bet kokia kaina tai išsiaiškinti. 

- Kur, ponia, mane veži? - paklausė išdidžiu tonu. 

- Į mano rūmus Capreroje! - atsakė Lukrecija. 

Primavera. siaubo pagauta. krūptelėjo. 

- O Ragastenai! - sukuždėjo. - kur esi? 

Metė į tolumoje mirgantį krantą kupiną beribio sielvarto žvilgsnį. 

ALMŲ GIMINĖS ŽLUGIMAS 


Ragastenas šventai ištęsėjo pirmąją dalį pažado, duoto kunigaikščiui Manire- 
di. Ne tik nesistengė susitikti su kunigaikštiene, bet dargi, kad nepasiduotų 
pagundai, užsidarė namuose ir nežengė iš jų nė žingsnio. Beliko ištęsėti antrąją 
dalį. 

Kaip žinome, prisiekė leisiąsis nukaunamas artimiausiam sisirėmime su Ceza- 
rio kariuomene. "To reikalavo kunigaikštis Manfredi. Atėjo lemiamoji valanda. 

Staiga Ragastenui pagailo gyvenimo, su kuriuo turėjo skirtis. Mirti esant 
mylimu! Tai baisu! 

- Och! - sukuždėjo, - mirsiu tinkamai. Noriu, kad mano mirtis būtų pergalės 
apvainikuota! Noriu, kad ji gailėtųsi man žuvus... 

Paskui staiga pagalvojo: 

- Mirti nepamačius jos paskutinį kartą! Pamatyti ją nors iš tolo! Nors vieną 
akimirką! 

Kylant jausmų audrai, ėmė žingsniuoti po kambarį. Netrukus jį visiškai užvaldė 
mintis, kad mirs,pepamatęs Primaveros. 

- Kai pagalvoju, kad užtenka tik panorėti... 

Kaibėjo su savim balsiai. Nusigando savo metalinio balso. 

- Taip, - pakartojo, - užtenka tik panorėti! Kas gali man sukliudyti? Jei sutiksiu 
tąsenį, pasirodysiu jam ir pasakysiu, kad gali mane nudurti, jei nori... Bet per daug 
žiauru drausti su ja pasimatyti! Tai beprotybė, tai paklusnumas pavyduoliui! Turi 
teisę mane nužudyti... Ttesie taip! Bet kodėl turiu ją užmiršti? Kodėl turiu ją 
kankinti? Ji tiek pat nelaiminga, kiek ir aš... gal net daugiau! Ką galvoja apie staigų 
mano dingimą? 

Nusikvatojo. 

- O tas senis labai kilniai pasielgė, manęs nenudūręs! Koks kilnumas! Ką gi, 
pasižadėjau žūti, tai ir privalau žūti! Prisiekiau, kad su ja daugiau nesusitiksiu! 
Baigta! 

Kakta degė karščiu, buvo. pasimetęs. Įsakė Spadakapei laikyti pabalnotus 
arklius. Norėjo eiti į rūmus pamatyti Primaverą, paskui grįžti namo, užsėsti ant 
arklio ir lėkti į stovyklą... 

Dar keletą minučių dvejojo, sukosi po kambarį, atidarinėjo duris ir vėl užda- 
rinėjo. Pagaliau staiga ryžosi, nubėgo laiptais žemyn ir atsidūrė gatvėje. Tą pačią 
akimirką pasigirdo garsūs šauksmai... pasirodė žibintų šviesos, pasipylė ilga raite- 
lių virtinė... Jos priekyje jojo grovas Alma ir kunigaikštis Manfredi!.. 

Ragastenas žiūrėjo į juos apstulbęs, negalėdamas pajudėti iš vietos. Virtinė 


sustojo netoliese. Kunigaikštis jį pamatė: 

- Pone Ragastenai, vyksi su mumis... Grovas Alma kviečia tave vykti į stovykloje 
įvyksiantį pasitarimą. 

Ragastenas susiūbavo, lyg perkūno trenktas. Tačiau jo milžiniška valios jėga 
nugalėjo susijaudinimą. Tyliai sukuždėjo: 

- Lik sveika, Primavera; sudieu, pavasari, gyvenime ir meile! 

Pridėjo garsiai: 

- Arklį! Ginklus! 

Spadakape jau stovėjo prie jo, laikydamas už pavadžio Kapitoną. Ragastenas 
sukuždėjo Spadakapei į ausį keletą žodžių. Tas linktelėjo galva. Ragastenas 
užšoko ant žirgo, ir būrys nujojo žingine Montefortės gatvėmis, lydimas mosuo- 
jančių deglais žmonių šauksmų. Jau buvo vėlu. Beveik vidurnaktis. 


Kai grovo Almos ir kunigaikščio Manfredi būrys jojo pro miesto vartus, prie 
jo prisijungė kažkoks raitelis ir drauge išjojo už miesto. Tas raitelis jojo kiek 
nuošaliau. 

Leidosi pralenkiamas. Tada nulipo nuo arklio; palengva ėmė kopti į uolas. Po 
dviejų valandų atsidūrė plokštikanyje, virš Velnio Tarpeklio. 

Įsitaisė ant uolos, kurios pakopoje žaliavo tankus žolių ir samanų kilimas. 
Netrukus kietai užmigo. 

"Tai buvo vienuolis Garkonio. 


Spadakape nevyko drauge su savo ponu į sąjungininkų stovyklą. 

Vos jam išvykus, Spadakape taip pat išjojo iš miesto ir, prisistatęs sargybai 
kavalieriaus de Ragasteno arklininku, leidosi keliu, vedančiu į „Galvos“ užeigą. 

Dabar ši užeiga buvo apleista ir vieniša. Spadakape, aplenkęs uolą, leidosi 
zovada tiesiai į apleistąją užeigą. Prie balno buvo prikabintas kažkoks ryšulys, 
panašus į susuktų virvių kamuolį. 

Netrukus sustojo ties „Galvos“ užeiga. 

Buvęs bastūnas, dabar kavalieriaus arklininkas ir patikimasis, nusileido į rūsį, 
kuris tęsėsi giliai po žeme ir siekė uolų pakraščius. 

Pasiekė žemutinį aukštą. Jis dalijosi į tris skyrius; pirmąjį skyrė paprastos durys, 
antrąjį ir trečiąjį - labai stipri languota geležinė tvora. Paskutiniame skyriuje buvo 
ta garsioji skylė, išmušta šakėmis paties velnio. 

Įėjęs į šį skyrių, Spadakape pasilenkė ties skyle, kurią kadaise smuklininkas 
rodė Ragastenui, kaip neginčijamą savo žodžių įrodymą. Spadakape su savim 
atsinešė tą paslaptingąjį ryšulį. Spadakape atkirpo kelių pėdų virvės galą ir įleido 
vieną jos galą į skylės vidų. 

Baigęs savo paslaptingąjį darbą. surinkęs virvės likučius, išėjo iš rūsio. 

Dabar vyko Montefortės link, jodamas išilgai uolų, kabančių ties Velnio Tar- 
pekliu. Per šimtą žingsnių nuo užeigos sustojo dešimčiai minučių ties viena uola; 
tą patį padarė kiek toliau, dar toliau ir dar toliau... 

Kai grįžo į užeigą, jau nebeturėjo iš Montefortės atsivežtos, paslaptingos virvės. 


Kunigaikštis Manfredi ir grovas Alma atvyko į stovyklą apie trečią valandą ryto; 
visą laiką lėkė zovada arba smarkia risčia. Vos atvykę sušaukė grovo Almos 
palapinėje karo tarybos pasitarimą. 

"Sargybinių žiniomis, Cezario armija buvo išsidriekusi prieš jo stovyklą, sudary- 
dama stiprų kautynių vienetą. Nebuvo abejonės, kad jau auštant prasidės smar- 
kus puolimas. 

Tartasi grovo Almos palapinėje. 

Ragastenas, sukrėstas susitikimo su kunigaikščiu Manfredi, palengva atgavo 
savitvardą. 

- Pone de Ragastenai, norime išgirsti tamstos nuomonę, - tarė grovas Alma. 

- Prieš sujungtas Cezario jėgas reikia pakelti ant kojų visas mūsų pajėgas. Pone 
grovai, manau, kad visa sąjunginė armija turi pastoti priešui kelią ir pirmiausiai 
ginti tarpeklį. 

- Kavalierius kalba labai protingai, - tarė kunigaikštis Manfredi su pašaipa, kuri 
labai nustebino visus susirinkusius, - bet aš esu visai kitos nuomonės. Privalome 
pasinaudoti priešo armijos sukoncentravimu ir ją apsupti. 

Tačiau turint galvoje kiekybinį sąjungininkų ir Cezario armijų skirtumą, Ra- 
gasteno planas tebuvo realus. 

Kunigaikščio Manfredi planas buvo per daug drąsus. Tačiau jį parėmė visa 
taryba. Ragastenas nesispyrė. 

Apie ketvirtą valandą pasitarimas buvo baigtas. Išaušo diena. Mantfredi įsaky- 
mu pasigirdo trimitų garsai ir sąjungininkų kariuomenės būriai puolė Cezario 
stovyklą, persigrupuodami į vieną gretą. Grovas Alma, kunigaikštis Manfredi 
buvo pačiame, vis atkakliau atakuojančio būrio centre. 

Cezario armija nejudėjo iš vietos. Staiga sąjungininkų kariuomenė, gaudžiant 
trimitams, puolė priešą. Puolimas buvo staigus, ir kova užvirė visu frontu. 

Cezaris leidosi apsupamas. Bet dabar pasitvirtino Ragasteno nuomonės teisin- 
gumas. Neatremdamas puolimų iš šono, Cezaris stūmė visas savo pajėgas pirmyn. 
Tarsi milžiniškas kylis Cezario būriai įsiveržė į patį sąjungininkų kariuomenės 
vidurį. 

Pirmą valandą sąjungininkų kariuomenė laikėsi tvirtai... liejosi kraujas, augo 
lavonų krūvos. Ragastenas, raitelių būrio priekyje, puldinėjo šen ir ten. Veržėsi 
pirmyn visai nesisaugodamas, ten, kur didžiausias pavojus - ieškojo mirties. 

Tačiau mirtis buvo nuo jo nusigręžusi. 

Staiga pamatė grovą Almą ir kunigaikštį Manfredi, apsuptus šveicariečių 

būrio. Puolė jų pusėn, lydimas kelių dešimčių raitelių. Staiga grovas Alma krito 
pervertu kaklu. Krito į kraujo klaną, išskėstomis rankomis, mėšlungiškai suspaus- 
tais kumščiais, nebe gyvas. 

Prie jo lavono virė atkakli kova. Kai Ragastenas pamatė, kad kunigaikštis 
Manfredi liko vienas, suspaustas iš visų pusių, staiga jam dingtelėjo mintis. 

- Dabar išmušė mano paskutinė valanda! 

Ir puolė priešą šaukdamas kovos šūkį. Tokį šūkį išplešia iš žmonių krūtinių 
mirties akivaizda. 

Žaibo greitumu atakavo šveicariečius, apsiautusius kunigaikštį. Kunigaikštis 
kovėsi be šalmo, buvo pasruvęs krauju... baisus... Pamatęs Ragasteną, nusišypso- 
jo. Ragastenas matė tą šypseną ir sušuko: 

- Pildau pažadą! 

Jo ataka buvo beprotiška. Metė šalin kardą ir puolė priešą kaip viesulas, 
stumdamas savo žirgą tiesiai ant iečių smaigalių spiečių. Po poros minučių nenu- 
sakomo sąmyšio, sustojo sveikas ir nepaliestas, stebėdamas bėgančius iš baimės 
kareivius. ž 

Staiga per pora žingsnių nuo jo pasigirdo šūvis. Kulka prazvimbė jam pro pat 
ausį. Užnugary išgirdo duslų šauksmą, kupiną beribio sielvarto. 

Atsigrįžo. Pamatė kunigaikštį Manfredį, virstantį nuo arklio ir krentantį ant 
žemės prie pat grovo Almos lavono. 

Ragastenas nušoko nuo arklio ir pribėgo prie kunigaikščio. 

Kulka pataikė į galvą. Dar buvo gyvas. Žvalgėsi aplink, stengdamasis pasikelti. 
Kai Ragastenas prie jo pasilenkė, Manfredi nurimo... Žvilgsniu jo ieškojo. 

- Pone, - tarė Ragastenas, - matei, kad dariau ką galėjau, norėdamas ištesėti 
pažadą. 

- Taip, - ištarė kunigaikštis. 

- Nepasisekė man... bet dar mūšis nebaigtas... Mirk ramus... Pavysiu tamstą 
aname pasaulyje... 

- Nereikia! - sunkiai ištarė senis. 

- Kaip tai nereikia? 

- Nenoriu... nenoriu! 

- Nenori tamsta, kad mirčiau? - sušuko iš džiaugsmo apsvaigęs Ragastenas. 

- Taip... nenoriu... į 

- Kodėl? Kodėl? 

- Gyvenk... jai!.. 

Ragastenas priklaupė, jo skruostais riedėjo ašaros. Manfredi dar norėjo kal- 
bėti. Jo galva palengva pakilo, paskui vėl sunkia: nusviro. Atsiduso... Kunigaikštis 
Manfredi mirė. 

"Tada Ragastenas pasilenkė, pakėlė jo žilą, sukruvintą galvą ir pabučiavo ją toje 
vietoje, kur ją pervėrė kulka. Pakilo baltas kaip lavonas... jo lūpos buvo raudonos 
nuo kraujo... 

Metė žvilgsnį aplink save ir pamatė Kapitoną, kuris, stovėjo šalia savo pono. 

Ragastenas pakėlė platų kunigaikščio Menfredi kardą, užšoko ant žirgo ir, 
varstomas priešingų jausmų, įvertino susidariusią padėtį. 

Aplink jį susirinko sąjunginės kariuomenės vadai. Mūšis buvo pralaimėtas ir 
tas pralaimėjimas grėsė visiška pražūtim. Sąjungininkų kariuomenė bėgo į visas 
puses, pametusi ginklus, skubėdama pasislėpti tarpeklyje. | 

- Esame žuvę, - pasigirdo kažkieno balsas. 

Kavalierius atsigrįžo ir pamatė Julių Orsinį. | 

- Cezaris ruošiasi žygiuoti į Montefortę, - kalbėjo Orsini toliau. 

- Tegul žygiuoja! - atsakė Ragastenas: 

Kreipėsi pusbalsiu į Orsinį. 

- Mano brangusis, pasistenk surinkti kiek galima daugiau mūsiškių ir bėk 
tarpekio link. Leisk Cezariui vyti tave net iki Montefortės sienų... 

- Nesuprantu tavo sumanymo... 

- Ar pasitiki manimi? 

- Be galo.. 

- Tai darykite taip, kaip sakau... 

-Otu? 

- Aš?.. paruošiu jo kunigaikštiškajai didybei Cezariui Bordžijai savo rūšies 
siurprizą... ' 2 

- Na tai gerai... esi paskutinė mūsų viltis... pasitikime tavimi... 

Tuo tarpu, kai Julius Orsini įsakė trauktis ir bėgo su likusiais būriais Velnio 
"Tarpeklio link, Ragastenas zovada apleido mūšio lauką. 

Po pusvalandžio jau kopė tiesiog neprieinamais kalnų šlaitais. Netrukus buvo 
priverstas nulipti nuo arklio. Tačiau Kapitonas sekė savo poną; tikras jo laimės ir 
vargų draugas neatsiliko nuo jo nė per žigsnį, bėgdamas paskui jį ir žvengdamas... 
Po valandos tokio karstymosi, Ragastenas pasiekė kalno viršūnės plokštumą. Tą 
pačią akimirką pamatė Cezario kariuomenės pirmuosius būrius, žengiančius į 
tarpeklį, vedantį į Montefortę. 

Plokščia viršukalnė, kiek galėjai užmatyti, buvo tuščia. Tada kavalierius vėl 
užsėdo ant arklio ir nudūmė kaip viesulas uolinės Galvos link. 


Vienuolis Garkonio visą naktį praleido ramiai po atviru dangum, ilsėdamasis 
samanų patale. Jį pažadino šalta rytmečio vėsa. Pakilo nuo žemės, nusipurtė ir 
ėmė juoktis. 

- Štai slenka Cezaris su savo kariuomene... dvidešimt tūkstančių kareivių!.. - 
tarė balsiai. - Sąjungininkam pražūtis... Pone Ragastenai, išmušė baisaus keršto 
valanda! 

Vienuolis nužiūrėjo patogią vietą, iš kurios galėtų stebėti kovos veiksmus ir 
galutinę Cezario pergalę, savo akimis įsitikinti, ar. pasiseks Ragastenui išvengti 
mirties. 

Kaip tik tą akimirką prasidėjo mūšis. Slinko valandos. Garkonio, iš anksto 

pasirūpinęs maisto, neskubėdamas pavalgė, vienukart akylai stebėdamas tarpeklį 
ir mūšio eigą. . 

Staiga mūšio triukšmas ėmė artėti. Smalsiai pažvelgė žemyn. Pamatė Monte- 
fortės link bėgančius sąjungininkų būrių kareivius; tai buvo pirmieji bėgliai, kurie 
įpuolė į tarpeklį. Jų vis daugėjo, pagaliau ėmė bėgti ištisi būriai... dabar jau bėgo 
ištisa minia... stumdydamasi, siaubo pagauta, mesdama ginklus, mindžiodama 
silpnesniuosius ir tuos, kurie bėgdami suklupo... Sužeistieji sunkiai vilkosi molėtu 
taku, raitieji skubėjo pirmyn, stengdamiesi pralenkti pėstininkus. 

- Sakiau, kad taip bus, - sušuko Garkonio iš džiaugsmo. - Bet kažkodėl 
nematau Ragasteno! Eisiu į mūšio lauką... turiu jį rasti. 

Tarpeklis buvo perpildytas. Atrodė, kažkoks be galo didelis žmonių skruzdėly- 
nas, ištiktas nepaprastos katastrofos, plaukia, slenka, išgąsdintas ir apstulbęs... 
kaitinamas negailestingos saulės spindulių. 

Reguliariosios kariuomenės būriai traukėsi kaudamiesi su priešu. 

"Tos netvarkingos minios šauksmai ir riksmai buvo baisūs. Pagaliau pasirodė 
priešakiniai Cezario pulkai. 

Jie slinko pavyzdinga tvarka, suglaustomis eilėmis, šliaužė pirmyn, lyg baisus, 
dygliuotas žvėris... 

- Montefortė tuoj bus paimta! - suriko vienuolis. 

Paskui pridėjo: 

- Jų tarpe nėra Ragasteno! Žuvo mūšyje! 

Cezario armija slinko pirmyn. Išlindęs iš uolų, vienuolis kabėjo ties pačia 
bedugne, virpėjo iš džiaugsmo. 

Staiga baisus trenksmas Montefortės pusėje suvirpino orą. 

Išlindo dar labiau ir pamatė tirštą dūmų stulpą, kylantį į orą, o kartu su dūmais 
kilo milžiniškos uolų nuolaužos ir smulkūs akmenys; dūmai išsisklaidė; pasigirdo 
vaitojimai, Cezario būriai ėmė trauktis. Smulkių akmenų lietus pasipylė ant 
besitraukiančių galvų... 

- Kas įvyko? - sukuždėjo siaubo apimtas vienuolis. 

Akimirkai praslinkus, pasigirdo naujo trenksmo aidas, šį kartą jau daug arčiau 
Garkonio. 

Vėl pakilo stulpas dūmų, vėl pasipylė akmenų lietus, vėl pasigirdo žmonių 
vaitojimas. Cezario kariuomenės dalys norėjo trauktis, bet užpakalinės eilės 
stūmė priekines... dėl to kilo baisus sąmyšis. 

Vienuolis balsiai nusikeikė, paskui šoko į plokštumą, bėgdamas užeigos link. 
Už kelių šimtų žingsnių nuo savęs pamatė pasilenkusį prie žemės vyrą, degantį 
dagtį. Pasigirdo trečias, dar galingesnis trenksmas. Apačioje vėl pasklido įvairių 
balsų vaitojimas ir riksmas. | 

Paslaptingasis vyras pasiryžo vienas sunaikinti visą Cezario armiją. 

Garkonio pakėlė į dangų sugniaužtus kumščius, iš jo krūtinės išsiveržė baisus 
keiksmas. Pažino Ragasteną. 

Kavalierius, šokinėdamas per uolas, vis artinosi į apleistąją užeigą. Dar karą 

pasilenkė, dar kartą blykstelėjo ugnis... dar kartą sugriaudėjo sprogimas. 

Lyg mistiškasis Titanas Ragastenas trupino uolas, norėdamas nušluoti nuo 
žemės paviršiaus ištisą armiją. Pašoko dar kartą... penktas sprogimas sudrebino 
uolas. : 

Vienuolis išgąsdintas ir prislėgtas to, ką matė, stebėjo tragiškąjį reginį. 

Pagaliau pamatė Ragasteną įbėgant į užeigą, kurios durys atsidarė pačios. 
Dabar kavalierius skubiai leidosi laiptais žemyn ... 

- Och! Velnias žmogaus kūne! Baisusis velnias! - sušniokštė Garkonio. 

Išbalęs, pasišiaušusiais iš baimės plaukais, apsvaigęs iš pasiutimo, puolė paskui 
kavalierių ant laiptų ir ėmė leistis žemyn... Perbėgo du pirmus skyrius, skęsdamas 
tamsoje, ir staiga pamatė Ragasteną, uždegant ilgą dagtį, sujungtą su paraku. 

Dagtis jau ėmė rusenti. Tada Ragastenas pakilo, išėjo iš paskutinio skyriaus ir 
nejučiomis užtrenkė už savęs geležines grotuotas duris. Ėjo prie antrų durų visai 
neskubėdamas. 

Staiga išgirdo veriantį, aštrų kvatojimą. Tas kvatojimas priminė Dantės pragaro 
demonų kvatojimą. Durys, už kurių jis dabar buvo, palengva užsidarė... Ragaste- 
nas buvo uždarytas antrame skyriuje ... 

Jo užnugaryje degė dagtis ir ugnis slinko palengva vis arčiau... prie supiltos ant 
grindų parako krūvos. Negalėjo užgesinti dagties! Pirmame rūsyje, tiesiai prieš 
save, pamatė pro užsidariusias grotuotas duris kažkokį juodą siluetą... Tai buvo 
vienuolis Garkonio, kuris juokėsi, prispaudęs veidą prie geležinių virbų. 

- Ną ir ką, ponas Velnie? - kriokė. - Pakliuvai į savo paties spąstus! 

Ragastenas gūžtelėjo pečiais ir atsigrįžo į jį nugara. 

- Žūk! - sustaugė vienuolis. - Žūk, tu prakeiktasis! 

Iššoko iš rūsio. Veltui stengėsi kavalierius atidaryti duris, skiriančias jį nuo 
degančio dagties. Durys buvo uždarytos spyna, įsukta į uolą. 

Dagtis vis ruseno. 

Ragastenas apskaičiavo, kad beliko jam gyventi vos kelios minutės. Sukryžiavo 
ant krūtinės rankas, atsisėdo kampe... užmerkęs akis ėmė galvoti apie tą, kurios 
atvaizdą nešiojo savo širdyje. 

- Lik sveika, Primavera! - sukuždėjo. 

Staiga krūptelėjo... ant laiptų pasigirdo smarkus kojų bildesys; iš visų jėgų bėgo 
žmogus. Į rūsį įpuolė vyras su sunkiu kūju rankose. 

- Spadakape! - suriko Ragastenas ir prišoko prie durų. 

Spadakape į jo riksmą nieko neatsakė. Ėmė daužyti geležines duris, o jo 
smūgiai buvo tokie galingi, kad galėjo sutrupinti bronzines Šventojo Angelo Pilies 
duris. Po trečio smūgio virbai lūžo. Ragastenas išbėgo ant laiptų. 

Tada Spadakape griebė už sprando kažką gulintį ant grindų. Tai buvo Garko- 
nio. Jo kojos ir rankos buvo surištos. 

- Pasigailėjimo! Pasigailėjimo! Pasigailėjimo! - staugė raitydamasis. 

Spadakape, nė žodžio netardamas, nutempė jį į rūsį ir numetė ant žemės prie 
durų, už kurių ruseno dagtis. Pats puolė laukan. Pora šuolių pavijo savo poną ir 


66 


abu skubiai išbėgo iš užeigos. 

Dar nespėjo nueiti nė penkiasdešimties žingsnių, kai baisus trenksmas sudre- 
bino erdvę. Milžiniškos uolų nuolaužos šusiūbavo ir ėmė kilti į orą. Tame akmenų 
lietuje Ragastenas pamatė pajuodusias ir dulkėtas žmonių kūnų liekanas. Paskui 
tas baisus lietus pasipylė į tarpeklį. 

„Kai sprogimo sukelti dūmų ir dulkių debesys išsisklaidė, toje vietoje, kur prieš 
akimirką stovėjo užeiga, neliko nieko... Uolinė Galva subyrėjo į pelenus, suiro, 
kaip ir užeiga... dingo... O ten, kur buvo pastatas ir uola, tesimatė milžiniška, lyg 
išžioti pasakų baidyklės nasrai, kiaurymė. 


"Tao metu, kai bėgo Cezario armijos likučiai, Ragastenas iš vienos likusių uolų 
viršūnės stebėjo baisias savo darbo išdavas. Tolumoje, tarp bėgančiųjų, pamatė Cezarį. 
Pažino jį iš sarto žirgo ir iš kuodo ant šalmo. Nusikvatojo garsiai, nesuvaldomai. 

Tą pačią akimirką, lyg negirdėdamas bėgančios minios riksmo ir triukšmo, lyg 
galėjęs išgirsti tą juoką, Cezaris atsigrįžo. Pamatė Ragasteną. 

- Iki pasimatymo, jūsų kunigaikštiškoji didenybe! - suriko iš visų jėgų Ragas- 
tenas. 

Cezaris, nešamas siaubo apimtų bėglių bangos, staiga dingo už tarpeklio. Tada 
Ragastenas kreipėsi į Spadakape. 

- Dėkoju! - tarė ištiesdamas ranką. 

- Pone! Koks baisus gyvulys buvo tas vienuolis! 

- Taip... jei ne tavo pagalba, tai ne jis, bet aš būčiau iškilęs į padanges... Vadinasi, 
matei jį slenkant? 

- Visai pripuolamai. Kadangi ponas man sakei norįs pats padegti mūsų paruoš- 
tas minas, pasišalinau ir netoliese nuo užeigos laukiau sprogimų.... Staiga, už kelių 
dešimčių žingsnių nuo savęs pamačiau slenkant kažką juodą... Pirmieji sprogimai 
jau nuaidėjo... buvo puikus reginys... Žiūriu ir matau - tas gyvulys... Staiga ima 
bėgti lyg pasiutęs, seku jį atidžiau... O jis puola užeigos link, bėgu paskui jį... atbėgu 
laiku, išgirstu jo velnišką juoką... Tada griebiu sunkų kūjį, gulėjusį virtuvėje ant 
grindų, bėgu laiptais... toliau jau ponas žinai. 

- Dėkoju tau, mano ištikimas drauge! Jau antrą kartą išgelbėjai man gyvybę... 

- Tiek to! Esu ponui kaltas ... Dar neatsilyginau už tą gerą, ką ponas esi man 
padaręs. 

- Bet kur Kapitonas? 

- Pririšau jį ten apačioje, po klevais.... 

- Gerai! Nuvesi jį į Montefortę. 

- O ponas? 

- Aš grįšiu tarpekliu pėsčias. 

Nusileido plokščios viršūkalnės šonu, truputį arčiau tos vietos, kur buvo 
padėta pirmoji mina. 


Uolų pašlaitėje sustojo sąjungininkų kariuomenė. Iš karto negalėjo suprasti, 
ką galėjo reikšti tie vienas po kito nugriaudėję perkūnai. Tačiau kai pamatė 
milžinišką akmenų lietų, kai pamatė subyrėjusią uolą, kuri griūdama sutriuškino 
puolančią Cezario kariuomenę, pakilo entuziazmo šauksmas. Visi suprato, kad 
Montefortė išgelbėta... 

Visi pajuto beprotišką džiaugsmą. Ėmė garbinti nepažįstamąjį, išgelbėjusį 
miestą ir kariuomenę. Likę gyvi vadai susirinko aptarti priešo padarytų nuostolių. 
Jie taip pat klausinėjo vienas kito, kas galėjo būti tas paslaptingas išgelbėtojas. 
Kaip tik tą akimirką pamatė vyrą, lipantį žemyn kalnų šlaitu. 

- Tai Ragastenas! - sušuko Julius Orsini. - Kaip aš iš karto nesupratau?! 

Ragasteno vardas ėjo iš lūpų į lūpas. Vos kavalierius nulipo žemyn, jį sugriebė 
tūkstančiai rankų. Praėjus pavojui išlėkti į orą kartu su mina, dabar jam grėsė 
naujas - būti draugų nukankintam. 

Pirmai entuziazmo bangai kiek aprimus, leidosi kelionėn į Montefortę. Ragas- 
tenas užsėdo ant arklio ir jojo priekyje, kaip tikras vadas, grįžtantis į namus po 
pergalės. Toks buvo visų karininkų ir likusių gyvų vadų noras. 

Plakančia širdimi artėjo Ragastenas prie grovo Almos rūmų. 

- Jau nėra nei Almos, nei Manfredi, kuris galėtų vesti kunigaikštienę! - kartojo 
susimąstęs. 

Susigriebė esąs milžiniškų, vedančių į rūmus, laiptų pakopoje. Pakėlė akis, 
tikėdamasis pamatyti Primaverą. Tačiau jos niekur nebuvo... 

- Turbūt sužinojo apie tėvo ir kunigaikščio Manfredi mirtį, - pamanė. 

Nušoko nuo arklio. Jį apsupo vadai. 

- Eikš, kavalieriau, - tarė jam Orsini. - Tau priklauso garbė pranešti poniai 
Beatričei apie mūšio eigą, nes ji dabar yra vienintelė visos grovijos ponia. 

Ragastenas, lydimas karių ir ponų, pakilo laiptais, o minia užtvindė rūmų 
aikštę. 

Ragasteno širdis smarkiai plakė. Artinosi lemiamoji jo gyvenimo valanda. Visi 
įėjo į didelį koridorių. 

Staiga, senstelėjusi moteris, vyresnė kunigaikštienės Beatričės dvariškė, priėjo 
prie Ragasteno ir dviejų kitų, jį lydėjusių, vadų. 

- Ponai, - tarė, - turiu jums pranešti baisią naujieną... 

- Kunigaikšienė! - sušuko baldamas Ragastenas. 

- Kunigaikštienė Manfredi dingo, gerbiamieji ponai! 

- Dingo? 

- Tai pastebėjome naktį, maždaug po dviejų valandų, grovui ir kunigaikščiui 
išvykus. Ieškojome visą naktį ir dieną; nepajėgėme užtikti net pėdsakų. Tik 
sargybos karininkas tikino matęs ją išvykstant iš MoaEBi bet ir jis negali 
pasakyti, į kurią pusę nuvyko. 

Stojo mirtina tyla. Akimirką Ragastenas buvo žalias, Paskui staiga krito, 
it priepuolio ištiktas... 


XLXIV 


POPIEŽIAUS SŪNUS 


Praslinko kelios dienos. Cezaris, išsiuntęs į Tivolį pasiuntinį, įgaliotą pranešti 
Aleksandrui VI apie jo kariuomenės sutriuškinimą Velnio Tarpeklyje, surinko 
savo kariuomenės likučius. 

Užmuštų buvo apie tūkstantis. Sužeistų tris kartus daugiau. Bet visa tai buvo 
niekai, palyginus su apėmusia jo kariuomenę panika. Baimė buvo tokia didelė, 
kad dezertyravo ištisi pulkai. 

Sustojęs naujoje stovykloje, Cezaris su sielvartu įsitikino, kad su juo tepaliko 
trys tūkstančiai kareivių. 

Tai buvo baisus smūgis! Tai buvo jo išdidžios karjeros pabaiga, tai buvo 
nenugalimojo kapitono garbės sutemos, kapitono, su kuriuo bendravo tokie 
valdovai, kaip Liudvikas XII - Prancūzijos karalius. 

Tai buvo visų jo aukštų svajonių pabaiga. Prie viso šito, po aštuonių dienų 
neryžtingumo ir nerimo, dar sužinojo, kad popiežius taip pat, nusigandęs ir 
bijodamas visuotinio sukilimo, pabėgo pas Lukreciją į Capreros salą. 

Prieš dvi dienas atvyko pas Cezarį vienas iš keturių ištikimų tarnų, kurie lydėjo 
Lukreciją. Tas pasiuntinys įteikė jam sesers laišką, kuriame tebuvo: 

„Kai tik paimsi Montefortę, negaišuodamas atvyk į Caprerą... Tea tavęs laukia 
malonus netikėtumas". 

- Kai tik paimsi Montefortę, atvyk. Ta beprotė net nenujaučia kas įvyko, 
nenujaučia, kokios nelaimės laukia mūsų! 

Ir iš tikrųjų, gautos iš Romos žinios buvo kaskartą mažiau džiu ginančios. 
Liaudis bruzdėjo. Artimiausioje ateityje galima buvo tikėtis sukilimo. 

Vieną vakarą, kai buvo pasinėręs liūdnose mintyse, karininkas, saugojęs pala- 
pinę, pranešė: atvyko vicegrovas Rokasantas. Vicegrovas ėjo Romos policijos 
viršininko pareigas. 

Tai buvo tipiškas dvariškis. Jauste nujausdavo kiekvieną katastrofą, kaip ir 
ateities likimo pragiedrulius, įtempdavo savo jėgas, kad išvengtų pirmųjų ir 
sutiktų pastaruosius. Cezaris jį gerai žinojo, todėl jautė, kad jo atvykimas nieko 
gero nelemia. Įsakė negaišuojant įvesti jį į palapinę. | 

„ Pirmiausiai, - tarė Rokasanta, - leisk, jūsų kunigaikštiškoji didenybe pasvei- 
kinti tamstą pasveikusį. Girdėjome tave buvus sužeistą ir visa Roma pergyveno 
didžiausio nerimo valandas... 

- Ta žaizda - vieni niekai, - murmtelėjo Cezaris. - Turiu kietą odą, po velnių, o 
geležis, kuri mane nusiųstų ad patres, dar nenukalta, tačiau nemanau, kad atvykai 
čia tik norėdamas sužinoti apie mano sveikatą, nors ji yra tamstai labai brangi?! - 

"Tikrai, jūsų kunigaikštiškoji didybe, atsakė Rokasanta, dėdamasis nesupratęs 
Cezario žodžių pašaipos. - Tikrai atvežu jūsų kunigaikštiškajai didybei svarbių 
naujienų... Och! Dar ne viskas žuvo! 

- Povelnių! - Reikalai turi būti labai blogi, jei iš tavo lūpų girdžiu tokius žodžius! 

- Spręsk, kunigaikšti, pats... Romos liaudis yra prie sukilimo ribos. Kaimas taip 
pat kelia galvą. Visur buriasi sukilėlių gaujos. 

Cezaris smogė kumščiu į mažą staliuką, ant kurio stovėjo gėrimai. Staliukas ir 
stiklinės nusirito ant žemės. Vicegrovas nė nekrūptelėjo. 

- Šitie niekšai, - tęsė toliau, - nedrįso puiti Vatikaną ar Šv. Angelo pilį; jie neturi 
savo vado ir patys bijo savo įžūlumo. Bet negaliu slėpti, kad už kelių dienų, gal 
vėliausiai po savaitės, sukilėliai paims pilį. 

Cezaris valandėlę vaikščiojo po palapinę. Paskui, atsistojęs prieš policijos 
viršininką, tarė: 

„+ Bet kas galėjo tuos kvailius sukurstyti? 

- Kas? Niekas; - jau pasakiau: - neturi tokio vado, todėl dar ne viskas žuvę. 
Panaudojau vienintelę priemonę, visada valdžiai prieinamą, kiek šitie elgetos 
bedrįstų pareikšti savo nepasitenkinimą. Būtent masiniai suėmimai, dažnos ir 
skaudžios egzekucijos... Tačiau šį kartą, deja, tas nieko negelbėjo! Jūsų kunigaikš- 
tiškoji didybe, pasaulis eina velniop! .. paklusnumo jausmas dingsta... atsiranda 
žmonės, kurie drįsta protestuoti! 

Cezaris žvairai pažvelgė į vicegrovą. Pajuto jo balse paslėptą pašaipą. Toks 
Rokasanto elgesys sujaudino Cezarį labiau, negu jo atvežtos blogos naujienos. 

- Prie viso šito, - tęsė toliau Rokasanta, - Jo Šventenybė tokiu momentu išvyko 
į Caprerą. Apsaugok Viešpatie, nenoriu smerkti Jo Šventenybės žygių (tesaugo 
jį Viešpats), tačiau... 

- Tačiau mano tėvas nusigando, tiesa? Leidžiu tau būti atviram, vicegrove... 

Rokasanta beviltiškai išskėtė rankas. Cezaris ėmė sukiotis po palapinę kaip 
laukinis žvėris narve. Stebėjo vicegrovą, norėdamas įspėti jo intencijas. 

- Ką man patari? - staiga paklausė. 

- Pagaliau! - pamanė vicegrovas. 

- Pasakyk man viską, ką apie visa tai manai, brangus vicegrove? Puikiai žinai 
padėtį. Niekas nesugebės man geriau ir tiksliau patarti nei tu. 

- Kunigaikšti, - tarė rimtai Rokasanta, - ar leisi kalbėti visai atvirai?. 

- Įsakau tau kalbėti visai atvirai! 

- Na, tai gerai, štai mano nuomonė. Yra tik viena valdžia, galinti turėti įtakos 
sukilusiai liaudžiai, tai yra dieviškoji valdžia. Tik popiežiaus didybė gali priversti 
maištininkus nulenkti galvas. Čia reikalingas popiežius, kuris grįžtų į Romą visoje 
savo didybėje, apsuptas tūkstančio kunigų, vyskupų ir kardinolų. Bet visam šitam 
reikalingas kitoks popiežius... ne senis... Dabar mums reikalingas popiežius jau- 
nas, stiprus, drąsus, kuris po savo sutana turėtų paslėptą durklą ir juo pervertų 
kiekvieną, kas išdrįstų cyptelėti nors žodį! 

Taip kalbėdamas vicegrovas įdėmiai stebėjo Cezarį. Tas pabalo. 

- Taip, tavo nuomonė yra drąsi ir didi... 

- O jei toks jaunas popiežius, kurį minėjau, būtų dar ir didis bei garsus savo 
pergalėmis karys, jei popiežiaus baldakimą lydėtų reguliari, stipri kariuomenė, 
kunigams giedant bažnytines giesmes, žibant aukso kryžiui, kylant į dangų smil- 
kalų dūmams... savaime aišku, kad bet koks maištas būtų nuslopintas taip greit, 
kaip gimė. Tada popiežiaus valdžia sutvirtėtų ilgam, tiek, kad galima būtų užg- 
niaužti kiekvieną mėginimą sukilti. 

- Gana, Rokasanta, gana! - sušuko Cezaris pakeltu balsu. 

Tiriamai pažvelgė į vicegrovo akis. 

- Vadinasi, nori, kad užsidėčiau tiarą? 

- Taip, kunigaikšti, - atsakė Rokasanta nuoširdžiai. - Tai yra vienintelis būdas 
išbristi iš tos padėties. 

- Bet, - metė Cezaris niūriu tonu, - kad tapčiau popiežium, reika pašalinti iš 
tų pareigų mano tėvą. Konklava* niekad... 

- Jis gali mirti! - pertraukė jį ryžtingu tonu Rokasanta. - Dievas mano liudinin- 
kas, kad noriai atiduočiau gyvybę, jei tuo galėčiau prailginti Šventojo Tėvo 
"gyvenimą! Bet... pagaliau... jis jau senas... jūra ties Capreros ir Sardinijos krantais 
audringa... gali būti nelaimingas įvykis. 

Cezaris jo nebekiausė. Jau daugiau nebeklausė žodžių demono - gundytojo, 
pasėjusio jo sieloje tėvažudiškų troškimų grūdą. Niūriai susimąstė. Kiek kartų jau 
kildavo jo galvoje mintis nužudyti tėvą, tiek jau kartų nemigo naktimis, kankina- 
mas ambicingų svajonių, galvodavo apie tai, kad iš paprasto kodotjeriaus, kovo- 
jančio samdytos kariuomenės priešaky, vienu kartu gali tapti lygiu didžiausiems 
pasaulio valdovams... gali tapti karaliumi! 

Cezaris ilgai galvojo. Dabar Rokasanta tylėjo ir laukė. Pagaliau Cezaris pakėlė 
galvą ir sukuždėjo: 

- Tam reikalinga turėti patikimą žmogų, kurį galima būtų pasiųsti į Caprerą... 

Vicegrovas suprato, kas tuo norėta pasakyti. Tai buvo mirties nuosprendis 
Aleksandro VI. 

- Kunigaikšti, - pasakė tokiu abejingu balsu, lyg nebūtų nutarta nieko baisaus. 
- Kunigaikšti, jei būtų koks slaptas reikalas nuvykti į Caprerą, galiu nurodyti 
tinkamą žmogų... 

- Kas jis toks? 

- Jaunuolis, kurio gabumais turėjau progos IiKkint)— tai Jo Šventenybės 
lektorius. 

-- Kunigas Andželo! - sušuko paniekinančiai Cezaris. 

- Taip, kunigaikšti. Nesakykite apie jį nieko blogo; jo gabumai yra tiesiog 
nepaprasti! Pirmiausiai, jis yra ambicingas! Ambicija, kunigaikšti, puikus ginklas! 
Tas, kas veikia iš prisirišimo, gali suklysti; dažnai klaidžioja patamsiais, ieško... tas, 
kas veikia keršto įtakoje, yra blogas tarnas - užmiršta apie viską, tenorėdamas 


* Konkiava - renkantis popiežių kardinolų susirinkimas. 

veikti savo sąskaiton; ambicingas žmogus yra puikus tarnas, pasiryžęs įvykdyti 
painiausią užduotį, visad pasieks gerų išdavų, jei tik yra šalto kraujo. Parodyk, 
kunigaikšti, paprastam žmogui perspektyvą kokio nors paaukštinimo, kurio 
trokšta širdies gelmėse, parodyk būdą tai pasiekti, pakutenk jo ambiciją... ir toks 
žmogus taps tavo ištikimiausiu tarnu. Išduos, jei įsakysi jam išduoti; pripras prie 
minties apie išdavystę. Nors Aleksandras VI ir apdovanojo jį įvairiomis savo 
malonėmis, bet jis slapta galvoja apie vyskupo mitrą; dar šiandien išduos Alek- 
sandrą Bordžiją, jei Cezaris Bordžija pažadės jam išsvajotąją mitrą. Ach! Kuni- 
gaikšti, jei kada norėsi įvykdyti kokį nors sunkų uždavinį, nesirink sau nei 
atsidavusio žmogaus, nei tokio, kuris veiktų keršto įtakoje, - pasirink ambiciją, 
pasirink kunigą Andželo!.. 

- Atrodo, kad tavo tiesa, vicegrove, - tarė susimąstęs Cezaris. - Taigi sakai, kad 
kunigas Andželo nori būti vyskupu? 

- Tikėdamasis ateityje ko nos geresnio... 

- Nematau jokių kliūčių... 

- Na, tai skubėk, kunigaikšti, jau pasakiau - padėtis rimta. Roma kyla. Reikia 
didelių pakeitimų, reikia sudaryti aplink save nustebimo arba net ir baimės 
atmosferą. 

- Kur yra tas ilgaskvernis? - paklausė Cezaris. 

- Liko Tivolyje. Ar įsakysi jį pamatyti, kunigaikšti? 

- Ne. Pats vyksiu į Tivolį. Grįžk tiesiai į Romą! Kiek dar laiko gali laikytis? 

- Kelias dienas. Bet, jei žinosiu, kad reikalas, apie kurį kalbėjome, išdegs, mano 
jėgos padidės. Keli vikriai mieste paskleisti gandai gali daug pagelbėti. 

- Na tai eik, brangusis vicegrove. Žinok, kad tavo karjera siejasi su manąja. 

- Nejau būčiau čia, jei to nežinočiau? 

“ Tais žodžiais Rokasanta atsisveikino su Cezariu ir negaišdamas leidosi atgal į 
Romą. 

XLXV 


KUNIGAS ANDŽELO 


Cezaris Bordžija, pavedęs vienam savo senų karių vadovauti kariuomenei, 
nuvyko į Tivolį, kelių artimų dvariškių lydimas. Kitos dienos vakarą jau buvo 
vietoje 

Vo „pėjęs įeiti į apartamentus, kuriuose gyvendavo jo tėvas, liepė pašaukti kunigą 
Andželo. Šiam atėjus, ėmė įdėmiai jį stebėti. Kunigas Andželo buvo dvidešimt 
ketverių, 0 gal dvidešimt penkerių metų amžiaus, bet atrodė daugiausia dvidešimties. 
Tai buvo tipiškas rūmų kapelionas: mandagus, išsikvėpinęs, visad apsirengęs pagal 
paskutinę madą. Jo veidas buvo rausvas, veido išraiška nekalta, kelianti pasitikėjimą. 
"Tačiau kartais jo pilkos akys svaidydavo nerimą keliančius žvilgsnius. 

- Na, kunige, * kreipėsi į jį Cezaris, sėsdamas į fotelį, - ką manai apie padėtį? 

Kunigas Andželo krūptelėjo. Dar niekad Cezaris nekalbėjo su juo rimtai. Jis 
dažnai dalyvaudavo šeimyniškuose pasitarimuose, Bordžijos jo nevaržė; jis buvo 
lyg daiktas, prie kurio jie priprato... ir tiek. 

- Kunigaikšti, - atsakė, - toks rimtas klausimas.. man... vargšui, Jo Šventenybės 
lektoriui... kokia garbė! 

- Garbė ar ne, bet laukiu tavo nuomonės. Maža yra inteligentiškų žmonių... O 
dar mažiau tikrai atsidavusių tarnų... Tu esi vienas iš tų retai pasitaikančių išimčių, 
taigi kalbėk atvirai, nieko neslėpdamas. Šiuo metu geras patarimas yra vertas tiek, 
kiek laimėtas mūšis. 

Kunigas įgavo pasitikėjimo savimi. Iš karto apsvaigintas netikėtos likimo šyp- 
senos, suprato, kad jei jau Cezaris, turėdamas Tivolyje tiek patarėjų kardinolų ir 
vyskupų, suteikė jam tokią maloną, tai reiškia, kad Cezaris kaip tik į jį turi kokį 
svarbų reikalą. Numetė nuo veido linksmumo kaukę, su kuria visad rodydavosi 
žmonėms. Surimtėjo. 

- Kunigaikšti, štai mano nuoširdi nuomonė: jei neįvyks kas nors nelaukto ir 
netikėto, tai bus labai blogai. Rimčiausioji ir tragiškiausioji blogybė yra ne ta, kad 
tavo, kunigaikšti, kariuomenė tapo taip netikėtai sumušta. Net didžiausi nepasi- 
sekimai gali būti išlyginti... Baisiausia yra tai, kad Jo Šventenybė atsiskyrė nuo 
Romos jūra... 

- Žinai, tamsta, esi labai inteligentiškas. Viskas, ką man pasakei, yra tikriausia 
tiesa. Gailiuosi anksčiau nepasinaudojęs tavo protu ir gabumais. Tavo rūšies 
žmogus negali būti tokiose eilinėse pareigose. Visi mūsų vyskupai yra per daug 
seni. Mums reikalingi sielų ganytojai energingi ir jauni, tokie kaip tu, Andželo. 
Esu tikras, kad mano tėvas nepagalvojo... o tau mitra labai tiktų... 

Andželo truputį pabalo. 

- Jei Dievas ir Šventasis Tėvas pavestų man valdyti dieceziją, esu tikras, kad to 
nepasigailėtų... 

- Tačiau, deja, kaip jau esu sakęs, mano tėvas apie tave visai negalvoja... 

- Thai tiesa, kunigaikšti! 

Cezaris akimirką tylėjo, lyg duodamas kunigui laiko teisingai suprasti tai, kas 
buvo pasakyta. Paskui kalbėjo toliau: 

- Pasakei, kad koks nors netikėtas įvykis galėtų pagerinti esamą padėtį. Apie 
kokį įvykį galvojai? 

Kunigas tylėjo. Pakeltu į viršų pirštu parodė į dangų, lyg norėdamas pasakyti, 
kad tas įvykis yra paslaptis, težinoma Dievui. Cezaris pakilo ir priėjo prie kunigo: 

- Ką manai apie mano tėvą? - staiga paklausė. 

Kunigas sudrebėjo. Suprato, kad jų abiejų mintys klaidžioja vingiuotais take- 
liais. Pakėlė žvilgsnį į Cezarį ir dusliai atsakė: 

- Popiežius labai senas... tiek temanau... 

- Kalbėk aiškiau... Sakyk... nebijok nieko... 

- Jau viską pasakiau... Popiežius yra senas... Yra pavargęs... Jo viešpatavimas 
buvo puikus, trigubai šventas... bet viešpatavimas išsemia jėgas... 

- Vadinasi, manai, kad Romai reikalingas jaunesnis popiežius? 

- Manau, kad prieš maištą reikia pastatyti kumščio jėgą... 

Cezaris perėjo porą kartų per kambarį. Staiga priėjo prie Andželo: 

- Ką padarytumei žmogui, kurio dėka taptumei vyskupu? 

- Viską! 

- Bet, kad suteikti tau tą titulą, reikia būti popiežium, tiesa? Jei juo būčiau, 
gautumei mitrą, mano Andželo. 

Kunigas rimtas ir niūrus laukė pokalbio tąsos. Suprato, kad viskas, "kas buvo 
pasakyta, nebuvo plepalai. Nervingai virpėjo visu kūnu. 

- Andželo, - tesę toliau Cezaris pusbalsiu, - ar nori būti vyskupu, o kiek vėliau 
ir kardinolu? 

Kunigas žemai nusilenkė, beveik priklaupė ir vos suprantamu balsu sukuždėjo: 

- Laukiu tavo įsakymų, Šventasis Tėve! 

- Gerai, - atsakė Cezaris. - Matau, kad neapvylė manęs, tave nurodę. 

Dabar Cezaris atsisėdo prie stalo ir ėmė rašyti. Baigęs, padavė kunigui perga- 
mentą, ant kurio padėjo savo parašą. 

- Perskaityk šitą, - pasakė, - tarp mūsų nebėra paslapčių. Be to, šio laiško turinys 
pasakys tau, ko iš tavęs laukiu. 

Kunigas Andželo ėmė labai atidžiai skaityti laišką, svarstydamas kiekvieną žodį: 

„Brangi sesute! 

Šio laiško įteikėjas, kunigas Andželo, kuriuo visiškai pasitikiu, pasakys tau, 
kodėl dabar negaliu atvykti į Caprerą. Už kelių dienų tikiuosi galėsiąs tave 
aplankyti. Tikiuosi, kad mūsų tėvo sveikata gera, tačiau nenoriu per daug viltis. 
Kai jį mačiau paskutinį kartą, atrodė man, kad ne visai gerai jaučiasi, todėl bijau, 
jog liūdnas galas jau artėja. Jei ta nelaimė mus ištiktų artimiausioje ateityje, 

kunigas Andželo man apie tai praneš. Lik sveika, brangioji sesute. Kunigas 
Andželo pagelbės tau slaugyti mūsų vargšą tėvą, kas yra būtina. Tik bijau, ar jo 
pasiimti vaistai galės visiškai pašalinti blogybę. Žygiuoju į Romą, kur su nerimu 
lauksiu iš tavęs žinių. 

Tavo brolis Cezaris." 

Baigus kunigui skaityti laišką, Cezaris Bordžija tiriamai jį nužvelgė. 

- Na, tai kaip, mano brangusis, - tarė visai ramiai, nors prieš akimirka pasirašė 
sąvo tikro tėvo mirties nuosprendį, - ar sutinki su manim dėl mano tėvo sveikatos? 
Sakyk atvirai, nors ir liūdna būtų teisybė. 

- Dažnai ir iš arti matydavau Jo Šventenybę, - šaltai atsakė Andželo, - ir 
paskutiniųjų dienų patyrimas sako, kad jūsų kunigaištiškoji didybė neklysta! 

- Kiek dar dienų jis gyvens? | 

Kunigas Andželo susimąstė, lyg kažką skaičiuodamas, paskui visai kimiai 
atsakė: 

- Daugiausia aštuonias dienas! 

Baisus išsigimusio sūnaus klausimas ir niūrus kunigo atsakymas buvo ištarti 
pusbalsiu. 

Du nusikaltėliai pasikeitė tarpusavy žvilgsniais. Suprato: viskas jau esant nu- 
tarta. Cezaris atidarė langą, pilna krūtine įtraukė oro, paskui, kreipdamasis į 
kunigą, tarė: 

- Tuoj grįžtu į stovyklą. Paskui, negaišdamas, žygiuoju į Romą. O tu, kunige 
Andželo, kada manai išvykti? 

- Rytoj rytą... 

- Kodėl ne tuojau? 

- Nes dar turiu kai ką pamatyti ir gauti būtinai reikalingų „vaistų“. Tą asmenį 
galiu pamatyti ne anksčiau, kaip šią naktį. 

XLXVI 


SUSITIKIMAS NAKTĮ 


Maždaug tuo pačiu laiku, kai Cezaris Bordžija ruošėsi pulti Velnio Tarpeklį, 
popiežius, tada dar gyvenęs savo vasarnamyje Tivolyje, išėjo vieną vakarą pasi- 
vaikščioti, lydimas savo artimųjų. Tas pasivaikščiojimas užsitęsė ilgiau nei buvo 
manyta. 

Kai grįžo namo, jau buvo tamsi naktis. Kaip ir visados savo poną lydėjo kunigas 
Andželo. Jis mėgo rinkti vabzdžius ir žoles. Taigi, norėdamas pridėti prie savo 
rinkinio vieną ypatingai aiškiai šviečiantį šv.Jono vabalėlį, atsiskyrė nuo popie- 
žiaus. Pakilęs nuo žemėsir apsidairęs, pamatė staiga kažkokį žmogaus šešėlį, kuris 
slėpėsi už uolos. 

Sustingo vietoje. Įdėmiai įsižiūrėjęs, pamatė moterį. 

Senajam Bordžijai nuėjus, moteris dar kurį laiką stovėjo nejudėdama. Paskui 
Andželo pamatė, kaip atsidususi perbraukė ranka per kaktą. Pagaliau aiškiai 
išgirdo ją, beveik balsiai, pasakius: 

- Eik, Rodrigai, eik ramiai... būk ramus, nors aš kenčiu... Bet artinasi valanda, 
kuria atpirksi visas savo nuodėmes... 

Andželo nejudėjo iš vietos ir, sulaikęs kvėpavimą, laukė, kol paslaptingoji 
moteris pasišalins. Paskui, skėpdamasis už uolų, ėmė ją sekti. Moteris visai nesi- 
saugojo. ' 

Kunigas Andželo pamatė ją įėjus į Anio urvą. Sekė ją kelias dienas iš eilės. Kas 
žino, ar nesužinojo, kas ji yra ir ko laukė?! 


Vieną naktį, netrukus po šio įvykio, apie kurį jis niekam nieko nesakė, kunigas 
Andželo negalėjo užmigti. Kuždėjo sau: 

- Tikriausiai šiandieną ateis... esu tikras ją ateisiant... Ach! Tas atsiskyrėlių 
įprotis kalbėtis su savifn-balsu... Dabar žinau slapčiausias senosios Magos mintis... 

Krūptelėjo..,, korigptiaus gale pastebėjo slenkant pagal sieną kažkokį juodą 
šešėlį. 

Nejudėdamas stovėjo prie pravirų durų. Jo kambaryje buvo tamsu. „Šešėlis“ 
artinosi... Pagaliau netoliese sustojo. 

Staiga Andželo ištiesė ranką. Jo ranka palietė ir sugriebė kitą ranką, įtempė 
„šešėlį“ į savo kambarį ir užrakino duris. Viskas įvyko labai greit ir tyliai. Kunigas 
sukuždėjo: 

+ Tylėk! Kitaip imsiu šaukti ir išduosiu tave! 

Uždegė deglą. Jo blankioje šviesoje pasirodė Maga. Be pykčio pažvelgė į tarp 

jos ir popiežiaus atsistojusį žmogų. Andželo visą laiką laikė suspaudęs jos ranką. 

- Sėsk, - tarė pusbalsiu, - noriu su tavim pasikalbėti. Žinau tave čia atėjus tikslu 
nužudyti Šv.Išvą. Vienas mano žodis ir tave suimtų, o tai reikštų tau mirtį... 
Tačiau matai, kad to žodžio neištariu... 

- Vadinasi, - atsakė Rožė Vanozzo nepaprastai ramiai, - tai yra aiškus įrodymas, 
kad ir tu nori nužudyti Rodrigą Bordžiją! 

- Ne! Nenoriu jo mirties, nes ji man neatneštų jokios naudos. Bet galimas, net 
tikras, dalykas, kad kada nors popiežiaus mirtis man gali būti naudinga... 

- Ko gi iš manęs nori? . 

- Kad truputį palauktumei. 

- Ojei negaliu, ar nenoriu laukti? 

- Tada imsiu rėkti, prižadinsiu visus, suims tave ir atiduos teismui. Mirsi baisiai 
sielvartaudama, negalėjusi įvykdyti savo keršto. 

Rožė Vanozzo įdėmiai pažiūrėjo į kunigą. Jos išvargusiame veide, kuriame jau 
nebesimatė jokių nuoširdesnių jausmų, staiga pasirodė lyg susidomėjimo išraiška, 
atgaivindama tą negyvą kaukę. 

- Esi jaunas, - tarė lėtai, - esi tų metų, kai vienodai karštai ir galingai mylima ir 
neapkenčiama, esi tų metų, kai jausmai nugali protą. Bet tavo veidas yra man 
mįslė. Koks paslėptas jausmas tave kankina? 

- Ambicija! - atsakė Andželo, griebdamas ją už rankos. - Tau tą galiu pasakyti, 
nes jau nebeturi savyje nieko žmoniško... atrodai lyg keršto šmėkla... Ambicija! 
Ar tu supranti, kas tai yra ambicija? Ši šmėkla yra tolygi tavo šmėklai. 

- Taip, suprantu! - atsakė Rožė, palengva linguodama galvą. - Gyvenai užnuo- 
dytoje Bordžijų atmosferoje ir nuodai persisunkė į tavo sielą. Supratai, kaip yra 
naudinga staiga iškilti virš visos tų tarnų minios, jei tik pasisektų nuslopinti savyje 
meilę, neapykantą, žodžiu, visus žmoniškus jausmus. Tavo tiesa. Esi jėga, O tavo 
jėga verta manosios. 

- Vadinasi, sutinki palaukti? 

- Laukiau daug metų, galiu palaukti kelias dienas. Bet kada ateis tinkama 
valanda? 

- Pranešiu tau! 

Rožė Vanozzo nuleido galvą ir susimąstė. 

- Gerai! - pagaliau pareiškė. - Lauksiu. Žinai, kur mane gali rasti. 

Po šio susitikimo kunigas kelis kartus tarėsi su Maga jos urve. 'T4 dieną, kai 
senasis Bordžija skubiai išvyko iš Tivolio, vėl atėjo pas Magą. 

- Popiežiaus jau nėra Tivolyje, - pareiškė. 

- Žinau, - ramiai atsakė Rožė Vanozzo. 

- Pabėgo į Caprerą, pas savo dukterį Lukreciją. Cezario armija tikrai sutriuš- 
kinta. Romoje ir kitose vietose kyla maištas. 

Senė klausėsi visų šių smulkmenų, dėdamasi rami. Tik sukuždėjo: 

- Artėja bausmės diena! Likimas sutrukdė man jį nužudyti aną naktį! Tebūnie 
palaimintas likimas! Nes Rodrigas turės išgyventi savo galybės sunykimą! Bet 

dabar, jaunuoli, skubėk... 
Paskui jau tyliau, lyg sau, pridėjo krūptelėjusi: 
- Caprera! Gerai! 

XLXVII 


TĖVAS IR DUKTĖ 


Praslinkus valandai po Cezario išvykimo į stovyklą, kunigas Andželo nuėjo į 
Anio olą. Iš jo susinervinimo, iš niūraus akių blizgėjimo, Rožė Vanozzo įspėjo visą 
tiesą: 
- Atėjo valanda veikti? - paklausė šaltu tonu. 

- Taip... vykstu... 

- Nori pasakyti - vykstame! 

Andželo valandėlę tylėjo. Suraukė kaktą. Rožė stebėjo jį, įtempusi visą dėmesį. 

- Klausyk, - pagaliau tarė Andželo. - Tikrai atėjo valanda veikti.Dar savaitei 
nepraėjus, popiežius bus negyvas, užtikrinu tave. Kuriam tikslui tau vykti į Cap- 
rerą? "Tavo pasirodymas tegalėtų viską sugadinti. Veikdamas vienas, esu tikras 
viską pasieksiąs. Ir ko gi tu pagaliau nori? Jo mirties... Taigi... jis mirs. Tavo keršto 
noras bus patenkintas... Duok man tą baisųjį vandenį, kurį tik tu temoki paruošti... 
ir važiuoju! 

Maga gūžtelėjo pečiais. 

- Esi vaikas, - sukuždėjo, - ir nesupranti kas tai yra kerštas. Nenoriu, kad 
popiežius mirtų, noriu pati jį nužudyti! Išgelbėjau kadaise jo gyvybę, kai rimtai 
sirgo; suteikiau jam galimumą nugalėti priešus, kurie kėsinosi prieš jo gyvybę. 
Viską, mano vaike, padariau tenorėdama išsaugoti jį sau. Noriu ten būti... Savo 
paskutinę valandą turi mane matyti, turi sa manim kalbėti. Tiek daug turiu jam 
pasakyti... Tiek dalykų, jau daugybę metų sau kartojamų; mirtis neprivalo ateiti 
nelaukta; jis turi laukti savo paskutinės valandos atėjimo... Nejaugi manai, kad 
saugojusi Rodrigą nuo visų pavojų, kad laukusi visą savo gyvenimą tinkamos 
valandėlės, dabar staiga sutikčiau atsižadėti keršto prabangos? 

Nusijuokė niūriu juoku. 

» Tai aš įpilsiu jam nuodų... Niekas kitas... tik aš... 

Kunigas tylėjo, žiūrėdamas su nenusakoma baime į niūrų senės veidą, kuriame 
akimirką atsispindėjo nepermaldaujamas keršto troškimas. 

- Gąsdini mane, - pagaliau suvapaliojo. - Padarysiu viską, ką nori... 

- Klausysi manęs iki galo? 

- Klausysiu... 

- Na, tai į kelionę! 

Dviem valandom po šio pasikalbėjimo praslinkus, iš Tivolio išvažiavo dengtas 
vežimas. Jis vyko į Ostiją, mažą uostą, esantį prie pat Romos, Tiberio žiotyse. 

Senasis Bordžija tikrai pasislėpė Capreroje. 

Jis buvo siaubo apimtas. Jis bijojo. Vos atvykęs į Caprerą, atidžiai apžiūrėjo 

rūmus ir kreipėsi į Lukreciją staigiu klausimu: 

- Pasakyk, mano vaikeli, ko čia atvykai? 

- Bet, tėve, gerai pats žinai, kad dažnai čia atvykstu pailsėti. 

- Vadinasi, neturėjai jokio ypatingo tikslo? 

- Jokio, tėve, - atsakė kuo natūraliausiai. 

- Nieko nežinai? ž 

- Ar atsitiko kas ypatingo? - sušuko Lukrecija su aiškiu nerimu. 

- Cezaris nugalėtas. Roma kelia maištą ir galbūt šią akimirką renkasi konklave, 
kad atstatytų mane nuo pareigų. 

Lukrecija klausė jo nustebusi ir nusigandusi. 

- Taigi, - tarė virpančiu balsu, - atvykai į Caprerą?.. 

- Nes bijau... - dusliai atsakė. 

- Bijai! Och! Mano tėve, dar niekad iš tavo lūpų negirdėjau šito žodžio... 
niekad... jokiose aplinkybėse... Nu galėk tą baimę... Galbūt padėtis dar nėra tokia 
bloga? 

Aleksandras VI palingavo galva. Paskui pakilo ir ėmė vaikščioti po kambarį, 
kalbėdamas: 

- Kartą padariau gyvenime klaidą, kurią dabar apverkiu kruvinomis ašaromis. 
Kažkas tą dieną užtemdė mano protą! Nežinau... koks velnias pakišo man tą 
nelemtą mintį, kuri yra visų mūsų nelaimių priežastis. 

- Nesuprantu tavęs, tėve! 

- Kadaise vienas žmogus ten, Vatikane, įžūliai atsisakė išpildyti vieną užduotį... 
Cezaris puolė jį durklu... aš sulaikiau smūgiui pakeltą Cezario ranką... 

-- Ragastenas! - sušuko Lukrecija su nesuvaldoma neapykanta. 

- Mano tėve, čia gali jaustis visai saugiai. Nebijok nieko! Cezaris, nors ir nugalėtas, 
dar surinks naują armiją... vienas pralaimėjimas negali nustelbti daugelio laimėjimų... 
O kas dėl Ragasteno... netrukus, mano tėve, bus už tave atkeršyta... kerštas bus toks 
baisus, kad tas niekšas mirs baisiausiose sielvarto kančiose... 

- Ką sakai? Nejau tai gali būti tiesa?! 

- Nebijok nieko, tėve! Tuoj pasiųsiu ką nors patikimą pas Cezarį. Jis privalo 
atvykti čia! 

Popiežius išsitiesė. 

- Cezaris, - sušuko su baisia neapykanta ir slepiama baime. - Cezaris! Gali 
sužinoti, ką manau... sužinoti visą tiesą! Tarp tiek kardinolų, laukiančių tiaros ir 
ruošiančių prieš mane sąmokslus, tarp tiek didžiūnų, su virpančia širdim laukian- 
čių mano mirties, baisiausias mano priešas yra Cezaris, tavo brolis, o mano sūnus! 
Neginčyk... pažinau jį... Mačiau jo akyse keistas ugneles, tai yra baisios tėvažudiš- 
kų minčių ugnys... Įspėjau tai! Sakau tau!.. Cezaris nori būti popiežium... Jei 
Cezaris čia atvyks, tai tik norėdamas mane nužudyti!.. 

- Klysti, tėve! Prisiekiu tau... Aš taip pat ištyriau Cezario sielos gelmes. 

- Lukrecija! Lukrecija! - sušuko su aiškia baime senis. - Prisiek man, kad 
nepakviesi čia Cezario! 

- Jei tai gali tave nuraminti, prižadu, tėve... 

- Gerai, mano dukrele... Žinojau tave ginsiant savo tėvą! Leisk tave priglausti! 

Lukrecija priėjo prie Aleksandro VI ir atkišo bučiniui kaktą. 

- Dabar gali eiti, - pasakė senis Bordžija. - Noriu pailsėti. Rytoj pasikalbėsime 
apie kerštą, kurį sugalvojai tam niekšui Ragastenui. 

Lukrecija išėjo. Vos tik jai įėjus į savo kambarį, iš jos veido dingo pasigailėjimo 
ir vaiko meilės išraiška, kuri lyg kaukė dengė jos veidą pasikalbėjimo su tėvu metu. 

Nepraslinko nė valanda, o Lukrecijos pasiuntinys jau vyko į Italiją, veždamas 
laišką Cezariui. 

„Būtinai turi atvykti į Caprerą. Skubus reikalas. Laukiu." 

XLXVIII 


RAGASTENAS IEŠKO 


Tuo tarpu Ragastenas kankinosi. Nors dar neturėjo jokio aiškaus veikimo 
plano, jo įgimtas judrumas neleido jam sėdėti sudėjus rankas. Pirmas įspūdis po 
Lukrecijos smūgio buvo baisus. Sužinojęs apie Primaveros dingimą, nebetvėrė 
liūdėsiu. Visa garbė, nugalėjus Cezarį, jo akyse nublanko. 

Primaverą pagrobus Ragastenas įtarė Lukreciją, bet savo įtarimo negalėjo 
aiškiai suvokti. Tik sau kartojo: Primavera gyva ir jo laukia. Troško vieno - greičiau 
ją surasti. 

Pašaukė Spadakapę ir įsakė ruoštis į tolimą kelionę. T4 pat akimirką įjėjo 
Juliaus Orsinio iždininkas, įsakytas savo pono pateikti visą iždą Ragasteno nuo- 
žiūrai. Ragastenas įsakė pripilti maišą dukatų ir pririšti jį prie Spadakapės arklio 
balno. Žinojo, kad nepasinaudojęs šiuo draugišku patarnavimu labai įžeis Orsinį. 

Netrukus leidosi į kelionę. 

- Kur vykstame, pone? - paklausė Spadakape. 

- Ieškoti nuotykių! - atsakė Ragastenas. 

Valandą jojo risčia, tylėdami. Pagaliau pasiekė apleistą užeigą. Įjėjo į apleistos 
fermos salę, beveik įsitikinęs, kad neras čia jokių Primaveros pėdsakų. 

Kampe sėdėjo senyva moteris ir verpė. Netoliese dvylikos metų berniukas pynė 
iš vytelių krepšiuką. Vyrai buvo laukuose. 

- Ramybė šiems namams ir tau, motin, - pasisveikino Ragastenas. 

- Ramybė tau ir sveikata, - atsakė į pasveikinimą senė. - Andreo, eik ir atnešk 
ąsotį šalto vynelio keleiviui, kurį mums siunčia Dievas. 

- Dėkoju tau, motut! Nieko man nereikia... nieko, be poros klausimų. 

- Klausk, pone, - tarė kaimietė, - ir jeigu galėsiu, atsakysiu. 

Ragastenas įdėmiai pažvelgė į senutę. 

- Ar nematei šiąnakt... maždaug apie dvyliktą arba pirmą, pravažiuojant jauną 
ponią... tikriausiai jojo raita. 

Kaimietė krūptelėjo. 

- Nieko nemačiau! - atsakė žegnodamasi. 

Ragastenas pastebėjo jos krūptelėjimą. Dar labiau sukėlė jo įtarimą jos žeg- 
nonė. Žinojo, kad kryžiaus ženklas dažniausiai lydi pasakytą melą, nes tuo 5 
norima permaldauti Dievą už padarytą nuodėmę. - 

Ragastenas žinojo šį paprotį ir tą sąžinės reikalų diplomatiją, taigi buvo 4 
kad kaimietė ką nors yra mačiusi. Prabilo labai griežtu tonu: 

- Vadinasi, nematėte nieko, visai nieko, vykstančio šiuo keliu naktį? Ir niekas 
nebuvo įėjęs į jūsų fermą? 

- Visiškai nieko, gėrbamasis pone! - atsakė kaimietė, linguodama galva. 

Po šių žodžių moteris vė! persižegnojo. 

- Bobut! - staiga sušuko berniukas, - o gražioji ponia, kuri buvo pas mus 
užėjusi? Matau, kad jau užmiršai apie ją! 

- lėk, Andreo! Tas vaikas pats nežino ką kalbąs, gerbiamasis pone! Eik žaisti 
įkiemą! 

Ragastenas kreipėsi į kaimietę: 

- Atleisk man, motin, bet, nors ir senyvo amžiaus esi, būsiu priverstas pavartoti 
jėgą, jei nepasakysi man visos teisybės. Žinok, kad įvykdytas baisus nusikaltimas. 
Tą nusikaltimą įvykdė moteris ir viskas rodo ją pro čia keliavus. Gyveni Almų 
žemėse ir privalai atsakyti Montefortės teismui. Jei nepasakysi visos teisybės, būsi 
dar šiandieną suimta, tu ir kiti šios fermos gyventojai. 

- Jėzau Kristau! Pasigailėk mūsų! Ką daryti?! Ji grasė mums mirtimi, jei 
pasakysime bent vieną žodį... 

- O aš tau prisiekiu, kad nieko blogo neatsitiks, jei pasakysi visą teisybę. Tik 
pagalvok pati, grovas Alma yra pakankamai galingas, kad tave apsaugotų, O jo 
pyktis galėtų tau labai brangiai atsieiti... 

- Taigi, mano pone, prieš kelias dienas čia atvyko viena ponia... 

- Kas tai buvo? 

- Nežinau... to niekas nežino... Dabar sakau tikrą tiesą... Prašė mūsų leidimo 
palikti čia vežimą ir keturis kareivius... Žadėjo gerai užmokėti... Sutikome su jos 
pasiūlymu... Prašė mus taip pat... 

- Sakyk toliau! - griežtai tarė Ragastenas, matydamas senę dvejojant... 

- Prašė mus taip pat, kad paliktume jos nuožiūrai vienai nakčiai didžiąją mūsų 
salę, liepė mums prisiekti, kad nesistengsime sužinoti, kas ten vyksta. Už tą davė 
mums daug pinigų... 

- Toliau, toliau... Užvakarykštę naktį grįžo, tiesa? 

- Taip, tarė nusigandusi kaimietė. 

- Viena? 

- Ne... Dar su viena ponia! 

Ragastenas nuslopino šauksmą. 

- TĘsk! - tarė baldamas. - Kas paskui įvyko? 

- Girdėjome ginčo atgarsį... paskui įėjo į vidų kareiviai... pagriebė jaunąją 
ponią... 

- Och! Niekšai! 

- Įtempė ją į vežimą... ir... visi išvyko... 

- Kuria linkme? - paklausė nebeatgaudamas kvapo Ragastenas. 

- Keliu, vedančiu į apačią... į lygumas... 

Ragastenas daugiau nebeklausė. Puolė į kiemą ir šoko ant arklio. 

- Tai ta prakeiktoji Lukrecija! - suurzgė, Iėkdamas zovada nurodyta kryptimi. 
- Pagrobta... Ji ją pagrobė! Ach! Atleidau jai jau du kartųs... Bet dabar... vargas 
jai!.. 

XLXIX 


DŽIAKOMO 


Dabar Ragastenas galėjo lengvai sekti Lukrecijos pėdomis net iki kalno papė- 
dės. Vežimui tinkamas tebuvo vienas kelias. Tuo keliu ir jojo vis toliau ir toliau. 
Laikas nuo laiko užtikdavo kokią nors užeigą arba fermą. Įeidavo į vidų, surink- 
davo kuo tiksliausią informaciją ir jodavo toliau. 

Bet pasiekus esančią kalnų papėdėje lygumą, dingo visi bėglių pėdsakai. Čia 
ėjo daug kelių. Kurį reikėjo pasirinkti? Pritrenktas ir nuvargęs, Ragastenas sustojo 
mažame topolių miškelyje ir atsisėdo medžių pavėsyje. 

Padėtis atrodė baisi. Į kokią landynę nuvilko Primaverą? 

Norėdamas pasiguosti savo nelaime, o taip pat išgirsti kokį nors gerą patarimą, 
ėmė pasakoti Spadakapei visą savo tragišką nuotykį. Spadakape klausėsi pasako- 
jimo labai susidomėjęs. 

- Bet gi ta boba yra pasiutusi! - sušuko, kavalieriui baigus pasakojimą. - 
Velniškai drąsi! Tikrai verta visos savo puikios šeimynėlės! 

- Deja, tavo tiesa! Bet ar niekas tau neateina į galvą? Nejaugi nieko? Ar nerandi 
jokių pėdsakų? 

- Ne, pone! Bet jei ką ir galime sužinoti, tai, manau, tik Romoje. 

- Romoje! - dusliai sušuko Ragastenas. 

- Ach! Žinau, kad tai pavojingas dalykas. Žinoma, ne man... Pagaliau man būtų 
tik malonu kentėti už tamstą... Yra Romoje toks vicegrovas Rokasanta... tai 
pirmos rūšies valdininkas, galiu tamstą užtikrinti. 

- Jokime į Romą! - sušuko Ragastenas. - Tavo patarimas geras! 

- Dar valandėlę, kavalieriau. Tamstos galva įkainota. Pirmiausiai leisi man 
įkurdinti tamstą viename apylinkės namelyje, kur būsi saugus, kaip buvai saugus 
užeigoje „Po šakėmis". Aš nuvyksiu į miestą ir apsiimu sužinoti viską, kas mums 
yra reikalinga. : 

Ragastenas nieko neatsakęs palingavo galvą ir leidosi Amžinojo Miesto link. 
Spadakape jį sekė nuleidęs nosį. Matė savo poną esant apimtą sielvarto. 

Ketvirtos dienos vakare pasiekė Romą. 

Jodinėdamas po miestą, Ragastenas sustojo ties savo senąja užeiga „Gražusis 
Janusas". Įjojo į kiemą ir nulipo nuo arklio. Baltramiejus, pagarbos vertas užeigos 
šeimininkas, matydamas įjojantį į savo kiemą kavalierių, šoko prie jo. Tačiau staiga 
išsižiojęs sustojo. 

- Ponas kavalierius de Ragastenas! - sukuždėjo. 

- Tas pats, brangus pone Baltramiejau... Kodėl tave taip stebina mano atvyki- 
mas? 

- Be priežasties, kavalieriau... tai reiškia, beveik be priežasties... Ach! Kai 
pagalvoju kaiptie niekšai... Bordžijos nuteisė tamstą mirti! Bet... nieko stebėtino... 
esi tamsta vienas baisiausiųjų jų priešų... Kokia garbė mano užeigai! Tegyvuoja 
ponas de Ragastenas, Cezario Bordžijos priešas! 

Užeigos šeimininkas dar ilgai būtų galėjęs reikšti savo entuziazmą, pamatęs 
Ragasteną, jei tas prišokęs prie jo nebūtų pagriebęs jam už ausies. 

- Tėve Baltramiejau, - tarė, - klausyk, ką tau pasakysiu... jei nenustosi šaukęs 
mano vardą, nupjausiu tau ausį, kurią šią akimirką laikau savo rankoje. 

- Daugiau jau nieko nebepasakysiu, - ėmė tikinti ponas Baltramiejus. 

- Na,ttai likime draugai po senovei. Nuvesk mane į mažą kambarėlį, kurio durys 
į Tibrio pusę... 

:O,0, 0, ne! Duosiu ponui puikiausią visoje mano užeigoje kambarį... duosiu 
ponui kunigaikštišką kambarį... 

Bet Ragastenas nesutiko ir apsigyveno tame pačiame kambarėlyje, kuriame 
gyveno vos atvykęs į Romą. 

Tą patį vakarą, lydimas Spadakapės, ėmėsi paieškų. Bet viskas buvo veltui. 
Praslinko savaitė. Ragastenas per tą laiką išlandė visą Romą ir jos apylinkes, bet 
niekur neužtiko net mažiausių Lukrecijos Bordžijos pėdsakų. 

Tą savaitę praleido lyg karštyje, jausdamas vis didėjantį nerimą. Tuo tarpu 
sukilimas Romoje vis labiau plėtėsi. Dabar liaudis buvo apgulusi šv. Angelo pilį. 

Devintąją dieną Ragastenas jojo šalia Juoko Rūmų griuvėsių. Atvykęs į aikštę, 
pamatė mažą, juodai apsirengusį žmogelį, kuris, nejučiomis pakėlęs žvilgsnį į 
jojantį, jį pažino. 

- Ponas de Ragastenas! - sušuko. 

Ragastenas krūptelėjo ir vos neužjojo ant nepažįstamojo. 

- Kas tamsta esi? - sušuko. 

- Tamsta manęs nepažįsti? Tuoj pasakysiu kas esu, bet ne čia, pone kavalieriau, 
- tarė žvalgydamasis su baime. - Turiu su tamsta pasikalbėti! Dėl to tik atvykau į 
Romą. Atvykau iš Montefortės... 

- Iš Montefortės! - sušuko Ragastenas, vėl pajutęs širdyje vilties kibirkštėlę. - 
Sek paskui mane! Einam! Greit! 

Įėjo į „Gražiojo Januso" užeigą. Nepažįstamasis, įeidamas į užeigą, apsiausto 
skvernu užsidengė veidą. Įėjus į Ragasteno kambarėlį, patikrino ar niekas jų 
negirdi ir sukuždėjo Ragastenui į ausį: 

- Tai aš atnešiau tamstai dukatų kapšiuką... Esu Džiakomo... 

- Lukrecijos Bordžijos ūkvedys! - dusliai sušuko Ragastenas. 

- Taip, pone! - atsakė Džiakomo, o jo veidas išsikreipė, rodydamas didelį 
džiaugsmą ir nepaprastą pasitenkinimą. - Esu labai laimingas tamstą sutikęs. 

Ragastenas griebė jį už rankos. 

- Kur tavo ponia? - paklausė iš susijaudinimo virpančiu balsu. - Sakyk! Arba, 
po velnių, neišeisi iš čia gyvas! 

Džiakomo nusišypsojo. 

- Bereikalingi grasinimai, pone kavalieriau. Esu tamstos draugas, vijausi tams- 
tą, norėdamas pasakyti, kur gali rasti tai, ko, be abejo, nesėkmingai ieškai. 

- "Tu esi mano draugas! - sušuko Ragastenas, įtardamas kažkokią klastą, - tu 
mano draugas! Tu Lukrecijos Bordžijos tarnas! 

- Esu jos tarnas, tai tiesa! Tikriau pasakius, juo buvau. Tačiau dėl tam tikrų 
priežasčių, apie kurias reiktų daug pasakoti, neapkenčiu šios moters. Gyvenau jos 
namuose, neapkęsdamas jos taip pat, kaip neapkenčiu jos šlykštaus brolio. 

Jo veidas tvieskė tokia neapykanta, kad Ragastenas suprato šį žmogų sakant 
tiesą. 

- Atvykau iš Cezario stovyklos, kur buvau nuvykęs su ponia Lukrecija. Ieškojau 
tamstos, norėdamas įspėti, kad Lukrecija Borežija rengia tamstai baisų kerštą. 
Girdėjau jos pasikalbėjimą su broliuku... 

- Jos kerštas pavyko! - dusliai murmtelėjo Ragastenas. - Dėkoju tau, bet 
perspėjai mane truputį per vėlai. Tačiau galbūt gali man pagelbėti... 

- Esu tamstos paslaugoms. 

- Ar gali pasakyti, kur dabar yra Lukrecija? 

- Ponia Lukrecija yra Capreroje. 

- Esi tikras? 

- Visiškai, nes turiu ten su ja susitikti. 

+ Vyksime kartu! 

- Tamsta nori vykti į Caprerą? - sušuko Džiakomo. 

- Taip, dar šį vakarą leisiuos į kelionę. 

- Ach! Kavalieriau! Nežinai, kas tai yra Caprera! Nežinai, kad ten Lukrecija 
kankina visus tuos, kurių nedrįsta nužudyti Romoje! 

Ragastenas krūptelėjo, pagalvojęs apie Primaverą. 

- O tu nežinai, - sušuko nebesuvaldydamas ašarų, - kad Lukrecija pagrobė 
moterį, kurią myliu! Galbūt šią akimirką jau ją kankina... 

Daugiau nieko nebegalėjo pasakyti. Krito į lovą ir pravirko kaip mažas vaikas. 
Spadakape išvedė Džiakomo į kiemą. 

- Leiskime jam išsiverkti, - tarė, - nelaimingam kavalieriui to labai reikia. 

Paskui ištikimasis tarnas ėmė klausinėti Lukrecijos ūkvedį, kuriuo būdu galima 
greičiausiai ir lengviausiai patekti į Caprerą. Nujausdamas, kad praėjus sielvarto 
priepuoliui kavalierius panorės negaišdamas leistis į kelionę, ėmė ruoštis. Dar 
nepraėjus pusvalandžiui, pasigirdo Ragasteno balsas, šaukiąs Spadakape. Įsakė 
ruoštis į kelionę. 

- Jau viskas paruošta, pone, - atsakė Spadakape. 

- Na, tai ant žirgų! Į Ostiją, o iš ten į Caprerą! 


XLXX 


OSTIJOS UOSTAS 


Ragastenui sėdant ant arklio, atėjo Džiakomo, norėdamas su juo atsisveikinti. 

- Visos mano pastangos atkalbėti tamstą nuo šio žygio nueitų niekais, - 
pareiškė. - Aš taip pat vykstu į Caprerą toliau tarnauti poniai Lukrecijai, nes mūsų 
sąskaitos dar nesuvestos. 

- Kodėlgi negalime vykti kartu? 

- Jei ponia apie tai sužinotų, visi tamstos sumanymai žiugtų. To užtektų ir kad 
aš niekingai žūčiau. Vyk tamsta savo keliu, o aš vyksiu savuoju. Tenorėjau 
pasakyti, kad iš kairės rūmų pusės yra žvejų nameliai. Įeik tamsta į trečiąjį ir 
pasakyk atvykęs mano, Džiakomo, vardu. Jei užeisi kitur, būsi, be abejo, išduotas. 

Ragastenas energiūgai paspaudė senuko ranką ir leidosi kelionėn. Romą nuo 
Ostijos teskiria kelių mylių atstumas. Ragastenas labai skubėjo ir nakčiai užėjus 
jau buvo uoste. 

Reikėjo nakvoti. Ragastenas ėmė ieškoti užeigos, kur galėtų drauge su Spada- 
kape praleisti naktį. Tačiau visos šviesos buvo užgesintos, o durys uždarytos. 

- Na, tai praleisime naktį po atviru dangum? - tarė žiūrėdamas į Spadakape. - 
Pagaliau tai jau ne pirmas kartas... 

- Pone, - atsakė Spadakape, - jei eisi sa manimi, apsiimu surasti nakvynę.- Tai 
pažįsti Ostiją? 

- Kai užsiimdavau savo senuoju amatu, tada reikėdavo permatyti visas aplin- 
kybes, tarp tų aplinkybių taip pat būdavo ir galimybė bėgti jūra. Palaikydavome 
tada kontaktus su pakraščių Žvejais, taigi manau, kad jie mums pagelbės ir į 
Caprerą persikelti. Bet perspėju tamstą, kad tai nėra visuomenės elitas... 

- Tas manęs nejaudina! Vesk! 

Porai minučių praslinkus, Spadakape sustojo prie mažų, niūrių namelių, kurių 
durys ir langai buvo stropiai uždaryti. 

"Ties namelio slenksčiu Spadakape ir Ragastenas nulipo nuo arklių. Spadakape 
kažkaip ypatingai švilptelėjo ir beveik tą pačią akimirką durys atsidarė. Ant 
slenksčio pasirodė vyriškis. Spadakape priėjo prie jo ir sukuždėjo porą žodžių, 
kurie, be abejo, buvo slaptažodis. Vyras suplojo delnais ir netrukus pasirodė 
kažkoks pusbernis. 

- Nuvesk į arklidę šių ponų arklius, - tarė namelio šeimininkas. - Gal ponai 
teiksis įeiti į vidų, - pridėjo. 

Pasitraukė iš kelio, įleisdamas juos į žemą salę. Tėn buvo pilna stalų ir suolų. Ant 
stalų stovėjo ąsočiai ir puodukai. Ant suolų sėdėjo jūrininkai ir kelios merginos. 

Ragastenui ir Spadakapei įėjus į salę, stojo tyla. Bet šeimininkas parodė 

kažkokį slaptą ženklą ir svečiai vėl, jau nekreipdami dėmesio į atvykėlius, ėmė 
laisvai kalbėti apie savo reikalus. 

Ragastenas ir Spadakape atsisėdo prie laisvo staliuko. Šeimininkas atnešė 
jiems puodukus ir pastatė ant stalo vyno ąsotį. 

- Sakei man, kad rasime čia žvejų, galinčių mus nugabenti į Caprerą, - tarė 
akimirkai praslinkus Ragastenas. 

- Palauk, pone... Pirmiausia gali būti ponas tikras, kad joks laivo savininkas 
neįsileis mūsų ant denio, jei žinos mus norint vykti į Caprerą. 

- O kodėl? 

- Nes ponia Lukrecija nekenčia smalsuolių; tai atsargi moteris ir visi žvejai žino, 
kas jų laukia, jei atveš į salą kokius nors pašalinius žmones! 

- Tai ką veiksime? 

- Prisimink, pone, kad užeigos šeimininkas mus taip maloniai priėmė tik todėl, 
kad žino, jog esam bėgliai; vykstame į Sardiniją, daviau jam tai suprasti. O kadangi 
tai žino užeigos šeimininkas, akimirkai praslinkus, tai žinos ir visi žvejai. Gausime 
begalę pasiūlymų. 

- Na, tai palaukime. 

- Neilgai reikėjo laukti. Po kelių minučių prie jų šlitinėdamas priėjo kažkoks 
senas žilabarzdis žvejys ir nelaukdamas kvietimo atsisėdo šalia Ragasteno, prisi- 
pylė puoduką vyno, išlenkė jį vienu mauku, paskui gudriai mirktelėjo ir tarė: 

- Esu savininkas „Stellos“, kuri skrenda pavėjui kaip jūros kregždė. Vadinuosi 
Džiuzeppo.* 

Ragastenas linktelėjo galvą. 

- Man atrodo, - tęsė toliau jūrininkas, - kad sausumoje po jūsų kojomis žemė 
dega? 

- Tavo tiesa, pone Džiuzeppo. 

- Vadinasi, neturėsite nieko prieš, jei pasiūlysiu jums vykti į Sardiniją ir pasižiū- 
rėti, kas ten vyksta? 

„ Neblogai kalbi. 

- Na, tai jeigu norite, priimsiu jus į savo „Stellą“; inkarą pakelsime ketvirtą 
valandą ryto. Tos visos iškilmės apsieis po du dukatus nuo žmogaus... Po dukatą 
išvykstant ir po antrą atvykus... 

- Su kaina sutinku, - tarė Ragastenas. 

- Gerai, - pareiškė Džiuzeppo. - Nepamirškite - ketvirtą. 

- Gali nebijoti! 

„Stellos“ savininkas, lydimas keturių jūrininkų, sudarančių jo laivo įgulą, išėjo 
iš užeigos. 

Ragastenas ir Spadakape taip pat išėjo iš užeigos ir Aiokoi į uostą. Netrukus 
surado „Stellą“. 


* Juozas 

Ketvirtą valandą ryto, kaip jau ponas Džiuzeppo sakė, buvo pakeltas inkaras 
ir išskleistos būrės. 

Laivo savininkas buvo nepaprastai sumišęs ir atrodė norįs kažką pasakyti. 
Pagaliau pasiryžo: 

- Užmiršau šią naktį ponus perspėti... Och! Tai nieko svarbaus. Plaukiame į 
Sardiniją, net tiesiog į Sardiniją, bet, man atrodo, kad ponų labai nesutrukdys, jei 
pakeliui sustosime... 

- Sustosime Capreroje? - sušuko Ragastenas. 

- Atsakau už viską, - sušuko pusbalsiu Džiuzeppo. - Nėra nė mažiausio 
pavojaus. Sustosime tik iškelti du keleivius. Nebijok, pone, nieko! Vienas jauni- 
kaitis ir viena sena moteris, daugiau nieko. 

Spadakapė pasistengė sužinoti, kas šie keleiviai: vienas - kunigas Andželo, o 
antras... sena moteris, kurios jis nepažinojo. 

Užėjus nakčiai, kai paslaptingi keleiviai ruošėsi išlipti, Ragastenas priėjo prie 
Džiuzeppo: 

- Noriu išlipti Capreroje! - pareiškė. 

- Kaip tamstai patinka... - atsakė rimtai. - Štai valtis, galite plaukti... 

- Bet prieš tai noriu su tamsta pasikalbėti, niekam negirdint. 

- Eik paskui mane, pone, - atsakė Džiuzeppo. 

Įėjo į mažą kapitono kajutę. 

- Ar nori vienu kartu uždirbti turtą? - paklausė kavalierius. 

- Laukiu gerbiamjo pono įsakymų... Ką privalau padaryti? 

- Vyksiu į Caprerą; būsiu ten kelias dienas, gal dvi, o gal dešimt. Man reikalingas 
laivas grįžti... Ar sutinki laukti manęs netoli krašto? 

- Taip, - skubiai atsakė Džiuzeppo. - Tai kainuos dešimtį dukatų per dieną. 

- Dešimt dukatų... gerai... Be to, dar gausi penkiasdešimt dukatų, grįžus į 
Italiją. 

„Stellos“ savininkas iš džiaugsmo net krūptelėjo. 

- Gali tamsta manimi pasitikėti! - tarė Ragastenui. - Jei laivo reikės dieną, 
paleisk tris šūvius nuo uolos, prie kurios tamstą iškelsiu į sausumą. Jei tai bus naktį, 
sukurk ant tos pačios uolos tris laužus... 

Dvidešimčiai minučių praslinkus, Ragastenas ir Spadakape jau buvo Gpieiė 
je. Surado Džiakomo nurodytą namelį ir pasibeldė į duris. 

- Ko norite? - pasigirdo. 

- Atvykstame Džiakomo nurodymu, - - atsakė Ragastenas. 

- Įeikite! - tarė vyras, atidaręs duris, - rasite čia dar vieną asmenį, jo rekomen- 
duotą. 
Prie krosnies sėdėjo šildydamasi sena moteris; Spadakape griebė Ragasteną 
už rankos ir, rodydamas į moterį, sušuko: 

- Senė, kurią mačiau „Stelloje“. 

Ragastenas pažvelgė į ją ir krūptelėjo: 

- Maga! - sušuko. 

XLXXI 


TOJI, KURI ĮSPĖJA MINTIS 


Žvejo namelyje, Džiakomo nurodytame, Spadakape pažino, jog prie krosnies 
sėdėjusi moteris yra ta nepažįstamoji, kurią matė ant laivo denio, o Ragastenas 
labai nustebęs konstatavo, kad tai yra keistoji mažosios fornarinos Rozitos pro- 
tektorė. | 

Žvejys, įvedęs Ragasteną ir Spadakape į vidų, atidžiai pažiūrėjo į pirmąjį: 

- Kadangi tamsta ateini Džiakomo vardu, pasakyk man, ar nori, kad niekas 
saloje nežinotų tamstą čia esant? 

- Taip, - atsakė Ragastenas, nenuleisdamas akių nuo Rožės Vanozzo, lyg 
norėdamas atkreipti į save jos dėmesį. 

- Na, tai čia tamsta būsi visiškai saugus. Niekas tamstai čia nekliudys. Parodysiu 
tamstai kambarį, kuris yra visai nuošaliai; ten tamstos niekas neras, net jei imtų 
ieškoti. Paprašysiu jus pranešti ponui Džiakomo, kad padariau viską, ka galėjau, 
norėdamas išpildyti jo valią. 

- Būtinai šitą padarysiu, mano brangusis, - atsakė Ragastenas. - Ilgai laukti 
neteks, nes man grįžtant į Romą, Džiakomo atvyks į Caprerą. 

Išgirdusi šiuos žodžius, Rožė Vanozzo pakėlė galvą. 

- Džiakomo atvyks į Caprerą? - paklausė. 

- Taip, ponia... 

- Gerai... 

Vel liko sėdėti sustingusi ir tyli. 

- Ponia manęs nepažįsti? - paklausė prieidamas. 

- Pažįstu... 

Jos balse galėjai išgirsti tam tikrą švelnumą - juk Ragastenas išgelbėjo Rozitą. 
Akimirką žiūrėjo į jį negyvu žvilgsniu, paskui pridėjo: 

- Tamsta taip pat kenti... 

Ragastenas krūptelėjo. 

- Iš ko ponia sprendi? - paklausė. 

- Tą mačiau dar Anio urve... Patikai man, jaunuoli... Linkėjau tada tau laimės... 
Bet dabar matau - mano linkėjimai neišsipildė. 

Ragastenas akimirką tylėjo. Buvo giliai sujaudintas. 

- Tada kentėjau, - tarė prislėgtu balsu, - bet tos kančios nebuvo tokios baisios, 
kaip šiandieną... 

- Taip, - atsakė senė, - tada mylėjai ir manei, kad ji tavęs nemyli; šiandieną žinai, 
kad esi mylimas, bet ta, kurią myli ir kuri tau prisiekė ištikimybe, pagrobta... Aš 
gerai žinau, kad šis skausmas yra baisus!.. 

- Iš kur viską *i52:7 - sušuko Ragastenas, apstulbęs iš nustebimo. 

- Pats man pasakei. 

- Aš?! 

- Tamsta! Jei ne žodžiais, tai elgsena, veiksmais, judesiais... Myli grovo Almos 
dukterį - Beatričę. Jau Anio urve žinojau, kad esi nelaimingas, kad stengiesi 
paslėpti savo nelaimę ir skausmą po nerūpestingo linksmumo skraiste... Lyg meilę 
galima būtų paslėpti! Tavo linksmumas buvo tik karštligiškas nuotaikos pakili- 
mas... mačiau aiškiai, kad myli... Iš Džiakomo sužinojau apie tavo veikimą Mon- 
tefortėje... Tai tu sulaikei Cezario antpuolį... Tą padarei, atmetęs viliojančius 
Cezario pasiūlymus. Nuo tos akimirkos viskas man pasidarė aišku... Mylėjai 
jaunąją grovaitę... 

Negyvas Magos žvilgsnis atgijo. Iš nustebimo netekęs žado, Ragastenas klau- 
sėsi Magos samprotavimų. 

- Ponia, - pagaliau tarė, - nenoriu slėpti savo jausmų, kuriuos išskaitei mano 
širdyje, kaip atverstoje knygoje! Taip, myliu grovaitę Beatričę... o kadangi ponia 
įspėjai mano jausmus, prisipažįstu, kad jos dingimas yra mano kančių priežastis. 

- Ar čia atvykai jos ieškodamas? 

- Nežinau kodėl, bet pasitikiu tamsta... Taip, ponia, čia atvykau, tikėdamasis ją 
surasti. Gal nusivilsiu, bet to nusivylimo jau neišgyvensiu. 

- Bijai, kad Lukrecija nenužudytų tos, kurią myli? 

- Taip, - atsakė Ragastenas krūptelėjęs, - šito bijau... Galbūt per vėlai atvykau!.. 

- Šiuo atžvilgiu gali būti ramus... 

- Ką ponia nori tuo pasakyti? Ar žinai ką nors apie ją? Ach! Ponia, jei tikrai 
taip, tai sakyk, dėl Dievo! Prašau tave... 

- Nieko nežinau, - ramiai atsakė Maga, - tik galvoju... tik tiek... Bet pasakyk man, 
ar esi turėjęs kokių santykių su Lukrecija? Ar ją kada matei? Ar kalbėjo su tavimi? 

- Deja, taip! Mano nelaimei!.. 

- Vadinasi, ji mylėjo tave? 

- Galbūt, - atsakė dvejodamas Ragastenas. 

- Esu tikra. Lukrecija savo lakia vaizduote kūrė kokius nors planus, kurie ją 
apvylė. Iš čia noras keršyti. 

- Viskas, ką ponia pasakei, yra tikriausia teisybė! 

Maga šaltai nusišypsojo. 

- Gerai pažįstu Lukreciją! - Tarė, linguodama galva. 

- Tai ponia mane tikini, kad Lukrecija nesikėsins į Beatričės gyvybę? Iš kur tokia 
nuomonė? 

- Pasakiau, kad gerai pažįstu Lukreciją. Stengėsi sužeisti tave į pačią širdį. 

- Gąsdini mane ponia, - sukuždėjo Ragastenas baldamas. 

- Mirtis Lukrecijos akyse visai nėra bausmė, - tęsė senė, - įpratusi žudyti, 
nustojo matyti mirtyje kažką baisaus. Užmuša tenorėdama pašalinti iš kelio. Bet, 
norėdama atkeršyti, Lukrecija bijo, kad mirtis neišplėštų iš jos rankų jos keršto 
auką. 

- Tai baisu! Ta moteris yra tikra velnio išpera! Bet iš kur ją taip gerai pažįsti? Iš 
kur žinojai visas jos mintis? Ar ji yra tavo mirtinas priešas? 

Maga pažvelgė į Ragasteną savo negyvu žvilgsniu, o paskui ramiai, net šiurpiai 
atsakė: 

- Tai mano duktė! : 

- Ponios duktė! - sušuko siaubo apimtas kavalierius. 

- Taip! Mano duktė! Tamstai atrodo šlykštu, kad motina gali taip kalbėti apie 
savo dukterį, kaip aš dabar kalbėjau?! Tikrai, kokia turi būti šlykšti motina, kuri 
pagimdė du tokius siaubus, kaip Lukrecija ir Cezaris Bordžija! 

Maga uždengė veidą delnais, o jos kūną sukrėtė duslus kukčiojimas. Ragaste- 
nas buvo taip sujaudintas, kad net valandėlei užmiršo apie savo nelaimę. 

- Esi labai geras, - prabilo Maga, kiek suvaldžiusi save, -esi geras, gailiesį manęs. 

Pakilo iš vietos, lyg norėdama eiti į savo kambarį. 

- Nebijok, tavo sužieduotinė nemirs! Mirtis nėra Lukrecijai keršto priemonė! 

- Tai ko turiu bijoti? - paklausė tyliai. 

- Lukrecija rašė Cezariui... ir Cezaris galbūt šią akimirką jau yra kelyje į 
Caprerą. 

Maga nuėjo, palikusi siaubo apimtą Ragasteną. Pakartojo su augančiu siaubu 
ir pasiutimu tą baisųjį vardą: | 

- Cezaris!.. 


XLXXII 


PASKUTINIS NUTARIMAS 


Kitą dieną, maždaug apie vidurnaktį, kunigas Andželo pasibeldė į žvejo namelį. 
Rožė Vanozzo, matydama jį ateinant tokią valandą, visai nenustebo. 

- Atėjo valanda veikti, - tarė. - Kada pradedame? 

- Turime palaukti dar tris dienas, - atsakė Rožė. - Dar nesu pasiruošus. 

- Stengies, kad Bordžija išlaisvintų Almos dukterį? 

Maga atidžiai pažvelgė į kunigą. 

- Iš kur žinai? 

- Žinau. Beatričė neatgaus laisvės. Jos likimas jau nuspręstas, o tu praleisi 
puikią progą. Paskui gali būti per vėlu. 

Dabar Maga pabalo. Kunigas kalbėjo įtikinamai. 

- Rytoj! - staiga tarė Maga. 

- Kelintą? - skubiai paklausė. 

- Vakare. 

- Kada nori įeiti į rūmus? 

- Šiąnakt. Ar galėsi mane ten slėpti rytoj visą dieną? 

- Lengvai. Eikš su manim. 

- Ne. Lauksiu tavęs prie rūmų vartų po dviejų valandų. Baigsiu ruoštis. 

- Gerai. Aš būsiu ten pat. Įvesiu tave. 

- Dabar eik! Palik mane vieną. 

Andželo išėjo. 


Apie dešimtą valandą kito vakaro, po Magos pasikalbėjimo su Andželo, prie 
Capreros krantų sustojo valtis. Apie dešimtą valandą Capreros krantus pasiekė 
Cezaris Bordžija. Buvo vienas. Šalia nebuvo nė vieno tarno. Akimirką dvejojo. 
Paskui, palenkęs galvą, lyg besiruošiąs pulti šernas, leidosi bėgti Lukrecijos rūmų 
link. Penkiolikai minučių praslinkus, jau buvo pas ją. 

- Pagaliau esi! - sušuko. 

Cezaris pažvelgė į ją tiriamai. Buvo išbalusi... balta kaip popierius... Peržvelgė 
kambarį niūriu, krauju pasruvusių akių žvilgsniu ir kimiu balsu paklausė: 

- Ar ji y a ten? 

- Eik ir pasigėrėk ja! 

Nei brolio, nei sesers lūpos neištarė nė vieno švelnesnio pasisveikinimo žodžio. 
Susitiko vien žudynių tikslu. 

- Pamatysi ją, - tarė Lukrecija, - eikš! 

- Ko drebi? 

- Tas tau tenerūpi! Eikš! | 

Griebė ją už rankos, pasiryžęs net nužudyti, jei jo spėliojimai pasitvirtintų. 

- Kur ji yra? - paklausė. 

Lukrecija nutempė Cezarį kažkokiais koridoriais. Ties vienomis durimis sus- 
tojo ir sušniokštė: 

- Ten! Jei tau priešinsis, užmušk ją. Jei tu jos neužmuši, tai užmušiu aš! Eik!!! 


XLXXIII 


SIDABRO IR AUKSO TAURĖS 


Rožė Vanozzo atvyko naktį prie rūmų vartų. Ten jos laukė kunigas Andželo, 
kaip jau buvo sutarta. 

- Sek mane, - tarė jai prisiartinus. - Sinjora Lukrecija nori su tavim kalbėti... 

Rožė Vanozzo nuėjo paskui kunigą. 

Netrukus atėjo Lukrecija. 

- Esi pasiruošusi? - paklausė. 

- Esu... 

- Kada pradėsi veikti? 

- Pirmiausia. noriu jį pamatyti... paskui turiu su juo pasikalbėti... Nebijok 
nieko... 

- Nepamatysi jo iki rytdienos. 

- Vadinasi, tai įvyks rytoj vakare. Be to, turiu įeiti į jo kambarį taip, kad jis nieko 
apie tai neįtartų.. 

- Gerai! 

Rami ir kantri Rožė visą kitą dieną praleido Lukrecijos paskirtame kambaryje. 
Vakare, truputį po aštuonių, Lukrecija atidarė duris ir, negalėdama ištarti nė 
žodžio dėl susijaudinimo, davė Rožei ženklą. Kelioms minutėms praslinkus, abi 
įėjo į popiežiaus kambarį. 

- Ar būtinai nori su juo kalbėti? - paklausė Lukrecija virpančiu balsu. 

- Taip reikia! 

- Atsakai už viską? 

- Atsakau! Būk rami - tavo tėvas mirs... 

Lukrecija krūptelėjo ir pabalo. 

- Ar jis geria ką nors prieš užmigdamas? - paklausė Rožė. 

- Taip! Stiprinantį vyną... stovi ten... 

Lukrecija atidarė spintelę. Ant lentinėlės stovėjo keli buteliai įvairaus vyno ir 
dvi taurės - sidabro ir aukso. Sidabro taurė atsidūrė Rožės rankose. 

- Skubėk! - karštligiškai sukuždėjo Lukrecija. 

Senė gūžtelėjo pečiais. Išėmė iš užančio keturlinkai sulenktą gabalą rausvo 
pergamento. 

- Štai nuodai, - pasakė. - Tai nuodai, kuriems nėra priešnuodžio. Reikia patrinti 
taurės kraštą šiuo pergamentu... palietęs lūpomis šią taurę, mirs. Jo nebeišgelbės 
niekas pasaulyje. 

Rožė nutilo. Tylėjo valandėlę. Pagaliau padavė Lukrecijai sidabro taurę ir 
rausvo pergamento gabalą. Lukrecija krūptelėjo... 

- Nori, kad aš tai padatyčiau? - sukuždėjo. 

- Tai bus teisinga! - atsakė Rožė Vanozzo. - Jis turi mirti nuo savo dukters 
rankų! Taip pat reikia, kad tu, jo duktė, trokštanti jo mirties, visą savo gyvenimą 
atsimintumei šį vakarą. Nejaugi bijai, tu, Lukrecija? Nejaugi gyslose nebeteka 
Bordžijos kraujas? 

- TMėk, nelaimingoji! 

- Imk šią sidabro taurę, jei nori, kad niekas mūsų neišgirstų! Gerai! Dabar 
nuodai! Gerai!.. Dabar įtrink kraštą! Trink gerai, mano dukra!.. Labai gerai! Esi 
žavi nuodytoja! Dar truputį! Taip reikia... Reikia, kad vėliau savo sapnuose 
prisimintumei šį vaizdą... Save... užnuodijančią sidabro taurę, kurią palies tavo 
tėvo lūpos! 

Rožei kalbant, Lukrecija klausė jos žodžių ir pildė įsakymą, lyg sapnuodama. 
Baisu buvo į ją pažvelgti... Jos veide pasirodė baltos dėmės... 

Staiga Rožė griebė sidabro taurę. 

- Jau gana! - pareiškė. - Gali eiti! Visą kitą atliksiu aš... Eik! 

Rožė Vanozzo, pasilikusi viena, pastatė sidabro taurę į seną vietą. Paskui aiškiai 
išjudino iš vietos aukso taurę. Ėmė laukti Rodrigo Bordžijos. 

Pasivaikščiojęs sode su Andželo, popiežius grįžo į savo kambarį. Uždarė duris 
ir atsigrįžo. Viduryje kambario stovėjo Rožė Vanozzo. 

Iš nustebimo negalėjo ištarti nė žodžio. Išbalęs ėmė trauktis durų link. Pagaliau 
įstengė išstenėti: 

- Ką čia veiki? 

- Atėjau tave išgelbėti, pone! - atsakė Rožė. | 

- Mane išgelbėti! - sušuko popiežius. - Kodėl nepalaukei manęs sode? 

- Tas galėtų atkreipti žudiko dėmesį. 

- Žudiko? Vadinasi, jis yra rūmuose?! - paklausė drebėdamas popiežius. 

Maga gūžtelėjo pečiais. 

- Pavojus jau labai arti! - atsakė. 

Paėmė senąjį Bordžiją už rankos ir privedė prie spintelės, kurioje stovėjo 
taurės. 

- Atidaryta! - sušuko popiežius. - Kas tai padarė? 

- Kunigas Andželo! 

- Jis! Ach! Gyvatė! Užnuodijo mano vyną, tiesa? 

Maga neigiamai papurtė galvą. 

- Pažvelk į taures, pone. 

- Kažkas pajudino aukso taurę, - sušuko senasis Bordžija drebėdamas. - 
Sidabro taurė nepajudinta... Aukso taurė nustumta iš vietos... Ji užnuodyta... 

Virpėdamas palietė gongą. 

- Atsiųskit man lektorių! - įsakė atbėgusiam tarnui. 

Porai minučių praslinkus, į kambarį įėjo Andželo. Senis kreipėsi į jį. 

- Andželo, mano vaike, pakviečiau tave išgerti vyno. 

- Šventasis Tėve! - išstenėjo siaubo apimtas kunigas. 

- Kas su tavim? - pašaipiai nusikvatojo Bordžija. - Suteikiu tau tokią garbę. Imk 
aukso taurę! Aš paimsiu kuklesnę - sidabro... . 

- Och! Tai baisu! - sukuždėjo lektorius. - Išdavė mane! Dabar mirsiu! 

- Gerk! - įsakė popiežius. 

- Pasigailėk! - suvaitojo Andželo, puldamas ant kelių. - Esu jaunas! Nenoriu 
mirti! 

- Mirti! Kas tau liepia mirti? Argi žmogus, išgėręs lašą gero vyno, miršta? 
Žiūrėk! 

Senasis Bordžija pakėlė savo taurę. Palengva, lašas po lašo, gardžiuodamasis 
geru vynu, išlenkė sidabro taurę iki dugno. 

- Dabar gerk tu! - tarė balsu, kuris skambėjo kunigo ausyse kaip mirties 
nuosprendis. - Gerk, sakau tau, gerk! 

Andželo paėmė į rankas aukso taurę ir užsimerkęs išgėrė... Pasigirdo kažkoks 
pragariškas popiežiaus juokas. Griebė kunigą už rankos. 

- Na kaip, Andželo! - riktelėjo. - Ar pasisekė tavo sumanymas?! Ar esi 
patenkintas, norėjęs,nužudyti savo geradarį? Mirk, niekše! Mirk! 

- Šis jaunuolis nemirs! 

Staigus šūktelėjimas privertė popiežių atsisukti. Pamatė Rožę Vanozzo, kuri, 
lyg vaiduoklis, žiūrėjo į jį. Siaubo apimtas, stovėjo prieš ją apstulbęs... Paskui 
staugdamas šoko prie jos. 

- Ką pasakei, tu, pragariškoji burtininke? Ką pasakei, velnio išpera? 

- Pasakiau, - pasigirdo neįprastai džiugus Rožės balsas, - kad šis kunigas 
nemirs! Pasakiau, kad tai tu, Rodrigai, esi pasmerktas mirti! Pasakiau, kad aukso 
taurė yra nekenksminga ir kad tu, Bordžija, gėrei vyną iš užnuodytos taurės! 

Jai atsakė dvigubas riksmas. Kunigo džiaugsmo riksmas ir siaubingas, baisus, 
veriantis Aleksandro VI riksmas. 

Tą pačią akimirką pasigirdo kažkoks šnypštimas ir traškėjimas... Pasigirdo 
žmonių riksmo atgarsiai... Kartūs dūmai ėmė veržtis į kambarį, o liepsnos pašvais- 
tė nušvietė tamsų dangų. Degė Lukrecijos rūmai. 

XLXXIV 


IŠLAISVINIMAS 


Primaveros mintys buvo toli nuo Cezario. Pamačiusi jį įeinant į kambarį, griebė 
savo mažą durkliuką ir pašoko... 

Bet durklas nespėjo paliesti jos krūtinę. Cezaris Bordžija vienu šuoliu prišoko 
prie jos ir ją skaudžiai sugriebė už rankos. Paleido durklą... Krito ant grindų... 

Cezaris neištarė nė žodžio. 

Jo degantis veidas palietė Primaveros veidą. Žibančios akys pasruvo krauju. 
Sunkiai alsavo. 

- Almos dukra, - prapliupo šaipiu juoku, - myliu tave!.. 

- Šlykštus sutvėrime, bjauriuosi tavim! 

- Žinau, kad manęs neapkenti... bet aš... myliu tave!.. Myliu! Noriu! Esi mano!.. 

Su didžiausia panieka, neapykanta ir sielvartu... apimta pasišlykštėjimo ir 
pykčio, Primavera spjovė jam į veidą. 

Cezaris pasiutusiai suspigo ir paleido Primaveros rankas... Pamatė ją bėgant 
prie lango... Puolė paskui ją. į 

- Turiu tave! 

- Ragastenai! Ragastenai! Pas mane! Pas mane, Ragastenai! - sušuko pusgyvė 
iš baimės Primavera. 

Sukaupė paskutines jėgas, norėdama parblokšti tą gašlųjį žvėrį... Jis pakartojo 
su laukiniu triumfu: 

- Turiu tave! 

- Ragastenai! - suvaitojo. 

- Esu!-Atsiliepė už lango skambus balsas. Tas balsas skambėjo kaip aliarmo 
varpas. 

Staiga nuo baisaus kumščio smūgio, skambėdami pabiro lango stikiai, alavo 
rėmai trūko ir langas atsidarė. Kažkoks baisus padaras puolė Cezarį Bordžiją. 

- Ragastenas! Tas velnias Ragastenas! - sukeikė Cezaris atšokdamas. Primave- 
ra krito apalpusi. 

Cezaris ištraukė platų durklą. 

Ragastenas puolė pirmyn. Cezario ranka pakilo, blykstelėjo durklo plienas... 
Smaigalys užkliudė rūbo medžiagą, nesužeisdamas kavalieriaus. Puolė vienas 
kitą. Pasigirdo urzgimas, baisus lyg priešmirtinis krenkštimas ir besiveržiančio 
kraujo šniokštimas iš žaizdos... Ragastenas baisus, apsipylęs Cezario krauju, 
pakilo nuo žemės... pasilenkė prie apalpusios Primaveros, pakėlė ją švelniai ir 
puolė į koridorių. 

Staiga sustojo... koridorius buvo pilnas karčių juodų dūmų... Koridoriaus gale, 

prie laiptų, siuto liepsna. 

Ragastenas, pamatęs liepsną, tesustojo porai akimirkų. Jo jėgos patrigubėjo. 
Priglaudė apalpusią Primaverą ir žengė laiptų link. Per liepsną, per dūmus ėmė 
leistis žemyn. Pagaliau sustojo apačioje uždusęs, nusvilintais antakiais ir plaukais, 
apdegintomis rankomis, išsisėmęs, pusiau apsvaigęs. 

Dabar paskutinis šuolis! Paskutinis jėgų įtempimas! Iššoko į kiemą. 

- Žudyk! Užmušk! Durk! 

Lange pasirodė moteris išdraikytais plaukais... Jos balsas buvo kupinas praga- 
riškos neapykantos... Tai buvo Lukrecija Bordžija... tai ji šaukė... 

Buvę kieme keli vyrai išgirdo jos riksmą. Pamatė bėgantį Ragasteną... Ragas- 
teną, nešantį savo glėbyje išlaisvintą Primaverą. Visi puolė jį vytis. 

- Iš kelio! Iš kelio! - kriokė Ragastenas. 

- Mušk! Žudyk! - staugė Lukrecija. 

Ore sužibo trys durklai. Ragastenas šoko pirmyn; vienas durklas palietė jo petį 
ir įsmigo į kūną... Bėgantis atsigrįžo ir suleido dantis į puoliko delną... perkando 
jį per pusę. 

- Iš kelio! Iš kelio! 

Tą pačią akimirką sušvilpė milžiniškas kardas ir du užpuolikai krito ant žemės 
sutraiškytomis galvomis. 

- Pirmyn, pone! - suriko Spadakape. 

Ragastenas šoko prie vartų; iš paskos bėgo Spadakape, švaistydamasis milži- 
nišku kardu. Prie bėgančiųjų prisidėjo Džiakomo, padegęs Lukrecijos rūmus. 

- Signalą laivui! - sušuko Ragastenas. 

Spadakape puolė pirmyn. Netrukus ant uolos sužibo trys laužai. 

- Pirmyn! - kuždėjo vos pastovėdamas ant kojų Ragastenas, bėgdamas iš 
paskutinių jėgų. 

Išgirdo irklų garsus. O jiem įkandin girdėjosi riksmai. 

- Vejasi mus! - atsiliepė Džiakomo. 

- Lipkit! Lipkite! - sušuko iš valties. 

Ragastenas pamatė esąs prie pat kranto. Kaip per sapną pamatė valtyje 
Spadakape ir Džiakomo, o šalia jų jūrininkus su pakeltais irklais. 

Pakėlė aukštyn Primaverą, sukaupęs paskutines jėgas, šoko į valtį, kuri greit 
nuplaukė per bangas prie laivo. 

Ragastenas atsiduso ir apalpo. Tuo tarpu Primavera atgavo sąmonę. Pamatė 
išbalusį, sukruvintą ir skausmo iškreiptą Ragasteno veidą. Atrodė sapnuojanti. 
Suėmė rankomis jo galvą, priglaudė prie savo krūtinės ir beribės meilės bučiniu 
priglaudė savo lūpas prie jo išbalusios kaktos. 

XLXXV 


PASKUTINIAI ROŽĖS VANOZZO ŽODŽIAI 


Kunigas Andželo išbėgo iš kambario netverdamas džiaugsmu tą akimirką, kai 
Maga sušuko popiežiui: 

- Šis kunigas nemirs! Tai tu, Rodrigai, mirsi! Nes tu gėrei iš sidabro taurės... iš 
užnuodytos taurės!.. 

Daugiau nesiklausė. Ir apie tolimcsaius įvykius negalvojo. Rūpėjo pabėgti. 
Staiga sustojo - durys buvo užrakintos... Tą pačią akimirką išvydo juodų dūmų 
karnuolius, plūstančius iš visų pusių. Pavojaus akivaizdoje atgavo sveiką nuovoką. 

- Rūmai ugnyje! - sumurmėjo. 

Mėgino atidaryti duris... Neatsidarė... Buvo užrakintos iš vidaus. Kas galėjo jas 
užrakinti? Kuriam tikslui? Grįžo atgal. Pamatė vieno kamabrio praviras duris. 
Įpuolė į vidų... Atsirėmusi į langelį stovėjo moteris. Tai buvo Lukrecija... 

Jos žvilgsnis dvelkė išgąsčiu... 

Andželo išgirdo jos kuždesį: 

- Tai buvo mano motina! 

- Ponia! - suvapaliojo, - rūmai dega... Reikia bėgti... 

- Rūmai dega! - pakartojo Lukrecija tarsi nubudusi po sunkaus sapno. - Tikrai! 
Matau liepsnas! Beatričės jungtuvėms puiki iliuminacija! 

Nusikvatojo ir šoko pirmyn... Ją nusekė kunigas Andželo. Įėjo į kambarį, iš 
kurio galima išeiti į rūmų kiemą. 

Staiga puolė Primaveros kambario link. 

Ten pamatė kraujuose paplūpusį Cezarį. Norėjo išbėgti į kiemą, bet staiga 
durys užsidarė. 

Lukrecija, pasiutusiai šaukdama, suleido į plaukus abi rankas. Ėmė suktis po 
kambarį, kaip į spąstus įpuolusi tigrė. Tuo metu Cezaris sujudėjo ir tai grąžino jai 
sąmonę. 

- Jis gyvas! - sušuko, - gyvas, bet mirs ugnyje! Och! 

Staiga nusikvatojo veriančiu juoku. 

- Slaptas išėjimas! - murmtelėjo. - Dar ne viskas žuvę!.. 

Griebė Cezarį už kojų ir nutempė į kampą. Ėmė čiupinėti sieną. Pasigirdo 
sausas atšokančios spyruoklės trinktelėjimas... Sujudėjo dalis grindų, kaip tik toje 
vietoje, kur buvo padėjusi brolį; grindys ėmė leistis žemyn... Netrukus abu dingo 
rūsyje. 

Išbėgo į kiemą ir pamatė tolstančią valtį, kuria plaukė Ragastenas ir Primavera 
į laisvę. Iš Lukrecijos krūtinės išsiveržė baisus keršto riksmas. 


Rožei Vanozzo įėjus į kambarį, Rodrigas Bordžija siaubingai suriko. Tačiau 
nejausdamas jokių apsinuodijimo žymių, priėjo prie Magos ir griebė ją už rankų: 

- Tu meluoji! - suriko, apsvaigęs iš baimės. - Sakyk man, kad meluoji! Taurės 
nebuvo užnuodytos?! 

- Viskas baigta, Rodrigai... Tavo agonija artėja... - tarė Maga šaltu tonu. 

- Meluoji! Meluoji! - šaukė Bordžija. - Tu taip pat gėrei iš sidabro taurės! Ji 
nėra užnuodyta! 

Senasis Bordžija pakėlė abi rankas ir puolė Magą, bet staiga nusilpęs sukniubo 
į fotelį. Jo veide pasirodė raudonos dėmės, lūpos pabalo ir tapo violetinės... 

- Och! - suvapaliojo. - Nemelavo! Nebepastoviu ant kojų! Kojos manęs 
nebelaiko... jaučiu šaltį... och!.. šaltis... šaltis eina mano gyslomis... Pasigailėjimo! 
Pasigailėjimo!.. Leisk man dar gyventi!.. O, mano vaikai... Cezaris! Lukrecija! Pas 
mane!.. 

- Kvaily, - šūktelėjo Maga. - Šauki Cezarį ir Lukreciją... O ar žinai, kas atsiuntė 
čia kunigą Andželo, kad jis tave nužudytų?.. Tai Cezaris! Ar žinai, kas užnuodijo 
taurę?.. Tai Lukrecija!.. 

- Mano vaikai! -sukuždėjo prislėgtas popiežius. 

- Tavo sūnus! Tavo duktė! 

- Žūti nuo vaikų rankų! Tai baisu! Bet kas esi tu, šio nusikaltimo bendrininke? 
Ką tau blogo padariau, tu, niekšingoji ragana? Ach! Spėju! Tu esi motina vieno iš 
tų, kuriuos nužudžiau! 

- Ne, Rodrigai! Neieškok žudiko savo aukų giminių tarpe! Neieškok tarp tų, 
kuriuos įsakei nunuodyti ar nužudyti! Prisimink praeitį! 

- Prisiminti praeitį! Esi sesuo arba žmona vieno iš tų, kuriuos nukoviau dar 
nebūdamas kunigu, kuriuos nukoviau būdamas karys! Tu prakeiktoji Egipto 
dukra!.. 

- Prisimink dar tolimesnę praeitį... Prisimink savo jaunystę... Ispaniją... Jativą... 

Popiežius pažvelgė į Magą siaubingu žvilgsniu... Iš jo krūtinės išsiveržė baimės 
riksmas... : ' 

- Och! - suriko drebančiu balsu. - Ispanija!.. Jativa!.. Dabar žinau! Esi Rožė, 
motina mano vaikų! Esi ta, kurią apleidau! Suprantu! Suprantu! 

- Esu Cezario ir Lukrecijos motina! - tęsė Rožė. - Esu Rodrigo Bordžijos 
žmona! Šį kartą įspėjai!... 

- Pasigailėjimo! Rože! Taip mane mylėjai!.. Dar dabar mane myli! 

- Kas kalba apie pasigailėjimą? - samurmėjo Rožė. - Kas pasigailėjo manęs?.. 
Kas atėjo nušluostyti mano ašarų, kurios trisdešimt metų degino mano skruos- 
tus?.. Rodrigai, klausyk! 

- Pasigailėjimo! Pasigailėjimo! - pakartojo Rodrigas, daužydamas aprasojusią 
kaktą. ž 

Jo balsas nusilpo. Mirties šaltis pasiekė rankas ir pečius. Iš paskutinių jėgų 
sušuko: 

- Prakeikta! Būk... prakeikta! 

- Mirk prakeiktas! - atsakė siaubingai Rožė. 

Aleksandras VI atsikvėpė paskutinį kartą. 

Akimirką Rožė Vanozzo žiūrėjo į jį apstulbusi. 

- Kas pasakė, kad Rodrigas Bordžija mirė? - sukuždėjo. - Rodrigai! Mano 
brangusis!.. Tu esi gyvas!.. Tu mane myli!.. Tu manęs lauki!.. Susijungsime am- 
žiams! Lauk manęs!.. Einu... 

Išėjo į kiemą ir žengė jūros link. Pasiekė pakrančių uolas. Ėjo vis pirmyn ir 
pirmyn. Įbrido į vandenį... Tolumoje matėsi valtis... gaisro pašvaistė nušvietė jūros 
paviršių... Rožė pamatė valties priešakyje du vienas prie kito prisiglaudusius 
siluetus... tai buvo Primavera ir Ragastenas... Brido vis pirmyn... Iš vandens 
tesimatė jos galva. Akyse Primaverą ir Ragasteną regėjo... valtyje... prisiglaudę... 

Tai buvo paskutinė Rožės Vanozzo vizija. Ją pagriebė banga ir užliejo. Spėjo 
sušukti: 

- Lauk manęs... Rodrigai!.. Mano mylimasis... Aš einu... Aš myliu tave!.. 

Dingo bangose amžiams. 

EPILOGAS 


MONTEFORTĖS SODAI 


Praslinko treji metai po šių įvykių. Esame puikiuose Almų rūmų soduose 
Montefortėje. Saulėtas vakaras. 

Netoli verkiančio gluosnio, prie suoliuko, susibūrusi grupė žmonių. 

Tai buvo senųjų rūmų grovai ir valdytojai. Vyriausias ūkvedys Džiakomo 
stebėjo tarnus, atnešančius gaivinančius gėrimus, o ponas Spadakape, rūmų 
sargybos kapitonas, atsirėmęs į savo sunkųjį kardą, žiūrėjo į sėdinčius ant suoliu- 
ko. 

Ant suoliuko sėdėjo Primavera ir Rozita. Per dešimtį žingsnių nuo jų Rafaelis 
Sancio tapė judviejų paveikslą. 

Prie Primaveros kojų šliaužiojo mažas vaikas, galbūt vienų metų amžiaus - tai 
buvo Ragasteno ir Beatričės sūnus; jis buvo vardu Manfredas. Greta jų sėdėjo du 
vyrai. Tai buvo kavalierius de Ragastenas, grovas Alma, Montefortės valdovas ir 
jo draugas Makiavelis. 


Ar žinai, mano drauge, kad tu esi galinga jėga? - tarė Makiavelis, baigdamas 
pradėtą su Ragastenu pokalbį. 

- Neabejoju! - atsakė juokdamasis Ragastenas. 

- Smogei popiežystei mirtiną smūgį! Pagaliau, viskas irsta ir virsta griuvėsiais 
mūsų sename pasaulyje. Bordžijos žiugo. Lukrecija, pabėgusi į Ferrarą, eikvoja 
iš romiečių išplėštus milijonus. Cezaris kaunasi svetimose kariuomenėse, kanki- 
namas tavo padarytos žaizdos. Visas pasaulis atgimsta ir pradeda laisvai kvėpuoti. 
Klesti menas, filosofija ir mokslai. Atgimimas! 

Ragastenas jo nebeklausė. Nusišypsojo Primaverai. 

- Taip, - tęsė Makiavelis, - mūsų amžius - atgimimo amžius!.. 

Tuo metu prie Ragasteno prišliaužė mažasis Manfredas ir įsikibo į jo batą. 
Ragastenas jį iškėlė aukštyn ir sukuždėjo: 

- Atgimimas! 

Makiavelis nusišypsojo Rafaeliui ir Rozitai, pažvelgė į Primaverą ir Ragasteną, 
iškėlusį savo sūnų, ir pakartojo: 

- Atgimimas! | 

ŽŪKLĖS 
SARGYBINIO 
PASAKOJIMAI 


Apysaka 


Antrasis leidimas 
Pirmasis leidimas 1947 m. 


Vertė 
D. Judelevičius 


ČARLIO „COUP** 


Turbūt juokingiausias, bet kartu ir pavojingiausias mūsų, kaip žūklės sargybi- 
nių, buvo žygis, kurio metu mes vienu užmoju sučiupome visą dvidešimtį įniršusių 
žvejų. Čarlis pavadino tai „c o o p"* - išgirdęs, kad Nilis Partingtonas vartoja šį 
žodį; bet aš manau, kad jis nesuprato to žodžio ir manė, jog tai reiškia „coop“ 
sugauti, sučiupti į spąstus. Bet žvejai, ar tai buvo „coo0p“,ar „cou p"**tikriausiai 
vadino tai Waterloo, nes tai buvo žiauriausias smūgis, kokį žūklės sargybiniai 
bet kada jiems buvo sudavę; o juk jic patys mus iškvietė į kovą, atvirai ir įžūliai 
eidami prieš įstatymą. 

Taip vadinamojo „laisvojo sezono" metu žvejams buvo leidžiama lašišas gau- 
dyti, kiek tik jie nori ir kiek telpa į jų valtis. Bet būta vieno reikšmingo suvaržymo. 
Nuo saulėlydžio šeštadienį ligi saulėtekio pirmadienio rytą jiems buvo draudžia- 
ma mesti tinklus. Tai buvo išmintinga, apdairi žūklės Komisijos priemonė, nes 
reikėjo neršiančias lašišas įgalinti nuplaukti upe aukštyn ir leisti ikrus. Ir šį 
įstatymą, vien tik retkarčiais pažeisdami, vykdė žvejai graikai, gaudantieji lašišas 
konservų gamykloms ir turgui. 


*  Coop (tariama - kūp) angliškai reiškia „pasodinti į vištidę, uždaryti į narvelį" 


(veiksmažodis); tas pats žodis, kaip daiktavardis, gali reikšti „vištidė, narvelis, 
spąstai" 
+ + Coup (tariama - kū) - taiklus arba vykęs smūgis. (Vert.). 


Pabaiga. Pradžia Nr. 1 

Kartą sekmadienio rytą Čarliui telefonu paskambino kažkoks jo draugas iš 
Kolinsvilio ir pranešė, kad ištisas žvejų laivynas išplaukė su tinklais. Mes su Čariia 
šokom į savo lašišinę vaitį ir leidomės į vietą, kur buvo pažeista tvarka. Lengvo 
palankaus vėjelio genami, mes greitai praplaukėm pro Karkinezo sąsiaurį, per- 
kirtom Siuzuno įlanką, praskriejom pro Laivo salos švyturį ir užklupome visą tą 
laivyną besidarbuojantį. 

Bet čia visų pirma leiskit man aprašyti , kokiu būdu jie žvejoja... Tinklas, kurį 
jie vartoja, vadinamas žiaunatinkliu. Jo akutės paprastos, rombo formos, o tarp 
mazgelių - mažiausia pusaštunto inčio tarpeliai. Šitie tinklai būna penkių, septy- 
nių ir net aštuonių pėdų ilgio, tuo tarpu pločio - vos kelių pėdų. Jų nepritvirtina, 
bet palieka plūduriuoti pasroviui: viršutinį kraštą laiko plūdės, o apatinį nugramz- 
dina švininiais svarsčiais. 

Šitaip įleistas tinklas srovėje išsilaiko statmenas ir užkerta kelią į upės žiotis 
visoms žuvims, praneria tik smulkiosios. Lašišos dažniausiai plaukia labiau prie 
paviršiaus, tad ir įstringa galvomis tinklų akutėse; pirmyn jos negali prasiskverbti, 
nes jų liemuo per storas, o galvos irgi negali ištraukti , nes žiaunos užkliūva už 
virvučių. Meta tokį tinklą du žvejai: vienas irkluoja, o kitas stovi valties gale ir 
atsargiai skleidžia tinklą. Kai tinklas visas išleistas ir ištiestas skersai upės, žvejai 
pritvirtina valtį prie vieno jo galo, o vanduo juos neša su juo pasroviui. 

Kai mes priplaukėme žvejų, įstatymų laužytojų, laivyną, jų valtys buvo atokiai 
viena nuo kitos , maždaug per du ar tris šimtus jardų; nuo valčių ir tinklų mirgėjo 
visa upė, kiek tik galėjome matyti. Čarlis tarė: 

- Aš tik vieno gailiuos, drauguži, būtent, kad neturiu tūkstančio rankų, kuriomis 
galėčiau pagriebti juos visus. Šitokiomis aplinkybėmis tegalėsime pačiupti vieną valtį, 
nes, kol terliosimės su tą pirmąja, visos kitos sukels tinklus, ir tiek jas bematysim. 

Prisiartinę prie jų, mes nepastebėjome to subruzdimo ir sąmyšio , kurį mūsų 
pasirodymas neišvengiamai sukeldavo. Priešingai, kiekviena valtis ramiai plūdu- 
riavo prie savo tinklo, o žvejai nekreipė į mus nė mažiausio dėmesio. 

- Keista, - sumurmėjo Čarlis. - Argi galėjo jie mūsų nepažinti? 

Aš atsakiau, kad to negali būti, ir Čarlis su manim sutiko; nors prieš mus buvo 
ištisas laivynas, valdomas žvejų, kurie puikiausiai mus pažinojo, bet jie į mus 
tekreipė tiek dėmesio, lyg mes plauktume kokia nors plokščiadugne šieno valtimi 
arba pramogine jachta. 

Tačiau šitaip dalykai neilgai klojos, nes, kai mes priplaukėme prie artimiausio 
tinklo, jo savininkai atpalaidavo savo valtį ir lėtai nusiyrė į krantą. Kitos valtys 
neparodė jokių nerimo žymių. 

- Tai keista, - pastebėjo Čarlis. - Na, kaip ten bebūtų, o tinklą mes galime 
konfiskuoti. į 

Mes nuleidome burę, išgriebėm vieną tinklo galą ir ėmėm traukti jį į valtį. Bet 
tą pačią akimirką pro mus vandens paviršiumi zvimbdama prašvilpė kulka, lydima 
duslaus šūvio aido. Į mus šaudė žvejai, kurie pasiekė krantą. Kai tik mes palietėm 
tinklą, pavojingai arti prašvilpė antra kulka. Čarlis apsuko tinklo lyną aplink 
kuoliuką ir atsisėdo. Šūvių daugiau nesigirdėjo. Bet vos tik jis vėl ėmė traukti 
tinklą, šaudyti pradėjo iš naujo. 

- Na, nieko nebus, - ta rė Čarlis, sviesdamas tinklą atgal į vandenį. - Jums, 
vyručiai, jis daugiau reikalingas, negu mums, - na, tad ir imkit jį. 

Mes priplaukėm prie kito tinklo, nes Čarlis panoro išsiaiškinti, ar iš tikrųjų 
susidūrėme veidas į veidą su organizuota provokacija. Kai prisiartinome, antroji 
žvejų pora irgi metė savo tinklą ir nusiyrė į krantą, o tuo tarpu du pirmieji sugrįžo 
ir pritvirtino prie valties tinklą, kurį mes buvome palikę. Prie antrojo tinklo mus 
vėl pasitiko šautuvo ugnimi; mes pasišalinom ir dar priplaukėme prie trečiojo 
tinklo, kur vėl pasikartojo tas pats. Ė 

Mes pasijutome visiškai nugalėti, ir, iškėlę burę, nuplaukėme į Benišiją; 
kelionė prieš vėją buvo nelengva, ir sugaišome daug laiko. Praėjo keletas sekma- 
dienių, o žvejai vis atkakliai tebelaužė įstatymą. Bet be ginkluotų kareivių būrio 
jiems nieko negalėjome padaryti. O žvejams labai patiko naujai išrastasis kovos 
būdas, ir jie naudojosi juo visur, kur tik jiems tai leido aplinkybės, o mes 
nepajėgėme sugalvoti nieko, kad įstengtume juos nugalėti. 

Tuo metu atsitiktinai užklydo Nilis Partingtonas iš Žemutinės įlankos, kur jis 
užtruko kelias savaites. Su juo buvo ir Nikolas, graikas jaunuolis, kuris mums 
pagelbėjo žygyje prieš austrių piratus: juodu sutiko mums padėti. Mes kruopščiai 
apsvarstėme savo veikimo planą. Buvo nutarta, kad , kol Čarlis ir aš dorosime 
tinklus, Nilis ir Nikolas pasislėpę tykos žvejų, kurie, atsikraustę į krantą, imtų į 
mus šaudyti. 

Tai buvo puikus planas. Tai pripažino net Čarlis. Tačiau graikai mus kur kas 
aplenkė. Jie pasirodė mitresni už mus: nutykoję Nilį ir Nikolą, jie paėmė juos į 
nelaisvę; ir vėl, kaip ir anksčiau, kulkos pradėjo zvimbti aplink mus, kai Čarlis ir 
aš pamėginome užvaldyti tinklus. Mes ir vėl buvome atmušti; žvejai paleido Nilį 
Partingtoną ir Nikolą. Jie atrodė susigėdę, kai juos pamatėme, o , be to, Čarlis dar 
be pasigailėjimo iš jų šaipėsi. Nilis atsikirto tuo pačiu; jis ėmė klausinėti, kaip čia 
atsitiko, kad Čarlio vaizduotė ligi šiol nepajėgia šių kliūčių įveikti. 

- Tu tik palauk, surasiu išeitį, - pažadėjo Čarlis. 

- Gali būti, - sutiko Nilis. - Bet aš bijau, kad ligi tol bus išnaikintos visos lašišos, 
ir kai tu surasi išeitį, ji jau bus visai nebereikalinga. 

Nilis Partingtonas labai prislėgtas išvyko į Žemutinę Įlanką, pasiėmęs su savim 
Nikolą, o mudu su Čarliu pasilikome vieni, turėdami pasikliauti savo jėgomis. Tai 
reiškė, kad ir žvejai sekmadieniais galės taip pat ramiai sau žvejoti iki to laiko, kol 
Čarlis suras išeitį. Aš smarkiai laužiau sau galvą, norėdamas surasti kokį nors būdą 
graikams sumatuoti; tą patį darė ir Čarlis; ir mes prasimanėm tūkstantį gudrybių, 
bet išnagrinėję jas, pamatėme, kad visos jos niekam netikusios. 

Tuo tarpu žvejai džiūgavo , ir jų pagyrūniški šūkavimai sklido upe žemyn ir 
aukštyn, o tai dar labiau mums žadino prastą nuotaiką . Mes pastebėjome, kad ir 
visi kiti žvejai mūsų nevengė - buvome sumušti, jie nebejautė mums pagarbos. 
O kai nėra pagarbos, atsirado panieka. Apie Čarlį pradėjo kalbėti, kad jis „sena 
boba", o mane praminė „mažuoju kūdikėliu". Tokios būklės mes negalėjome 
ilgiau pakęsti; turime suduoti graikams pritrenkiantį smūgį, jei norime, kad mus 
vėl pradėtų gerbti, kaip ir anksčiau. 

Pagaliau vieną rytą buvo rasta išeitis. Vaikščiodami po gariaivių prieplauką, 

mes užtikome linksmą būrį krovėjų ir žioplių; jie klausė miegūsto jauno, ilgaau- 
liais jūriniais batais apsiavusio vyruko, kuris pasakojo jiems savo nelai- mingą 
nuotykį. Jis buvo lyg ir koks žvejys mėgėjas, taip jisai sakė, ir gaudė žuvis vietiniam 
Berklejaus turgui. Na, o Berklejus buvo prie Žemutinės Įlankos, trisdešimt mylių 
nuo čia. Praeitą naktį, pasakojo žvejys, jis pastatęs savo tinklą ir prisnūdęs valties 
dugne. Pabudęs tik rytą ir, praplėšęs akis, mato, kad jo valtis teliuskuoja , 
prisišliejusi prie sijų, Benišijos garlaivių prieplaukoje. Be to, netoliese pastebėjęs 
stovintį garlaivį „Apašą“ ir porą laivo darbininkų, narpliojančių nuo laivo rato 
sudraskytas jo tinklo liekanas. Žodžiu, kai jis užsnūdęs, jo žvejybinis signalinis 
žibintuvas užgesęs, ir „Apašas" užplaukęs ant tinklo. Nors tinklas ir labai buvo 
suplėšytas, bet jis išlikęs ant laivo rato, ir šitaip jį pavilkę trisdešimt mylių į šalį nuo 
jo kurso. 

Čarlis niūktelėjo mane alkūne. Aš tą pačią akimirką suvokiau, kas šovę jam į 
galvą, bet pastebėjau: 

- Juk mes negalime išnuomoti garlaivio! 

- Aštoir nemanau, - atsakė jis. - Drožkim į Ternerio laivų statyklą. Man šovė 
į galvą vienas sumanymas, kuris mums galėtų būti naudingas. 

Ir mes patraukėme į laivų statyklą. Čia Čarlis nusivedė mane prie „Marijos 
Rebekos", šis laivas stovėjo iškeltas ant atra mų, kur jį valė ir remontavo. Tai buvo 
mums abiems gerai pažįstama plokščiadugnė škūna, šimto keturiasdešimties tonų 
talpumo; jos burių plotas buvo didesnis, negu bet kurios kitos škūnos įlankoje. 

- Kaip gyvuoji, Oli! - pasveikino Čarlis aukštą mėlynmarškinį švedą, kuris 
lašinių bryzu tepė groto gafelio žandgalius. 

Olis kažką burbtelėjo, išpūtė iš pypkės dūmus ir tepė toliau. Taip jau priimta, 
kad įlankinės škūnos kapitonas dirba lygiomis su įgula visą juodą darbą. 

Olis Eriksenas patvirtino Čarlio spėjimą, kad „Marija Rebeka", kai tik ją 
nuleis į vandenį, plauks San Džoakino upe aukštyn beveik ligi pat Stoktono, kur 
ji paims kviečių krovinį. Tada Čarlis išdėstė savo pasiūlymą; Olis Eriksenas papur- 
tė galvą. 

- Teprašau kablio, vieno didelio kablio, - maidavo Čarlis. 

- Ne, aš manau - ne, - tarė Olis Eriksenas, - „Marija Rebeka" užkliūtų tada 
kiekviename dumblyne ar seklumoje su šituo kabliu. Aš nenoriu, kad „Marija 
Rebeka" žūtų. Tai viskas, ką aš turiu. 

- Ne, ne - skubina aiškinti Čarlis.- Mes galime kablio galą prakišti pro dugną 
iš lauko, o iš vidaus įtvirtinti jį veržle. Kai jau uždavinys bus atliktas, reikės tik 
nusileisti žemyn, atsukti veržlę ir kablys iškris. Tada į skylę įvarysim medinį pagalį, 
ir „Marija Rebeka" bus ir vėl, kaip buvus. 

Olis Eriksenas ilgai spyrėsi, bet pagaliau - po to, kai mes su juo papietavome, 
jis pasidarė nuolaidesnis ir sutiko. 

- Aš tai padarysiu, prisiekiu Jupiteriu, - sušuko jis, mušdamas savo dideliu 
kumščiu į kitos rankos delną. - Bet tik jūs skubėkit su tuo kabliu. „Mariją 
Rebeką" nuleis į vandenį dar šianakt. 

Buvo šeštadienis, tad Čarliui reikėjo skubėti. Mes nuvykome į laivų statyklos 
kalvę, ir ten, Čarliui prižiūrint, mums iš kieto plieno nukalė smarkiai užriestą kablį. 

Tada mes nuskubėjome atgal prie „Marijos Rebekos“. Per jos dugną, už juda- 
mojo kilio dėžės, pragręžėme skylę. Kablio galą įkišom iš lauko, o iš vidaus Čarlis 
stipriai prisuko veržię. Kai viskas buvo baigta, kablys kyšojo per pėdą iš škūnos 
dugno. Jis buvo išlenktas, kaip pjautuvas, tik dar labiau užriestas. 

Vakarop „Mariją Rebeką" nuleido į vandenį, ir buvo baigti pasiruošimai 
rytdienos kelionei. Čarlis ir Olis atsidėję tyrinėjo dangų, ar nepamatys ten vėjo 
ženklų, nes be palankaus vėjo mūsų sumanymui būtų lemta nepasisekti. Jie 
abudu sutarė, kad visos žymės žadančios stiprų vakarų vėją - ne paprastąją 
popiečio brizą, bet lyg ir pusviesulį, kuris jau tada buvo bepradedąs kilti. 

Kitos dienos rytas patvirtino jų pranašavimus. Saulė skaičiai švietė, bet Kar- 
kinezo sąsiauryje siautėjo kažkas daugiau, negu pusviesulis; ir „Marija Rebeka" 
leidosi kelionėn du kartrifuotu* grotu ir vienąkart rifuotu foku. Mums buvo gana 
riesta sąsiauryje ir Siuzuno įlankoje, bet toliau nuo jūros vanduo buvo ramesnis, 
nors vėjas ir čia smarkavo. 

Praplaukę Laivo Salos švyturį, mes visai išskleidėm rifuotąsias bures ir , Čarliui 
pasiūlius, ruošėme iškelti, jei prireiktų, stakselį**, o grot-marselį***, kuris buvo 
suvyniotas ir tūnojo makštyje prie stiebgalio, mes išvyniojom taip, kad jį beregint 
būtų galima ištempti. 

Mes greitai plaukėme pavėjui,išskleidę bures „drugeliu": foką - į dešinę, grotą 
- į kairę; netrukus užtikome lašišininkų laivyną. Čia jie buvo, laivai ir tinklai, kaip 
ir aną sekmadienį, vienodais tarpais išsirikiavę upėje, ir taip toli, kad vos galėjome 
įžiūrėti. Siauras ruožas palei dešinįjį upės krantą buvo paliktas garlaiviams, bet 
upės likusiąją dalį buvo užtvėrę plačiai ištiesti tinklai. Siauras ruožas - tai mūsų 
logiškas kelias, bet Čarlis, stovėjęs prie vairo, nukreipė „Mariją Rebeką" tiesiai į 
tinklus. Žvejų tarpe tai nesukėlė sąmyšio, nes jie žinojo, kad laivai, kurie plaukia 
upe aukštyn, visuomet apmauna savo kilių galus „batais“, kurie įgalina laivą 
praslysti virš tinklų, jų neužkabinant. 

- Na, dabar kabinam juos! - sušuko Čarlis, kai mes prasiveržėm per pirmąją 
plūdžių liniją, kur buvo nugramzdintas tinklas. Viename linijos gale plūduriavo 
maža statinėlė - plūdė, o kitame - valtis su dviem žvejais. Piūdė ir valtis staiga 
ėmė artėti, ir žvejai sukliko, kai ėmėm juos vilkti paskui save. Po poros minučių 
užkabinome antrą tinklą, paskui trečią, ir taip drožėm per viso laivyno vidurį. 

Sąmyšis, kurį mes sukėlėm žvejų tarpe, buvo neapsakomas. Vos tik mes 
užkabindavome tinklą, tuoj abu jo galai - plūdė ir valtis - imdavo artėti vienas prie 
kito ir plaukė paskui mus; tokia daugybė plūdžių ir valčių, artėdamos nutrūktgal- 
višku greičiu viena prie kitos, vertė žvejus tolydžio budėti ir saugotis susidūrimų. 
Tuo pat metu jie, kaip bepročiai, šaukė, kad mes suktume šalin, prieš vėją; nes jie 
manė, kad tai pasigėrusių valtininkų išdaigos, net nesapnuodami, kad mes - žūklės 
sargybiniai. 

k Rifuoti bures - kažkiek sutraukti bures, mažinant jų lotą, kad stiprus vėjas 
neapverstų laivo. 

** Pagalbinės burės, keliamos pučiant silpnam vėjui, norint padidinti laivo greitį. 
*** I aivo didžiojo stiebo viršutinės burės. 

Labai sunku tempti ir vieną tinklą; todėl Čarlis ir Olis Eriksenas nutarė, kad ir 
tokiam vėjui pučiant, „Marija Rebeka" pajėgs vilkti ne daugiau kaip dešimt tinklų. 
Kai mes jau turėjome ant kablio tą dešimtį ir kai paskui mus plaukė dešimt valčių 
su dviem dešimtimis žvejų, pakreipėm laivą kairiau nuo lašišininkų laivyno ir 
nuburiavom į Kolinsvilį. 

Mes visi džiūgavome. Čarlis taip valdė vairą, lyg vesdamas lenktynes laiminčią 
jachtą į finišą. Abu jūrininkai , kurie sudarė „Marijos Rebekos" įgulą, šaipėsi ir 
juokavo. Olis Eriksenas , kaip mažas vaikas, trynė iš džiaugsmo savo dideles 
rankas. 

- Aš manau, kad jūs, žūklės sargybiniai, niekad nebuvot patyrę tokios laimės, 
kaip buriuodami su Oliu Eriksenu, - kalbėjo jis. 

"Tuo metu netikėtai užpakaly driokstelėjo šūvis; brūkštelėjusi per šviežiai nu- 
dažytą kabinos sieną, kulka atsimušė į vinį ir spengdama nulėkė toliau. 

„Šito Oliui Eriksenui buvo per daug. Pamatęs sugadintą taip gražiai nudažytą 
savo kabinos sieną, jis pašoko iš vietos ir pagrūmojo žvejams kumščiu; bet tuo 
tarpu antra kulka įsmigo į kabiną tik per šešis inčius nuo jo galvos, ir jis išsitiesė 
denyje, borto priedangoje. 

Visi žvejai turėjo šautuvus, ir dabar jie pradėjo nuolat šaudyti. Mums visiems 
teko pasiieškoti priedangos, net ir Čarlis turėjo palikti vairą. Jei ne sunkūs tinklai, 
mes neišvengiamai būtume iškrypę iš kelio ir patekę įnirtusiems žvejams į nagus. 
"Tačiau, laimei, tinklai, tvirtai įsikibę į „Marijos Rebekos" dugną, laikė laivą 
pirmagaliu pavėjui, ir mes plaukėme toliau į priekį, nors ir ne visai tiesiai. 

Čarlis, gulėdamas denyje, tepajėgė pasiekti apatinius vairoračio stipinus; nors 
jis ir galėjo šiaip taip vairuoti, bet tai buvo labai varginga. Tada Olis Eriksenas 
prisiminė, kad laivo tuščiame triume yra didelis lakštinio plieno gabalas. Tai buvo 
šoninė plokštė nuo „Nju Džersy“ garlaivio, kuris neseniai sudužo už Auksinių 
Vartų ir kurio gelbėjime dalyvavo „Marija Rebeka". 

Olis ir aš, atsargiai peršliaužę denį, išvilkome sunkiąją plokštę į viršų ir nusi- 
tempėme į laivo užpakalį, kur pastatėme ją kaip skydą tarp vairo ir žvejų. Kulkos 
skardeno ir barbeno į skydą, kol jis pagaliau ėmė spengti taip, kaip „jaučio akis"*, 
bet Čarlis tik juokėsi jo priedangoje ir šaltai vairavo toliau. 

Šitaip mes skriejome pirmyn: užpakaly - staugė ir klykė įtūžusių graikų bep- 
rotnamis, prieky buvo Kolinsvilis, o aplink mus be paliovos zvimbė kulkos. 

- Oli, - pratarė Čarlis silpnu balsu, - bet aš nebežinau, ką mes dabar darysime. 

Olis Eriksenas, gulėjęs aukštielninkas palei bortą ir šypsojęsis į dangų, apsivertė 
ant šono ir pažvelgė į Čarlį. 

- Aš manau, mes taip į Kolinsvilį ir įplauksime, - tarė jis. 

- Bet turim visą laiką plaukti, - sudejavęs atsakė Čarlis. - Aš anksčiau nepagal- 
vojau apie tai, kad mes turim be perstojo plaukti. 

Platus Olio Erikseno veidas pamažu apsiniaukė. Tai buvo tikra tiesa. Mes 
turėjome savo rankose širšių lizdą, bet sustoti Kolinsvilyje, reikštų užsivožti sau 
tą lizdą ant galvos. 


* Jaučio akis - taikinio centrinė dalis. 

- Kiekvienas tų vyriokų turi šautuvą, - linksmai pastebėjo vienas jūreivis. 

- Taip, ir dar peilį, - pridūrė antrasis. 

Dabar ėmė dejuoti Olis Eriksenas. 

- Ir kam reikėjo man, švedui, kištis ne į savo reikalus, aš visai nežinau, - 
praniurnėjo jis sau po nosim. 

Į laivo vairinį galą atsimušė kulka ir nuzvimbė kaip pikta širšė. 
- Nieko kito nelieka, teks tekštelti „Mariją Rebeką" į krantą ir sprukti iš čia, 
- taip nusprendė pirmasis linksmasis jūreivis. 

- Čia palikti „Mariją Rebeką"? - su neapsakomu išgąsčiu paklausė Olis. 

- Tik jei pats to norėtum, - atsakė jūreivis. - Aš gi norėčiau būti ne arčiau, kaip 
ner tūkstantį mylių nuo jos, kai į šį denį susirioglins tie vyručiai. - Jis parodė į 
įnirtusių graikų beprotnamį, kurį mes vilkome paskui save. 

Tuo metu mes jau buvome prie pat Kolinsvilio ir skrodėme vandenį palei 
krantinę. 

- Aš tikiuosi, kad vėjas dar tvers, - tarė Čarlis, vogčia pažvelgęs į mūsų 
belaisvius. 

- Kas mums vėjas? - paklausė nusiminęs Olis. - Bet upės prirūks, ir tada... tada... 

- Ir tada mes kasimės į stiebo viršūnę, o graikai griebs mus už pasturgalių, - 
pasakė linksmasis jūreivis, ko! Olis, mikčiodamas, spėliojo, kas galėtų atsitikti, jei 
mes priplauktume upės galą. 

Mes dabar pasiekėme vietą, kur keliai skyrėsi. Iš kairės įteka Sakramento upė, 
iš dešinės - San Džoakino. Linksmasis jūreivis nušliaužė į priekį ir permetė foką į 
kitą pusę, o Čarlis pakreipė vairą dešinėn, ir mes pasukome į San Džoakino upę. 
Vėjas, nuo kurio mes nešėmės stačiu kiliu, dabar smogė mums iš šono, ir „Marija 
Rebeka" taip nusvėrė ant kairiojo , kad ji, atrodė, ims ir apvirs. 

Mes vis dar šveitėm pirmyn, mums įkandin - žvejai. Jų tinklų vertė buvo 
didesnė, negu ta bauda, kurią jie turės sumokėti, nusižengę žūklės įstatymams; 
todėl jie, paleidę tinklus ir pasprukę nuo jų , ką jie lengvai galėjo padaryti, nieko 
nebūtų laimėję. Be to, jie negalėjo palikti savo tinklų, lygiai kaip jūreivis negali 
palikti savo laivo. Dar tenka pridurti, kad jie trokško mums keršto ir, reikėjo 
tikėtis, seks mus į patį pasaulio kraštą, jei mes apsiimtume juos taip toli vilkti. 

Šaudymas aptilo, ir mes atsigręžėme pažiūrėti, ką veikia mūsų belaisviai. Laivo 
tempiamos valtys buvo viena arčiau, kita toliau, ir pamatėm, kad keturios prieki- 
nės valtys susibūrė į krūvą. Buvo daroma taip: Žvejys iš pirmosios valties mesdavo 
lyną į kitą valtį. Tos valties žvejai, jį pagavę, atsipalaiduodavo nuo savo tinklo ir 
tempėsi lynu, kol susigretindavo su priekine valtimi. Mes plaukėme taip greitai, 
kad jie tegalėjo tai daryti labai lėtai. Kartais vyrai iš kailio nerdavosi, kad negalė- 
davo paslinkti pirmyn nė per vieną virvės inčią, o kartais jiems pavykdavo ir 
greičiau pasistūmėti. 

Kai tos keturios valtys suartėjo tiek, kad žmogus iš vienos valties galėjo 
peržengti į kitą, iš trijų valčių į pirmają persikraustė po vieną graiką; kiekvienas 
turėjo savo šautuvą. Tuo būdu priešakinėje valtyje jųjų prisirinko penketas, ir 
buvo aišku, kad pasiryžo mus aborduoti. Tam jie pasišovė, nesigailėdami nei 
prakaito, nei pastangų, traukdami saują po saujos tinklo plūdžių lyną. Nors tai 

vyko lėtai ir jie dažnai stabtelėdavo pailsėti, bet vis dėlto jie pamažu artėjo. 

Čarlis pasijuokė iš jų pastangų. 

- Kelk marselį, Oli, - tarė jis. 

Mes nutraukėme nuo stiebo viršūnės uždangalą, ir burė su valdomuojų lynu 
plačiai išsiskleidė, pokšint iš valčių šūviams; „Marija Rebeka“ pakrypo ir pasidavė 
pirmyn dar greičiau. 

Bet graikai vis dar spyrėsi. Nebegalėdami, padidėjus greičiui, priartėti prie 
mūsų rankų pagalba, jie, nukabinę iš savo valties burės skryčius, sutaisė tai, ką 
jūreiviai vadina skryčiatraukiu. Kuris nors vienas, draugų laikomas už kojų, 
gerokai persisverdavo per valties pirmagalį ir prikabindavo skryčiatraukius prie 
plūdžių lyno. Po to jie traukdavo virvę; kai skryčiai suartėdavo, tada šį manevrą 
vėl pakartodavo. | 

- Teks kelti stakselį, - tarė Čarlis. 

Olis Eriksenas pasižiūrėjo į visu smarkumu skriejančią „Mariją Rebeką" ir 
papurtė galvą. 

- Bet tada stiebai išlėks iš jos, - tarė jis. 

- O jei nekelsim stakselio, tai mes iš jos išlėksime. 

Olis baimingai nužvelgė savo laivo stiebus, paskui valtį, pilną ginkluotų graikų 
- ir sutiko. 

Penketas graikų susigrūdo valties pirmagalyje - tai pavojinga vieta, kai valtis 
tempiama buksiru. Aš žiūrėjau, kaip pasielgs valtyje, keliant stakselį, kuris kur kas 
didesnis už marselį ir naudojamas tik pučiant lengvam vėjui. Kai „Marija Rebe- 
ka", staiga smarkiai truktelėjusi, šovė į priekį, valties nosis panėrė į vandenį, ir 
žvejai vienas per kitą suvirto, sugarmėjo į užpakalį, kad valtis nepaskęstų. 

- Šitaip juos sutvarkėme! - pastebėjo Čarlis; bet jis susirūpinęs be perstojo 
stebėjo, kaip elgsis „Marija Rebeka", kuri plaukė, išskleidusi daug daugiau burių, 
negu jai derėjo. 

- Artimiausia stotis - Antijokas, - pranešė linksmasis jūreivis, mėgdžiodamas 
geležinkelio konduktorių. - O paskum bus Merivederis! - 

- Eik čia, greičiau! - tarė man Čarlis. 

Aš nušliaužiau per denį ir atsistojau šalia Čarlio, plieninio skydo priedangoje. 

- Pasirausk mano kišenėje, - paliepė Čarlis, - ir surask užrašų knygutę. Taip, 
gerai. Išplėšk švarų lapelį ir rašyk, ką aš tau pasakysiu. 

Ir štai ką aš parašiau: 

„Paskambinkit į Merivederį šerifui, konstebliui arba teisėjui. Praneškit jiems, 
kad mes atvykstam, ir tegu jie sukelia visą miestą ant kojų. Apginkluoti visus. 
Sutelkti juos prieplaukoj mūsų sutikti, kitaip mes pražuvę". 

- Na, 0 dabar tvirtai pririšk jį prie šio akmenuko ir pasiruošk numesti į krantą. 

Aš padariau taip, kaip jis man liepė. Tuo metu mes buvome jau netoli 
Antijoko. Vėjas staugė takelažo virvėse; „Marija Rebeka", labai pakrypusi į šoną, 
lėkė pirmyn, lyg koks vandenyno skalikas. Antijoko jūreiviai matė, kad esame 
išskleidę ir marselį, ir stakselį; tokiam orui esant taip elgtis labai neprotinga - ir 
žmonės mažais būreliais subėgo į prieplaukos pakrantę sužinoti, kas čia darosi. 

Mes prašveitėm palei krantinę; Čarlis vedė laivą taip arti, kad beveik buvo 

galima nušokti į prieplauką. Davus jam ženklą, aš sviedžiau akmenuką. Tas garsiai 
stuktelėjo, atsimušęs į prieplaukos lentas, pariedėjo penkiolika ar dvidešimt 
pėdų, ir jį bematant pačiupo apstulbę žiūrovai. 

Visa tetruko vieną akimirką; tuoj Antijokas liko užpakaly, o mūsų laivas 
pasviręs plaukė aukštyn San Džoakino upe į Merivederį, iki kurio buvo dar šešetas 
mylių. Šioje vietoje upė suka į rytus, į savo pagrindinę kryptį, ir mes vėl išskleidėm 
bures „drugeliu“, išsipūtusį foką pasukę į dešinę. 

Olį Erikseną lyg ir apėmė neviltis. Čarlis ir abu jūreiviai atrodė gerai nusiteikę, 
ir ne be pagrindo. Merivederis - angliakasių miestelis, ir kadangi buvo sskmadie- 
nis, tai reikėjo manyti, jog vyrai bus mieste. Be to, angliakasiai niekad per daug 
nemėgo graikų žvejų, ir buvo tikra, kad jie mielai atskubės mums į pagalbą. : 

Mes stengėmės, išsprogdinę akis, pamatyti bent kraštelį miesto, ir tai, ką 
pirmiausia išvydome, mus neapsakomai paguodė. Krantinės juodavo pilnos žmo- 
nių. Priartėję, mes pamatėme, kaip jie vis dar bėga didžiąją miesto gatve su 
ginklais rankose. Čarlis atsigręžė ir pasižiūrėjo į žvejus šeimininko žvilgsniu, kurio 
iki šiol jam trūko. Graikus aiškiai išgąsdino tokia ginkluotų pajėgų demonstracija, 
ir jie padėjo savo šautuvus. 

Mes sutraukėmė marselį ir stakselį, nuleidome gafelį ir, kai laivas priartėjo prie 
didžiosios krantinės, permetėm grotą. 

„Marija Rebeka“ pasisuko prieš vėją ir dar plaukė kartu su belaisvių laivynu, 
ko! neteko greičio; po to mes išmetėme į krantą lynus ir prisaistėme laivą. Tai 
buvo atlikta agliaasiams džiūgaujant ir audringai mus sveikinant. 

Olis Eriksenas giliai atsikvėpė. 

- Aš nesitikėjau, kad kada nors pamatysiu savo žmoną, - prisipažino jis. 

- Kodėl? Juk mums joks pavojus negrėsė, - tarė Čarlis. 

Olis įtariamai pažvelgė į jį. 

- Taip, aš rimtai kalbu, - tęsė Čarlis. - Mums bet kuriuo metu tereikėjo tik paleisti 
savo virvės galą, kaip aš dabar padarysiu, kad tie graikai atnarpliotų savo tinklus. 

Jis pasiėmė veržiinį raktą, nusileido žemyn, atsuko veržlę, ir kablys iškrito. Kai 
graikai sukėlė savo tinklus į valtis ir visa kaip reikiant sutvarkė, ginkluotų miestie- 
čių būrys perėmė juos iš mūsų ir nuvedė į kalėjimą. 

- Manau, kad aš buvau labai didelis kvailys, - pasakė Olis Eriksenas. Tačiau jis 
pakeitė savo nuomonę, kai sužavėti miestiečiai ėmė grūstis į denį, kad paspaustų 
jo ranką, o pora sumanių korespondentų nufotografavo „Mariją Rebeką" ir jos 
kapitoną. 

DEMETRIJUS KONTAS 


Iš to, ką aš pasakojau apie graikus žvejus, nereikia daryti išvados, kad jie buvo 
visiškai blogi žmonės. Toli gražu ne. Bet jie buvo šiurkštūs vyrai, susitelkę paski- 
romis bendruomenėmis, nuolat kovoją dėl būvio. Jie nepaisė įstatymų, nesuprato 
jų ir laikė juos tironiškais. Ypač tironiški jiems atrodė žūklės įstatymai. Ir todėl jie 
žiūrėjo į žūklės sargybinius, kaip į tikrus savo priešus. 

Mes buvome tarsi savotiška grėsmė jų gyvybei, arba kliūtimi pragyvenimui. 
Mes konfiskuodavome taisyklių neatitinkančius bučius ir tinklus, kurių medžiaga 
kainavo žvejams didelius pinigus, kuriems sukaupti reikėdavo savaičių darbo. Kai 
kuriais laikotarpiais ir sezonais mes iš viso neleisdavome jiems žvejoti, ir todėl jie 
likdavo be uždarbio, kuris būtų jiems tekęs, jei mūsų visai nebūtų buvę. O kai mes 
juos pačiupdavome, jie būdavo tampomi po teismus, kur iš jų išieškodavo dideles 
pinigines baudas. Todėl jie mūsų nekentė ir troško mums atkeršyti. Kaip šuo 
visada katės priešas, gyvatė - žmogaus, taip ir mes, žūklės sargybiniai, buvome 
žvejų priešai. 

Bet šią apysaką apie Demetrijų Kontą aš pasakoju, norėdamas parodyti, kad 
graikai lygiai taip pat mokėjo kilniai elgtis, kaip ir giliai neapkęsti. Demetrijus 
Kontas gyveno Valecho mieste. Po Didžiojo Aleko jis buvo graikų tarpe žymiau- 
sias vyras, drąsiausias ir įtakingiausias. Jis nė karto nesukėlė mums rūpesčių, ir aš 
abejoju, ar mums iš viso būtų tekę su juo susiremti, jei jis nebūtų įsigijęs naujos 
lašišinės valties. Ši valtis ir buvo viso nuotykio priežastis. Demetrijus pastatydino 
ją pagal savo modelį, kuriame jis šiek tiek pakeitė lašišinės valties savybes. 

Jis labai nudžiugo, kai paaiškėjo, kad jo naujoji valtis labai eikli - eiklesnė už visas 
kitas valtis mūsų įlankoje ir mūsų upėse. Jis tuoj ėmė didžiuotis ir girtis, o kadangi 
mūsų sekmadienio žygis „Marija Rebeka" prieš lašišų gaudytojus gerokai įvarė 
žvejams baimės, tai jis pasiuntė į Benišiją kvietimą stoti į dvikovą. Vienas iš vietinių 
žvejų mums tai pranešė: Demetrijus Kontas pasiruošęs sekmadienį atplaukti iš 
Valecho ir | pat Benišijos, visų akivaizdoje, išmesti tinklą ir gaudyti lašišas; ir tegu 
sargybinis Čarlis Legrantas atvyksta ir pabando jį sučiupti, jei gali. Suprantama, Čarlis 
ir aš nieko nebuvome girdėję apie naująją valtį. Mūsų valtis buvo labai eikli, ir mes nė 
kiek nebijojome rungtis su bet kuria kita pasitaikiusia valtimi. 

Atėjo sekmadienis. Gandas apie dvikovą plačiai pasklido po apylinkę, ir Beni- 
šijos žvejai, ir jūreiviai visi iki vieno paliko namus, ir tiek jų prisigrūdo garlaivių 
prieplaukoje, kad atrodė, jog tai didžioji futbolo rungtynių tribūna. Čarlis ir aš į šį 
reikalą žiūrėjome nelabai rimtai, bet tai, kad susirinko tokia minia, įtikino mus, 
jog Demetrijaus Konto iššūkyje kažkas slypi... 

Po pietų, kai vėjas iš jūros pasmarkėjo, pasirodė graiko burė; jis plaukė pavėjui. 
Būdamas dvidešimt pėdų nuo prieplaukos, jis pasuko laivą, artistiškai, kaip riteris 
prieš turnyrą, mostelėjo ranka, į ką jam minia atsakė širdingu sveikinimu, ir 
Demetrijus nuplaukė apie porą šimtų jardų Karkinezo sąsiaurio link. Po to jis 

sutraukė burę ir, leisdamas vėjui lėtai iš šono stumti laivelį, ėmė mesti tinklą. Jis 
išleido jo nedaug, turbūt apie penkiasdešimt pėdų; bet vis dėlto šis graiko akiplė- 
šiškumas pritrenkė Čarlį ir mane, lyg perkūnas. Tada mes dar nežinojome, bet 
vėliau mums tai papasakojo, kad tinklas, kuriuo čia pasinaudojo, buvo senas ir 
niekam tikęs. Jis galėjo sugauti juo vieną kitą žuvį, bent kiek gausesnis laimikis 
būtų suplėšęs tinklą į skutus. 

Čarlis papurtė galvą ir tarė: 

- Prisipažinsiu, tai man mįslė. Kas kad jis išleido tik penkiasdešimt pėdų? Jis 
nebegalės jo įvilkti atgal, jei tik mes leisimės jį gaudyti. Ir pagaliau ko jis čia 
atsibastė ir, laužydamas įstatymus, didžiuojasi mūsų akivaizdoje. Ir dai prie pat 
mūsų gyvenamo miesto! 

Čarlio balse suskambėjo skriauda, ir jis dar kelias minutes keikė Demetrijaus 
Konto akiplėšiškumą. 

Tuo tarpu pastarasis sėdėjo atsilošęs savo valties gale ir stebėjo tinklo plūdes. 
Kai stambi žuvis įstringa žiaunotinkly, ima trūkčioti plūdės. Ir Demetrijus de- 
monstratyviai įvilko į valtį dvylika pėdų tinklo ir, akimirką palaikęs ore, sviedė jos 
dugnan laimikį - didelę žvilgančią lašišą. Žiūrovai prieplaukoje sveikino jį, nepa- 
liaujamai šūkaudami. Tai buvo daugiau, negu Čarlis galėjo pakęsti. 

- Eime, drauguži, - sušuko jis man. Ir mes nedelsiant įšokome į savo lašišinę 
valtį ir pakėlėme burę. 

Minia šauksmais įspėjo Demetrijų, o mes, nuskrieję nuo krantinės, pamatėme, 
kad jis ilgu peiliu nupjovė bevertį tinklą. Jo burė buvo paruošta kelti, ir po 
valandėlės ji jau plazdėjo saulės šviesoje. Demetrijus perbėgo į užpakalį, patrau- 
kė burę ir, pakeitęs kryptį, nuplaukė Kontra Kostos kalvų link. 

Tuo metu mes buvome ne toliau, kaip per trisdešimt pėdų nuo jo. Čarlis 
džiūgavo. Jis žinojo, kad mūsų valtis eikli; be to, jis žinojo, kad retas kuris prilygsta 
jam buriavimo mene. Jis tvirtai tikėjo, kad vieną kartą pačiupsime Demetrijų, ir 
aš buvau tos pat nuomonės. Tačiau, kada, kaip? 

Pūtė puikus vėjas, palankus buriavimui. Mes slyste slydom vandens paviršiumi, 
bet ir Demetrijus pamažu slydo mums iš rankų. Ir jis ne tik plaukė greičiau už 
mus, bet buvo visai nedideliu kampu daugiau už mus įsirėžęs prieš vėją. Tai mums 
ypačiai paaiškėjo tada, kai jis, apiplaukęs Kontra Kostos kalvas ir permetęs burę, 
pralenkė mus visu šimtu pėdų, plaukdamas beveik tiesiai prieš vėją. 

-Fju! -sušuko Čarlis. - Arba ta valtis užkerėta, arba prie mūsų kilioyra prikibęs 
penkių galionų talpos deguto bidonas. 

Iš tiesų atrodė, kad turėjo būti arba vienaip, arba kitaip. Ir kai kitoje sąsiaurio 
pusėje Demetrijus apiplaukė Sonomos kalvas, mes jau buvome tiek beviltiškai 
atsilikę, kad Čarlis liepė man atleisti burę, ir mes pasukome atgal į Benišiją. 
Garlaivių prieplaukoje žvejai be pasigailėjimo tyčiojosi iš mūsų, kai mes priplau- 
kėme ir pririšome valtį. Čarlis ir aš išlipom į krantą ir nukiūtinom namo gerokai 
sugėdinti. Tai buvo skaudus smūgis žmogaus savimeilei, kai turi gerą valtį ir moki 
ją valdyti, o čia kažkas tave aplenkia. 

Čarlis tik apie tai ir kliedėjo porą dienų; paskui mums pranešė, panašiai kaip 
anąkart, kad kitą sekmadienį Demetrijus Kontas žada pakartoti savo išdaigą. 


116 


Čarlis atkuto. Jis ištraukė mūsų valtį iš vandens, nugramdė ir perdažė jos dugną, 
kiek pakeitė judomąjį kilį, sutempė laivavirves ir beveik visą šeštadienio naktį 
sėdėjo, siūdamas naują, ir daug didesnę burę. Jis padarė ją tokio dydžio, kad 
prireikė papildomo balasto, ir mes sugrūdom į valties apačią apie penkis šimtus 
svarų senų geležinkelio bėgių. 

Atėjo sekmadienis, ir vėl pasirodė Demetrijus Kontas, įžūliai dienos metu 
metęs iššūkį prieš įstatymą. Vėl pūtė popietinis vėjas iš jūros, ir vėl Demetrijus 
nupjovė apie keturiasdešimt ar daugiau pėdų savo supuvusio tinklo, ir, pakėlęs 
burę, paspruko mums iš panosės. Bet jis buvo numatęs ir ką Čarlis darys, todėl jo 
paties burė buvo pakilusi aukščiau, negu bet kada, ir prie jos buvo prisiūtas naujas 
didelis drobės gabalas. 

Piaukiant Kontra Kostos kalvų link, atrodė, kad abi valtys skrieja greta; jos 
neartėjo ir netolo. Bet, pasukę į Sonomos kalvas, mes pastebėjome, kad nors abi 
valtys plaukia vienodu greičiu, bet Demetrijus šiek tiek daugiau už mus rėžia prieš 
vėją. O juk Čarlis buriavo mūsų laivą taip vikriai ir mikliai, kaip tik buvo įmanoma, 
ir jam šiandien pavyko išvystyti daug didesnį greitį negu kada nors anksčiau. 

Žinoma, jis galėjo išsitraukti revolverį ir šauti į Demetrijų; bet mes jau seniai 
nusistatę, kad šaudyti į bėgantį netinka, ypač jei jis menkai tenusikalto. Taip pat, 
atrodė, kad lyg ir kokia nerašyta sutartis buvo įsigalėjusi tarp sargybinių ir žvejų. 
Jeimes nešaudydavome, kai jie bėgdavo, jie, savo ruožtu, nesipriešindavo, kai mes 
juos sučiupdavome. Šitaip dabar nuo mūsų bėgo ir Demetrijus Kontas, ir mes 
nieko nedarėm, o tik stengėmės jį pavyti; savo ruožtu žinojome, jei tik mūsų valtis 
būtų pasirodžiusi eiklesnė arba būtų geriau buriuojama, negu jo valtis, ir kad jis 
sučiuptas nesipriešins. 

Turėdami didžiules bures, 0, be to, dar smarkiam vėjui siautėjant Karkinezo 
sąsiauryje, mes pastebėjome, kad mūsų buriavimas buvo, kaip sakoma, „jautrus“. 
Mes be paliovos turėjome saugotis, kad neapvirstume; Čarlis vairavo, O aš ranka 
laikiau grotą už lyno, tik sykį apsukęs jį aplink kuoliuką, pasiruošęs kiekvieną akimirką 
atleisti. Demetrijus, kaip matėme, valdydamas savo valtį, vienas vos spėjo apsidirbti. 

Bet mūsų pastangos jį sugauti buvo tuščios. Pasinaudodamas savo sumanumu, 
jis pasidirbdino valtį, kuri buvo geresnė už mūsiškę. Ir nors Čarlis buriavo lygiai 
taip pat greitai, o gal net ir kiek geriau, bet jo valdomoji valtis nebuvo tokia 
manevringa kaip graiko. 

- Atleisk burę, - įsakė Čarlis. Ir kai mūsų valtis pasuko į šalį ir nuplaukė pavėjui, 
iki mūsų atskriejo Demetrijaus patyčių juokas. 

Čarlis papurtė galvą ir tarė: : 

- Beprasminga. Demetrijus turi geresnę valtį. Jei jis vėl pakartos savo išdaigą, 
mums teks pasitikti ją kokiu nauju planu. 

Šį kartą gelbėjo mano vaizduotė. 

- Kaip manytum? - trečiadienį paklausiau aš. - Jei šį sekmadienį aš vyčiaus 
Demetrijų valtimi, o tu jo lauktum Valecho prieplaukoje? 

Čarlis valandėlę pamąstė ir pliaukštelėjo sau per kelį. 

- Puiki mintis! Matyt, jau pradeda dirbti tavo galvelė. Garbė tavo mokytojui, 
turiu pasakyti. 

- Tik neturi per toli jo vytis, - tęsė jis po minutės, - otai jis nuburiuos į San Pablo 
įlanką, užuot grįžęs namo, į Valechą, ir tada aš veltui stovėčiau ir laukčiau vienas 
prieplaukoje. 

Ketvirtadienį Čarlis sumojo, kad mano planas ne toks jau puikus: 

- Visi žinos, kad aš nuvykau į Valechą, ir gali būti tikras, jog ir Demetrijui bus 
tai žinoma. Bijau, kad mums teks atsisakyti šio sumanymo. 

Šis argumentas buvo svarus, ir likusią dienos dalį aš vaikščiojau susirūpinęs. 
Bet naktį man lyg dingtelėjo nauja mintis, ir, nekantraudamas, aš pažadinau Čarlį 
iš kieto miego. 

- Na, - burbtėlėjo jis. - Kas atsitiko? Namas dega? 

- Ne, - atsakiau aš, - tai dega mano galva. Tik paklausyk. Sekmadienį tu ir aš 
trankysimės po Benišiją, kol pasirodys Demetrijaus burė. Tai pašalins bet kieno 
įtarimus. Ir tada, kai jojo valtis prisiartins, tu neskubėdamas, lyg eidamas pasi- 
vaikščioti, nudūlinsi gilyn į miestą. Visi žvejai manys, kad tu nugalėtas ir prisipa- 
Žįsti, jog tave nugalėjo. ' 

- Kol kas viskas puiku, - pastebėjo Čarlis, kai aš stabtelėjau, kad atgaučiau kvapą. 

- Ir net labai puiku, - išdidžiai tęsiau aš. - Tu nerūpestingai eini sau į miestą, bet 
vos tik išnyksti visiems iš akių, tuoj bėgte bėgi, kiek kojos neša, pas Deną Melonį. 
Imi jojo kumelaitę ir dumi vieškeliu į Valechą. Kelias geras, ir tau pavyks daug 
greičiau nudumti, negu Demetrijui nuplaukti savąjį kelio galą prieš vėją. 

- Aš tučtuojau pasirūpinsiu kumele, iš pat ryto, - tarė Čarlis, be svyravimų 
priimdamas pakeistąjį planą. 

- Bet klausyk, - tarė jis kiek vėliau; šį kartą jau jis žadino mane iš kieto miego. 

Girdėjau, kaip jis kikeno tamsoje. 

- Klausyk, drauguži, o ar ne keista, kad žūklės sargybinis jos raitas? 

- Tai prasimanymas, - atsakiau aš. - Juk tu nuolat tik ir kalbi: „Visuomet stenkis 
sumanumu pralenkti savo priešininką ir tada tikrai laimėsi".- 

- Che, che! - nusijuokė jis. - Ir jei mes sumanumu, ir dar kumele, nepralenksime 
šito mūsų priešininko ir nepailsinsim jo, tai aš nesu kuklusis tamstos tarnas Čarlis 
Legrantas! 

- Bet ar pajėgsi pats vienas susidoroti su valtimi? - penktadienį paklausė jis. - 
Neužmiršk, jog burė milžiniška. 

Aš taip karštai įrodinėjau sugebėsiąs, kad jis apie tai neužsiminė ligi sekmadie- 
nio, kada pasiūlė išmesti iš užpakalinės burės trikampio visą drobės gabalą. 
Pamatęs, kaip aš nusiminiau, jis atsisakė savo minties; mat aš labai didžiavausi 
sugebąs buriuoti ir degte degiau troškimu vienui vienas išpiaukti su ta didžiule 
bure ir, bangas skrosdamas, lėkti Karkinezo sąsiauriu įkandin sprunkančio graiko. 

Kaipvisuome!, taipir šį sekmadienį atplaukė Demetrijus Kontas. Žvejai jau įprato 
kiekvieną kartą susirinkti garlaivių prieplaukoje, kad galėtų pasveikinti graiką ir 
pasityčioti iš mūsų nesėkmės. Demetrijus nuleido burę apie porą šimtų jardų nuo 
krantinės ir, kaip visada, išmetė penkiasdešimt pėdų savo supuvusio tinklo. 

- Aš manau, kad šie niekai tol užtruks, kol laikys jo šis senas tinklas, - pramur- 
mėjo Čarlis, girdint keliems graikams. 

- Tada aš jam atiduosiu savo seną tinklą, - tučtuojau su pagieža atšovė vienas jųjų. 

- Manvis tiek, - atsakė Čarlis, - aš ir pats turiu kažkokį seną tinklą, kurį galėčiau 
jam duoti, jei jis ateitų ir paprašytų. 

Jie visi ėmė juoktis, nes manė galį būti nuolaidūs tokiam į kvailius patekusiam 
žmogui, kaip Čarlis. 

- Na, iki pasimatymo, drauguži, - po valandėlės tarė man Čarlis. - Aš galvoju 
drožti į miestą, pas Melonį. 

- Ar leisi man išplaukti vienam? - paklausiau aš. 

- Jei nori - plauk, - atsakė jis ir, apsisukęs ant kuinų, lėtai nuėjo šalin. 

Demetrijus jau spėjo ištraukti iš savo tinklo dvi dideles lašišas, kai aš įšokau į 
valtį. Mane apspito gerai nusiteikę žvejai, ir kai aš kėliau burę, jie pradėjo berti 
visokius linksmus patarimus. Net kirto stambių lažybų viei..as su kitu, kad aš tikrai 
pačiupsiu Demetrijų; O dvejetas, pasivadinę teisėjais, rimtai ;aprašė leidimo vykti 
su manimi, kad matytų, kaip man tai pavyks. 

Bet aš neskubėjau. Aš delsiau, kad Čarliui liktų kiek galint . augiau laiko; ir, 
dėdamasis esąs nepatenkintas, kad burė per mažai įtempta, aš trc outį priveržiau 
lynelį, kurio dėka didžiulis skersinis laikė viršutinį burės kampą. Tik t. da, kai mano 
apskaičiavimu Čarlis jau pasiekė Deno Melonio butą ir apžergė jo kv melaitę, aš 
atsistūmiau nuo kranto ir išskleidžiau savo burę prieš vėją. Stiprus gr. sis išpūtė 
burę, pavėjinė laivo briauna ūmai virstelėjo į šoną, ir denį užliejo kei kibirai 
vandens. Toks menkniekis ištinka ir geriausius valtininkus, bet nors aš tuči :0jau 
atleidau burę ir išlyginau valtį, graikai ėmė iš manęs tyčiotis, lyg būčiau pac.wręs 
kokią nedovanotiną klaidą. 

Pamatęs žūklės sargybinių valtyje tik vieną jūreivį, ir dargi berniuką, Demetri. 
jus ėmė su manim žaisti. Man esant nuo jo vos trisdešimt pėdų atstu, jis padarė 
nedidelį ratą, ir, truputį atleidęs burę, grįžo į garlaivių prieplauką. Čia jis nedide- 
liais ratais ėmė sukaliotis, vinguriuoti ir plaukyti aplinkui, o tai labai patiko jam 
prijaučiantiems žiūrovams. Aš sekiojau įkandint jo ir drąsiai dariau visa, ką jis 
darė, net ir kai jis nudūmė pavėjui ir permetė burę, ir aš tai padariau, nors, tokiam 
vėjui pučiant, tai labai pavojingas triukas su tokia bure, kaip mano. 

Jis buvo įsitikinęs, kad smarkus vėjas ir stipri atoslūgio srovė, kurie kartu sukėlė 
ištikrųjų pavojingas bangas, pražudys mane. Tačiau aš buvau įsismaginęs ir niekad 
taip vikriai neburiavau, kaip tą dieną. Visą savo valią aš sukaupiau tik šiam vienam 
tikslui, smegenys dirbo sklandžiai ir greitai, rankos nė karto nesuklydo, ir atrodė, 
kad aš beveik nuspėju tūkstančius įvairių smulkmenų, į kurias jūreivis kas sekundę 
turi kreipti dėmesį. 

Ne aš, bet pats Demetrijus vos nepražuvo. Kažkas pagedo jo valties judoma- 
jame kilyje, kuris įstrigo dėžėje, ir jis niekaip negalėjo pramušti jo žemyn iki galo. 
Atvangos akimirką, kurią Demetrijus laimėjo iš manęs vikraus triuko dėka, aš 
pamačiau, kad jis nekantriai knibinėja tą kilį, bandydamas nuspausti jį žemyn. Bet 
aš jam nedaviau daug laiko, ir jis turėjo grįžti prie vairo ir burės. 

Jis labai nerimavo dėl judomojo kilio. Jis liovėsi žaidęs su manim ir leidosi į 
tolimą žygį, į Valechą. Aš labai apsidžiaugiau, kai pirmojo didelio posūkio metu 
paaiškėjo, jog aš galiu rėžti prieš vėją net kiek didesniu kampu, negu Demetrijus. 
Dabar jam valtyje būtų labai pravertęs antras vyras, nes, kol aš būdavau nuo jo 

už kelių pėdų, jis bijojo palikti vairą, kad, nušokęs į laivo vidurį, galėtų nustumti 
žemyn judomąjį kilį. 

Negalėdamas taip aštriai, kaip pirma, rėžti prieš vėją, jis šiek tiek atleido savo 
burę ir nukreipė laivą labiau pavėjui, kad tokiu būdu atitoltų nuo manęs. Aš jam 
tai leidau, kol neužplaukiau iš vėjo pusės ir nepasinešiau tiesiai į jį. Kai priartėjau, 
jis dėjosi pasiruošęs keisti kryptį. Todėl aš paspaudžiau prieš vėją, kad užbėgčiau 
jam už akių. Bet paaiškėjo, kad tai tebuvo jo triukas, nes jis plaukė pirmykšte 
kryptimi, o aš pasiskubinau laimėti prarastąjį atstumą. 

Kai tekdavo manevruoti, jis pasirodydavo neginčytinai pranašesnis už mane. 
Kartkartėmis aš beveik buvau jį besučiumpąs, bet jis kaskart apgaudavo mane ir 
ištrūkdavo. Be to, vėjas vis smarkėjo, ir mes abu turėjom pakankamai darbo, ir 
teko saugotis, kad neapvirstume. Beje, mano valtis vargu ar būtų išsilaikiusi 
vandens paviršiuje, jei nebūtų papildytas balastas. Aš tupėjau ant priešvėjinės 
briaunos, vienoje rankoje laikydamas vairą, kitoje - burę; kai tik vėjas smarkiau 
pūstelėdavo, tekdavo atleisti burę, tik sykį apvyniotą aplink kuoliuką. Tai leido 
burei išvengti vėjo spaudimo, bet tuo pačiu ji netekdavo tiek pat vėjo varomosios 
jėgos, ir dėl to, žinoma, aš atsilikdavau. Pasiguosti galėjau tik tuo, kad Demetrijui 
nė kiek nelengviau. 

Stipri atoslūgio srovė, šniokšdama išilgai sąsiaurio prieš vėją, kėlė nepaprastai 
dideles, nirštančias bangas, kurios be perstojo užliedavo denį. Aš kiaurai permir- 
kau, peršlapo net burė ligi savo užpakalinės dalies vidurio. Kartą jau man buvo 
beveik pavykę nurungti Demetrijų, ir mano valties pirmagalis trenkė į jo laivo 
šoną. Štai tada man būtų buvęs naudingas antras jūreivis! Pirma negu aš suspėjau 
nubėgti į priekį ir peršokti į jo denį, graikas irklu išskyrė abi valtis ir tyčiodamasis 
nusikvatojo man į veidą. 

Mes pasiekėme sąsiaurio žiotis, ypačiai pavojingą vandens ruožą. Čia Valecho ir 
Karkinezo sąsiauriai susisiekė vienas su kitu. Pirmuoju veržiasi visi Napos upės ir jos 
skaitlingų intakų, o antruoju - Siuzano įlankos ir Sakramento bei San Džokino upių 
vandenys. Ir ten, kur šios milžiniškas, greitai tekančios vandens masės susiremia, kyla 
siaubingi sūkuriai. O dabar buvo dar blogiau: San Pablo įlanka aukštyn penkiolika 
mylių kaukdamas lėkė vėjas ir į sūkurius ginė didžiules bangas. 

Be paliovos į visas puses veržėsi viena kitai priešingos versmės; susidurdamos 
jos suko kunkuliuojančius verpetus ir sūkurius, įnirtingai stiepėsi, žiojosi ir užlie- 
davo denį tiek iš kairės, tiek iš dešinės. O be to, judėjimo šėlime drumstėsi, 
siautėjo ir griaudė putojančios didžiosios bangos iš San Pablo įlankos. 

Manyje viskas kunkuliavo taip pat, kaip ir vandenyje. Valtis klusniai šuoliais 
skrodė susivėlusias bangas, čia iškildama, čia nerdama žemyn, kaip žirgas lenkty- 
nėse. Aš vos galėjau nuslėpti savo džiaugsmą. Didžiulė burė, kaukiantis vėjas, 
siaučiančios bangos, nardanti valtis, - o aš, nykštukas, tik taškelis pačiame vidu- 
ryje, įveikiu tą gaivalų siautulį, lekiu per jį ir viršum jo, džiūgaudamas ir pergalin- 
gas. 

Ir kaip tik tada, kai aš skridau pirmyn, tartum didvyris nugalėtojas, valtį 
sutrenkė baisus smūgis, ir ji bematant sustojo, lyg įbesta. Mane sviedė į priekį ant 
dugno. Kai pašokau, prieš mane akimirksniui išnėrė kažkoks žalsvas, sraigių 

kiaukutais apveltas daiktas, ir aš tuoj supratau, kad tai buvo nugrimzdęs lynstiebis 
- jūreivių siaubas. Niekas negali išsisaugoti šios nelemties. Buomas, išbrinkęs nuo 
vandens, plūduriavo paviršiuje, todėl nebuvo galima jo pastebėti šniokščiančiame 
vandenyje ir laiku pasukti į šalį. 

Matyt, prakiuro visas valties pirmagalis, nes po kelių sekundžių į ją jau ligi pusės 
įsiveržė vanduo. Po to viena ir antra banga ją visiškai pripildė, ir balasto traukia- 
ma, valtis nugrimzdo į dugną. Taip greit visa tai įvyko, kad burė apsipynė aplink 
mane, ir aš su ja panėriau į vandenį. Kai vargais negalais išplaukiau į paviršių, 
dusdamas, vos nesprogstančiais plaučiais, irklų niekur nebuvo matyti. Turbūt juos 
nusinešė siaučiančios srovės. Aš mačiau, kaip Demetrijus Kontas savo valtyje 
atsigręžė, ir girdėjau, kaip jis, džiūgaudamas, pagiežos pilnu balsu tyčiojosi iš 
manęs. Jis nenukrypo nuo savo kelio, palikęs mane pražūčiai. 

Beliko tik pačiam gelbėtis. Tokioje baisioje maišatyje plaukti tegalėjau ilgiau- 
siai keletą minučių. Sulaikęs kvapą ir darbuodamasis rankomis, aš šiaip taip 
nusiaviau sunkius jūreiviškus batus ir nusivilkau švarką. Bet ir tada vos tegalėjau 
kvėpuoti ir supratau, kad bus ne tiek sunku plaukti, kiek kvėpuoti. 

Didžiulės baltakepurės San Pablo bangos trankė, svaidė ir murkdė mane; troškino 
kunkuliuojančios sūkurių bangos, kurios skverbėsi į akis, nosį ir burną. Paskui keistieji 
verpetai nutverdavo mane už kojų ir čia traukdavo mane gilyn, čia išspjaudavo 
siautulingame šniokščiančiame sūkury, bet ir tada, kai tik pamėgindavau įtraukti į 
plaučius oro, ant manęs ir vėl užgarmėdavo didelė baltakepurė banga. 

Jokiu būdu neįmanoma buvo nors kiek ilgiau ištverti. Aš įkvėpdavau daugiau 
vandens negu oro ir buvau bepradedąs skęsti. Mano jausmai ėmė bukti: svaigo galva. 
Bet ašvis dar kovojau mėšlungiškai, instinktyviai ir jau buvau beveik be sąmonės, kai 
pajutau, kad kažkas sugriebė mane už pečių ir velka per valties kraštą. 

Valandėlę gulėjau veidu žemyn ant suolo, ant kurio mane numetė; iš burnos 
man bėgo vanduo. Po valandėlės aš, vis dar gerokai nusilpęs ir apsvaigęs, apsig- 
ręžiau pažiūrėti, kas mane išgelbėjo. Ir ten, laivo gale, vienoj rankoj laikydamas 
burę, kitoj - vairą, šypsodamasis ir draugiškai linkčiodamas sėdėjo Demetrijus 
Kontas. Jis buvo ketinąs leisti man paskęsti, - pasakojo jis man vėliau, - bet jo 
sielos geroji dalis stojo į kovą, nugalėjo ir pasiuntė jį atgal AiaRęS gelbėti. 

- Tau jau geriau? - paklausė jis. 

Man pavyko sudėti lūpomis „taip“, bet kalbėti aš dar negalėjau. 

-- Tu buriavai labai puikiai, - tarė jis. - Taip puikiai, kaip vyras. 

Demetrijaus Konto pagyrimas buvo tikras pagyrimas, ir aš pilnai tat įvertinau, 
bet savo padėką tegalėjau išreikšti galvos linktelėjimu. 

Mes daugiau nekalbėjome, nes aš dar nespėjau atsikvėpti, 0 jis - vedė laivą. Jis 
atplaukė prie Valecho krantinės; pririšo valtį ir padėjo man išlipti į krantą. Ir 
tuomet, kai mudu stovėjome krantinėje, iš už tinklų kabyklos išėjo Čarlis ir uždėjo 
ranką Demetrijui Kontui ant peties. 

- Jis man išgelbėjo gyvybę, Čarli, - pasipriešinau aš, - ir aš nemanau, kad jį reikia 
suimti. 

Čarlio veide pasirodė sumišimas, bet tuoj pat išnyko, kaip visuomet, kai Čarlis 
kažkam ryždavosi. 

- Aš čia nieko negaliu padėti, drauguži, - švelniai pratarė jis. - Negaliu eiti prieš 
savo pareigas, o tiesioginė mano pareiga - jį suimti. Šiandien sekmadienis; Demet- 
rijaus valtyje guli dvi lašišos, kurias jis šiandien sugavo. Ką gi kita galiu aš padaryti? 

- Bet jis išgelbėjo man gyvybę, - tvirtinau aš savo, negalėdamas surasti kitų 
argumentų. į 

Demetrijaus Konto veidas pajuodo iš pykčio, kai jis išgirdo Čarlio nutarimą. 
Jis jautė, kad su juo elgiamasi neteisingai. Juk jis pasielgė tauriai - išgelbėjo bejėgio 
priešininko gyvybę, o priešininkas, atsidėkodamas, veda jį į kalėjimą. 

Pakeliui į Benišiją mes su Čarliu visą laiką karštai ginčijomės. Aš buvau už 
įstatymo dvasią, o ne raidę, o Čarlis laikėsi raidės. Jis manė, kad kitaip negalįs 
pasielgti. Įstatyme aiškiai pasakyta, kad sekmadienį lašišos negaudomos. Jis - 
sargybinis, ir jo pareiga žiūrėti, kad laikytųsi įstatymo. 5tai ir visa, ką apie tai galima 
pasakyti. Čarlis atliko savo pareigą, ir jo sąžinė rami. Ir vis dėlto visa tai atrodė 
neteisinga, ir aš nuoširdžiai užjaučiau Demetrijų Kontą. 

Po dviejų dienų mes nuvykome teisman į Valechą. Aš buvau iškviestas liudi- 
ninku, ir buvo šlykščiausias uždavinys mano gyvenime, kai turėjau liudyti, jog 
mačiau Demetrijų Kontą gaudant lašišas, su kuriomis jį pačiupo Čarlis. 

Demetrijus nusamdė advokatą, bet jo byla buvo beviltiška. Prisiekusieji tarėsi 
tik penkiolika minučių, o paskum paskelbė pasmerkiantį sprendimą. Teisėjas 
priteisė Demetrijui sumokėti šimtą dolerių baudos arba atsėdėti penkiasdešimt 
dienų kalėjime. 

Prie teismo sekretoriaus priėjo Čarlis. ž 

- Aš noriu sumokėti baudą, - tarė jis, tuo pačiu laiku dėdamas ant stalo penkias 
po dvidešimt dolerių aukso monetas. - Tai... tai buvo vienintelė išeitis, drauguži, - 
sumikčiojo jis, atsigręžęs į mane. 

Drėgmė tvinktelėjo man į akis, kai aš sugriebiau jo ranką. 

- Aš noriu užmokėti... - pradėjau. 

- Užmokėti savo dalį? - pertraukė jis. - Žinoma, aš tikiuosi, kad tu irgi sumokėsi 
pusę. 

Tuo tarpu Demetrijus sužinojo iš advokato, kad Čarlis užmokėjęs pastarajam 
ir jo honorarą. 

Tada graikas priėjo paspausti Čarliui ranką, ir karštas pietiečio kraujas suplūdo 
jam į veidą. Čia pat, nenorėdamas pasirodyti esąs mažiau kilnus, jis užsispyrė pats 
sumokėsiąs baudą ir advokato honorarą, o Čarliui pasipriešinus, jis vos nepradėjo 
tūžti. 

Man rodos, kad šis Čarlio poelgis daugiau, negu visa kita, ką mes padarėme, 
įtikino L įstatymas - tai rimtas ir svarbus dalykas. Taip pat jie ėmė daug 
labiau gerbti Carlį, o mane išgyrė, kaip „berniuką, kuris moka buriuoti valtimi". 
O Demetrijus Kontas ne tik nebenusižengė daugiau įstatymams, bet tapo geriau- 
sias mūsų bičiulis ir ne viena proga atkeliaudavo į Benišiją su mumis paplepėti. 

- Aš nenoriu tau įsakinėti, drauguži, - tarė Čarlis, - tik aš labai priešingas 
tam, kad dalyvautum paskutiniame žygyje. Išlikai sveikas per pavojingus 
susirėmimus su šiurkščiais vyrais, ir būtų gėda, jei į pačią pabaigą tau kas nors 
atsitiktų. 

- Bet kodėl aš neturėčiau dalyvauti paskutiniame žygyje? - su jaunuolišku užside- 
gimu paklausiau aš. - Juk žinai, vienas kuris nors vis tiek turės būti paskutinis. 

Čarlis užmetė koją ant kojos, atsilošė ir ėmė svarstyti. 

- Visai teisingai! Bet kodėl negalėtum pavadinti Demetrijaus Konto suėmimo 
paskutiniuoju žygiu? Tu grįžai iš to nuotykio gyvas ir sveikas, nors teko išsimaudyti, 
ir... ir... - jo balsas nutrūko, ir jis valandėlę visai negalėjo kalbėti. - ...Ir niekad aš 
negalėčiau sau atleisti, jeigu dabar tau kas nors atsitiktų. 

Aš pasijuokiau iš Čarlio būgštavimų, bet jo meilė ir rūpestis manimi privertė 
mane nusileisti, ir aš sutikau, kad paskutinį žygį jau atlikau. Mes drauge praleido- 
me dvejus metus, ir dabar aš ruošiaus palikti žūklės sargybinio tarnybą, norėda- 
mas grįžti į sausumą ir užbaigti mokslus. Buvau užsidirbęs ir sutaupęs tiek pinigų, 
kad jų man turėjo pakakti trejiems mokslo metams vidurinėje mokykloje, ir nors 
ligi mokslo metų pradžios dar buvo keletas mėnesių, bet aš jau dabar ketinau 
pradėti kruopščiai ruoštis stojamiesiems egzaminams. 

Mano manta gulėjo dailiai sudėta jūreiviškoje skrynutėje, ir buvau beeinąs pirkti 
bilieto ir važiuoti traukiniu į Oklendą, kai į Benišiją atvyko Nilis Partingtonas. „Elnias“ 
turėjo tučtuojau leistis į kelionę vykdyti uždavinio Žemutinės Įlankos pakraštyje ir 
Nilis pasakė plauksiąs tiesiai į Oklendą. Ten buvo jo namai; ir kadangi aš buvau 
susitaręs, kai lankysiu mokyklą, gyvensiu jo šeimoje, todėl jis ir pasakė nematąs 
priežasties, kodėl aš negalėčiau įkelti skrynios į laivą ir vykti drauge. 

Mano skrynia tuoj atsidūrė laive; vėlokai po pietų mes pakėlėme didįjį „Elnio“ 
grotą ir išplaukėme. Buvo nepaprastai bjaurus oras. Jūros vėją, kuris be paliovos 
pūtė visą vasarą, pakeitė įnoringos vėtros ir niaurūs debesys, todėl sunku buvo 
numatyti, kiek laiko tektų plaukti į bet kurią vietą. Mes išplaukėme atoslūgiui vos 
prasidėjus, ir dabar, kai palengva slydome Karkinezo sąsiauriu žemyn, aš pasku- 
tinį kartą pažvelgiau į Benišiją ir įlanką ties Ternerio laivų statykla, kur buvome 
apgulę „Lankaširo karalienę" ir kur mums pavyko sučiupti Didįjį Aleką, Graikų 
Karalių. O sąsiaurio žiotyse aš su nemažu susidomėjimu žiūrėjau į tą vietą, kur 
prieš kelias dienas būčiau nuskendęs, jei ne geroji Demetrijaus Konto siela. 

Didelė rūko siena atslinko skersai San Pablo įlankos mūsų pasitikti, ir po kelių 
minučių „Einiui" teko apgraibomis skrosti drėgną tamsą. Čarlis, sėdėjęs prie 
vairo, atrodė, turėjo tam tikrą nuojautą, kuri padėdavo jam susivokti panašioje 
padėtyje. Kaip jis tat darė, ir pats, prisipažino, nežinąs, bet kažkokiu būdu 
sugebėdavo apskaičiuoti vėjo srovių jėgą bei kryptį, atstumą, plaukimo ir buria- 
vimo greitį, kas iš tiesų buvo nuostabu. 

- Atrodo, ūkanos kyla, - tarė Nilis Partingtonas, praėjus porai valandų po to, 
kai mes patekome į rūką. - Kaip manai, kur mes dabar, Carli? 

Čarlis pažvelgė į savo laikrodį. 

- Šešta valanda, ir dar trys valandos atoslūgio, - atsakė jis visai ne į klausimą. 

- Bet kurgi, tu manai, mes dabar? - neatstojo Nilis. 

Čarlis valandėlę pagalvojo, paskum atsakė: 

„ Dėl atoslūgio mes truputį iškrypom iš kelio, bet jei netrukus ūkanos pakils, - 
ojos jau pradeda kilti, - tai jūs pamatysite, kad mes esame ne toliau, kaip per 
tūkstantį mylių nuo Mak Nyro prieplaukos. 

- Galėtum šiaip ar taip būti nors keliom myliom tikslesnis, - bambtelėjo Nilis, 
ir iš jo tono buvo matyti, kad atsakymas jo nepatenkino. 

- Na, tad gerai, - tarė pagaliau Čarlis, - ne mažiau ketvirčio mylios ir ne daugiau 
pusės. 

Vėjas kelis kartus smarkiau pūstelėjo, ir rūkas regimai praretėjo. 

- Mak Nyro prieplauka štai ten, - tarė Čarlis ir parodė tiesiai į rūką ton pusėn, 
iš kur pūtė vėjas... 

„Mes visi trys įdėmiai sužiurome į aną pusę, kai staiga „Elnias“ dusliai į kažką 
atsitrenkė ir sustojo. Mes nubėgome į laivo priekį ir pamatėm, kad jo bušpritas 
apsiraizgęs purvinomis trumpo ir drūto stiebo laivavirvėmis. Laivas susidūrė 
pirmagaliu su kiniečių džonga, kuri stovėjo nuleidusi inkarą. Tą pačią akimirką, 
kai mes visi subėgome į priekį, iš mažos kabinos džonkos apačioje į denį išlėkė, 
dūzgėdami it bitės, penki kiniečiai, dar neatsikvošėję iš miego. 

Pirmas žengė stambus raumeningas vyras, išsiskiriąs savo rauplėtu veidu ir 
geltona skara, kuria buvo apsigobęs galvą. Tai buvo Geltonoji Skara - kinietis, kurį 
mes pernai suėmėm už neleistiną gaudymą ir kuris tada vos nepaskandino 
„Elnio“, kaip jo vos nenu ugramzdino i ir dabar, nesilaikydamas plaukiojimo taisyk- 
lių. 

- Ką tu sau šioji geltonveidis pagoni, kad sustojai čia vidury kelio ir nepūti į 
ragą? - karštai sušuko Čarlis. 

- Galvoja? - ramiai atsakė Nilis. - Tik žvilgterk - štai, ką jis sau galvoja. 

Mūsų akys pakrypo ten, kur pirštu rodė Nilis, ir mes pastebėjome, kad džonkos 
vidurys atvožtas, o geriau apžiūrėję, pamatėme, kad ten ligi pusės prikrauta tik ką 
sugautų krevečių. Tarp krevečių buvo begalės labai mažų žuvelių. Geltonoji Skara 
buvo iškėlęs savo bučių, pasibaigus potvyniui, ir, naudodamasis rūko priedanga, 
drąsiai laukė atoslūgio pabaigos, kada vėl galės jį iškelti. 

- Na, - košdamas žodžius pro dantis, tarė Nilis, - turiu pasakyti, kad per visą 
mano įvairią ir plačią žūklės sargybinio praktiką man pirmą kartą pavyko taip 
lengvai sučiupti nusikaltėlius. Ką gi mes su jais darysime, Čarli? 

- Žinoma, „nuplukdysime džonką į San Rafaelį, - skambėjo atsakymas. Paskum 
Čarlis kreipėsi į mane: 

- Tu, vyruti, pasilik džonkoje, o aš perduosiu tau vilkimo lyną. Jei vėjas mūsų 
neapvils, mes plauksime upokšniu, kol vanduo nebus per daug atslūgęs; San 
Rafaclyje pernakvosim, o į Oklendą atkeliausime ryt apie pusiaudienį. 

Taip pasakęs, Čarlis su Niliu grįžo į „Elnią", ir jie nuplaukė, vilkdami paskui 

savo džonką. Aš nuėjau į jos užpakalinį galą ir perėmiau savo žinion laimikį, 
valdydamas jį vairu, kurio rumpelis* buvo savotiškas, o jo plokštė pilna rombo 
formos skylių, pro kurias ten ir atgal veržėsi vanduo. 

Tuo tarpu jau išsisklaidė paskutiniai rūko likučiai, ir pasitvirtino, kad Čarlis 
teisingai apskaičiavo mūsų buvimo vietą, nes per pusę mylios pasirodė Mak Nyro 
prieplauka. Plaukdami išilgai vakarinio kranto, mes apsukom aplink Pedro išky- 
šulį, netoli kaimelių, kuf gyvena kiniečiai, krevečių gaudytojai, ir tenai kilo didelis 
sąmyšis, kai jie pastebėjo, jog puikiai pažįstama žūklės sargybinių valtis velka vieną 
jos džonką. 

Sausumos vėjas pūtė gūsiais ir buvo nepastovus, o mums būtų buvę daug naudin- 
giau, jei jis būtų smarkesnis. San Rafaelio upė, kuria mes turėjome plaukti į miestą 
perduoti valdžios organams savo belaisvius, tekėjo per neaprėpiamus pelkynus, todėl, 
net atoslūgiui vos prasidėjus, buvo sunkoka buriuoti, o jam baigiantis, plaukti visiškai 
neįmanoma. Atoslūgis jau buvo įpusėjęs, ir reikėjo skubėti. Gi sunkioji džonka, kuri 
vilkosi užpakaly „Elnio“, trukdė jam greitai plaukti. 

- Liepk tiems savo „kuli" pakelti tą burę, - pagaliau sušuko man Čarlis. - Juk 
negalime visai nakčiai įstrigti dumblo seklumose. 

Aš pakartojau įsakymą Geltonajai Skarai, o tas užkimusiu balsu praniurnėjo 
jįsavo bendrams. Rauplys buvo smarkiai peršalęs: kosėdamas jis net susiriesdavo, 
ir tada jo akys apsiblausdavo ir pasrūdavo krauju. Tai darė jo išvaizdą dar 
bjauresnę, negu paprastai, ir, kai jis pagiežos pilnu žvilgsniu dėbtelėjo į mane, aš 
pašiurpau, prisiminęs aštrų mudviejų susidūrimą, kai jį anąkart suėmėm. 

Jo įgula nenorom ėmėsi lynų, ir keista, neįprasta, įstriža burė, nudažyta ruda 
spalva, iškilo į viršų. Mes buriavome pavėjui, ir, kai Geltonoji Skara ištempė burę, 
džonka pasinešė pirmyn, o vilkimo lynas atsileido. Kad ir greitai „Elnias“ plaukė, 
tačiau džonka jį pralenkė; norėdamas išvengti susidūrimo, aš pakreipiau džonką 
didesniu kampu prieš vėją. Bet ji vis tiek skriejo greičiau, ir po poros minučių aš 
atsidūriau greta „Elnio“, iš vėjo pusės. Vilkimo lynas dabar įsiiempė stačiu kampu 
tarp abiejų valčių, ir susidarė kebli ir juokinga padėtis: 

- Atsipalaiduokit, - sušukau aš. 

Čarlis svyravo. 

- Viskas tvarkoj, - pridūriau aš. - Nieko negali atsitikti. Šitaip nustatę bures, 
mes praplauksim visą upę, o jūs būsite čia pat, užpakalyje manęs, visą kelią iki 
San Rafaelio. 

Tada Čarlis atsipalaidavo, ir Geltonoji Skara pasiuntė vieną iš savo vyrų įvilkti 
lyną. Sutemose aš vos teįstengiau įžiūrėti San Rafaelio upės žiotis, o kai mes 
įplaukėm į jas, tai aš jau vos galėjau pamatyti krantus. „Elnias“ buvo atsilikęs nuo 
mūsų per penkias minutes kelio, o siaurame vingiuotame sąsiauryje mes jį dar 
daugiau pralenkėme. Čarlis plaukė užpakalyje mūsų, ir atrodė, kad man penketo 
savo belaisvių nebuvo ko bijoti, bet tamsoje buvo sunku akylai juos sekti, todėl aš 
perdėjau revolverį iš kelnių kišenės į apsiausto kišenę, iš kur, reikalui esant, 
galėjau greičiau jį ištraukti. 


* Rumpelis - vairo kotas. 

Bijojau tik Geltonosios Skaros, o kad jis tai žinojo ir tuo pasinaudojo, parodys 
tolimesnieji įvykiai. Jis sėdėjo per keletą pėdų nuo manęs, toje džonkos pusėje, 
kuri buvo nukreipta prieš vėją. Aš vos galėjau įžiūrėti jo siluetą, bet visgi netrukus 
įsitikinau, kad jis pamažu, labai pamažu sėlina prie manęs. Aš nepaleidau jo iš 
akių. Vairuodamas kaire ranka, dešine nuleidau į kišenę ir suspaudžiau revolverį. 

Aš pamačiau, kad jis pasislinko dar per porą inčių, ir jau buvau beįsakąs jam 
pasitraukti - žodžiai virpėjo man ant liežuvio galiuko - kai staiga kažkokia sunki 
žmogysta iš tos pusės, kur pūtė vėjas, šoko prie manęs ir partrenkė stipriu smūgiu. 
Tai buvo vienas iš įgulos narių. Jis sugniaužė mano dešinę taip, kad aš net 
nepajėgiau jos ištraukti iš kišenės, 0 tuo pat metu kita ranka jis užčiaupė man 
burną. Žinoma, aš būčiau galėjęs ištrūkti ir būčiau išlaisvinęs ranką ir burną, 
surikęs ir davęs ženklą draugams, bet tą pačią akimirką mane užgriuvo Geltonoji 
Skara. 

Aš bergždžiai rungiaus džonkos apačioj, kol jie supančiojo man kojas ir rankas, 
kažkuo tvirtai aprišo burną; paskui patyriau, kad tai buvo drobiniai marškiniai. Po 
to jie paliko mane gulintį dugne. Geltonoji Skara stojo prie vairo ir pašnibždomis 
įsakinėjo: spręsdamas iš mūsų pirmykštės padėties ir iš to, kaip dabar nustatė 
burę, kurią mačiau virš savęs, užstojusią žvaigždes, aš supratau, kad džonka 
plaukia į žiotis mažo upeliūkščio, įtekančio šioje vietoje į San Rafaelio upę. 

Po poros minučių mes tykiai nučežėjom išilgai upeliūkščio kranto, ir kiniečiai 
be triukšmo nuleido burę. Jie laikėsi labai tyliai. Geltonoji Skara atsisėdo dugne 
šalia manęs, ir aš jutau, kaip jis stengėsi sulaikyti savo sausą gargždantį kosulį. 
Maždaug po septynių ar aštuonių minučių aš išgirdau Čarlio balsą, kai „Elnias“ 
praplaukė upeliuko žiotis. 

- Negali sau įsivaizduoti, kaip aš patenkintas, - aiškiai girdėjau, kaip Čarlis 
kalbėjo Niliui, - kad mūsų bernužėlis laimingai atsiskyrė su žūklės sargybiniais. 

Čia Nilis pasakė kažką, ko aš gerai neišgirdau, o paskum Čarlio balsas tęsė: 

- Vaikiną iš prigimties traukia jūra, ir jei, baigęs vidurinę mokykla, jis dar 
pasimokys plaukiojimo meno ir pakeliaus giliomis jūromis - tai aš manau, kad jis 
galėtų iškilti ir tapti dailiausio bei didžiausio laivo kapitonu. 

Tat buvo labai malonu išgirsti, bet turiu pasakyti, kad gulėdamas supančiotas 
savo paties belaisvių, užkimšta burna, klausydamas, kaip tolsta ir tilsta draugų 
balsai, ;FIniui" slystant į San Rafaelį, aš neturėjau nė mažiausio noro džiaugtis 
šviesia ateitimi. Kartu su „Elniu“ dingo mano paskutinė viltis. Aš negalėjau 
įsivaizduoti, kas bus su manimi toliau. 

Lukterėję dar kelias minutes, kiniečiai iškėlė savo įstrižą burę, ir Geltonoji 
Skara nuvairavo į San Rafaelio upės žiotis. Vanduo buvo jau gerokai nuslūgęs, ir 
todėl prasmukti pro dumbluotas seklumas buvo nelengva. Aš vyliaus, kad Gelto- 
noji Skara užklius kur nors ant seklumos, tačiau jam pavyko pasiekti įlanką be 
nuotykių. 

Kai mes išplaukėme iš upės, kiniečiai pradėjo kažko smarkiai ginčytis; aš 
žinojau, kad tai liečia mane. Geltonoji Skara labai karščiavosi, bet ir likusieji keturi 
taip pat karštai jam prieštaravo. Buvo aišku, kad jis siūlo mane nudėti, o jie bijo 
pasekmių. Aš pakankamai pažinojau kiniečių būdą ir supratau, kad juos sulaikė 

tiktai baimė. Bet kokį planą jie siūlo vietoje galvažudiško Geltonosios Skaros 
sumanymo, aš negalėjau išsiaiškinti. 

Galima įsivaizduoti, ką aš pergyvenau, kai mano likimas pakibo ant plauko. 
Ginčas perėjo į barnį; staiga Geltonoji Skara ištraukė sunkųjį rumpelį ir šoko prie 
manęs. Bet jo keturi bendrai puolė į tarpą ir susikibo su juo, stengdamiesi atimti 
rumpelį. Galų gale Geltonoji Skara buvo nugalėtas ir paniuręs turėjo grįžti savo 
vieton prie vairo, 0 jo bendrai plūdo jį už neapgalvotą karščiavimąsi. 

Neilgai trukus jie nuleido burę ir toliau Ičtai varė džonką į priekį irklais. Aš 
pajutau, kad ji lengvai slystelėjo minkštu dumblu. Trys kiniečiai, visi apsiavę ilgais 
jūreivių batais, išlipo į krantą, o likusieji du padavė jiems mane per bortą. 
Geltonoji Skara laikė mane už kojų, o abu bendrai - už pečių, ir taip jie nukliurk- 
sėjo per purvą. Veikiai jų kojos atsirėmė į kietesnę žemą, ir aš suvokiau, kad mane 
neša kažkokiu krantu aukštyn. Aš neabejojau, koks tai krantas. Tai turėjo būti ne 
kas kita, kaip tik viena iš uolotų salelių Marino salyne, kuris yra nuošaliau nuo 
Merin Kaunty pakraščio. 

Kai jie pasiekė sausą smėlį, kuris bylojo, kad potvynio metu ligi čia pakyla 
vanduo, - jie paleido' mane žemėn, ir tai ne per daug švelniai. Geltonoji Skara 
apmaudingai spyrė man į šonkaulius, ir trejukė nukliurksėjo per purvyną atgal į 
džonką. Po valandėlės aš girdėjau, kaip kiniečiai kėlė burę, kuri tempiama plaz- 
dėjo vėjuje. Greit įsiviešpatavo tyla, ir aš, norėdamas išsilaisvinti, galėjau pasik- 
liauti tik savo jėgomis ir sumanumu. 

Aš atsiminiau, kaip cirko išdaigininkai, raitydamiesi ir rangydamiesi, ištrūkdavo 
iš virvių, kuriomis būdavo supančioti; bet kad ir kažin kaip aš raičiausi ir rangiaus, 
mazgai liko tvirti, kaip buvę, ir nė kiek neatsileido. Taip besivartydamas užsiritau 
ant kiaukutų krūvos - kažkokio jachtininkų pikniko likučių. Šis radinys pagimdė 
išganingą mintį. Mano rankos buvo surištos už nugaros; stvėręs jomis kiaukutą, 
aš nusiritau krantu ten, kur, žinojau, turėjo būti uolos. 

Besivartydamas ir begrabaliodamas suradau siaurą plyšį, į kurį įspraudžiau 
kiaukutą. Jo briauna buvo aštri, ir aš ja ėmiau dilinti virvę, kuria buvo surištos 
mano rankos. Bet kiaukuto briauna buvo trapi, ir kai aš smarkiau ją užguliau, ji 
sulūžo. Tada aš vėl nusiridinau prie krūvos ir sugriebiau tiek kiaukutų, kiek galėjau 
abiem saujom paimti. Aš sulaužiau daug kiaukutų, susipjausčiau rankas, o kojas 
dėl nenormalios ir įtemptos padėties man sutraukė mėšlungis. 

Tuo metu, kai aš gulėjau nuvargęs, mėšlungio traukomas, išgirdau pažįstamą 
„alio“, kuris sklido vandens paviršiumi. Tai šaukė Čarlis, ieškodamas manęs. 
Užkamša burnoje neleido man atsiliepti, ir aš tegalėjau gulėti ir bejėgiškai griežti 
dantimis, kai jie yrėsi pro salą, ir jo balsas pamažu nyko tolumoje. 

Aš vėl ėmiau dilinti virvę, ir, pusvalandžiui praslinkus, man pavyko su ja 
susidoroti. Visa kita buvo lengva. Mano rankos jau buvo laisvos, ir man tereikėjo 
kelių minučių atrišti kojas ir išimti užkamšą iš burnos. Aš apibėgau salelę, norė- 
damas įsitikinti, ar tai iš tikrųjų salelė, o ne kokiu atsitiktinumu sausumos dalis. 
Tai tikrai buvo sala, viena iš Marino salyno; ji buvo apjuosta krantu ir apsupta iš 
visų pusių ištisa dumblo jūra. Neliko nieko, kaip tiktai laukti ryto ir pasistengti 
nesušalti, nes naktis buvo vėsi ir drėgna, ne tokia, kokios dažniausiai būna 

Kalifornijoj, žvarbus vėjas spigino kūną ir vertė drebėti nuo šalčio. 

Kadnesustingtų kraujas, aš dvylika - gal ir daugiau - kartų apibėgau aplink salą, 
o antra tiek perlipau jos uoluotą stuburkaulį. Visa tai, kaip aš patyriau, man 
padėjo ne vien tik sušilti. Atlikinėdamas mankštą, aš panorau patikrinti, ar anks- 
čiau, kai raičiojaus if varčiaus smėlyje, nieko nepamečiau. Aš iškrėčiau kišenes ir 
pamačiau, kad trūksta revolverio ir kišeninio peiliuko. Revolverį paėmė Geltonoji 
Skara, o peiliuką aš turbūt pamečiau smėlyje. 

Jo beieškant, mano ausis pasiekė irklakabių girgždėjimas. 

Iš pradžių, žinoma, man dingtelėjo, jog tai Čarlis, bet paskui pagalvojau, kad, 
jeiirtųsi Čarlis, tai jis garsiai šūkautų. Staiga pajutau, kad artinasi pavojus. Marino 
salos - nuošali vietovė; vargu ar kas atsitiktinai atklys čia nakties glūdumoje. O jei 
tai Geltonoji Skara? Irklakabių girgždėjimas buvo girdėti vis aiškiau. Aš susigū- 
žiau smėlyje ir įsiklausiau. Valtis, matyt, nedidelė, nes irklai judėjo labai greit, - 
priplaukė dumblą už kokių penkiasdešimt jardų nuo kranto. Aš išgirdau sausą 
gargždantį kosulį, ir mano širdis nustojo plakusi. Tai buvo Geltonoji Skara. 
Nenorėdamas sutikti su tuo, kad atsargesnieji bendrai sukliudytų jam įvykdyti 
kerštą, jis išsėlino iš kaimo ir grįžo čionai pats vienas, be palydovų. 

Aš greitomis apsvarsčiau padėtį. Buvau beginklis ir bejėgis mažojoje salelėje, 
o Geltonoji Skara, kurio bijoti turėjau pagrindo, atvyko su manim atsiskaityti. Bet 
kurioje vietoje buvo saugiau, negu saloje; ir aš instinktyviai pasukau į vandenį, 
teisingai tariant, į dumblą. Kai kinietis ėmė kliurksėti aukštyn į krantą, aš nubridau 
į dumblą tuo keliu, kuriuo mane nešė kiniečiai ir kuriuo jie paskui sugrįžo į 
džonką. : 

Geitonoji Skara, tikėdamas, kad tebeguliu tvirtai surištas, nesisaugojo ir triukš- 
mingai kėlėsi į krantą. Tai man pagelbėjo, nes, jam taip trankantis, aš, nekeldamas 
bereikalingo triukšmo, įstengiau nubristi penkiasdešimt pėdų, kol jis išėjo į smėlį. 
Ten aš atsiguliau dumble. Buvo šalta ir klampu, mane kratė šiurpulys, tačiau aš ir 
nemaniau atsistoti ir rizikuoti tuo, kad kinietis savo žvalgiomis akimis mane 
pastebėtų. 

Jis nuėjo krantu tiesiai į tą vietą, kur paliko mane gulintį, ir aš valandėlę net 
apgailestavau, jog negaliu savo akimis matyti jo nusistebėjimo, kai jis manęs neras. 
Bet tas apgailestavimas truko tik akimirksnį, nes aš smarkiai kalenau dantimis nuo 
šalčio. 

Ką jis vėliau veikė, didžia dalimi galėjau tik spėlioti, nes aš įstengiau įžiūrėti jį 
blankioje žvaigždžių šviesoje. Bet buvau tikras, kad visų pirma jis apvaikštinėjo 
krantą, norėdamas sužinoti, ar nebuvo atplaukusios kokios kitos valtys. Tatai jis 
būtų iš karto išsiaiškinęs iš pėdsakų dumble. 

Įsitikinęs, kad jokia valtis manęs iš salos neišgabeno, jis nutarė ištirti, kur aš 
prasmegau. Pradėjęs nuo kiaukutų krūvos, jis nuolat žiebė degtukus ir stengėsi 
įžiūrėti smėlyje mano pėdas. Tokiomis akimirkomis aš aiškiai matydavau jo 
plėšikišką veidą; kai degtukų siera suerzindavo jam plaučius, jis imdavo gargždan- 
čiai kosėti; prisipažinsiu, kad tada ir aš savo klampiame dumblo guolyje drebėda- 
vau dar smarkiau. 

Mano pėdsakų buvo tiek daug, kad tai jį labai stebino. Paskui jam turbūt atėjo 

į galvą, kad aš tūnau dumble, nes jis nubrido keletą jardų į mano pusę ir, 
pasilenkęs, ilgai ir atidžiai tyrinėjo vos įžiūrimą dumblo paviršių. Jis buvo ne 
daugiau kaip per penkiolika pėdų nuo manęs ir, uždegęs degtuką, tikrai būtų 
mane pastebėjęs. 

Jis sugrįžo į krantą ir užsirioglino ant uolų, vėl žiebė degtukus ir ieškojo manęs. 
Pavojaus artumas vertė mane sprukti dar toliau. Nedrįsdamas bristi visu ūgiu, nes 
kliurksėjimas ir dumblo čiurkšėjimas kėlė didelį triukšmą, aš palikau begulįs 
dumble ir po truputį rankų pagalba judėjau jo paviršiumi į priekį. Tebesilaikyda- 
mas vagos, kurią padarė kiniečiai, brisdami iš džonkos ir atgal, aš ropojau pirmyn 
tol, kol pasiekiau vandenį. Į vandenį aš įbridau iki trijų pėdų gylio, o paskui 
pasukau į šoną, lygiagrečiai su krantu. 

Man dingtelėjo mintis pasiekti Geltonosios Skaros valtelę ir su ja pabėgti, bet 
tuo tarpu jis kaip tik grįžo į pakrantę ir, lyg prisibijodamas to paties, ką aš turėjau 
galvoj, nupliumpsėjo per dumblą patikrinti, ar valtelė tebėra savo vietoj. Tat 
privertė mane pasukti į priešingą pusę. Pusiau plaukdamas, pusiau brisdamas, vos 
iškišęs galvą iš vandens, aš stengiausi nesitaškyti, ir man šiaip taip pasisekė nusiristi 
šimtą pėdų nuo tos yietos, iš kur kiniečiai, apleidę džonką, brido į krantą. Aš 
išsitiesiau dumble ir gulėjau nejudėdamas. 

Geltonoji Skara vėl grįžo į krantą, apibėgiojo visą salelę ir vėl grįžo prie 
kiaukutų krūvos. Aš žinojau neblogiau už jį patį, apie ką jis tuo metu galvoja. 
Niekas negalėjo nei išvykti, nei atkeliauti, nepalikęs dumble pėdsakų. O vieninte- 
liai pėdsakai, kuriuos jis rado, ėjo nuo jo valtelės ir nuo tos vietos, kur buvo 
sustojusi džonka. Gi manęs saloje nėra. Tad aš galėjau palikti ją tik viena iš šių 
dviejų vagų. Jis tik ką praėjo viena vaga - ta, kuri vedė prie jo valtelės,- ir įsitikino, 
kad aš nepasišalinau šiuo keliu. Vadinasi, aš galėjau palikti salą tik ta vaga, kurią 
įrėžė džonka. Norėdamas tai patikrinti, jis pats nubrido tais pėdsakais, žiebdamas 
degtukus. 

Priėjęs vietą, kur jie mane buvo palikę, jis ilgai gaišo ir žiebė degtuką po 
degtuko;.iš to aš supratau, kad jis pastebėjo pėdsakus, kuriuos paliko mano kūnas. 
Šiais pėdsakais jis nusekė ligi vandens ir nubrido tolyn, bet trijų pėdų gilumoje jis 
jau nebegalėjo jų įžiūrėti. Antra vertus, kadangi vanduo vis dar slūgo, tai kinietis 
be ypatingų sunkumų galėjo matyti džonkos priekio paliktą rėžį; ir jis būtų 
tučtuojau pastebėjęs rėžį bet kurios kitos valties, jei ji šioje vietoje būtų priplau- 
kusi prie kranto. Bet jokių ženklų nebuvo, ir aš žinojau, kad jis tvirčiausiai 
įsitikinęs, jog aš tūnau kur nors dumble. 

Bet ieškoti berniuko tamsią naktį dumblo jūroje - tai vis viena, kas ieškoti 
adatos šieno kūgyje; ir jis nebandė to daryti. Jis sugrįžo į krantą ir kurį laiką 
klaidžiojo aplinkui. Tikėjaus, kad pagaliau paliks mane ir išsinešdins, nes šiuo 
metu ašjau smarkiai kenčiau šaltį. Pagaliau jis nubrido pric savo valtelės ir nusiyrė. 
O kas, jei šis Geltonosios Skaros išvykimas - tik klasta? O jei jis taip pasielgė tik 
tam, kad mane išviliotų į krantą? 

Juo ilgiau apie tai galvojau, juo labiau pradėjau įsitikinti, kad jis, nuplaukda- 
mas, per daug triukšmingai taškė irklais. Todėl ir toliau likau begulįs dumble, 
šalčio krečiamas. Aš taip drebėjau, kad man net juosmens raumenys ėmė skau- 

dėti, ir šitas skausmas kamavo mane taip pat, kaip ir šaltis; man reikėjo sukaupti 
visą savo valią, kad aš prisiversčiau toliau kęsti toje apverktinoje būklėje. 

Ir teisingai pasielgiau, nes nepraėjo gal nė valanda, kai man pasirodė, kad aš 
matau kažką judant pakrantėje. Aš įbedžiau akis į tamsą, bet ausys pirmosios 
mane įspėjo, nugirdusios girgždantį kosėjimą, kurį aš puikiai pažinojau. Geltonoji 
Skara buvo atsėlinęs atgal, išlipęs kitoje salos pusėje ir krantu atrėpliojęs čionai, 
kad užkluptų mane, jei aš būčiau sugrįžęs. 

Nors po to prabėgo kelios valandos, ir jau nebebuvo jokio ženklo, kad kinietis 
saloje, bet aš vis dar bijojau grįžti. Savo ruožtu, mane ne mažesnė baimė ėmė ir 
dėl to, kad aš, dar ilgiau taip pagulėjęs, galiu numirti. Niekada nemaniau, kad 
žmogus gali tiek iškentėti. Aš taip sušalau ir sustyrau, kad pagaliau visai nustojau 
drebėjęs. Bet man nepakenčiamai ėmė skaudėti raumenys ir kaulai. Potvynis 
prasidėjo jau seniai, ir pėda po pėdos kyląs vanduo varė mane arčiau kranto. 
Trečią valandą vanduo pasiekė aukščiausią lygį, ir trečią valandą aš išsitiesiau 
pakrantės smėlyje, nors nei gyvas, nei miręs, ir per daug nusilpęs, kad būčiau 
galėjęs bent kiek pasipriešinti, jei Geltonoji Skara būtų mane užgriuvęs. 

Bet Geltonoji Skara nesirodė. Jis metė ieškojęs manęs ir nuplaukė atgalį Pedro 
iškyšulį. Nepaisant to, mano būklė buvo apverktina, jei nesakyčiau - grėsminga. 
Aš negalėjau pastovėti ant kojų, o juo labiau vaikščioti. Dumblini, permirkę rūbai 
prilipo prie kūno, lyg prišalę ledo gabalai. Man atrodė, kad niekad nesugebėsiu jų 
nuimti. Pirštai buvo taip sugrubę ir sustirę, o aš - taip nusilpęs, kad man atrodė, 
jog sugaišau visą valandą, kol nusiavau batus. Aš neturėjau jėgų odiniams raiš- 
čiams suplėšyti, o mazgai manęs nenorėjo klausyti. Daužiau rankas į uolą, kad 
nors kiek jas atgaivinčiau. Protarpiais buvau tikras, kad štai jau mirštu. 

Galų gale - atrodė, kad tai truko šimtmetis - man pavyko nusivilkti drabužius. 
Vanduo dabar buvo čia pat, ir aš su didžiausiu skausmu įrėpliojau į jį ir nuploviau 
nuo pliko kūno dumblą. Bet vis dar negalėjau atsistoti ant kojų ir eiti, o gulėti 
nejudėdamas bijojau. Neliko nieko, kaip tik pamažėle, lyg sraigė, šlaižioti smėlyje 
ten ir atgal ir kęsti nuolatinį skausmą. Taip kamavausi tol, kol leido mano įėgos, 
bet, aušrai tekant pabalo rytai, ir pradėjau silpti. Paraudo dangus, iš už akiračio 
išnėrė saulės kraštas ir apšvietė mane, gulintį tarp kiaukutų ir nejudantį. 

Kaip sapne aš pamačiau taip gerai pažįstamą „Elnio“ grotą; varomas lengvo 
rytmečio vėjelio, „Elnias“ plaukė iš San Rafaelio upės. Visas šis sapnas keletą 
kartų nutrūko. Yra protarpių, kurių aš dabar, peržvelgdamas visa tai, jokiu būdu 
negaliu prisiminti. Tačiau tris dalykus aš gerai prisimenu. Visų pirma - akimirką, 
kai pamačiau „Elnio“ grotą, toliau, kai jis stovi, nuleidęs inkarą, keleto šimtų pėdų 
atstume ir nuo jo šono nusiiria maža valtelė; galiausiai įkaitusi kabinos krosnelė 
nas aš guliu įvyniotas į antklodes; apnuoginta tik krūtinė ir pečiai, kuriuos 

rlis negailestingai trina ir kumščiuoja, o burna ir gerklė stačiai dega nuo per 
karštos kavos, kurią Nilis pila man į vidų. 

Ar kava buvo per karšta, ar ne - sakau jums, kad aš jaučiausi puikiai. Kai mes 
atvykom į Ūklendą, aš buvau sveikas ir vikrus, kaip visada, nors Čarlis su Niliu 
bijojo, kad nesusirgčiau plaučių uždegimu, o misis Partington susirūpinusi stebėjo 
mane pirmuosius mėnesius, kuriuos aš praleidau mokykloje, laukdama, kada 

pasirodys pirmieji džiovos simptomai. 


Laikas bėga. Rodos, tik vakar aš, šešiolikos metų jaunuolis, tarnavau žūklės 
sargybiniu. Bet taip pat aš gerai žinau, jog tik šiandien rytą atvykau iš Kinijos, 
garbingai užbaigęs greitą kelionę, kaip tristiebio jūrų laivo „Harvester“ kapitonas. 
Ir aš žinau, kad ryt vyksiu į Oklendą pasimatyti su Niliu Partingtonu, jo žmona ir 
visa šeima, o paskum keliausiu pas Čarlį Legrantą į Benišiją pašnekėti apie 
patirtus žygius. Ne, aš dabar pergalvojau ir nutariau nevažiuoti į Benišiją. Matote, 
netrukus įvyks vestuvės, kurios betarpiškai siejasi sa manimi. Nuotakos vardas - 
Elizija Partington; ir kadangi Čarlis pažadėjo būti mano pojauniu, tai jau jam teks 
atvykti į Oklendą. 

JUTTA NOAK 


AŠ KALTINU... 


Novelė 


Nusikaltimas šūviu... Negalėjęs prasiskverbti į erdvę, liko čia, mažame pusrū- 
syje, toli nuo gatvės. Kaltė liko taip pat čia, kaip grėsmingas juodas debesis virš 
mūsų galvų. Vis primindamas, kad gali prapliupti visu savo grėsmingumu, pas- 
kandinti mūsų mažą butelį, sugėrus įkalčius į juodą žemę, arba prasiveržti pro 
mažus pusrūsio langus ir duris į išorę. Aš dar kol kas nesuvokiau, kas geriau. Juk 
žmogaus jau nebuvo, jį mes palaidojom, su juo turėjo išnykti, rodės, ir juodas 
debesis, bet deja. Šalia dviejų siluetų - mano ir motinos - visą laiką judėjo dar 
kažkas, vis įtempdamas mano sąmonę. Močiutė, pusiau akla, buvo įlindusi į savo 
krėslą, stovintį kampe, sustingusi savo aklo žmogaus žviigsnyje, sutalpinusi ir 
vienintelį klausimą, tariamą tyliai, pašnibždomis. Atrodė, tik sau. „Kur tu išėjai, 
sūnau? Kas privertė tave išeiti? Kas privertė? Kas privertė?“ - ji kartodavo daug 
kartų, lyg tikėdamasi, kad kažkas atsakys. Ji beveik neverkė, tik sėdėjo, jau kokią 
savaitę laiko, savo krėsle, net ir naktį neidama į lovą. Priėjusi prie jos, aš girdėda- 
vau tik tuos pačius žodžius, kuriuos ji kartojo kaip maldą, palydimą nuleistos 
galvos judesiais į priekį ir atgal. Nepastebimai ji kartais staiga sustingdavo, nulei- 
dusi galvą. Vėliau iš lėto labai ramiai pakeldavo ir žvilgsnis, nuo kojų pėdų pakilęs 
iki motinos veido, sustodavo. Tai trukdavo trumpą akimirką. Atrodė, kad ji nori 
pažinti tą svetimą „aš“, tūnantį joje. Gal išgirsti mintis. Bet motina tylėjo. Ji, net 
grėsmingai, tylėjo. Tikriausiai jausdama taip pat juodą debesį, kuris trukdė vi- 
siems judėti. Močiutė kartais tiesdavo ranką, norėdama gal šitokiu būdu gauti 
atsakymą ir sužinoti ticsą. Tačiau tiesos niekas jai nesakė. O gal dar niekas 
nežinojo? „Sūnus nusišovė" - vienintelė tiesa buvo išsakyta, jai girdint. Tuo metu 
buvo vienintelė nenuginčijama priežastis, kažkieno išsakyta ir man girdint: „Nu- 
sišovė dėl to, kad komisija atrado labai daug buhalterinių machinacijų įmonėje, 
kurioje dirbo tėvas ir mama. Mama buvo vyr.buhalterė". 

Visą tai nuo manęs buvo ilgai slepiama. Aš nesupratau, kodėl jie buvo kviečia- 
mi tardymams ir kodėl turėjo įvykti teismas. Tik jaučiau, kad artėjant teismui 
kažkas namuose vyksta. Ičvas buvo labai prislėgtas ir aš nenorėjau savo klausi- 
mais jį dar labiau dirginti. O motinai aš niekad nejaučiau didelės meilės. Dabar 
kažkodėl prieš mano pačios valią sukilo jai priešiškumas. Aš kol kas nesupratau, 
iš kur visa tai, tik jaučiau visumą veiksmų, sujungtų, rodės, į vieną tikslą, vedančių 
kažkur, man nesuprantama grėsminga linkme. Pradėjau įsiklausyti. Tėvų barniai 
padažnėjo. Jaučiau, kad jie neatranda kompromiso. Netikėtai man tėvo balsas 
darėsi aštresnis ir kaltinantis. Jis kaltino motiną, tik aš nežinojau kuo. Jo visad 
ramus charakteris veržėsi į išorę, bet dažna afekto būsena sekino jo organizmą. 
Tik motina išlikdavo rami, net besišypsanti. Jos organizmas visą laiką buvo 
kupinas neišsenkančios energijos. Tik tėvo energija kažkur nyko. Jis dažniau 
tylėdavo, o nervų sistema, būdama dirglioje būsenoje, veikė jo psichiką. Kalba 

darydavosi nerišli. Ją vis nutraukdavo motinos balsas: „Kalbi nesąmones, nutilk, 
nekalbėk taip garsiai..." Iš jo kalbos išliko manyje tik viena: „Tu kalta dėl visko ir 
tavo..." Neišgirdau, nes motinos riksmas, o po to juokas prarijo kažkieno vardą. 
Aš pati nustebau, kad priėjau tokios išvados. Vardas, bet kieno? 

Mano mama buvo graži. Nei stora, nei plona, su -persmauktu liemeniu bei 
stambiais klubais. Jos plaukianti eisena, rodės, nešė gražią krūtinę kažkam, su 
raudonų lūpų šypsena. Aš buvau visa į tėvą - aukšta ir plona, su plokščia krūtine, 
net vyriškai įdubusia. Man atrodė, mes abudu tyliai kentėjome. Kada aš visa tai 
supratau - nežinau. Tik nors ir nežinant visos tiesos, man persidavė tėvo tiesa, ir 
pradėjau ją kaltinti. Aš pati nustebau sava drąsa. Ir tyliai, niekam negirdint, aš 
kaltinau, tikėdamasi realios tiesos, kuri akivaizdžiai įves visus į žmogaus, siekusio 
vien tik malonumų, pasaulį. Maksimalus malonumas, jos supratimu, buvo laimės 
troškimas per savo poreikių tenkinimą, besireiškiantis egoizmu, savimeile bei 
godumu. Atrodė, kad jos gyvenimo tikslas - tai bet koks malonumas, kurį ji 
pasiekdavo lengvai įsigijamų pinigų pagalba. Tačiau šis grynas malonumas buvo 
laikinas, tik ji šito nesuprato. Jis gal atitiko jos prigimties reikalavimus, kurių esmė 
- gražūs rūbai, geras maistas, besilaistantis šampanas, gautas bet kokiu paros laiku 
ir nenutrūkstančios kasdieninės linksmybės su draugais bei dažnas priekaištas 
mums su tėvu: „Iš kur jūs - tokie, šventieji". Ne, mes nebuvom šventieji. Aš 
valgydavau skanius motinos saldainius, o tėvas kartais pasigerdavo kartu su visais, 
neklausdami.iš kur viskas. Mes gyvenome pusrūsyje be jokių patogumų. Nuoma- 
vome butą, kuris vos ne visais langais buvo įlindęs į žemę. Namuose buvo amžina 
betvarkė, nes nebuvo kam tvarkyti. Kiek aš pati. Močiutė negalėjo, o motina 
grįždavo vėlai. Tevas grįžęs įlisdavo į paties pastatytą priemenę, kur stovėjo jo 
stalas. Jis visu kūnu ir dvasia buvo įnikęs įsavo hobi - radioelektronika. Nutrauk- 
davo savo darbus trumpam, kai grįždavo mama ne viena. 

Ji nenutraukė savo linksmybių ir teismo proceso metu. Grįždavo beveik visad 
linksma, tik tėvas kaskart darėsi neramesnis. Vis pritrūkdavo kažkokių duomenų, 
ir teismą atidėdavo. Motina ramiai kalbėdavo apie baigtį vis pridėdama, kad už 
pinigus ir velnias kazoką šoka. Iš kur joje buvo tiek pasitikėjimo ir tos ramybės. Ji 
nematė visai manęs, ji nekreipė dėmesio į tėvą. Man net pradėjo rodytis, kad ji 
sugebėjo įtikinti tėvą - jo kaltumu, ir kad sąmoningai kreipė jo mintis į tai. Jo 
atsakymuose girdėdavai: „Aš nežinojau“, o jos kaltinime vis būdavo minimi 
kažkokie tėvo parašai. Manyje pradėjo augti baimė, nelaimės grėsmė. Aš verkda- 
vau viena. Tyliai, niekam negirdint. Ilgai negalėdavau užmigti. Nepadėdavo nei 
muzika, nei knygos. Sąmonė nejsileisdavo nieko. Ji budėjo. 

Tą vakarą ilgai degė šviesa, girdėjosi balsai, kurie sklido iš priemenės, kur dirbo 
vakarais tėvas. Aš beveik negalėjau išskirti jų abiejų. Jie buvo ramūs ir iliuzinė 
ramybė smelkėsi į mano sąmonę, paversdama ir ją iliuzine, kuri trumpam patikėjo 
kitokiu gyvenimu, pamiršusi tikrovę. Sąmonė užsidarė. Bet tai buvo netiesa. 
Juoda grėsmė, tvyrojusi manyje, staiga išsiveržė aktyvia jėga - mintimi, kuri šūviu 
įsirėžė į mano smegenis. Aš griebiausi už galvos, stipriai spaudžiau rankomis, 

nesuprasdama netikėto skausmo priežasties ir grėsmingos tylos, kuri įsiskverbė į 
mano sąmonę. 

Aš nežinau, kiek praėjo laiko. Žinau, kad geriau nebūtų išnykusi tyla iš mano 
sąmonės. Jaučiau, kaip kažkas padėjo man. Kiekvieną sykį su kiekvienu sąmonės 
švystelėjimu, bebalsis garsas prasiskverbdavo iš vidaus. „Aš kaltinu. Aš kaltinu 
motiną, - balsas veržėsi ardydamas palatos baltumą. - Aš kaltinu Žmogų, nesvarbu 
kas jis, žmogžudyste". Žodžiai, rodės, ir išrėkti, vis tiek užstrigdavo gerklėje. Labai 
skaudėjo gerklę. Negalėjau net ryti seilių. Bet tai man nebuvo taip svarbu. 
Jaučiau.-kas labai man svarbu, kad kažkas išgirstų mano begarsį balsą. Kad 
žodžiai prasiskverbtų į teismo salę. Norėjau išgirsti grėsmingą tylą, kai nutyla visi 
žmonės. Lieka tik žodžiai, besiveržiantys į visų sąmonę, naikinantys visą, prieš tai 
išsakytą ir surinktą į storas bylas, tiesą. Aš nepasakiau. Aš nieko nepasakiau. Aš 
dar nesupratau. Ir tik tada, kai po tėvo mirties nuėjau į teismą, kai visa kaltė staiga 
atiteko mano tėvui, nesąmoningas šauksmas - „Netiesa!“ - nutildė visą salę. Visi 
išnyko. Likome mes tik dviese. Tu ir aš. Mūsų akys gręžė viena kitą. Duktė ir 
motina staiga viską suprato. „Ach, kodėl ji nenukreipė akių?" Kodėl netiesa staiga 
virto tiesa, šūviu persmelkusi mano smegenis? Akys žiūrėjo į mane. Buvo tamsu. 
Aš mačiau tik akis, ir kažkoks gargaliuojantis garsas... Toks pats, kuris dar veržėsi 
iš mano vidaus, dar nevisai sąmoningais garsais. Ir vėl akys žvelgiančios iš toliau 
ir visai arti, kada jauti ir kažkieno kūną ir rankas, kurios dusina, ir temsta tavo 
sąmonė, išnyksta ir akys, ir ant žemės gulintis tėvas, ir kraujas, ir motinos rankose 
šautuvas. „Netiesa!“ Deja - „Tiesa“, kaip ir švelnių tavo rankų grėsmingas prisi- 
lietimas prie mano kaklo ir tavo vėl akys, laimei išnykusios su mano sąmone. O 
jos buvo vienintelės tavo nusikaltimo įrodymas. Neveltui sakoma, kad nė vienas 
nusikaltimas nepraeina be pėdsakų. Jeigu nėra apčiuopiamų įkalčių, jų reikia 
ieškoti psichikoje. Akys išliko, o mačiau jas tik aš. 

Tačiau kaltinamųjų suolo tu neišvengei. Šalia tavęs sėdėjo ir vyriškis, kurio 
vardo aš neišgirdau, kai jį tarė tėvas. Šautuvas buvo jo nuosavybė. Dar tavo rankų 
žymės liko ant mano kaklo. Tik akių niekas nematė, jos išliko giliai many. 

Kęstutis TREČIAKAUSKAS 


ALIA FORIZMAI 


Kam reikėjo viską lyginti su tryliktais metais, jeigu žinoma, kad skaičius trylika 
nelaimingas. 


e Kaikam ir į Europos namus tenka eiti su šaukštu. 


Didelė nelaimė turėti vienam gyventojui daugiausia geležies pasaulyje. Iš jos 
galima nukalti nebent geležinę uždangą ir grandines. 


Ir naujas kelias gali vesti atgal. 

Sovietinė alternatyva: iš dviejų blogybių rinktis mažesnę. 

Liaudis neturėjo balso. Tik vardą. Už tai ir buvo kalbama jos vardu. 
Blogai, kai šalis plati. Kyla noras tremti. 


Buvo toks generolas. Ir dar generalinis. O viskas baigėsi kaip ir jo pirmtakui 
generalisimui. 


e Giliausiai užgriebia plekšnė. Ji guli ant paties dugno. 

Gyvenimas nestovi vietoje: nacionalizacija, kolektyvizacija, idiotizacija, perso- 
nalizacija, privatizacija... 


Nepirkite katės maiše. Geriau pirkite tuščią maišą. 
Argi kelias į rinką cina per Gariūnus? 
KPSS ir SSSR padarė lemtingą klaidą - paliko SS ne tik pavadinime. 


Kai Vakarai pamatė, kad karalius nuogas, pradėjo jam teikti humanitarinę 
pagalbą.Tik kai visa šalis pagaliau buvo elektrifikuota, pamatėme, kad ji tamsi. 


Kapitalistai pasiėmė kapitalą, o komunistai - „Kapitalą". 

Yra tokia partija - GKČP! 

Septynioliktieji metai baigėsi rugpjūčio 19 dieną. 

Jeigu asilui duosi personalinį abraką, jisai balsuos už tvartą. 

Anksčiau gerai mokėjo už lojimą. Gal mokės ir už vizginimą? 

Jeigu seifuose guli auksas, tai ne bėda, kad galvose guli mėšlas. 

Marksas buvo teisus: šmėkla klaidžiojo po Europą. Komunizmo šmėkla... 
Pasirodė, kad politinis švietimas buvo politinis tamsinimas. 


Logika: jeigu konjakas kvepia blakėmis, tai aišku, kad ir blakės kvepia konja- 
ku. 


Išmušė'ir KPSS valanda. Kremliaus kurantai atskaičiavo 1991-ųjų rugpjūčio 
23d. 


Tr atėjo diena, kai daugiau nėra kur eiti. Savo kišenę supainiojo su valstybine. 
Matyt, kelnės buvo bendros. 


Iškėlė klausimą. O ūkio taip ir nepakėlė. 

Lentynos tuščios. Kodėl neveikia dėsnis: gamta nemėgsta tuštumos? 
Sunkūs laikai. O laiko vis tiek trūksta. 

Dieve, atėmei duoną, atimk ir dantis. 


Ir pragaras liko negrįstas - pritrūko gerų norų. 

MŪSŲ ANONSAS 


UABAeidykla „Varpas“ spaudai parengė Žyginto Kačanausko prozos 
knygą „Baimė“. Autorius vaizduoja savo vienmečius, jų brendimą, 
sunkias jų paieškas. Jo kūriniai traukia neįprastais siužetais, skau- 
džiais konfliktais, sodriais charakteriais, - taip anotuojama jauno 
autoriaus knyga. 

Čia spausdinama ištrauka iš apysakos „Baimė“. 


evo 

Kas galėjo pagalvoti, kad taip nutiks. Stengėsi būti Reginai malonus, nes ji 
priklausė tai linksmai bendrijai, kur jis norėjo būti savas. Iš pradžių nieko daugiau 
netroško. Kalbėjosi apie visokius niekus. Tie pašnekesiai buvo tokie nereikšmingi, 
kadtą pat galėjo taukšti bet kuriai merginai. O paskui jie išėjo iš baro dviese. Jiems 
buvo pakeliui. Lemtingas sutapimas. Nereikėjo nieko siūlyti. Pėdino gatvėmis 
juokaudami ir laukė. Jis geidė kvailioti ir veblenti nesąmones, geidė būti nerūpes- 
tingai laisvas. Būtų su ja kiūtinęs nežinia kur, kad tik nereikėtų stabtelėti ir 
išsiskirti. Būtų leidęsis su ja į kvailiausius nuotykius. Bet Regina jį atvedė pas save. 
Jie atsidūrė ištaiagingam jaukiam kambary, kurio ankštumas varžė laisvumą, 
juntamą gatvėse ir skveruose. Daugiau jie neturėjo kur eiti. Buvo vienas prieš 
kitą. Ir jis pajuto, kad jų rankos jau seniai kibios ir goslios. Tereikėjo linktelėti. 
Tereikėjo ją apglėbti, kaip bemat delne suspurdo minkšta ir svari krūtis. Bet 
vėliau, kai jie atsikėlė nuo lovos, kai Regina pėdino kambariu, Vilius pajuto, kad 
ji yra tokia pat, kai buvo sėdėdama bare - smagi, nepriklausoma, mažai pažįstama 
mergina, nors juodu jau buvo artimi. Atrodė, kad nieko neįvyko. Buvo keista, kad 
jie vis dar santūrūs ir elgiasi it sugauti. Jie išgyveno tai, kas jau neleido galvoti, kuo 
patrauklus ar nepatraukius kitas žmogus, kuo jic gal žavėvi ar atstumti; jie jau 
negalėjo galvoti tokių dalykų, ką ilgiausiai svarsto tie, kurie tik ruošiasi tapti 
artimi. Jie jau tapo artimi, bet pernelyg greitai, todėl tiek vienas, tiek kitas nevalėjo 
elgtis taip, kad atrodytų, jog tarp jų nieko intymaus neįvyko, tarsi jie dar sėdėtų 
bare, smagiai šypsotųsi ir dar nežinotų, ar eis tamsiomis gatvėmis kartu. 

Vilius žinojo esąs jaunas, jaunesnis už Reginą, tačiau ne metais. Metais jis buvo 
vyresnis. Bet Regina jį pranoko gyvenimo patirtimi. Ji dar nebuvo pasakojusi apie 
savo praeitį, bet net nežinodamasjis juto, kad jos gyvenimas, galbūt geriau suvokė, 
nei būtų išgirdęs pasakojimą. Iš jos veido, iš juoko, iš sakomų žodžių Vilius 
suprato, kad ilgąlaik Regina buvo ir yra nugrimzdusi į tą lengvabūdišką siautulį, 
kur vienų žmonių veidus spėriai nustelbia kiti, kur nėra praradimo gailesčio, 
kadangi gaivalinga, jaunatviška esybė nepajėgi rimtai galvoti apie ką nors daugiau 
nei save, dar nenori svarstyti apie laiką, kai moters prigimtis nieko kito negeidžia 
kaip tvarkos ir pastovumo. O gal ji žino? Gal geriau nei aš žino, kad neišvengiamai 
ateis tas metas, kai ji bus bejėgiška, susaistyta buitinių rūpesčių? Galbūt žino, 
todėl viską daro, kad nereikėtų apgailestauti tuomet, kai teturės vienintelę pra- 
mogą - prisiminimus apie pašėlusias dienas. Moterys praktiškos. Jos viską žino. 
Viską pastebi. Ir niekad nepamiršta svarbiausio - vedybų. Ką aš jai reiškiu? 
Nedaug. Jaudinantis nuotykis. Vilius atsainiai šyptelėjo, dirstelėjo į jau sutvarkytą 
sofą. Jis buvo patenkintas, kad yra bent toks - atitinkąs mielo vaikino vaizdą. Id 
ir siekė. Jam buvo smagu, kad sėdi šiame kambary, apstatytame prabangiais 
baldais, ir kad jųdviejų santykiai tiek žaismingi, jog nė vienas nesijaučia pernelyg 
įsipareigojęs. Tarpais Vilius net džiaugėsi, kaip taip lengvai įžengė į suuagusių 
pasaulį, nes manė, kad tas pasaulis ir yra toks - dveikiantis jėga ir nepriklausomu- 
mu. 


GERB. SKAITYTOJAU! 


Jūsų rankose trečias nuotykių literatūros almanachas „LABIRINTAI“ nume- 
ris. Kas patiko, okas ne? Kokį norėtumėt matyti ateity? Kokius autorius skaityti?.. 

Laukiam Jūsų atsiliepimų, pastabų, pasiūlymų ir, žinoma, kūrybos. 

Ypač laukiam apsakymų, novelių, apysakaičių, apybraižų, esė, betarpiškai 
patirtų įspūdžių, pasižyminčių intriga, netikėtais siužetiniais vingiais. Siųskite 
miniatiūras, aforizmus, mįsles, šaradas, galvosūkius. Nepamirškite tik vieno - tai 
turi sietis su nuotykiu, detektyvu... 

Mūsų adresas: 3000 Kaunas, Savanorių prosp. 18 a. 

